
Capitolul | 

Aceasta se întâmpla la 16 iunie 1584, adică, la şase zile după 
moartea ducelui de Anjou, al cărui trup fusese adus la Paris. 

Regele Henric al III-lea era la Luvru, în cabinetul răposatului rege 
Carol al IX-lea, a cărei fereastră dădea spre Sena. 

Venise ora când se suna stingerea în oraşul care, pe vremea aceea, 
era împărţit în şaisprezece cartiere. 

Parisul era liniştit şi o noapte calmă şi călduţă urma după o zi 
fierbinte; cele câteva ore ale nopţii erau neputincioase în a răcori 
aerul fierbinte. 

Henric se închiseșe în cabinet împreună cu trei persoane: domnul 
de Crillon, ducele d'Epernon şi Doamna Catherine de Médicis. 

Regele era singurul care se aşezase. 

Deşi el le ceru să-l imite, regina-mamă calmă şi rece, impasibilă, 
rămase în picioare în faţa fiului său. 

Crillon şi domnul d'Epernon, cu capetele descoperite, stăteau în 
spatele scaunului regelui. 

— Sire, zise regina, m-aţi chemat să vă fiu în apropiere: aştept... 

— Mama mea, răspunse regele, m-am lipsit prea mult timp de 
înțeleptul dumneavoastră sfat şi de iluminarea voastră politică. Vreau 
să-mi prezint scuzele mele în faţa acestor doi domni pe care eu Îi 
consider slujitorii mei cei mai fideli. 

Crillon şi d'Epernon se închinară. 

— Fiul meu, spuse regina-mamă, eu sunt gata să o ajut pe 
Majestatea Voastră cu sfatul meu, dar nu cumva este prea târziu? 

— Prea târziu!?... făcu regele. 

— Vai! oftă Catherine, multe evenimente aducătoare de nenorocire 
s-au întâmplat în timpul retragerii mele la castelul d'Amboise şi pe 
timpul domniei drăguți/or voştri, Sire. 

— Ei sunt morţi, Doamnă. 

— Da, dar au lăsat o moştenire tristă pentru Majestatea Voastră. 

— Şi care este această moştenire? 

— Nemulțumirea poporului. 

Henric acceptă aceste cuvinte fără vreo ezitare. 

— Doamnă, spuse el, am un plan care poate readuce poporul la 
supunere. 

— Adevărat! 

— Dar aşteptaţi, momentul nu este departe... Dacă parizienii au 
intenţia să nu mă mai asculte... am să le rezerv o frumoasă 
sărbătoare. 


Regina-mamă îşi privi fiul cu uimire şi îngrijorare. 

— Doamnă, continuă regele, este timpul să fim foarte atenţi, 
dumneavoastră şi cu mine, la intrigile Casei de Lorena. 

— Ah! făcu Catherine pe un ton ironic, v-am sfătuit deja cu mult 
timp în urmă, Sire. 

— Am greşit să cred în prietenia ducelui de Guise. 

— Şi n-aţi fost suficient de precaut faţă de geniul infernal al surorii 
sale, doamna de Montpensier... 

— Oh! doamna ducesă!... făcu Henric ai cărui ochi fulgerară cu 
furie, doamna ducesă mă interesează foarte mult... 

— Ce spuneţi?... făcu Catherine. 

Regele răspunse: 

— Mi-aţi cerut de mai multe ori în ultimele patru zile, Doamnă, 
explicaţia conduitei mele din timpul primei nopţi petrecută la 
Château-Thierry. 

— Şi vă cer asta încă, Sire, pentru că n-am fost în stare să-mi explic 
absenţa din acea noapte a Majestății Voastre. 

Henric al II-lea începu să zâmbească: 

— Am fost foarte norocos, spuse el. 

— Oh!?... făcu regina neîncrezătoare. 

— Da, Doamnă... nu vă supăraţi! Mi-am petrecut noaptea aceea la 
picioarele unei femei foarte frumoase. 

— Într-adevăr? 

— Cu părul blond precum spicele coapte, continuă Henric al III-lea, 
şi ai căror ochi albaştri mă inundau cu tandre priviri. 

— Ei bine! femeia asta?... 

— Mi-a oferit un buchet de flori... acel buchet emana un parfum 
îmbătător şi acest parfum conţinea un narcotic... 

— Ah! ghicesc... făcu regina. 

— Eu am fost adormit. Când am deschis ochii, era deja ziua în 
amiaza mare, şi iată pentru ce, Doamnă, m-am înapoiat la castel la 
ora nouă dimineaţa. 

— Până aici, spuse Catherine, nu văd nicio mare nenorocire. 

— Ah! este din cauză că am omis un detaliu. 

— Să vedem! 

— In timp ce dormeam, am fost aproape ucis. 

— De către cine? 

— De către un călugăr. 

— Şi cine v-a salvat? 

— Mauvepin. 

— Sire, spuse cu calm regina-mamă, am ştiut toate acestea! 

— Ştiaţi deja? 

— Da, şi am vrut s-o aud din gura voastră. Ştiu chiar şi că tânărul 
călugăr nu este mort. 


— Doctorul meu are grijă de el, spuse Henric al III-lea, şi sperăm să 
se vindece. 

— Serios? 

— Pentru că am nevoie de el în curând. 

— Cum aşa, Sire? 

— Doamnă, răspunse grav Henric al Ill-lea, Majestatea Voastră m-a 
acuzat de mai multe ori de slăbiciune, nu-i aşa? 

— Vai! Sire. 

— Ei bine! Vreau să fiu puternic acum şi să se facă dreptate. 

— Ce vreţi să spuneţi? 

— Femeia care a încercat să mă asasineze este doamna de 
Montpensier. 

— Ştiam, Sire. 

— Şi Parlamentul o va judeca. 

Crillon şi d'Epernon se priviră în tăcere. 

Regina-mamă ridică din umeri imperceptibil: 

— Sire, spuse ea, Parlamentul este devotat Casei de Lorena. 

— Mai puţin decât regelui său, Doamnă. 

— AŞ vrea... dar Majestatea Voastră crede că aşa a va opri pe 
ducesă? 

— Da, Doamnă. 

— Şi când? 

— Mâine, la întoarcerea mea de la Saint-Denis, pentru că ştiţi că 
mâine vom conduce la Saint-Denis rămăşiţele pământeşti ale mult 
iubitului meu frate. 

— Sire, zise Catherine cu tristeţe, m-aţi chemat să vă fiu aproape 
pentru a avea grijă de afacerile politice: să uităm pentru o clipă astfel 
durerile noastre de familie. 

— Sunt de acord, Doamnă. 

— Trupul fiului meu a fost îmbălsămat şi înmormântarea poate 
întârzia un pic. 

— Pentru ce asta? 

— Sire, am o presimţire rea în legătură cu această călătorie la 
Saint-Denis. 

— Şi de ce asta, Doamnă? 

— Sire, răspunse regina-mamă cu un accent plin de autoritate, 
Majestatea Voastră a greşit când a părăsit Luvru pentru Saint-Cloud, şi 
Saint-Cloud pentru Château-Thierry. 

— Adevărat? 

— Regele Franţei trebuie să trăiască la Luvru şi să nu-l părăsească. 

— Este o locuinţă tristă, Doamnă. 

— Fie! dar aceasta este inima care bate pentru Franţa. Atunci când 
stăpânul este absent, servitorii conspiră... În timp ce aţi fost plecat din 
Paris, cei din familia de Guise au domnit. 


— Domnia lor s-a încheiat, Doamnă. Ducesa va fi judecată pe baza 
mărturiei călugărului căruia ea i-a înarmat braţul. 

— Şi la ce pedeapsă va fi condamnată? 

— La închisoare pe viaţă. 

Regina-mamă ridică din umeri. 

— Sire, spuse ea, Majestatea Voastră vrea ea să-mi asculte sfatul? 

— Vorbiţi, Doamnă. 

— Există în garda regelui cel puţin douăzeci de oameni devotați... 

— Oh! fără îndoială. 

— Daţi-i pe aceştia domnului de Crillon. 

— Apoi? 

— Şi porunciţi-i domnului de Crillon, să meargă în strada Saint- 
Antoine, unde se adăposteşte doamna de Montpensier. 

— Bine! 

— Pentru a deschide uşile, continuă Catherine, şi a le forţa dacă 
este necesar. 

— După aceea? 

— Pentru a o aresta pe doamna de Montpensier şi a v-o aduce. 

— Foarte corect, spuse Crillon, este felul meu de a vedea lucrurile... 

Şi cavalerul făcu un pas spre uşă. 

— Nu, aşteaptă Crillon, spuse regele. Dumneavoastră, Doamnă, vă 
rog să continuaţi... Ducesa va fi arestată... ce facem apoi? 

— Există în Luvru, Sire, o temniţă, singura în care se poate păstra 
un prizonier pentru toată viaţa. 

Regele se cutremură. 

— Acolo va fi coborâtă ducesa, termină Catherine de Medicis cu 
răceală, şi ea va aştepta cu răbdare ca părul ei blond să 
încărunţească şi ca familia de Valois să aibă un moştenitor. 

— Nu, Doamnă, nu, spuse regele. Vreau ca ea să fie judecată... 

— Atunci, găsiţi judecătorii, Sire, şi grăbiţi-vă... pentru că mâine s- 
ar putea să fie prea târziu... 

— Şi pentru ce aceasta? 

— Pentru că ea va ridica Parisul împotriva voastră. 

Regele deschise fereastra cabinetului său şi se aplecă afară. 

— Parisul este liniştit totuşi, Doamnă, spuse el. 

— Marea este calmă, de asemenea, înaintea unei furtuni... şi 
garnizoana Luvrului este neputincioasă, Sire. 

— Da, spuse regele cu un zâmbet, dar iată că el va fi întărit. Vino să 
vezi, Doamnă. 

Şi regele o invită pe regina-mamă să se apropie de fereastră. 


Capitolul Il 
In timp ce regele discuta la Luvru cu regina-mamă, Mauvepin 


alerga după aventuri. 

Mauvepin nu era un om frumos, el era ciupit de vărsat; în plus era 
cocoşat; în sfârşit, îşi târa uşor piciorul stâng, mersul său semănând 
oarecum cu un şchiopătat. 

Cu toate acestea, aşa cum era, Mauvepin avea un oarecare succes 
la femei. 

In primul rând, el era foarte spiritual, ceea ce fermeca o bună parte 
a speciei feminine. 

Apoi, era întotdeauna îngrijit, mirosind a ambră, parfumat precum o 
tânără domnişoară, ceea ce încânta întotdeauna pe fiicele Evei. 

În sfârşit, ştia şi juca admirabil arta amorului, adică jura fidelitate 
faţă de toate femeile, le înşela fără milă şi-şi obținea iertarea cu o rară 
îndrăzneală. 

La curtea regelui Henric al Franţei, existau cu toate acestea, mai 
mulţi seniori galanţi, mulţi tineri domnişori ce roiau vorbind agreabil, 
dar Mauvepin avea mai mult succes. 

— Nu este frumos, spuneau unii; el este foarte urât, adăugau alţii: 
îşi trage un pic piciorul, uimeşte cu prea multă îndrăzneală şi este 
uşor cocoşat, - dar are distincţie!... 

Şi, într-adevăr, Mauvepin, în pofida caracterului său părea fiul unui 
rege. 

Deci, în timp ce regele se aflase în Saint-Cloud în compania reginei- 
mamă, Mauvepin curtase toate cameristele, slujnicele cinstite şi 
domnişoarele de onoare. Dar, natură nestatornică, Mauvepin iubea 
contrastele, şi a mers de bună voie de la Curte la oraş şi apoi chiar în 
umilul Cartier Latin. 

Apoi într-o dimineaţă, Mauvepin plecase la Paris. 

Era sărbătoare în cartierul latin. Ucenicii şi ucenicele! dansau sub 
nişte copaci mari în apropiere de Saint-Servais. 

Mauvepin, îmbrăcat simplu, s-a amestecat în această ceată veselă 
şi a remarcat o tânără fată de şaptesprezece ani, cu ochi albaştri şi 
părul negru de abanos, care dansa cu uşurinţă şi veselie năvalnică. 

Mauvepin i-a făcut curte. 

Fata l-a luat pe Mauvepin drept un ucenic simplu, iar la sfârşitul 
dansului, ea l-a urmat la cârciuma lui Malican, aflată în piaţa Saint- 
Germain l'Auxerrois. 

La orele zece seara, cârciuma era goală. 

Lorenii erau plecaţi, iar călugării se întorseseră la mânăstirile lor. 

Mauvepin a luat aşadar cina împreună cu fata, aşezaţi faţă-n faţă; 
apoi ajutat de un anumit vin de Jurançon, el a prelungit seara, şi când 
a bătut de miezul nopţii la catedrala Saint-Germain l'Auxerrois, 


1 Ucenic - persoană (tânără) care învaţă o meserie lucrând în producţie 
sub îndrumarea unui meşter. [n.t.]. 


ucenica şi domnişorul se găseau încă la masă şi ora confidenţelor 
venise. 

Mauvepin i-a destăinuit că el era angajat la vânătoarea regelui şi 
ocupa funcţia de dresor de şoimi. Tânăra ucenică, al cărei nume era 
P&rine, a făcut mărturisiri despre singurătatea ei. Mauvepin s-a oferit 
să-i ţină companie, şi ucenica şi-a plecat urechea cu amabilitate la 
galantele propuneri făcute de acest necunoscut. 

După ce cunoştinţa a fost astfel făcută, Perine a consimţit să-l 
admită în casa ei modestă din strada Lions-Saint-Paul, unde trăia din 
munca sa. Ca multe fete de starea şi vârsta ei, Pârine era ucenică şi 
lucra dantele, cusături şi broderii, pentru un atelier de cusătorie şi 
dantelărie. 

Mauvepin a mers acolo ca să scape de Luvru şi a schimbat cu 
tânăra fată dulci cuvinte despre dragoste. 


De atunci, Mauvepin s-a întors la Saint-Cloud, apoi l-a urmat pe 
rege la Château-Thierry, unde, cititorul îşi va aminti, că el a fost de 
folos. 

După aceea a revenit la Paris, cu o seară mai înainte, ca s-o 
spunem foarte exact. 

Obosit de călătorie, Mauvepin se culcă şi dormi până dimineaţa 
târziu; dar, seara el îşi aminti de Perine, şi plecă direct la tânăra fată 
pe care o găsi în casa ei. 

P&rine locuia tocmai în partea de sus a unei case sărace, sub 
acoperiş. Ea avea un dormitor mic, un pat de o persoană şi două 
scaune. 

Când avea doi vizitatori, ea se aşeza pe pat. 

Deschizătura prin care ziua pătrundea lumina în cămăruţa fetei era 
un fel de ferestruică încadrată de un şasiu aplicat în panta 
acoperişului şi, care în zilele noastre se numeşte tabacheră? sau 
lucarnă. 

Lucarna era destul de largă pentru a permite trecerea corpul unui 
om. 

Or, deplasându-se de la Luvru spre locuinţa lui P&rine, Mauvepin nu 
visa la altceva, decât la distracţia în compania tinerei fete, şi el 
alungase din mintea lui toate necazurile politice cu care se 
împovărase de câteva zile. 

Dar politica este un pic ca natura: o alungi şi ea revine în galop. 

In timp ce Mauvepin traversa strada Saint-Antoine, el se lovi de un 
burghez. 


2 Tabacheră - fereastră mică, amenajată în acoperişul cu pantă mare al 
unei construcţii, în scopul luminării şi aerisirii podului sau a încăperilor aflate 
la nivelul podului; lucarnă, bageac, bageacă. [n.t.]. 


Era un burghez cu o mină cinstită şi blajină, gras, mare, îmbrăcat 
cu un halat de lucru larg, şi mergând cu demnitatea unui om care se 
ştie apreciat în cartierul lui. 

— ldiotule! spuse Mauvepin, care în calitatea sa de gentilom, nu-i 
plăcea să fie bruscat de către un cetăţean oarecare. 

Burghezul se scuză, îşi închise în grabă halatul care era pe 
jumătate descheiat şi se îndepărtă. 

Dar, oricât de repede a fost gestul său de închidere a hainei peste 
abdomen, burghezul nu reuşi să ferească de ochii lui Mauvepin 
strălucirea patului unui pistol pe care-l avea la centura lui. 

— Acesta este un om prudent! gândi Mauvepin. 

Şi îşi continuă drumul său. 

O sută de paşi mai departe, nebunul, care era îngândurat, se lovi 
de un alt burghez. 

Acesta era slab, avea ochii adânciţi şi strălucitori, şi aspectul său îi 
atrase atenţia lui Mauvepin. 

In loc să-şi exprime nemulţumirea, Mauvepin îşi ceru scuze, dar îşi 
împinse uşor cotul peste burta burghezului şi simţi ceva tare, care 
putea foarte bine să fie patul unui pistol. 

„Ah! Aşa deci! toţi sunt înarmaţi” îşi spuse Mauvepin. 

Şi cum el era curios, începu să-l urmărească pe cel de-al doilea 


burghez. 

Acesta din urmă mergea cu pas grăbit şi îl ajunse în curând pe 
primul. 

Mauvepin îi văzu schimbând un semn şi continuând drumul 
împreună. 


La colţul străzii Lions, cei doi burghezi întâlniră alţi doi, şi toţi patru 
intrară pe o altă stradă. 

— Ei poftim! la te uită! spuse Mauvepin, ăsta este chiar drumul 
meu. 

Şi el continuă să-i urmărească. 

De-abia îşi ridică gulerul mantoului său şi îşi trase pălăria pe ochi, 
că pe la mijlocul străzii, cei patru burghezi se opriră şi bătură la o uşă. 

Această uşă era a unei vechi case, tristă şi tăcută, şi ale cărei 
ferestre nu erau luminate. 

Tocmai această casa era vecină cu cea în care locuia Perine. 

Mauvepin se ascunse sub pridvorul celei din urmă, şi înainte de a 
ridica ciocanul pentru a bate, el îi lăsă pe cei patru burghezi să intre. 

Dar când uşa acestei case misterioase se închise în urma lor, 
Mauvepin văzu alţi doi burghezi, care apăreau la capătul străzii. 

Deci, în loc de a merge la P&rine, el aşteptă ghemuit sub pridvor. 

Cei doi burghezi urmară calea celorlalţi patru şi uşa casei 
misterioase se deschise şi se închise în spatele lor. 

Mauvepin continuă să aştepte. 


El aşteptă o oră şi în acest timp văzu uşa vecină deschizându-se şi 
închizându-se succesiv după alte nouă persoane. 

— Oh! oh! îşi spuse el, toate astea mă intrigă, şi aş voi să mă 
lămuresc în chestiunea asta. 

Un om din popor trecea în acel moment; hainele sale indicau un 
marinar. 

Mauvepin îl strigă şi îi zise: 

— Eşti din cartier, amice? 

— Da, domnule, locuiesc la capătul străzii. 

Mauvepin îi puse un scud în mână şi întrebă: 

— Ştii tu a cui e casa asta? 

— Da, desigur, spuse marinarul. 

— A cui e? 

— A lui messire de Rochibond, burghez din Paris, unul dintre cei 
şaisprezece liderii ai Ligii. 

— Mulţumesc frumos! spuse Mauvepin. 

Şi el intră în casa unde Perine locuia într-o cămăruţă sub acoperiş. 

Ucenica nu mai contase pe revederea lui Mauvepin, şi cum de la 
plecarea lui vărsase multe lacrimi, ea scoase un strigăt de bucurie 
când îl văzu apărând. 

Apoi îşi înfăşură braţele în jurul gâtului lui şi îşi întinse obrajii ei 
catifelaţi. 

Mauvepin îi sărută, apoi, fără a răspunde la întrebările tinerei fete, 
aşeză masa sub lucarnă, se urcă pe masă, ridică ferestruica şi se urcă 
pe acoperiş, cu lejeritatea şi flexibilitatea unei pisici. 

— Ce faci? strigă Perine. 

— Sst! spuse el punând un deget pe buze, vreau să mă uit la stele 
şi să văd dacă timpul nu aduce ploaia. 


Capitolul Ill 

Oamenii răi sunt abili; de aici, fără îndoială şi proverbul „dibaci ca o 
maimuţă”. Mauvepin se apucă să alerge pe acoperiş, cu o siguranţă şi 
agilitate de neegalat, şi mergea drept, indiferent de înclinația care era 
cu adevărat înspăimântătoare. 

Acolo, el se întinse pe burtă, îşi întinse capul înainte şi privi. 

El nu se uita nicidecum la stradă, pentru că se afla la capătul opus 
al acoperişului, ci într-o curte care separa casa lui Perine de cealaltă 
casă, unde intraseră cei cincisprezece burghezi. 

Această curte era plantată cu arbori înalţi ale căror ramuri 
ajungeau pe acoperişurile celor două case. 

Şaisprezece burghezi, grupaţi doi câte doi sau patru câte patru, se 
plimbau prin curte, vorbind în şoaptă, schimbând semne misterioase 
uneori, păreau că aşteaptă pe cineva. 


„Pentru că ei aşteaptă pe cineva, gândi Mauvepin, voi aştepta şi 
eu.” 

Casa lui messire de Rochibond, burghez din Paris, avea două 
corpuri de clădire, unul cu vedere la stradă, celălalt cu ferestre ce 
ofereau vedere spre curte. 

Noaptea venea încetul cu încetul. 

Mauvepin văzu o fereastră luminată, şi cum obloanele erau pe 
jumătate deschise, el privi pieziş şi privirea sa pătrunse în interiorul 
casei. 

Fereastra luminată era a unei săli mari cu pereţii placați în 
lambriuri de lemn şi în mijlocul căreia se afla o masă acoperită cu o 
cuvertură. 

In jurul mesei se aflau scaune fără spetează pe care Mauvepin le 
numără. 

„Şaisprezece, îşi zise el, iată-mă lămurit: tot atâtea scaune câţi 
burghezi, tot atâţia burghezi câte cartiere. Asta este o întâlnire a 
liderilor Ligii din Paris, care va avea loc.” 

Dar în capul mesei se afla un al şaptesprezecelea scaun, un jilţ 
mare cu cuie de aur, şi de care noi nu vedem de obicei în casa unui 
burghez. 

„Oh! oh!” îşi spuse Mauvepin, care uită complet de tânăra Perine. 

Burghezii, aflaţi încă în curte, începură să manifeste o oarecare 
nerăbdare. 

— Hotărât, îşi zise Mauvepin, încă întins pe acoperişul casei vecine, 
cu siguranţă că cel căruia îi este destinat scaunul este aşteptat să 
sosească. 

In cele din urmă se auzi un sunet scurt, zgomotul ciocanului căzând 
pe placa sa de bronz de pe poarta de stejar. 

Mauvepin tresări, şi, abandonând privitul spre fereastră, se întoarse 
spre poartă. 

Această poartă se deschidea în două părţi batante. 

— Drace! murmură nebunul. 

Cele două batante se deschiseră şi o litieră intră; aceasta avea 
perdele ambelor uşi bine închise, astfel că nebunul nu putea vedea 
cine se alfla înăuntru. 

După ce batantele porţii reveniră la loc, una dintre uşile litierei se 
deschise şi o femeie cobori. 

Ea avea faţa acoperită cu o mască. 

Dar această mască nu opri pe nimeni s-o recunoască, pentru că 
cincisprezece burghezi se adunară în jurul litierei şi o salutară cu 
curtoazie. 

In acelaşi timp, Mauvepin îşi spuse: 

„Masca ta este făcută din sticlă pentru mine, frumoasă 
necunoscută, şi voi aranja să aflu de ce ai venit aici.” 


Un al doilea personaj ieşi din litieră. Acesta era tot un burghez. 

După modul în care era salutat, Mauvepin gândi că acesta ar putea 
fi stăpânul casei, adică messire de Rochibond, burghez din Paris, care, 
din curtoazie a mers să o însoţească pe femeia mascată. 

Oricine ar fi fost, ultimul personaj îi oferi mâna femeii mascate şi o 
conduse spre peron. 

In acelaşi timp, el făcu un semn şi cei cincisprezece burghezi îi 
urmară. 

Mauvepin îi văzu intrând în casă, reapărând în pragul camerei 
luminate în mijlocul căreia erau aranjate masa cu cele şaisprezece 
scaune şi acel mare jilţ. 

Mauvepin văzu femeia mascată aşezându-se în jilt şi pe cei 
şaisprezece burghezi ocupând cele şaisprezece scaune. 

În acelaşi timp, femeia îşi scoase masca şi Mauvepin lăsă să-i 
alunece un zâmbet tăcut pe buze. 

El o recunoscuse pe doamna ducesă de Montpensier. 

— Acum, Îşi spuse el, trebuie să aflu ce va spune şi ce planuri are. 

El se ridică, merse până la coama acoperişului, ajunse la 
deschidere şi ateriză pe picioarele lui, în camera lui Perine. 

P&rine rămase stupefiată. 

— St! St! St! îi spuse Mauvepin pe trei tonuri diferite. 

— Dar, de unde veniţi? întrebă ea, tremurând. 

— Micuța mea, îi spuse Mauvepin, ai mai multe cearşafuri de pat? 

— Da, desigur! spuse ea, surprinsă de întrebare. 

— Şi ai un foarfece la curea? 

— Da... dar... care e motivul?... 

Mauvepin îşi trase punga din buzunar şi scoase o monedă de un 
pistol din această pungă. 

— lată, pentru cearşafurile tale, spuse el. 

Şi puse moneda pe masă. 

— Dar, spuse ea, ce vreţi să faceţi? 

— Vei vedea. 

Mauvepin luă un cearşaf care era dintr-o țesătură mai rezistentă, şi 
cu foarfecele lui Perine, el începu să taie fâşii înguste. 

— Dar... ce faceţi? îl întrebă ea încă o dată. 

Mauvepin înnodă unul de celălalt capetele fâşiilor de cearşaf, 
alcătuind un fel de frânghie. 

— Vezi, spuse el, îmi fac o scară din această frânghie. 

— De ce? 

— Pentru a cobori în curtea vecină. 

— Deci, vreţi să plecaţi? 

— Nu, spuse Mauvepin pe care această dovadă de naivitate îl făcu 
să surâdă. Dacă voiam să plec, aş fi ieşit pe uşă. 

— Ei bine, atunci? 


— Am scăpat un inel în curte şi doresc să îl recuperez. 

— Oh! spuse tânăra, vă bateţi joc de mine. 

— Poate... dar, mulţumeşte-te cu această explicaţie, din moment ce 
nu pot să-ţi dau alta. 

Şi Mauvepin tăie al doilea cearşaf ca şi pe primul şi, în mai puţin de 
un sfert de oră el se găsea la capătul unei frânghii cu noduri, de o 
sută de picioare lungime. 

„Cu atât mai rău dacă se va rupe, gândi el, datoria faţă de rege, 
înainte de toate.” 

Şi el legă frânghia la un capăt de un picior al patului lui Perine, 
după care, ţinând celălalt capăt între dinţi, se urcă din nou pe 
acoperiş, ajungând la margine, trase frânghia spre el, o lăsă să atârne 
în curte şi observă cu satisfacţie că celălalt capăt ajungea la pământ. 

Cum oamenii care purtaseră litiera şi valeţii care o însoţiseră se 
întorseseră, şi cum burghezii intraseră toţi în casă, în urma lui messire 
de Rochibond şi a ducesei de Montpensier, curtea era goală. 

Mauvepin prinse frânghia cu ambele mâini şi se lăsă să lunece în 
curte, apoi atinse solul, fără probleme. 

Dar, odată ajuns acolo, el ezită un moment dacă să intre în casă pe 
la uşa care rămăsese deschisă: putea risca să se întâlnească cu 
vreunul dintre valeţi. 

Mauvepin puse ochii pe unul dintre copacii din curte. 

Acest copac se afla faţă-n faţă cu fereastra luminată şi, cum 
căldura era mare, obloanele fuseseră lăsate deschide, cu scopul de a 
intra puţin aer. 

Decizia fusese deja luată: Mauvepin prinse între braţe trunchiul de 
copac şi urcă precum un şcolar, ajunse la coroană şi se urcă pe o 
ramură înclinată al cărei vârf atingea fereastra. 

El făcu toate acestea fără zgomot, se ascunse cât mai bine în 
frunzişul des al copacului şi îşi deschise bine ochii şi urechile. 

Ducesa de Montpensier prezida reuniunea celor şaisprezece 
burghezi. 

Totuşi, era un al optsprezecelea personaj pe care Mauvepin nu-l 
văzuse încă. 

Acesta stătea în spatele scaunului ducesei. 

Nu era un burghez... Era un gentilom. Un gentilom în armură, 
încălţat în cizme cu pinteni şi al cărui coif avea vizeta ridicată. 

Mauvepin îl recunoscu: 

— Oh! oh! spuse el, dar acest gentilom este chiar ducele de Guise. 

— Exact! şopti o voce la urechea sa. 

Mauvepin credea că este singur pe acea creangă, aşa că aproape 
era gata să cadă, aşa de mare îi fu emoția ce-l cuprinse. 

El se întoarse pe jumătate şi văzu pe o creangă din apropiere un 
om care sta, ca şi el, călare pe o creangă. 


Noaptea era destul de clară pentru a-i permite să distingă silueta 
sa, dar nu şi trăsăturile feţei. 

Mauvepin avea un pumnal la brâu; el îl trase repede din teacă. 

— Sst! spuse vocea, e inutil, nu vreau să vă fac rău. 

— Cine sunteţi? şopti Mauvepin cu o voce înăbușită de emoție. 

— Un prieten. 

— Al cui? 

— În primul rând, al dumneavoastră. 

— Şi, după aceea? 

— Al regelui Franţei. 

Mauvepin respiră uşurat, apoi el văzu strălucind privirea vecinului 
său de pe cealaltă ramură. 

Această privire strălucea ca licuricii care luminau în întunericul 
nopţii, la ţară, pe marginea şanţurilor. 


Capitolul IV 

Mauvepin era sarcastic şi caustic, şi chiar mai neiertător faţă de 
viciile umane, cu care natura îl dezavantajase complet în darurile sale 
obişnuite. Dar Mauvepin era curajos. 

„Rasa nu minte!” spune un vechi proverb, şi cocoşatul Mauvepin 
era om de rasă. 

După ce mai întâi se confruntă cu o emotie legitimă, văzând că mai 
era cineva în copac, Mauvepin îşi recăpătă spiritul său de obicei calm 
şi sarcastic. 

— Îmi pare rău! domnule, spuse el, cu toate că timpul este prost 
ales, iar locul chiar mai rău, pentru o prezentare, vreţi să-mi spuneţi 
cu cine am onoarea de a vorbi? 

— Sunt unul dintre prietenii dumneavoastră, domnule, răspunse 
omul ai cărui ochi străluceau în întuneric. 

— Oh! permiteţi-mi, spuse nebunul, dar eu nu recunosc această 
voce. 

— Asta este foarte simplu, domnule, pentru că n-aţi mai auzit-o 
vreodată. 

— Atunci nu sunteţi prieten. 

— Dimpotrivă, domnule Mauvepin. 

— Mă cunoaşteţi? 

— Desigur! 

— Numele dumneavoastră, în acest caz? 

— Am să vi-l spun într-o zi... dar nu... în această seară. 

— De ce, domnule? 

— Pentru că avem altceva mai bun de făcut. 

— Ah! credeţi? 

Necunoscutul întinse mâna spre fereastra întredeschisă şi arătă 


spre cei şaisprezece burghezi adunaţi în jurul scaunului doamnei 
ducese de Montpensier. 

— Aşa e, spuse Mauvepin, să ascultăm... 

— Este timpul, şopti necunoscutul. 

Intr-adevăr, doamna de Montpensier deschidea sesiunea. 

— Domnilor din Paris, spuse ea, adresându-se celor şaisprezece 
burghezi, am crezut că în timpul ultimelor trei zile tronul este vacant. 

— Pe naiba! murmură necunoscutul de pe creanga lui. 

— Dar, continuă ducesa, dreptatea divină ezită uneori... 

— Ah! ah! spuse pe un ton ironic Mauvepin, la rândul său. 

— Şi, uneori, continuă doamna de Montpensier, cei din familia de 
Valois sunt încă în această lume şi continuă să arunce regatul într-un 
ocean de nelegiuiri. 

Un murmur măgulitor, salută această frază frumoasă. Vecinul de 
ramură al lui Mauvepin aplaudă, de asemenea, cu un zâmbet. 

Ducesa continuă: 

— Este timpul ca Franţa să se ridice, Parisul să-şi lege cu lanţuri 
porţile sale, să se baricadeze străzile şi să se facă dreptate Luvrului. 

— Pe cuvântul meu! murmură Mauvepin, aş da câţiva arginţi din 
buzunarul meu pentru ca Majestatea Sa Regele Franţei, Henric al Ill- 
lea să audă această predică frumoasă. 

Unul dintre cei şaisprezece burghezi se ridică. 

Era chiar messire de Rochibond, şeful cel mai influent al Ligii, la 
care parizienii ascultau cu o orbire fără margini. 

— Doamnă, spuse el, suntem gata. 

— Intr-adevăr? zise ducesa. 

— Dar ne lipseşte un lider... 

— lată-l! 

Şi Anne de Lorena îl arătă pe fratele său, ducele de Guise care, 
până atunci, păstrase o atitudine serioasă şi tăcută. 

Ducele nu vorbi, ci se mulţumi doar să facă un semn cu capul. 

— În fine, continuă messire de Rochibond, avem nevoie de un 
pretext pentru a începe lupta. 

— Un pretext! strigă ducesa, aveţi nevoie de pretexte! 

— Oh! spuse un alt burghez, cel mai simplu lucru... o nimica toată... 
De exemplu, un soldat al regelui maltratând un burghez... 

Străinul se aplecă la urechea lui Mauvepin şi îi spuse: 

— În timp ce aceşti oameni sunt în căutare de pretexte, ar fi multe 
de făcut. 

— Ce anume? făcu Mauvepin. 

— Să le întindem o plasă. 

— Cum aşa? 

— Uite, continuă necunoscutul, noi suntem doi aici, şi fiecare 
ascultă pe cont propriu. 


— Într-adevăr. 

— Dacă doar unul dintre noi ar asculta?... 

— Atunci, spuse Mauvepin, celălalt nu ar mai şti nimic. 

— Pardon... cel care ar sta să asculte l-ar pune la curent. 

— Fie! dar ce ar face primul între timp? 

— Un lucru foarte simplu. 

— Să vedem. 

— El ar merge la Luvru... şi ar cere să vorbească cu regele. 

— Foarte bine. Şi i-ar spune despre ceea ce se întâmplă aici, nu-i 
aşa? 

— Exact, domnule Mauvepin. 

— Şi el îl va aduce de la Luvru pe domnul de Crillon cu aproape o 
sută de ostaşi? continuă Mauvepin. 

— Văd că aţi priceput... 

— Apoi, încheie Mauvepin, vor investiga casa lui messire de 
Rochibond, şi vor aresta în acelaşi timp pe cei şaisprezece burghezi, 
pe ducele de Guise şi pe doamna de Montpensier. 

— Sunteţi un om ager la minte, domnule Mauvepin. 

— Dumneavoastră sunteţi foarte amabil, domnule. 

— Şi în timp ce eu am de gând să păzesc, vă îndemn să vă luaţi 
picioarele la spinare şi să daţi fuga la Luvru. 

— Ah! Eu sunt cel care trebuie să plece? 

— Desigur! Eu nu sunt familiar cu regele şi voi avea nevoie de o 
lungă perioadă de timp pentru a ajunge la el. 

— Inseamnă că nu sunteţi un obişnuit al curţii, domnule? 

— Nu, răspunse necunoscutul, eu sunt din provincie. 

— Ah! făcu Mauvepin, şi în timp ce eu voi merge la Luvru, 
dumneavoastră veţi sta aici? 

— Da. 

— Şi veţi asculta cu atenţie?... 

— Desigur! Doar pentru asta am venit... 

— Domnule, spuse Mauvepin, propunerea dumneavoastră îmi 
place, Dumnezeu îmi este martor, şi aş fi încântat ca domnul de 
Crillon să îi prindă în plasă, aşa cum v-aţi gândit, dar... 

— Ce vreţi să spuneţi? făcu necunoscutul. 

— Mi-a venit în minte o reflecţie bizară... 

— Bizară, să vedem. 

— M-am gândit că s-ar putea întâmpla ca în timp ce eu merg la 
Luvru, burghezii să plece. 

Necunoscutul lăsă să-i scape un râs sec şi ironic. 

— Domnule Mauvepin, spuse el, prin ceea ce aţi gândit, confirmaţi 
faptul că, în opinia mea, sunteţi un om de spirit. 

— Mii de mulţumiri, domnule. 

— Nu vă spun lucruri cu jumătate de gură, cum se obişnuieşte în 


amabilităţile de la oraş, ci o spun cu toată convingerea. 

— Ah! Serios? 

— Şi dovada este că tocmai mi-aţi spus că aş putea fi un prieten al 
acestor oameni, nu al dumneavoastră, şi că trimiţându-vă la Luvru ar 
fi o modalitate de a vă face să cădeţi într-o ambuscadă pe partea 
cealaltă a străzii. 

— Ei bine, domnule, spuse Mauvepin, scuzaţi-mă dacă am făcut o 
greşeală, poate că sunt un pic cam suspicios de felul meu. 

— Ei bine! şopti străinul, când vă voi spune numele meu, nu veţi 
mai ezita... 

— Aştept... 

Necunoscutul se aplecă de pe creanga sa şi îi şopti la urechea lui 
Mauvepin un nume. 

Acest nume îi produsese lui Mauvepin o astfel de senzaţie, pentru a 
doua oară, ca şi cum aproape ar fi căzut de la acea înălţime până jos. 

— Ei bine! spuse necunoscutul, acum veţi pleca? 

— Oh! desigur. 

Şi nebunul se lăsă să alunece în tăcere la baza trunchiului 
copacului, traversă curtea, ajunse la frânghia înnodată şi urcă pe 
acoperiş cu lejeritatea unui actor din confreria Passion. 

P&rine, nerăbdătoare, îl aştepta... 

Văzându-l pe Mauvepin că reapare, ea scoase un strigăt de bucurie. 

Dar Mauvepin nu mai visa la dragoste; el o împinse pe fată, 
deschise uşa cămăruţei şi fugi pe scară, cobori treptele patru câte 
patru. 


Or, tocmai în timp ce Mauvepin alerga spre Luvru, regele Henric al 
III-lea, trăgând-o pe regina-mamă la fereastra biroului său, îi spuse: 

— Priviţi, Doamnă, priviţi! 

Regina se aplecă în afară şi văzu, la lumina lunii, o masă neagră ce 
se desfăşura de-a lungul râului ca un şarpe uriaş. 

Această masă întunecată avea sclipiri roşcate şi degaja un murmur 
confuz. 

Se părea a fi unul dintre acele valuri uriaşe ce se rostogolesc spre 
mal, în frumoase nopţi de vară, şi al cărui vârf strălucea uneori în 
razele lunii. 

Această masă întunecată se întindea spre est, în măsura în care 
privirea spre străzile de pe malul Senei îţi permitea să vezi, şi ea 
avansa încet spre Luvru. 

Această ciudată masă, mai degrabă ca un stup monstruos, era un 
întreg corp de armată ce-şi profila umbrele în noapte pentru a intra în 
Paris, în tăcere. 

Razele lunii cădeau pe muschete, sulițe şi halebarde, făcându-le să 


scânteieze. 

— Ce este asta? întrebă regina-mamă. 

— Doamnă, răspunse Henric, este o trupă de opt mii de elveţieni. 

— Ah! Serios? 

— Care vine să întărească trupa pe care o comandă deja domnul 
d'Epernon. 

— Ah! foarte bine! spuse regina-mamă. 

— Ei vin să preia paza Luvrului şi să-i ţină pe parizieni la respect, 
adăugă regele cu un aer triumfător. 

— Un motiv în plus, spuse regina-mamă, pentru ca Majestatea 
Voastră să se asigure de persoana prinților de Lorena. 

— Oh! acum avem timp. 

În timp ce regele vorbea astfel, uşa se deschise şi Mauvepin intră. 

— Sire, spuse el cu naivitate, dacă Majestatea Voastră vrea să mi-l 
dea pe domnul Crillon şi treizeci soldaţi de-ai săi, ea nu va mai avea 
nevoie de toţi aceşti elveţieni. 

Crillon avu un zâmbet de bun augur. 

Mauvepin adaugă: 

— Ştiu unde sunt ducesa de Montpensier, monseniorul duce de 
Guise şi toţi şefii burghezilor din Paris care conspiră în acest moment 
împotriva vieţii şi coroanei Majestății Voastre. 


Capitolul V 

După ce Mauvepin termină de spus această frază plină de mari 
promisiuni, un zâmbet triumfător apăru pe faţa lui şi aşteptă ca regele 
să-i pună întrebări. 

Dar regele avea altceva în minte. 

— Bine! spuse el privind-o pe regina-mamă, pariez că Mauvepin 
vine să-mi dea acelaşi sfat ca dumneavoastră, Doamnă. 

— Da, făcu Mauvepin printr-un semn al capului uitându-se la 
doamna Catherine. 

— Deci, reluă regele, ştii unde este ducesa? 

— Da, Sire 

— Şi ducele de Guise? 

— Şi cei şaisprezece rebeli care doresc să o dea jos de pe tron pe 
Majestatea Voastră şi să o închidă într-o mânăstire. 

De obicei, atunci când se pariau anumite lucruri în legătură cu 
regele Henric al III-lea şi când se spunea că ar fi văzut foarfecele de 
aur pe care doamna de Montpensier le păstra în rezervă pentru a-i 
tăia părul, monarhul se înfuria. 

De data aceasta el rămase calm şi zâmbitor. 

— Ah! ce? adevărat? zise el, aceşti burghezi vor să mă dea jos de 
pe tron? 


— Da, Sire, şi intenţionează să atace Luvrul. 

— Ah! Haida-de! 

— Aşa este, cum am onoarea să-i spun Majestății Voastre. 

Regina-mamă şi Crillon se priviră şi păreau a-şi spune că regele 
trebuia să fie nebun pentru ca să fie atât de calm. 

Cât despre domnul d'Epernon, el era foarte preocupat şi nu sufla o 
vorbă. 

Acesta deţinea de opt zile funcţia de colonel-general al elveţienilor, 
deoarece domnul de Crillon fusese numit la comanda gărzilor 
franceze. i 

Or, domnul d'Epernon credea că cei opt mii de elveţieni veneau 
pentru a forma o trupă frumoasă, şi că, dacă s-ar fi revoltat parizienii, 
ceea ce era probabil, el ar fi trebuit să meargă în prima linie şi să se 
expună focului burgheziei. 

Regele, aplecat pe fereastră, fără să se întoarcă, spuse liniştit: 

— Dar vino pentru a vedea frumoasele trupe, Mauvepin. 

— Da, da, sunt cei mai frumoşi elveţieni, Sire, dar îmi susţin ideea... 

— Deci, ei vorbeau să mă dea jos de pe tron şi să baricadeze 
străzile? continuă regele. 

— Da, Sire. 

— Şi când au spus asta? 

— In urmă cu o oră. 

— In ce loc? 

— Intr-o casă de pe strada Lions-Saint-Paul. 

— A cui este casa? 

— A lui messire de Rochibond, unul dintre cei şaisprezece burghezi. 

— Oamenii aceştia sunt nebuni, spuse regele în continuare calm, 
sau asta-i pentru că ei nu mi-au văzut elveţienii. 

Şi Henric al Ill-lea îi învălui cu o privire plină de mulţumire pe 
elveţienii care intrau în acel moment în Luvru şi dispăreau în şir sub 
porţile palatului. 

— Dar, în fine, spuse Crillon, pe care calmul regelui îl agasa, ce 
ordonă Majestatea Voastră? 

— Nimic, spuse regele. 

— Cum! Nimic? 

— Bunul meu Crillon, continuă Henric al Ill-lea, nu am timp în 
această noapte să mă ocup de conspiratori. Am altceva mai bun de 
făcut, într-adevăr! 

— Dar, Sire... 

— In primul rând, trebuie să mă ocup de cazarea elveţienilor mei. 

— Domnul d'Epernon va avea grijă de asta, Sire. 

— Da, făcu d'Epernon cu bucurie, pentru că se temea deja să nui 
se dea sarcina să meargă şi să-l aresteze pe ducele de Guise. 

— Mai vedem, continuă Henric, nu trebui să uităm că mâine va 


avea loc înmormântarea fratelui meu. 

— Acest lucru nu ne împiedică cu nimic, Sire, spuse regina-mamă. 

— Hei! Dumnezeule! Doamnă, făcu Henric al III-lea nerăbdător, cine 
vă spune că aceşti burghezi nu vor rezista... că nu vor stârni populaţia 
cartierelor şi că bătălia nu va începe în noaptea asta? 

— Ei bine! Sire, vom lupta! 

— Atunci, nu-l vom mai îngropa pe fratele meu mâine... 

— Sire, spuse regina, în primul rând trebuie să veghem la siguranţa 
coroanei Majestății Voastre... 

— li am pe elveţienii mei, doamnă. 

— De ce ezităm, în acest caz? 

— Dacă vom începe lupta în noaptea asta, continuă regele, care 
era statornic în ideile sale, înmormântarea nu va mai avea loc mâine. 

— Ei bine! se va întârzia... 

— Imposibil, Doamnă, am comandat ceremonia pentru ora nouă la 
Saint-Germain l'Auxerrois. Dom Basile şi cu mine am stabilit totul 
azi... Penitenţii sunt gata, călugării de asemenea... Deci, să-i lăsăm pe 
burghezi să conspire în linişte şi să amânăm afacerile politice pentru 
mâine după-amiază. 

Crillon şi Mauvepin se priviră cu o dureroasă uimire. 

In ceea ce o priveşte pe regina-mamă, ea se îndreptă încet spre 
uşă şi plecă fără ca regele să încerce să o oprească. 

Regele continua să-şi privească elveţienii, care intrară până la 
ultimul în Luvru. 

Totuşi, în timp ce ieşea, regina-mamă îi făcu un semn lui Crillon. 

Şi Crillon spuse regelui: 

— Deci, Majestatea Voastră nu îmi porunceşte nimic pentru această 
noapte? 

— Nimic, bunul meu Crillon. 

— Cu atât mai bine, Sire. 

— De ce cu atât mai bine? 

— Pentru că sunt obosit. 

— Ah! 

— Şi voi merge la culcare... 

— Noapte bună, Crillon, prietene! A 

Şi Crillon ieşi, salutându-l pe rege şi pe domnul d'Epernon. 

Mauvepin se apropie la rândul său: 

— Bună seara, Sire, spuse el. 

— Te duci şi tu la culcare? îl întrebă Henric al III-lea. 

— Da şi nu, Sire. 

— Cum aşa? 

— Am o întâlnire de dragoste, Sire. 

— Ei bine! trebuie să pleci... Dar, ai grijă! spuse regele suspinând... 
Ştii ce mi s-a întâmplat la Château-Thierry... 


— Eu nu sunt rege, spuse Mauvepin. Bună seara, Sire. 

— Bună seara, dragul meu. 

Şi Mauvepin plecă de asemenea. 

Când regele rămase singur cu d'Epernon, îi spuse: 

— Deci aşa? crezi că ei toţi sunt de acord, şi Crillon şi mama mea, şi 
acest Mauvepin, de a-l aresta pe ducele de Guise? 

— Păi, Sire, observă d'Epernon, poate că ei au motive. 

— Ei greşesc, spuse regele. 

— De ce? j 

— Ascultă-mă bine, d'Epernon, prietene: cu opt mii de elveţieni nu 
avem nevoie să-l întemniţăm pe ducele de Guise. 

— Nu înţeleg, Sire. 

— Il dăm afară pe porţile Parisului. Şi ţine cont de un lucru: nu voi 
porunci să fie judecată ducesa. 

— Ah! într-adevăr? 

— O voi ruga să meargă la Nancy. 

— Şi dacă ea refuză.... 

— li am pe elveţienii mei, spuse regele. 

Şi închizând fereastra: 

— Mergem să-i vedem în curtea Luvrului, spuse el. 


În timp ce regele răspundea la toate obiecțiile lui d'Epernon prin 
aceste trei cuvinte: „Am e/vețienii mei”, regina-mamă îl conduse pe 
Crillon la o fereastră dintr-o sală vecină cu cabinetul regal. 

Mauvepin îl urmă pe Crillon. 

— Domnule cavaler, zise regina-mamă, regele fiul meu este într- 
unul din acele momente de slăbiciune a minţii în care face bravadă de 
ştiinţa sa de a-şi stăpâni furia. 

— Vă ascult, doamnă. 

— Vom juca un joc periculos, dumneavoastră şi cu mine. 

— Imi plac jocurile periculoase, spuse Crillon. 

— Eu voi risca să mă întorc la Amboise. 

— Hm! 

— Dumneavoastră de a fi exilat şi de a vă pierde funcţia. 

— După aceea? spuse Crillon cu răceală. 

— Mai întâi trebuie să mă ascultați. 

— Vă ascult, Doamnă. 

— Ceea ce regele nu vrea, eu vă ordon să faceţi. 

— Majestatea Voastră vrea... 

— Vreau să-l urmaţi pe domnul d'Uzès, care este aici. 

Şi regina îl arătă pe Mauvepin. 

— Şi să-i arestaţi pe prinții loreni şi pe cei şaisprezece burghezi. 

— Da. Ei bine! spuse Crillon cu simplitate, este uşor de îndeplinit. 


Plec. 

Şi, întorcându-se spre Mauvepin: 

— Îmi vei arăta drumul? 

— Desigur! spuse bufonul. Am venit special pentru asta... 

Zece minute mai târziu, şi în timp ce Henric al Ill-lea, uimit de 
frumoasa prestanţă a elveţienilor, era departe de a gândi că ei nu-l 
ascultau, domnul de Crillon, Mauvepin şi treizeci de soldaţi din garda 
regelui luară calea spre strada Lions-Saint-Paul. 

— La ce naiba poate servi, murmură Mauvepin, să fii rege al 
Franţei, din moment ce nu eşti ascultat? 


Capitolul VI 

Mauvepin servea de ghid lui Crillon şi trupei sale, şi mergea în pas 
alergător, atât de mult îi era frică să nu ajungă prea târziu. 

Cu toate acestea, la intrarea în strada Lions, se opri. 

— Ei sunt aici? întrebă Crillon. 

— Da. 

— In care casă? Pe care poartă trebuie să o forţăm? 

— Stt! Domnule cavaler. Nu trebuie forţat nimic. 

— De ce? 

— Pentru că, spuse Mauvepin, casa în care sunt aceştia este cea 
care se vede acolo pe dreapta, aproape de capătul străzii. 

— Bine! 

— Acum, urmaţi raţionamentul meu, şi veţi vedea... 

— Ascult, spuse Crillon, care avea o anumită încredere în Mauvepin 
după întâmplarea de la Château-Thierry. 

— Această casă este între curte şi grădină; uşa curţii este solidă şi 
este chiar bine ferecată. 

— Oh! zise Crillon, puţin îmi pasă, o lovitură de muschetă şi îi vom 
veni de cap. 

— Poate, dar burghezii, în timp ce se va forţa uşa de la curte, se vor 
salva prin grădină. _ 

— Ah! asta e drept. In ce stradă dă uşa de la grădină? 

— Intr-o alee, care se află în spate. 

— Ei bine! dacă ne-am plimba pe acolo?... 

— Există, de asemenea o puternică uşă ce trebuie forţată, timp în 
care burghezii se vor salva prin curte. 

— Oh! spuse Crillon, am o idee! 

— Să vedem! zise Mauvepin. 

— Voi pune cincisprezece oameni la uşa de la grădină. 

— Aveam în gând să vă propun această variantă. 

— Şi apoi vom forţa uşa de la curte. 

Mauvepin nu răspunse. 


Crillon o luă înapoi, ajunse pe alee, şi, ghidat de frontoanele casei 
de conspiratori, el dispuse jumătate din trupa sa în cordon sub zidul 
ce împrejmuia grădina, apoi se întoarse cu restul la Mauvepin, care 
rămăsese santinelă la colţul străzii Lions. 

— Acum, spuse el, vom forţa poarta de la curte. 

— Nu, spuse Mauvepin. 

— Cum? făcu Crillon uimit. 

— Asta nu se poate, continuă nebunul, pentru două motive. 

— Ah! 

— Primul este faptul că este inutil să se spargă o uşă care poate fi 
deschisă. 

— Serios? Puteţi face asta?... 

— Da, am să pot. 

— Dar cum veţi proceda? 

— Drace! Domnule cavaler, zise Mauvepin, este evident că am 
intrat deja în casă, din moment ce am văzut-o pe ducesă, pe fratele 
său şi pe cei şaisprezece burghezi împreună. 

— Asta-i drept. 

— Deci, voi merge încetişor, voi pătrunde înapoi în casă şi voi veni 
pentru a deschide uşa. Asta e primul motiv. 

— Oh! spuse Crillon, motivul este bun şi nu am nevoie de al doilea. 

— Dar eu am nevoie să vi-l spun. 

— Pentru ce? 

— Veţi vedea că este ceva util. 

— Atunci, vă ascult. 

Crillon şi Mauvepin se porniră la drum, urmaţi de cei cincisprezece 
oşteni şi Mauvepin continuă: 

— Am un prieten în casa lui messire de Rochibond. 

— Ah! este interesant. 

— Dacă noi am sparge uşa, burghezii, care nu ştiu de prezenţa sa, 
alergând în curte, l-ar putea găsi şi l-ar maltrata. 

— Am înţeles al doilea motiv, domnul Mauvepin. 

— Aţi înţelege încă şi mai bine, domnule cavaler, dacă aţi şti cine 
este acest prieten. 

— Este una dintre cunoştinţele mele? 

— Cred că da. 

— Numele lui atunci? 

— Oh! aşteptaţi... ascultaţi-mă... Imaginaţi-vă că, intrând în curtea 
lui messire de Rochibond, am urcat într-un copac, care se afla faţă-n 
faţă cu fereastra camerei în care conspiratorii se sfătuiau. Cu toate 
acestea, pe o creangă a acestui copac, exista deja cineva. 

— Prietenul tău? 

— Nu chiar, spuse Mauvepin, pentru că nu ştiam... în momentul în 
care ne-am întâlnit... că prietenia noastră este o prietenie de creangă. 


— Înseamnă, spuse Crillon, că această consideraţie care vă opreşte 
şi vă împiedică să forţăm uşa este de mică importanţă. 

— Ba! făcu Mauvepin, deoarece acest gentilom... este prietenul 
meu... din moment ce ştiu că este prietenul regelui... 

— Deci, în numele regelui se afla el acolo?... 

— Sau poate că în numele său. 

— Cum! în numele său? 

— Drace! făcu Mauvepin, când am să vă spun numele său, veţi 
vedea pentru ce anume are oarece interes să ştie ceea ce face 
doamna de Montpensier. 

— Ei bine! vezi? spune-mi numele... 

— Oh! Nu este atât de simplu asta, zise Mauvepin... la ureche, 
domnule cavaler... la ureche. 

Şi, cum Crillon era mai înalt decât el, Mauvepin se ridică pe 
vârfurile picioarelor şi-şi apropie buzele de urechea cavalerului. 

Dintr-o dată Crillon tresări, îşi înăbuşi o exclamaţie de bucurie şi 
spuse: 

— Deci, partida este câştigată... şi razia se va încheia cu bine... Prin 
el însuşi, este o armată! 

Crillon, vorbind astfel, se opri la poarta casei lui messire de 
Rochibond. 

— Aşteptaţi-mă, spune Mauvepin. 

Şi el dispăru sub pridvorul casei lui Perine. 

Această casă, locuită de către oameni de rând, de la parter la 
mansardă, nu era închisă nici ziua nici noaptea. In ea se intra ca într- 
un han, şi Mauvepin ajunse la ora unsprezece noaptea la uşa tinerei 
fete, tot atât de uşor ca şi cu două ore mai devreme. 

Périne, aşezată pe patul său, vărsă lacrimi mari imediat după 
plecarea lui Mauvepin şi nu crezu că e necesar să închidă uşa. 

Ea scoase un strigăt de bucurie din nou când văzu că Mauvepin 
reapare. 

— Ah! tu eşti! zise ea; de data asta ai să rămâi mai mult... 

— De data asta te înşeli! zise Mauvepin, care se grăbi să urce 
pentru a doua oară pe acoperiş şi să ajungă la scara lui de frânghie, 
care atârna încă în curtea lui messire Rochibond. 

Cu toate acestea, înainte de a cobori, Mauvepin se aplecă cu 
precauţie la marginea acoperişului pentru a vedea ce mai este nou. 
Curtea era goală, fereastra de la sală era luminată, şi Mauvepin văzu 
masa înconjurată de cei şaisprezece burghezi. 

Doamna de Montpensier continua să prezideze. 

Numai ducele de Guise nu mai era acolo. 

— Diavolul! murmură nebunul, să fi plecat deja? M-am gândit 
mereu, de-a lungul drumului, cât ar fi de minunat ca el să fie 
adăpostit în Vincennes. 


Mauvepin se lăsă să alunece în curte, şi după ce atinse pământul se 
duse lângă trunchiul copacului în care îl lăsase pe cel care se 
prezentase ca prieten al regelui. 

Dar creanga era lipsită de ocupantul ei. 

Mauvepin îşi forţă zadarnic ochii să vadă mai sus, crengile 
copacului erau în mod clar goale, şi era uşor să se convingă că 
prietenul regelui a părăsit postul de observare. 

Unde era el? Mauvepin se gândi pentru un moment să cerceteze şi 
să încerce să pătrundă chiar şi în casă, dar el auzi glasul ducesei care 
spunea: 

— Domnilor, din moment ce totul este gata, să ne despărţim, iar 
mâine seară toată lumea să fie la postul său. 

— Asta este ceea ce vom vedea! murmură Mauvepin. 

Şi apoi alergă la uşa de la intrarea în curte, care, era formată din 
două uşi blocate cu o bară de fier. In momentul când bara de fier era 
ridicată, uşile se deschideau singure. 

Mauvepin execută această manevră şi strigă: 

— La mine! 

La acest strigăt, domnul de Crillon şi oamenii lui intrară în curte. 

În acelaşi timp, se făcu agitaţie mare în camera în care conspiratorii 
erau adunaţi, iar unul dintre ei alergă la fereastră, întrebând: 

— Cine-i acolo? 

Era messire de Rochibond cel care pusese această întrebare. 

Crillon răspunse simplu: 

— Oamenii regelui! 

După ce ordonă închiderea uşilor, el îşi scoase sabia din teacă. 


Capitolul VII 

Ce se întâmplase, totuşi, cu cel pe care Mauvepin îl numise 
prietenul regelui? 

Pentru a afla trebuie să pătrundem în sala în care ducesa conducea 
consiliul Ligii. 

În timp ce Mauvepin mergea la Luvru şi prietenul regelui nu se 
mişca de pe creanga sa, se discuta în sală şi se finaliza un frumos plan 
al revoltei. 

Fiecare dintre cei şaisprezece burghezi vorbea la rândul său, şi 
expunea resursele cartierului său. Se putea conta pe o anumită 
stradă, şi se prezenta neîncrederea faţă de o alta. 

Cel ce reprezenta un cartier de hale ale tăbăcarilor de piele 
mărturisea cu umilinţă că tăbăcarii, oameni indiferenți la problemele 
religioase, erau devotați regelui. 

Un altul, mai fericit, afirma că strada Urşilor era pentru Ligă. 

În cele din urmă, messire de Rochibond interveni şi spuse: 


— Vedeţi dumneavoastră, doamnă, noi suntem pregătiţi şi nu 
aşteptăm decât un şef. 

— Şeful, spuse ducesa, vi l-am prezentat deja. 

Şi din nou, ea arătă spre fratele ei. 

— Trăiască ducele de Guise! strigară burghezii. 

— Domnii mei, spuse ducele, pentru că eu sunt liderul vostru, 
trebuie mai întâi să vă ridicaţi voi înşivă primii, să construiți primele 
baricade... să mă cereţi lovind din picioare şi ţipând... şi apoi eu nu vă 
voi putea refuza, şi astfel nu voi fi acuzat că am încercat să-l răstorn 
pe rege. 

— Aşa e, spuseră mai mulţi burghezi. 

— Dar, spuse messire de Rochibond pentru a începe baricadele, 
avem nevoie de o scuză. 

— Ce fel de scuză? 

— De exemplu, un burghez abuzat de oamenii regelui. 

— Ei bine! asta este uşor... trimite nişte nenorociţi săraci într-o 
tavernă plină de paznici sau elveţieni... şi dacă ei ies în viaţă 
înseamnă că au avut noroc... Adio, domnii mei! 

Şi ducele porni spre uşă. 

— Ne părăseşti, frate? întrebă ducesa. 

— Da, doamnă. Am, de asemenea, o serie de dispoziţii de dat... Ne 
vedem mâine dimineaţă!... 

Şi ducele plecă. 

El coborî apoi în curte; dar în loc de a merge la uşa care avea ieşire 
în strada Lions-Saint-Paul, el o luă pe o trecere îngustă care unea 
curtea cu grădina, gândindu-se fără îndoială să plece de la messire 
Rochibond pe uşa grădinii care dădea într-o alee. 

Grădina era plantată cu copaci bătrâni, ca şi curtea. 

Ducele făcu vreo treizeci de paşi, apoi se opri brusc. 

El auzise paşi în spatele lui. 

Intr-adevăr, un cavaler, cu nasul în haină şi pălăria pe ochi, venea 
după el în pas grăbit. 

Ducele duse mâna la mânerul săbiei lui. 

Omul care venea după el făcu la fel. 

— Cine sunteţi? întrebă ducele. 

Ca drept răspuns, străinul scoase sabia. 

Apoi, ducele observă că el avea o mască pe faţă. 

— La mine! strigă el. 

Străinul spuse cu o voce batjocoritoare: 

— Vă e un pic frică, monseniore? Puteţi vedea că eu sunt singur. 

— Cine sunteţi? reluă ducele. 

— Dacă îmi juraţi că nu mai strigaţi după ajutor, am să spun. 

— Imi juraţi că sunteţi singur? 

— Da. 


— Ei bine! Jur să nu chem ajutoare. 

— Atunci, spuse omul mascat, adunaţi-vă amintirile, monseniore. 
Într-o noapte, acum zece ani, în timpul regelui Carol al IX-lea, ne-am 
luptat, aşa cum ne vom lupta din nou acum... şi m-aţi lăsat să mor pe 
pragul cârciumii bearnezului Malican. 

— Ah! este posibil! strigă ducele care îşi aduse aminte. 

— Eu sunt. 

— Ei bine! În gardă, atunci, în gardă! 

Şi ducele se grăbi furios spre adversarul său. 

— Dragul meu duce, zise cavalerul mascat, am făcut progrese în 
scrimă, după cum vedeţi, şi vin să parez corect lovitura care m-a 
întins la pământ, acum zece ani. 

— Ei bine! parează asta! spuse ducele furios. 

— Se face, după cum puteţi vedea... 

Ducele scoase un strigăt de furie. 

— Vă menajez o dată, continuă cavalerul mascat, dar nu vreţi să ne 
duelăm în timp ce vom conversa oricât de puţin? 

— Ah! ah! făcu ducele. 

— Uite, continuă cavalerul, să stabilim un lucru!... 

— Spuneţi! 

Şi ducele se repezi din nou şi din nou, lovind nervos şi rapid cu 
sabia, dar reuşind să lovească doar aerul. 

— Regele Carol IX-lea este mort, ducele d'Anjou este mort, regele 


Henric al Ill-lea nu are niciun copil, şi parizienii se gândesc la 
detronare. 

— Apoi? 

— Dacă regele de Navarra, care este mai aproape de tron decât 
tine, şi care ca şi regele Henric al III-lea, nu are copii, ar muri, ai fi 
rege mâine. 

— E adevărat! 


— Ei bine! se înţelege, vărul meu, spuse regele de Navarra, aşa 
cum am ghicit, că el este cel ce trebuie să încrucişeze sabia cu ducele 
de Guise; dacă ai reuşi să mă omori acum, n-ar mai fi nevoie de toţi 
aceşti burghezi cu care conspiraţi... 

— Ai dreptate, vărul meu. 

Ducele atacă pentru a treia oară în mod inutil. 

Apoi începu între cei doi bărbaţi o luptă aprigă. 

Ducele era furios, Henric era zeflemitor. 

Ducele ataca cu furie, Henric para corect. 

Apoi veni o vreme când rolurile se schimbară, şi când Henric era cel 
care ataca, în timp ce ducele se apăra cu greu. 

Şi ducele era terminat. 

De trei ori sabia lui Henric de Navarra fu vopsită cu sângele lui 
Henric de Guise şi ducele se retrase de trei ori. 


Şi puterea îl părăsi pe duce, se găsi el însuşi încolţit la zidul 
împrejmuitor al grădinii, rezemat de mica uşă ce da spre aleea din 
spate... 

— Hei! spuse Henric, te voi ţintui aici, vărul meu... ca pe o pasăre 
de pradă pe o uşă de hambar. 

Şi regele Navarrei era extenuat, la rândul său. 

Ducele înţelese că îşi putea pierde viaţa. Sabia lui Henric îi 
pătrunsese adânc în piept şi fusese prea târziu să mai pareze lovitura. 
Dar instinctul de autoconservare există în toţi oamenii şi el făcu un 
efort imens pentru a se salva. 

El se aruncă înapoi cu toată puterea pe care o mai avea, şi cum nu 
era rezemat cu totul de uşa de ieşire în alee, zdruncinătura pe care i-o 
imprimă avu o forţă atât de mare încât uşa se deschise la perete... 

Ducele era aproape să cadă pe spate, în plus suferi o atingere 
uşoară a săbiei adversarului său... şi se trezi în stradă, în timp ce 
Henric era încă în grădină. 

Ce s-a întâmplat atunci a fost de durata unui fulger şi este imposibil 
de spus. 

Pentru prima dată în viaţa lui, ducelui îi era frică... 

Îi era teamă de moarte, poate şi pentru că era foarte aproape de a 
fi rege... 

Entuziasmat de acest sentiment ciudat şi destul de nou pentru el, 
produs de gândul că în scurt timp ar putea fi regele Franţei, făcu o 
nouă sforţare, împinse cu toată puterea uşa în nasul lui Henric care 
rămase uimit, apoi o luă la fugă la întâmplare... 

Ducele fugea ca un borfaş care are arcaşii pe urmele lui. 

Şi ciudat lucru! poarta grădinii, împinsă cu violenţă, se închise, iar 
zăvorul broaştei intră în locaşul său. 

Acesta era motivul pentru care Henric ajunse să fie separat de duce 
şi zgudui uşa în zadar. 

În ceea ce priveşte ducele, deşi fugea împleticit de durere, cu mâna 
apăsând pe rana din piept, iar fuga era mai degrabă un pas grăbit şi 
nesigur ca de om beat, el ajunsese deja la capătul aleii şi se opri în 
strada Saint-Antoine. 

Numai atunci începu să se gândească, şi rezultatul reflecţiilor sale 
sunt traduse în rândurile care urmează: 

„Am fugit ca un laş din faţa regelui de Navarra, atunci când ar fi 
trebuit să-l omor! El trebuie să moară, ori eu voi fi un om dezonorat 
pentru totdeauna. Dar, pentru ca regele Navarrei să moară, ce trebuie 
făcut? Ar trebui ca acei burghezi reuniți la messire de Rochibond să 
stea ascunşi într-un colţ. Sabia este curajoasă, dar glonţul unui pistol 
aduce mai sigur moartea.” 

În timp ce îşi vorbea astfel, ducele auzi ritmul constant al paşilor 
unei trupe de oameni înarmaţi, iar el se aruncă, mai degrabă căzu, pe 


veranda unei case şi se ascunse acolo în umbră. 

Era oare un rond al burghezilor?... 

Era o patrulă a arcaşilor care asigurau paza de noapte?... 

Ducele, stând nemişcat, văzu trecând şi recunoscu oamenii din 
garda regelui. 

Era Crillon şi trupa sa. 

Ducele văzu cum oamenii regelui luau în pază strada Lions, 
deoarece pridvorul unde era ascuns se afla peste drum şi apoi văzu că 
o parte dintre aceştia se înapoiau în strada Saint-Antoine şi încercuiau 
aleea. 

Atunci el nu se mai îndoi şi înţelese că locuinţa lui messire 
Rochibond va fi înconjurată şi atacată. 

Era disperat, dar lucru ciudat, această disperare nu-l prăbuşi cum s- 
ar putea crede, ci dimpotrivă, curajul îi reveni ducelui de Guise; şi 
odată cu curajul, simţi cum puterea îi revine puţin câte puţin şi el 
părăsi pridvorul şi plecă în aceeaşi fugă împleticită spre poarta Saint- 
Antoine?. Acolo găsi un post al milițiilor burgheze, oameni devotați 
Ligii, catolicii înflăcăraţi, duşmani sub jurământ ai regelui. 

Unii dormeau complet îmbrăcaţi, în timp ce alţii jucau zaruri sau 
pietricele. 

Toţi erau înarmaţi. 

Ducele căzu ca un fulger printre ei şi spuse: 

— Oamenii regelui vor să-i aresteze pe Rochibond şi pe liderii 
burghezi... Veniţi! veniţi! după mine! după mine! 

Şi ducele se puse în fruntea lor, şi cu o mână apăsându-şi rana din 
piept, iar în cealaltă ţinând sabia ridicată deasupra capului, îi conduse 
să salveze casa lui messire de Rochibond, la care Crillon venise şi 
începuse asediul. 


Capitolul VIII 

Pentru o perioadă lungă de timp din viaţa ei, doamna ducesă de 
Montpensier simţise clocotind în ea o fierbinţeală nedomolită, o febră 
bătăioasă, care era esenţială pentru vechiul sânge al celor din casa de 
Lorena, şi de mai multe ori acuzând pe fraţii săi de lipsă de acţiune, 
ea strigase că ar dori să fie bărbat pentru ca să poarte sabie la şold şi 
pinteni sclipitori la călcâi. 

Desigur, ocazia care i se oferise în acest moment era frumoasă... 

Ducele era plecat, sora lui era singură în mijlocul burghezilor mai 
mult lăudăroşi decât curajoşi, iar casa în care se găsea era înconjurată 
de oamenii regelui. 

Ducesa se ridică după ce auzi vocea lui Crillon, cu ochii în flăcări, cu 


3 Poartă de intrare în Paris în evul mediu, actualmente demolată. [n.t.]. 


capul dat pe spate cu mândrie, şi-şi puse mâinile pe tocurile a două 
pistolete pe care le purta la centură. 

Crillon striga: 

— Deschideţi! Deschideţi, pentru oamenii regelui! 

Ducesa spuse: 

— Inchideţi uşile! rezistaţi! 

Şi, cum existase un prim moment de indecizie şi aproape teroare în 
rândul burghezilor, ea strigă: 

— Aţi vrut o ocazie, adică o scuză pentru a face baricade: ei bine, a 
venit timpul. 

Vocea doamnei de Montpensier electriză pe membrii ligii şi cei 
şaisprezece burghezi se ridicară ca un singur om. 

Ei închiseră uşile, îngrămădiră în spatele ei scaune şi mese. 

Apoi, deschizând o fereastră, messire de Rochibond, care era cel 
mai îndrăzneţ dintre toţi, se arătă şi spuse oamenilor regelui: 

— Ce vreţi? 

— Vrem, răspuns Crillon, ca voi să predaţi armele... mai întâi. 

Rochibond răspunse: 

— Suntem cetăţeni din Paris, înarmaţi pentru apărarea Ligii Sfinte, 
şi nu vom depune armele. 

— Chiar dacă regele ordonă? 

— Chiar şi împotriva voinţei regelui, răspunse messire de 
Rochibond. 

Crillon continuă: 

— Vrem apoi ca voi să ni-l predaţi pe ducele de Guise. 

— El nu e aici. 

— Şi pe ducesa Anne de Lorena, sora lui. 

— Refuzăm! 

— Atunci, spuse Crillon, atacați uşile, copiii mei! Ne vom petrece 
toată noaptea trecându-i prin tăişul săbiei. 

Şi Crillon luă o muschetă din mâinile unuia dintre gardieni, şi începu 
să lovească uşa casei cu patul armei. 

Messire de Rochibond dispăru din fereastră, dar un alt burghez îi 
luă locul. 

Dintr-o dată un fulger străluci, o detunătură zgudui spaţiul şi un 
glonţ veni şi ricoşă de pe armura lui Crillon şi merse să ucidă un 
oştean aflat în lateral. 

— Dumnezeule! murmură Mauvepin, afacerea se încinge. 

Şi, scoțând un pistol de la centură, îl îndreptă spre burghezul ce 
rămăsese triumfător la fereastră şi trase; acesta căzu ca un porumbel. 

Aceste două focuri, aceste două cadavre, au fost semnalul de luptă. 

Gărzile regelui în curte, burghezii la geamuri schimbară muschete. 

Crillon se înarmă cu un topor şi, sub o ploaie de gloanţe, lovi până 
prăbuşi uşa casei. 


Oştenii intrară şi-i găsiră pe burghezi pe scări. O luptă sângeroasă 
începu; ei se luptară corp la corp, cu lovituri de pumnal şi lovituri de 
sabie, cu lovituri cu patul de muschetă. 

Auzind focul de muschete, oamenii lui Crillon plasați în aleea din 
spate, veniră grăbiţi, escaladând zidul grădinii. 

Un bărbat se puse în fruntea lor şi-i conduse. 

Acest om avea o mască pe faţă. 

— Ah! Mulţumesc lui Dumnezeu! strigă Mauvepin văzându-l că 
apare, iată o celebră sabie ce vine la noi! 

Mauvepin primise deja o puternică lovitură de pat de armă în cap şi 
avea capul plin de sânge; dar chiar dacă sângele îl orbise, el se bătu 
ca un leu. 

Crillon, în fruntea oştenilor săi, venise să cucerească scările. 

Dar burghezii aveau avantajul poziţiei. 

Ei erau adăpostiţi în spatele uşilor, în timp ce oamenii regelui erau 
expuşi în mod constant, şi aici pierdu trei oameni, în timp ce burghezii 
doar unul. 

Crillon dispreţuia să tragă sabia. 

— O lovitură de pat de muschetă este suficient de bună pentru a 
ucide un burghez! strigă el. 

Şi, într-adevăr, ori de câte ori teribila lovitură întâlnea capul unui 
burghez, acesta cădea fără a se mai putea ridica. 

Dar ducesa, nepăsătoare de propria ei securitate, era în primul 
rând şi deodată ţinti pe Crillon cu un pistolet şi strigă: 

— Hei! domnule cavaler, regele va avea o mare pierdere în 
moartea dumitale! 

Şi ea trase... 

Braţul lui Crillon, care rotea o muschetă, căzu inert şi arma se 
rostogoli la pământ. 

Glonţul doamnei de Montpensier străpunse braţul marelui Crillon. 

Cavalerul scoase un strigăt de furie şi apoi cu mâna stângă scoase 
sabia. 

— Ah! doamnă, strigă el, ochiţi prost. Inima era cea pe care trebuia 
s-o loviți... regele n-a pierdut decât braţul meu drept! Or, eu sunt 
stângaci atunci când e nevoie! 

Cavalerul mascat sosi în acel moment cu cei cincisprezece gardieni 
rămaşi în alee. 

Scara era cucerită, oamenii Ligii se strânseră şi se refugiară în 
încăperile vecine. 

— Haide! haide! strigă colonelul gărzii franceze, simplul şi cinstitul 
Crillon. Să ne grăbim să terminăm cu toate aceste canalii, bunii mei 
prieteni! 

Şi se făcu asediu la fiecare cameră. 

Crillon spuse: 


— Şi mai ales, n-o ucideţi pe frumoasă ducesă. Sângele de femeie 
aduce necaz! 

— Cu excepţia călăului, spuse cavalerul mascat. 

— Ah! strigă doamna de Montpensier, care cu câteva secunde în 
urmă îl ochise pe Crillon, recunosc această voce. 

Şi ea trase un foc în omul mascat. 

Dar acesta îşi plecă capul şi glonţul se pierdu. 

În acelaşi timp, el făcu un salt enorm, trecu ca un uragan printre 
apărătorii ducesei, o prinse cu braţul de talie, o strânse s-o înăbușe şi 
zise: 

— Ah! frumoasa mea verişoară, nu mai suntem în castelul din 
Angers! 

— EI! întotdeauna e!/! strigă ducesa, care făcu spume la gură. 

Din cei treizeci care începuseră lupta, oştenii din gărzile regelui mai 
erau doar cincisprezece, burghezii rămânând şapte sau opt. 

Odată ce ducesa ajunse în mâna cavalerului mascat, afacerea fu în 
curând rezolvată. 

Cinci burghezi se predară; alţi trei care încercau să reziste căzură în 
luptă. 

— Noi suntem stăpânii! strigă Crillon, care nu se mai gândea la 
braţul său rănit. 

Dar Mauvepin exclamă: 

— Nu încă! mai degrabă ascultă!... 

Şi, într-adevăr, un vuiet teribil, la fel ca sunetul valurilor furioase, 
răsuna în jurul caselor. 

Acesta era ducele de Guise, care trezise postul de la poarta Saint- 
Antoine, şi cartierul în întregime, se alătură oamenilor înarmaţi, 
strigând: 

— Moarte pentru oamenii regelui! 

Crillon se aşeză rând pe rând la ferestrele care dădeau spre curte şi 
la cele ce dădeau spre grădină. 

Prin ferestrele care aveau vedere spre curte, el văzu cum mulţimea 
spărgea uşile. 

Prin altele, el văzu o sută de cetăţeni înarmaţi care escaladau zidul 
grădinii. 

Crillon conta pe cei aflaţi în jurul său şi zise cu răceală lui 
Mauvepin: 

— Noi suntem cei care vom rezista în interior acum. Cadavrele vor 
fi folosite pentru a baricada uşile. 

— Câţi suntem? întrebă omul mascat. 

— Sire, declară Crillon, tu şi cu mine suntem în valoare de douăzeci 
de oameni, plus cei cincisprezece care au mai rămas, aceasta 
înseamnă treizeci şi cinci. 

— Ei bine! strigă regele Navarrei, care-şi aruncă masca, aici vom 


rezista douăsprezece ore! 

— La rândul nostru, trebuie să baricadăm uşile şi să încărcăm 
muschetele! spuse Crillon. 

— Şi eu, zise Mauvepin, merg să caut elveţienii. 

— Ce elveţieni? 

— Cei ai regelui! 

Mauvepin sări printr-o fereastră, trecu cu uşurinţă de primii zece 
cetăţeni care veneau să ocupe curtea, apucă de capătul scării de 
frânghie şi urcă pe acoperişul casei vecine, căţărându-se cu atâta 
agilitate încât nimeni nu se gândi să-l urmeze acolo... 

P&rine leşinase auzind pocniturile focului de muschete. 

Mauvepin trecu peste trupul său, scoase vesta sa de gentilom, 
rămânând doar în cămaşă, şi înarmat doar cu un pumnal, el se grăbi 
să iasă în stradă. 

— Loc! loc! striga el, aruncându-se orbeşte în mulţime, loc pentru 
bunii catolici pe care necredinciosul Henric i-a măcelărit. 

Cum capul lui era plin de sânge, el fu luat drept un burghez şi i se 
făcu loc să treacă. 

Mauvepin îşi luă picioarele la spinare şi alergă cu toată puterea 
spre Luvru, unde zgomotul luptei nu ajunsese! 


Capitolul IX 

În timp ce Crillon se lupta, regele îi instala pe elveţienii lui. 

El luă o jumătate din Luvru pentru a o folosi temporar ca loc de 
cazare. 

Cei care nu găsiră loc în interior se culcară afară în curte. 

— Ah! frumoase trupe! frumoase trupe! spunea el cu satisfacţie, 
plimbându-se, cu o mână pe umărul lui d'Epernon, prin holurile şi 
camerele palatului său. 

intreaga populaţie a Luvrului era în picioare. 

Luvru era luminat ca în plină zi şi elveţienii mişunau peste tot. 
Gărzile, pajii, valeţii păliseră ca importanţă în faţa elveţienilor. 

Cu excepţia apartamentelor reginei şi a celui ocupat de regina- 
mamă, elveţienii aveau în posesie întregul palat, chiar şi pe cel al 
regelui, pentru că regele voia ca elveţienii de acum înainte să doarmă 
în apartamentul său. 

Elveţienii în locul pajilor. 

Când Mauvepin, plin de sânge, ajunse la portiţa de intrare în Luvru, 
el găsi un elveţian. 

Elveţianul era instruit să nu lase pe nimeni. 

— La naiba! strigă Mauvepin care-l răsturnă pe primul care încercă 
să-i blocheze drumul său, trebuie să-l văd pe rege. 

Dar alţi elveţieni sosiră, şi cum ei nu-l cunoşteau pe Mauvepin, îl 


luară de guler şi încercau să-l oprească. 

Mauvepin împărțea pumni în stânga şi în dreapta, plantă pumnalul 
său în umărul unui fiu al Elveţiei şi strigă pe un ton atât de înalt şi atât 
de puternic încât se făcu auzit de rege. 

Regele era încă în curte, extaziat de frumuseţea elveţienilor săi. 

El veni la portiţă să se informeze. 

— Ah! tu eşti! spuse el, recunoscându-l pe Mauvepin. 

Elveţienii îl lăsară pe bufon, şi numai apoi Henric al Ill-lea văzu că el 
era acoperit de sânge. 

— Sire, zise Mauvepin este cel puţin ciudat să trebuiască să omor 
un elveţian pentru a ajunge la Majestatea Voastră. 

— Mi-ai omorât un elveţian? strigă regele. 

— Vor fi ucişi mulţi alţii în următoarele ore. 

— Ce spuli?... 

— Eu spun că poporul face baricade! 

— Fugi de-aici! tu visezi... spuse regele. 

— Cine ştie? făcu Mauvepin cu ironie; eu visez poate de asemenea 
că am capul spart cu o lovitură de pat de muschetă. 

— Baricade! au făcut baricade! murmură regele uimit. 

— Cel puţin au asediat o casă... 

— Unde este? 

— In strada Lions. 

— A cui este ea? 

— A lui messire Rochibond. 

— Ei bine! spuse regele, ce-are a face asta cu mine? Casa lui nu 
este Luvru: să se apere, asta e treaba lui. 

— Dar, Sire, spuse Mauvepin, nu el este cel atacat. 

— Atunci cine este? 

— Este domnul de Crillon. 

— Crillon!?... 

— Şi gărzile regelui. 

— Aşadar, ce au vrut să facă de au mers acolo? 

Mauvepin spuse în douăzeci de cuvinte ceea ce se întâmplase. 

Regele îl ascultă cu gravitate. 

Când Mauvepin termină, el spuse: 

— Cu atât mai rău pentru Crillon! Pentru ce nu m-a ascultat? 

— Dar, Sire, dacă nu ne grăbim să-i venim în ajutor, domnul de 
Crillon este pierdut. 

— Ei! spuse regele, el este un excelent luptător cu sabia, nu? 

— Burghezii sunt cel puţin 300... 

— Ptiu! făcu Henric cu dispreţ. 

— Sire, Sire, strigă Mauvepin, lăsaţi să fie omorât domnul de Crillon 
şi gărzile regelui? 

— Ei bine! spuse Henric, arată-mi gărzile mele... ele trebuiau să fie 


la Luvru.... şi să le luaţi cu voi. 

— Dar, Sire, daţi-mi elveţieni! Curtea Luvrului este plină. 

— Elveţieni! exclamă regele contrariat. 

— Bineînţeles... 

— Eşti nebun, dragul meu. 

— Nebun! spuse Mauvepin, care se dădu uimit înapoi. 

— Hei! fără îndoială, încheie regele. lată nişte bravi soldaţi care 
tocmai au sosit prin marşuri forţate şi care au mare nevoie de odihnă, 
iar tu vrei ca eu să-i trimit să linşeze nişte burghezi în strada Saint- 
Antoine! 

Şi regele îi întoarse spatele lui Mauvepin. 

— Sire, îi strigă nebunul, păstraţi-vă elveţienii, eu voi muri lângă 
domnul de Crillon! 

El împinse elveţienii ce păzeau portiţa şi aplicându-le câteva 
ghionturi ieşi din Luvru. 


În timpul acesta Crillon se lupta cu disperare. 

Cei cincisprezece oameni au fost reduşi la zece. 

Dar păreau să fie treizeci. 

Cât despre regele Navarrei, el făcuse o grămadă de cadavre de 
burghezi în jurul lui. 

A fost nevoie de aproape trei sferturi de oră pentru ca Mauvepin să 
meargă la Luvru şi înapoi. 

Pe parcursul celor trei sferturi de oră, Crillon şi regele de Navarra 
făcuseră minuni, dar îşi pierdură succesiv fiecare din poziţiile lor. 

Valul popular creştea mereu şi strigătul: „Moarte pentru oamenii 
regelui!”, se propaga în cartier ca un dangăt de înmormântare. 

Dar Crillon şi regele Navarrei păstrau în siguranţă prizonierii lor, 
printre care şi ducesa de Montpensier. 

Henric puse un paznic aproape de ea şi îi spuse: 

— Dacă ea încearcă să scape, omoar-o! 

El trebui să renunţe la primul etaj al casei şi se refugie la al doilea. 

In acest moment, sosea Mauvepin. Burghezii crezură că este unul 
de-al lor şi-l lăsară să intre în curte. 

Din curte, el ajunse la scară; îşi făcu loc cu lovituri de sabie şi i se 
alătură lui Crillon. 

— Regele îşi păstrează elveţienii lui, spuse el, regelui îi e teamă să 
nu-i strice! 

— Şi sunteţi singur? făcu Crillon. 

— Singur! murmură Mauvepin deprimat. 

— Ei bine! Vom muri sau vom învinge, spuse Henric, care încă o 
dată trebui să trimită la pământ un burghez. 

— Nu, Sire, zise Crillon, trebuie să vă salvaţi! Tronul Franţei va fi 


vacant în cele din urmă. 

Şi Crillon, luând o hotărâre bruscă, adăugă, cu ochii strălucind de 
trăsnete: 

— Ne vom retrage la Luvru... Hai, urmaţi-mă! 

Atunci, bunul cavaler, cu braţul ce îi mai rămăsese, aruncând sabia, 
puse mâna pe doamna de Montpensier, o ridică de la pământ şi i-o 
dădu lui Henric. 

— Sire, spuse el, iată o armură rezistentă la fier şi la plumb. 

Henric înţelese şi înţelese şi ducesa din braţele sale. 

Ducesa scoase un strigăt. 

Burghezii încetară focul, de teamă să n-o rănească pe prizonieră. 

Mauvepin apăsa vârful săbiei pe gâtul doamnei de Montpensier, pe 
jumătate leşinată de frică şi strigă: 

— Dacă nu ne faceţi loc, o omor! 

Şi focul a încetat, săbiile au fost coborâte, poporul Parisului tremura 
pentru idolul său, şi mulţimea se despărţi. 

Apoi, începu să se facă o retragere eroică. 

Precum cei zece mii de războinici ai lui Alexandru cel Mare, cântaţi 
de Xenophon, aceşti zece oameni deschiseră drum cu lovituri de săbii 
şi trecură printr-un potop de oameni furioşi şi care colcăiau ca o 
legiune de şobolani. 

Le trebuiră o oră să iasă din strada Lions. 

Aici, în strada Saint-Antoine, un foc de muschetă porni de la o 
fereastră şi-l ucise pe unul dintre oştenii din gardă. 

Crillon, la rândul său, propti sabia pe pieptul ducesei şi ducesa 
scoase un strigăt de groază. 

— Nu trage! Nu trage! strigă mulţimea. 

Şi astfel fură salvaţi... 

leşiră din strada Saint-Antoine şi atinseră marginea apei. 

Aici, rebelii erau mai puţin numeroşi, dar cum ei nu ştiau despre ce 
e vorba, continuau să strige „Moarte pentru oamenii regelui!” şi lupta 
reîncepu. 

Trei oşteni căzură din nou, şi Crillon şi Mauvepin au fost ciuruiţi de 
lovituri de sabie. 

Singur, regele Navarrei era teafăr şi nevătămat cu toate că se lupta 
ca un leu. 

In sfârşit portita pe care se intra în Luvru se deschise, iar populaţia 
încetă să-i mai urmărească pe Crillon şi pe oamenii lui. 

— Doamnă, zise Henric, lăsând-o pe ducesă pe pământ, iată-mă 
într-un loc sigur, vă mulţumesc pentru conducere. 

Şi el trecu dintr-un salt pragul Luvrului. 

Cât despre Crillon, plin complet de sânge, începu să se 
prăbuşească şi căzu în braţele lui Mauvepin, care era mai puţin grav 
rănit, spunând: 


— Cred că de data asta am încheiat socotelile! 

Mauvepin scoase un strigăt de groază, în timp ce simţea că forţele 
îl părăsesc şi că începea la rândul său să se prăbuşească. Strigătul fu 
repetat de regele de Navarra, care veni în fugă şi-i sprijini pe 
amândoi, luându-l apoi în braţe pe vechiul căpitan de gărzi şi ţinându-l 
de braţ pe Mauvepin. 

Crillon mai spuse câteva cuvinte şi leşină. 

— Spune-i regelui, zise el cu o voce slabă, că a făcut bine că i-a 
menajat pe elveţieni. 

Şi, după cum marele căpitan închise ochii, un zvon uriaş se stârni, 
care rapid şi ascuns ca uraganul trecu prin Luvru într-o clipă: 

— Crillon este mort! se spunea. 


Capitolul X 

Atunci când ziua se ivi, Parisul era liniştit şi în zadar s-ar fi căutat la 
Luvru sau în strada Saint-Antoine cea mai mică urmă a luptelor din 
timpul nopţii. 

Burghezii îşi deschideau magazinele lor, muncitorii reveneau la 
munca lor de zi cu zi. 

Cadavrele care acoperiseră câmpul de luptă din casa domnului de 
Rochibond fuseseră înlăturate şi se spălase sângele care cursese pe 
străzi... 

Pe scurt, un provincial cinstit care ar fi sosit şi ar fi intrat în Paris în 
zori, pe la poarta Saint-Antoine, nu ar fi bănuit că doar cu câteva ore 
mai înainte se dăduseră aici lupte cu o furie nemaiîntâlnită. 

Cum se operase această transformare atât de repede? 

O furtună din cer calmase furtuna umană. Plouase în torente la ora 
două de dimineaţă, şi parizienii care râd de fier şi de foc, niciodată nu 
rezistă împotriva ploii. 

In timpul acesta regele nu a putut dormi. 

Henric al Ill-lea sfârşi prin a regreta faptul că nu trimisese câţiva 
elveţieni în ajutorul lui Crillon, deoarece în timpul primelor ore care 
urmară după revenirea acestuia la Luvru, se crezu că a murit. 

După ce pierduse o mulţime de sânge, marele căpitan rămase 
inconştient timp de câteva ore. 

Cu toate acestea, medicii regelui, după ce cercetară rănile, 
declarară că domnul de Crillon nu va muri. 

Regele luase din oră în oră ştiri despre Crillon, dar nu ieşi din 
apartamentul său şi nu se duse să-l vadă pe acesta. 

Deci, a doua zi, la Paris era linişte. 

Regele se duse la fereastră şi trase o gură de aer proaspăt. Apoi, el 
chemă un paj şi-i porunci: 

— Du-te şi adu-mi-l pe Mauvepin. 


Mauvepin sosi cinci minute mai târziu. 

Nebunul era bandajat în jurul frunţii, braţul era prins într-o eşarfă şi 
umbla şchiopătând. 

Regele luă un aer sever când acesta intră. 

— Ei bine! domnule, spuse el, iată unde a condus neascultarea 
dorințelor regelui tău. 

Mauvepin tăcu, dar îl privi cu un aer indiferent, merse şi se sprijini 
de pervazul ferestrei şi se uită la cursul Senei. 

Regele cedă oarecum şi continuă: 

— Eu v-am spus, cu toate acestea, lui Crillon şi ţie, să-i lăsaţi în 
pace pe toţi aceşti burghezi. 

Mauvepin nu răspunse. 

— Ah! spuse regele, cum se simte domnul de Crillon? 

— Rău! răspunse Mauvepin ursuz. 

— Crezi că s-ar putea să moară? întrebă regele cu îngrijorare. 

— Eu nu sunt doctor, Sire. 

— Dar ce spun doctorii? 

— Ei spun că Majestatea Voastră aveţi de acum înainte elveţienii ca 
să o apere... 

— Maestre Mauvepin, spuse regele, cred că mă tratezi fără respect! 

— Nu ştiu, replică Mauvepin, rănile mele mă fac să sufăr. Este 
foarte posibil ca eu să nu-mi fi măsurat suficient cuvintele, dar din 
moment ce Majestatea Voastră mi-a cerut să vin, fără îndoială are să- 
mi dea ordine? 

— Nu, spuse regele. 

— Atunci înseamnă că Majestatea Voastră va binevoi să mă scuze. 

Şi Mauvepin făcu un pas spre uşă. 

— Unde te duci? 

— Mă duc la culcare... mi-am petrecut noaptea la căpătâiul 
domnului de Crillon. 

— Ai suferit mult? 

— Oh! Doamne! făcu Mauvepin pe un ton dispreţuitor, nu am pielea 
groasa ca elveţienii, dar eu nu sunt un erou... 

— Mauvepin!... 

— Şi sufăr de la rănile mele suficient pentru a o implora pe 
Majestatea Voastră, căreia îi sunt în dizgrație, să mă exileze în 
castelul tatălui meu din Languedoc. 

— Cum! vrei să mă părăseşti? 

— Trebuie să mă tratez, Sire. 

— Dar te poţi îngriji de asemenea foarte bine la Luvru. 

— Nu, aerul nu este sănătos pentru răniţi. 

— Mauvepin, tu îţi baţi joc de mine.!... 

— Şi apoi, termină bufonul, nu e prea mult loc în Luvru, elveţienii 
au luat totul. Am găsit unul culcat în camera mea. 


— Dar, spuse Henric al Ill-lea, toate acestea sunt doar temporar... 
Ei vor fi încazarmaţi în Paris. 

— Majestatea Voastră ar greşi dacă i-ar face să părăsească Luvrul. 

— Şi pentru ce? 

— La urma urmei, continuă dispreţuitor Mauvepin, în cazul în care 
sângele acestor nobili munteni este prea preţios pentru a fi vărsat în 
stradă, poate că Majestatea Voastră va consimţi să-l vadă curgând în 
spatele zidurilor locului asediat. 

— Maestre Mauvepin, spuse regele, eu sunt prinţul azi. Voi trece 
peste impertinenţa ta... 

Mauvepin se înclină. 

— Dar cu condiţia, continuă Henric al Iil-lea, să vorbeşti clar. 

— Ah! făcu Mauvepin. 

— Despre ce loc asediat vorbeşti? 

— Dar... despre Luvru... 

Henric ridică din umeri. 

— Nu sunt prea mult opt mii de elveţieni, continuă Mauvepin. 

— Dar pentru ce? 

— Pentru a apăra Luvrul asediat, care va fi făcut reşedinţă. 

— De către cine? 

— De populaţia Parisului, Sire. 

— Eşti nebun, bietul meu Mauvepin! 

— De exemplu, mâine, la ora asta, s-ar putea ca atacul să fi 
început. 

— Paştele Domnului! cum zicea regele Ludovic al XI-lea, strigă 
Henric al III-lea, vom vedea! 

— Deci, înţelegeţi, Sire: răniţi, oameni inutili, cum ar fi domnul de 
Crillon şi cu mine, încurcă treaba într-un loc asediat. 

— Mauvepin, spuse regele, destul cu glumele! 

— Eu nu mai glumesc, Sire, nu mai sunt bufonul regelui. 

— Cum! Tu nu mai eşti bufonul meu? 

— l-am dat c/opoțeii me’ unui elveţian. 

De această dată, în loc de a deveni furios, regele izbucni în râs. 

— Ei bine, spuse el, dacă nu eşti atât de grav rănit cum spui tu, ai 
putea urca pe un cal? 

— Pentru ce, Sire? 

— Ca să mă însoţeşti. 

— Unde? 

— La Saint-Denis. Ai uitat că aceasta este ziua funeraliilor fratelui 
meu d'Anjou? 


4 În original „Pasques Dieu!” - înjurătură, traducere aproximativă. [n.t.]. 
5 Mauvepin se referă la clopoţeii pe care domnul de Crillon i-a prins de 
umăr, în semn de batjocură, în ziua „numirii” lui ca bufon al regelui. [n.t.]. 


— Nu, dar... 

— Inţelegi că eu voi conduce cortegiul funebru. 

— Desigur, spuse Mauvepin, numai că eu cred că Majestatea 
Voastră va face bine să dejuneze înainte de prânz. 

— De ce? 

— Nu este departe Saint-Denis de Saint-Cloud. 

— Dar nu voi merge la Saint-Cloud. 

— Majestatea Voastră încă mai speră să revină pentru a se odihni la 
noapte în Luvru? 

— Şi de ce nu? 

— Dar, spuse Mauvepin rece, pentru că atunci când se va întoarce 
regele, Luvru va fi deja ocupat. 

— Eşti nebun! Complet nebun! repetă Henric al III-lea. 

În acest moment se auzi un zgomot puternic din afară, iar regele, 
reveni la fereastră şi văzu vreo treizeci de bărbaţi călare care se 
îndreptau spre Luvru. 

Printre ei era un cavaler care purta o pană albă la casca lui. 

Regele şi Mauvepin îl recunoscură de îndată. 

Acesta era domnul duce de Guise. 

Ducele şi cavalerii săi se opriră la portiţa de intrare în Luvru şi 
discutară îndelung cu elveţienii care erau în postul de pază. 

— Oh! oh! spuse regele, vărul meu de Guise vine să mă viziteze 
cam de dimineaţă. Ce vrea el? 

— lată, spuse Mauvepin, care privea cu aer naiv, ceva ce ar fi 
imposibil să-i spun Majestății Voastre. 

Cuvintele ducelui, care vorbea cu voce tare, ajunseră la urechile lui 
Henric şi ale lui Mauvepin. 

— Vreau să vorbesc cu regele! spunea el. 

Un ofiţer elveţian îi răspunse: 

— Regele doarme. 

— Ei bine! zise ducele pe un ton dispreţuitor, trezeşte-l. 

— Drace! zise Mauvepin, vă garantez că atunci când ducele va fi 
rege, el nu va fi treaz la ora şase dimineaţa. 

— Crezi că el va fi rege? întrebă Henric al III-lea cu ironie. 

— Da. 

— Zău? Şi în ce ţară? 

— Regele Franţei, aşadar. Şi el va locui la Luvru... 

Regele făcu un gest de furie. 

— Dar, încheie Mauvepin, întrucât Majestatea Voastră domneşte 
încă... şi ea nu doarme... 

Regele se aplecă afară şi strigă: 

— Haide, domnule vărul meu, eu sunt gata să vă primesc. 

La glasul regelui, portiţa se deschise şi ducele şi escorta sa intrară 
în Luvru, cu săbiile în mână şi căştile pe cap. 


— Sire, declară Mauvepin, Majestatea Voastră îmi va permite să 
intru acolo. 

Şi el arătă spre uşa unui cabinet. 

— Pentru ce? 

— Vreau să fac un experiment. 

— Ce anume? 

— Vreau să ştiu dacă Majestatea Voastră doreşte cu adevărat să 
domnească, sau dacă ea intenţionează în ascuns să abdice în 
favoarea frumosului său văr, ducele de Guise! 

Şi Mauvepin se strecură în cabinet şi se închise, în timp ce regele 
dădea ordinul de a fi introdus ducele. 


Capitolul XI 

Atunci când uşa cabinetului se închise în spatele lui Mauvepin, 
ducele de Guise intră. 

El era în armură completă, avea sabia la şold, pumnalul la brâu, iar 
crucea albă de Lorena juca pe armura lui. 

Regele era îmbrăcat într-un pourpoints pentru dimineaţa, larg 
deschis şi cu mâneci largi. 

Era cu capul descoperit şi purta papuci. 

El uitase după ce se trezise chiar să-şi încingă sabia. 

Deşi n-avea decât treizeci şi unu de ani, Henric al Ill-lea era 
aproape chel, şi faţa lui descărnată dovedea o existenţă care-l întrista, 
pe care plăcerile îl revoltau, rând pe rând. 

Era mult timp de când ducele şi regele nu se mai văzuseră. 

Ducele fu izbit de slăbiciunea fizică a regelui şi de paloarea feţei 
sale, aproape vânătă. 

Regele constată că ducele avea o faţă frumoasă şi radia a sănătate. 

Apoi, simţi cum îi trece un fior prin vene, o amintire confuză. 

Amintirea visului ciudat pe care îl avusese, în care el era un 
călugăr, în timp ce un cavaler trecea pe străzile Parisului şi era 
aclamat cu titlul de rege. 

Regelui i se păru că armura pe care o purta ducele era la fel cu cea 
pe care o văzuse în vis, cu cea care-l acoperea din cap până în 
picioare pe acel necunoscut monarh. 

Dar vechiul sânge de Valois, atât de degenerat cât putea fi, avea 
reveniri de mândrie şi accese de grandoare irezistibile. 

Henric al IIl-a înţelese că el nu putea şi nu ar trebui să tremure în 
faţa unui prinţ, vasal lui. 

— Sire, spuse ducele, care luă o atitudine arogantă şi ridică foarte 
mult vocea, vin să mă plâng Majestății Voastre. 


ê Pourpoint - vestă scurtă cu mâneci (sec. XII-XVII). [n.t.]. 


— Ah! făcu regele calm. 

Şi se aşeză într-un mare fotoliu care avea pe partea de sus a 
spătarului stema Franţei. 

— Sire, continuă ducele, oamenii Majestății Voastre au comis crime 
în această noapte... 

— Ah! îmi pare rău! îl întrerupse regele, am să vă întreb, domnule 
vărul meu, pentru o simplă clarificare. 

Ducele se încruntă. 

— Aştept, spuse el, ca Majestatea Voastră să mă întrebe. 

— Aceasta este o audienţă ca dumneavoastră să mă întrebaţi pe 
mine? 

— Da, Sire. 

— Pe mine, regele? 

— Pe dumneavoastră, regele Henric, al treilea cu acest nume, 
regele Franţei. 

— Şi în această audienţă, în numele cărui suveran mă întrebaţi? 

— În numele meu, Sire. 

— Este ciudat, spuse regele pe un ton de gheaţă, v-am crezut 
ambasadorul împăratului Germaniei. 

— Sire... 

— Sau al regelui Spaniei... 

— Sire, destul cu ironiile! 

— Căci, continuă Henric al Ill-lea cu dispreţ, dacă este ducele 
Henric de Lorena cel ce-mi cere audiența, el cu siguranţă şi-a pierdut 
memoria... 

— De ce? 

— Şi el uită că nu se vorbeşte regelui Franţei, când eşti cu capul 
acoperit. 

Aceste cuvinte îl izbiră pe duce, iar privirea regelui îl domină, şi el 
bâlbâi câteva cuvinte de scuze. 

Apoi, el îşi deschise sub bărbie casca sa, o scoase şi o puse peo 
comodă, care se afla în apropierea lui. 

— In plus, continuă regele, uitaţi de asemenea că se prezintă în 
faţa mea, a regelui, numai fără armură şi fără sabie. 

Fascinat de tonul de autoritate regală, ducele desfăcu centura sa şi 
puse sabia pe comodă alături de cască. 

— Acum, zise regele, vorbeşte, domnule vărul meu. De ce anume 
te plângi? 

— De oamenii voştri, Sire. 

— Precizaţi, domnule, sunt aceştia valeţii mei, scutierii mei, pajii 
mei sau gărzile mele? 

— Gărzile, Sire. 

— Au fost ei lipsiţi de respect? 

— Au făcut mai mult decât atât... ei au trecut o casă prin foc şi 


sânge. 

— Şi unde s-a întâmplat asta... în Nancy? 

— Nu, Sire, la Paris. 

— Şi această casă vă aparţine? 

— Nu, Sire, este casa domnului de Rochibond, burghez din Paris. 

— Ah! Da, făcu el cu un aer nevinovat, cred că mi s-a spus despre 
asta. 

— Douăzeci de burghezi au fost ucişi. 

— Drace! şi câţi oşteni ai gărzii? 

— Nu ştiu, Sire. 

— Păcat pentru ei, în orice caz! Am luat legătura cu Crillon, şi i-am 
poruncit să-i pedepsească pe cei care au revenit în condiţii de 
siguranţă de la bătălie. 

— Sire, domnul de Crillon a fost în fruntea lor! 

— El... 

— Şi el a fost cel care a făcut tot acest rău... 

— Ah! permiteţi, spuse regele, să vă întreb câteva detalii, pentru 
că-mi este imposibil să cred că domnul de Crillon, un om de bun simţ, 
s-ar alia şi şi-ar oferi braţele sale inutil într-o afacere proastă. 

— Acesta este adevărul, cu toate acestea. 

— Să vedem, aşteptaţi... eu vă întreb şi dumneavoastră îmi veţi 
răspunde. 

— Fie! spuse ducele, care ascundea destul de greu nerăbdarea sa. 
Sire, Rochibond s-a întâlnit cu nişte prieteni. 

— Ştiu asta. 

— Ah! făcu ducele. 

— Şi printre ei se afla ducesa Anne de Montpensier, sora 
dumneavoastră. 

Ducele se aştepta fără îndoială la această observaţie, pentru că nici 
nu clipi. 

— Da, Sire! zise el. 

— Burghezii şi sora dumneavoastră conspirau. 

— Asta nu e adevărat, Sire. 

— Cel puţin asta a spus Crillon. 

— Domnul de Crillon a minţit! strigă furios ducele. 

Regele răspunse, încă calm şi flegmatic: 

— În cazul în care Crillon nu ar fi în patul lui şi el ar putea ţine în 
mână o sabie, v-aş sfătui, vărul meu, să mergeţi să-i tăgăduiţi aceasta 
lui însuşi! 

— Dar, domnule... 

— Din păcate, Crillon, grav rănit, este îngrijit la pat. 

— Şi Majestatea Voastră îl crede?... 

— Oh! eu nu cred nimic: numai, mă întreb ce făcea doamna de 
Montpensier cu acei burghezi. 


— Ea discuta cu ei interese ale Ligii Sfinte. 

— Acest lucru este ciudat. 

— Eu am venit doar pentru a cere Majestății Voastre pedeapsă 
pentru gărzile sale, Sire. 

— Dar, spuse regele, gărzile mele au fost atacate de burghezii din 
Paris. 

— Ei bine? 

— În cazul în care s-ar fi întâmplat acest lucru la Nancy, aş înţelege 
reclamaţia dumneavoastră aici... Dar aici este treaba mea. 

— Sire, spuse ducele, reflectând! Cer dreptate, în numele Ligii 
Sfinte. 

— Tocmai aici greşiţi, domnule vărul meu. 

— M-am înşelat? exclamă ducele. 

— Fără nicio îndoială. 

— Şi de ce, Sire? 

— Pentru că nu aveţi dreptul să cereţi acest lucru, din moment ce 
eu sunt şeful suprem al acestei Ligi. 

— Sire, spuse el, nu sunt atât de instruit ca Majestatea Voastră. 

— Ah! vreţi să-mi spuneţi încă ceva? 

— Un om a luptat alături de domnul de Crillon pe timpul nopţii. 

— Pun pariu că a fost bufonul meu, spuse regele cu blândeţe. 
Mauvepin se luptă ca un mic normand. 

— A mai fost încă altcineva, Sire. 

— Ei, cine? 

— Un om care este inamicul Ligii, un om pe care Papa l-a 
excomunicat. 

— Numele lui, domnule? 

— Regele din Navarra, Sire. 

— Haida-de! spuse regele neîncrezător, asta nu se poate. Regele 
din Navarra arăceşte mazărea sa la această oră, în micul său regat, cu 
excepţia cazului în care el nu cercuieşte butoaiele pentru următorul 
cules al viilor. 

— Sire, răspunse ducele, eu afirm Majestății Voastre că regele de 
Navarra este la Paris. 

— Mă surprindeţi foarte mult. 

— Şi el a luptat cot la cot cu domnul de Crillon. El a ucis mai mult 
de zece burghezi. 

— De fapt, spuse regele, Crillon şi regele Navarrei sunt buni 
prieteni. Henriot” va fi vrut să-l ajute pe Crillon. 

— Ei bine! termină ducele, oamenii regelui Franţei au masacrat 
cetăţeni ai Parisului, în compania acestui hughenot care ar lua locul 
Majestății Voastre într-o alternativă crudă. 


7 Diminutiv pentru Henric. [n.t.]. 


— Care, vărul meu? 

— Sau el face ca Majestatea Voastră să ofere gărzile sale mâniei 
Ligii... 

— Te gândeşti la asta, vărul meu? 

— Aşadar, că regele Navarrei... 

— Dar ştii tu unde este? 

— Este în Luvru, Sire. 

— Şi doreşti ca el să fie oferit burghezilor din Paris? 

— Procedând altfel, Sire, acesta ar fi un pact cu calviniştii! 

Regele îşi trecu mâna peste frunte şi îşi ciupi vârful urechii. 

— Apoi? întrebă el. 

— Dacă regele refuză să facă dreptate pentru poporul Parisului, 
continuă Henric de Guise, şi nu li se va preda regele Navarrei, oamenii 
se vor ridica. 

— Haida-de! 

— Parisul în seara asta va fi acoperit cu baricade! 

— Ei bine? spuse liniştit regele, voi lăsa pe elveţienii mei prin Paris, 
şi ei vor răsturna baricadele. 

— Sire, aveţi grijă! 

— Domnule vărul meu, spuse Henric al III-lea, care se ridică de pe 
fotoliul său, aruncându-şi capul pe spate într-un elan de mândrie 
supremă, este că mă sfătuiţi să fiu vigilent? 

— Eu, Sire? 

— Şi mă convingeţi cu maxim de respect... 

Ducele îşi reprimă cu dificultate un gest de furie. 

— La rândul meu, continuă regele, vă dau un sfat. 

— Ascult, Sire. 

— Să mergeţi la Nancy imediat! 

— Şi dacă refuz... 

— Domnule, declară Henric al Ill-lea, nu se refuză o poruncă de 
către un vasal al meu! 

Şi regele lovi un clopot şi chemă: 

— Mauvepin! 

Nebunul sosi din ascunzătoarea lui. 

— Du-te şi adu-mi-l pe domnul d'Epernon, ordonă regele. 

Domnul d'Epernon era în anticameră, şi auzindu-şi numele chemat, 
el intră. 

— Domnule duce, spuse regele, v-am făcut colonel general al 
elveţienilor. Domnul de Crillon este indisponibil, aşa că aţi devenit 
primul ofiţer al Casei Regale. 

— Da, domnule, bâlbâi d'Epernon, care păli la vederea ducelui de 
Guise. 

— Ca atare, încheie regele, vă ordon să-l arestaţi pe domnul duce 
care se află aici. 


Henric de Guise scoase un strigăt şi întinse mâna spre sabia pe 
care o pusese pe comodă. 

Dar Mauvepin, agil ca o pisică, făcu un salt şi puse mâna pe sabie... 

In acelaşi timp, regele strigă: 

— La mine, elveţieni, la mine gărzi! 

Şi la sunetul vocii sale, se deschiseră uşile şi ducele fu înconjurat de 
douăzeci de oameni înarmaţi. 

— La mine, lorenii mei! strigă el, la rândul său. 

Dar regele ridică din umeri şi spuse: 

— Vărul meu, faceţi un mare păcat. Eu v-am arestat ca simplă 
măsură de precauţie, deoarece nu vreau ca parizienii să fie folosiţi 
pentru a extinde revolta. Dar dacă încercaţi să vă opuneţi dorințelor 
mele, în cazul în care unul din oamenii tăi scoate sabia din teacă, veţi 
fi învinovăţit de înaltă trădare... Atunci... 

— Atunci... făcu ducele, care avea spume la gură? 

— Atunci, de îndată, voi aduna o curte de judecată în această 
cameră, şi într-o oră veţi fi decapitat la poarta palatului Luvru, unde 
aţi avut îndrăzneala, adineauri de a intra ca într-un oraş cucerit. 

Accentul regelui era autoritar, ochii lui străluceau: el părea acum 
mai înalt cu cel puţin un picior, în timp ce Mauvepin şi d'Epernon îl 
priveau stupefiaţi. 

Acesta nu mai era regele Franţei, uzat, vechi, obosit de plăceri şi de 
domnie, acesta nu mai era acelaşi rege din Polonia nepăsător faţă de 
autoritatea sa; acesta era acel tânăr şi strălucitor duce d'Anjou care 
zdrobise calviniştii la Jarnac şi la Moncontour, şi care pentru un 
moment s-a crezut a fi reînvierea sufletului cavaleresc şi bătăios al 
bunicului său Francisc |. 

Ducele de Guise îşi cobori ochii sub privirea strălucitoare a regelui. 

Şi poate că, în acest moment avea deja o vagă presimţire despre 
orele următoare şi sinistre care-i hotărau destinul. 

Cu toate acestea, voia să dea dovadă de curaj până la sfârşit. 

— Sire, spuse el, Majestatea Voastră să aibă grijă! Parizienii, al 
căror idol sunt eu, vor înconjura Luvrul şi mă vor elibera. 

— Vă amăgiţi, vărul meu, deoarece capul vostru va cădea în clipa în 
care va cădea primă poartă a Luvrului. 

De data aceasta, ducele simţi un fior trecându-i prin corp. 

— Haide, domnule d'Epernon, încheie regele, vi-l încredinţez pe 
domnul duce, şi să ştiţi că veţi răspunde de capul său! 

— Sire, bâlbâi d'Epernon, tremurându-i picioarele sub greutatea 
sarcinii teribile pe care o îndeplinea arestând un prinţ de sânge, unde 
trebuie să o conduc pe Alteţa Sa? 


8 Picior - unitate veche de măsură pentru lungime, din sistemul englezesc. 
1 picior = 12 inci = 30,48 cm. [n.t.]. 


— Într-o sală a Luvrului, şi îi veţi asigura paza la vedere... Mergeţi! 

Şi regele se întoarse cu spatele la duce. 

— Pe credinţa mea! zise Mauvepin cu naivitate, asta e bine, Sire, şi 
am pierdut pariul pe care l-am făcut. 

— Şi ce pariu ai făcut? întrebă regele, în timp ce ducele, prizonier, 
ieşea înconjurat de gărzile elveţiene. 

— Eu am pariat că Majestatea Voastră va refuza politicos vizita 
ducelui, în primul rând. 

— Şi apoi ce? 

— Apoi îl veţi livra regelui de Navarra. 

— Dar unde e regele de Navarra? întrebă Henric al III-lea. 

— Aici, Sire, spuse o voce din pragul cabinetului regal. 

Şi Henric de Bourbon, rege al Navarrei intră, ţinând mâna reginei- 
mamă, Doamna Catherine de Medicis. 


Capitolul XII 

Henric al Ill-lea nu-şi putu stăpâni un gest de uimire văzându-l pe 
regele de Navarra, în compania reginei-mamă. 

Deşi ducele d'Anjou, rege al Poloniei, fusese absent din Paris, în 
perioada domniei fratelui său, regele Carol IX-lea, cel puţin auzise 
povestindu-se din momentul urcării sale pe tron, despre unele dintre 
evenimentele care precedaseră căsătoria regelui de Navarra cu 
prinţesa Margareta de Franţa. 

Printre aceste evenimente, duşmănia Doamnei Catherine faţă de 
Casa de Bourbon şi moartea reginei Jeanne d'Albret nu fuseseră 
uitate. 

Deci, Henric al II-lea ştia că Doamna Catherine urâse profund pe 
acest mic prinţ în cizme din piele tare şi vestă de postav gros, care 
venise într-o dimineaţă la curtea Franţei să-l molesteze pe Rene 
Florentinul şi s-o sfideze pe Catherine de Médicis, suverana reală a 
regatului. 

Ce a devenit René? 

Lumea credea că este mort. 

Dar ceea ce nu ar fi putut muri, era ura Doamnei Catherine faţă de 
Henric de Bourbon. 

Acum, uimirea lui Henric al III-lea, era cu atât mai mare, văzându-i 
intrând în cabinetul său împreună şi ţinându-se de mâini. 

Ca şi cum regina-mamă ar fi ghicit motivul acestei uimiri, ea se 
grăbi să se oprească. 

— Sire, spuse ea, regele Navarrei şi cu mine suntem prieteni. 

— Prieteni!?... exclamă regele. 

Şi el o privea pe Doamna Catherine într-un mod ciudat şi părea să 
spună: 


„Care dintre voi greşeşte, iar celălalt trădează?” 

— Suntem prieteni, repetă regina-mamă şi vă voi explica de ce. 

— Ah! iată, spuse regele, eu sunt curios să aflu. 

— Sire, zise Catherine, a fost odată o navă ce se întorcea din Ţara 
Sfântă. 

— Ce mă interesează asta pe mine, Doamnă? întrebă regele uimit. 

— E o poveste, Sire. 

— Dar ce legătură are?... 

— Aşteptaţi. 

Şi regina continuă: 

— Pe nava asta, au existat doi cavaleri. Ei erau duşmani de moarte 
din cauza unei femei sarazine pe care amândoi o iubeau. Numai că ei 
au făcut un jurământ, acela de a se întâlni în luptă singuri pe un teren 
în Europa, fiind convinşi că dacă ar trage săbiile din teacă pe 
pământul unde se află mormântul lui Hristos, acest lucru ar fi 
considerat o ofensă şi un sacrilegiu faţă de Pământul Sfânt. 

— După asta, Doamnă? făcu regele. Scurtaţi, vă rog. 

— O furtună lovi nava şi aceasta se scufundă. Cei doi cavaleri 
scăpară înotând şi ajunseră, epuizați de oboseală, pe o insulă 
populată de fiare sălbatice. Deci, Sire, ghiciţi ce s-a întâmplat. 

— Cei doi cavaleri s-au aliat împotriva animalelor sălbatice, nu-i 
aşa? 

— Exact, şi au devenit prieteni. 

— Doamnă, spuse regele, explicaţi-mi împotriva cui vărul meu de 
Navarra şi dumneavoastră, aveţi nevoie să vă aliaţi? 

— Impotriva Casei de Lorena, Sire. 

— Oh! făcu regele cu nepăsare, ea nu mai este primejdioasă acum. 

— Greşeală! Sire, este mai puternică decât oricând... 

— Fie! dar liderul său este închis. 

— Atunci, supravegheaţi-l bine, Sire, pentru că în cazul în care iese 
din Luvru... 

— Ei bine? 

— Ar putea uşor să se pună în câteva ore în fruntea unei armate. 

— Haida-de! spuse regele, care luă o atitudine melancolică şi plină 
de bonomie, am elveţienii mei. 

Catherine clătină din cap. 

— Sire, spuse ea, Majestatea Voastră a aşteptat prea mult timp 
pentru a acţiona cu energie. 

— Doamnă, nu este totdeauna timp pentru a redeveni stăpân? 

— Nu, Sire. Populaţia Parisului nu mai crede în autoritatea voastră. 

— Elveţienii le vor reda credinţa. 

— Dacă Majestatea Voastră ar vrea să accepte ca întăriri câteva 
sute de gasconi... 

— Gasconi! făcu regele, şi pentru ce? 


— Pentru a vă apăra, Sire. 

— Fie! dar cine mi-i va da? 

— Eu, zise regele Navarrei, care tăcuse până atunci. 

— Tu, vărul meu? 

— Da, Sire. 

Henric al III-lea părea să reflecteze. 

— Ei bine, zise el în cele din urmă, să presupunem un lucru. 

— Vă ascult Majestate. 

— Să presupunem că populaţia Parisului se revoltă, şi că, 
îndrăzneşte, cum a avut îndrăzneala să prezică vărul meu de Guise, 
să facă baricade... Să presupunem de asemenea, că ai veni să mă 
salvezi, vărul meu... 

— Sunt pregătit, Sire. 

— Şi că vei înfrânge toate aceste revolte burgheze. Ştii ce vor 
spune oamenii? 

Henric de Navarra aştepta. 

— Vor spune, continuă regele, că eu am făcut un legământ cu 
hughenoţii. 

— Ei bine! spuse Catherine, veţi lăsa să se spună, Sire. 

— Şi Papa mă va excomunica. 

— Haida-de! spuse regele de Navarra, eu sunt excomunicat de 
asemenea, şi nu am pierdut încă nici băutura, nici mâncarea, nici 
somnul. Acesta este un obicei al Romei, dar excomunicarea va fi 
ridicată în curând. 

— Dar eu, spuse Henric al III-lea, eu ţin să fiu bine cu Biserica. 

— Sire, zise Catherine, în acest moment, regele Navarrei singur 
poate apăra tronul Franţei împotriva atacurilor repetate ale Casei de 
Lorena şi a furiei unui popor exaltat de călugări fanatici. 

— Şi apoi elveţienii mei? zise regele. 

— Ei bine! strigă regina-mamă, atunci transformați de îndată Luvrul 
într-o cetate, Sire. 

— Eu cred. 

— Inchideţi bine porţile, găuriţi creneluri de apărare şi introduceţi în 
fiecare muschete... la fiecare fereastră aranjaţi tunuri şi arme de foc şi 
aşteptaţi furtuna. Revolta mârâie încet, ea nu va zăbovi să 
izbucnească. 

— Oh! eu, spuse regele calm, eu sunt ca oamenii care au pornit la 
drum: nu le pasă că plouă şi tună seara când au sosit, cu condiţia să 
nu plouă sau să fulgere în timpul zilei. 

Catherine se uită la rege şi încercă să ghicească unde vrea să 
ajungă. Regele adaugă: 

— Eu permit parizienilor să facă baricade în seara asta... 

— Ei şi-au luat cu siguranţă această permisiune. 

— Dar nu în această dimineaţă, spuse regele. 


— Ah! spuse Doamna Catherine cu nerăbdare. 

— Pentru că în această dimineaţă, vedeţi dumneavoastră, continuă 
Henric al Ill-lea, vreau să merg la Saint-Denis pentru a conduce trupul 
neînsufleţit al fratelui meu... 

— Sire, zise regina-mamă, este o capelă în Luvru. Corpul iubitului 
meu fiu este depus acolo... cel puţin temporar. Lăsaţi-l acolo. 

— Dar, zise în continuare regele, timpul este superb în această 
dimineaţă, călătoria va face bine. 

— Sire, nu părăsiţi Luvrul. 

— De ce? 

— De ce? dar pentru că s-ar putea să nu mai puteţi reveni. 

— Elveţienii mei îmi vor deschide porţile. 

— Şi cine îi va comanda în lipsa voastră, Sire? 

— Domnul d'Epernon, Doamnă. 

Catherine ridică din umeri. 

— Majestatea Voastră ştie totuşi foarte bine, spuse ea, că domnul 
d'Epernon nu este înzestrat cu un mare curaj. 

— Ei bine! dacă este necesar, se va ridica Crillon din pat. 

— Sire, zise Mauvepin, care păstrase tăcerea până atunci, care 
păstrase un respect distant, îmi permiteţi să-mi exprim o opinie? 

— Vorbeşte, Mauvepin, vorbeşte... 

— Dacă, în timp ce Majestatea Voastră merge la Saint-Denis, cu o 
parte din elveţienii săi... 

— Voi lua două mii, îl întrerupse regele. 

— Ea ar lăsa pe ceilalţi în Luvru şi ar încredința comanda acestora 
regelui din Navarra... 

— Da, spuse repede Catherine. 

Dar regele clătină din cap. 

— Nu, spuse el, Liga mi-ar reproşa asta. 

— AŞ zdrobi Liga, spuse regele de Navarra. 

— Şi Papa mă va excomunica, oftă Henric al III-lea. 

— La naiba! murmură Henric de Navarra la urechea lui Mauvepin, 
sunt astfel de oameni care nu se tem de o sabie agitată şi care 
tremură în faţa unui smoc de busuioc cu apă sfinţită. 

Apoi cu voce tare, se adresă regelui: 

— Sire, spuse el, eu văd că Majestatea Voastră a decis să renunţe 
la serviciile mele. 

— Dar nu la prietenia voastră, vărul meu. 

Şi Henric al III-lea luă mâna regelui de Navarra. 

— Cum este Margot? întrebă el. 

— Margareta se plictiseşte la Nerac, Sire. 

— Şi ar vrea să vină la Luvru? 

— Cred că da. 

Regele se încruntă. 


— Oh! nu, spuse regele. Sfântul Părinte s-ar supăra foarte tare. 

In timp ce regele îşi manifesta frica sa naivă faţă de furia Papei, se 
auzi de sub fereastră o cântare bisericească şi cu voce nazală. 

— lată penitenţii şi călugării, spuse regele, care se apropie repede 
de una dintre ferestre. Vom conduce pe fratele meu d'Anjou la Saint- 
Denis. 

— Sire, murmură Catherine cu tristeţe, fiţi cu băgare de seamă, 
pentru că Majestatea Voastră va găsi baricade, la întoarcerea sa. 

— Am  elveţienii mei, spuse regele, care făcuse ca aceste trei 
cuvinte să fie un răspuns la tot. 


Capitolul XIII 

În timp ce regele Henric al III-lea refuza sabia regelui de Navarra şi 
nu asculta sfatul înţelept al reginei-mamă, care promitea să amâne 
înmormântarea ducelui d'Anjou şi să rămână în Luvru, ducele de 
Guise era prizonier. Domnul d'Epernon, care, după cum am văzut într- 
o scenă anterioară, primise de la rege ordinul de a-l aresta, era jenat 
de rolul său. 

A nu se supune regelui era imposibil, dar era neplăcut pentru el să 
facă un lucru aşa grav! 

Domnul d'Epernon îl cunoştea pe Henric al Ill-lea. El îl ştia de mult 
timp, acestui monarh el îi fusese favorit, şi ştia că, dacă regele şi 
ducele se împăcau vreodată, regele îl va lăsa pe duce să-l atace pe 
d'Epernon pentru ruşinea lui de moment. 

De aceea avea el o mină jalnică atunci când ieşi din cabinetul 
regelui. 

Atât de jalnică, că ducele de Guise îl atinse şi îi spuse: 

— Dragul meu domn d'Epernon, vă cer o mie de scuze. 

— De ce, domnule? 

— Pentru neplăcerea dată de funcţia dumneavoastră, pentru că în 
final sunteţi cel care mă arestează. 

— Monseniore, eu aparţin regelui... 

— De acord. Dar regele va juca un truc murdar, dragul meu domn 
d'Epernon. 

Domnul d'Epernon oftă. 

— Căci, continuă ducele, să presupunem că un singur lucru... 

— Vă ascult, monseniore. 

— Să presupunem că parizienii află că eu sunt prizonier, vor asedia 
Luvrul, şi îl vor lua cu asalt... 

— Oh! făcu d'Epernon. 

— Acest lucru este posibil, spuse ducele liniştit. 

— Fie! monseniore. 

— Prima persoană pe care va cădea furiei parizienilor, nu va fi 


regele. 

— Oh! Ştiu... j 

— Acela veţi fi dumneavoastră, domnule d'Epernon; o veţi încasa... 

Ducele d'Epernon se cutremură. 

— Şi cadavrul vostru va fi târât prin toate şanţurile Parisului. 

Domnul d'Epernon simţi cum i se înmoaie genunchii, şi sabia îl lovi 
peste gambe. 

— Ah! reluă ducele, unde mă conduceţi? 

— In apartamentul care vă este destinat, monseniore. 

— Ah! acesta nu este o temniţă? 

— Nu, monseniore. 

Ducele fu în sfârşit condus la etajul al doilea al Luvrului, într-o 
cameră spațioasă, care n-avea decât o uşă. 

Această cameră era alegerea lui Mauvepin, care şoptise două 
cuvinte la urechea lui d'Epernon, în timp ce acesta îl ducea cu sine pe 
ducele de Guise. 

Cu toate acestea, camera avea două ferestre, două ferestre cu 
gratii de fier care îl făcură pe duce să tresară. 

— Monseniore, îi spuse d'Epernon, sunteţi aici ca acasă. 

— Până la un nou ordin, cel puţin, chicoti Henric de Guise. 

Domnul d'Epernon puse zece gărzi la uşă, în coridor, lăsând pe 
duce singur. 

Acesta îşi scoase platoşa ce-i acoperea pieptul şi spatele, îşi 
desfăcu şireturile brasardelor* sale şi armura pentru coapse, apoi se 
aşeză foarte liniştit pe un fotoliu pe spătarul căruia era însemnul 
Fleurs de lis10. 

Apoi, începu să se gândească. 

Or, la ce poate reflecta un prizonier, dacă nu la mijloacele de a-şi 
recupera libertatea lui? 

Aceasta era prin urmare ceea ce visa ducele, şi el era forţat să 
recunoască un lucru: era faptul că evadarea era dificilă, dacă nu chiar 
imposibilă. 

Nu se trece prin ferestre cu bare de fier de grosimea braţului. 

Nu se trece peste trupurile unui pluton de elveţieni, în special 
atunci când nu ai nici sabie, nici pumnal. 

Şi ducele nu avea nimic dintre acestea! 

A fost lăsat singur timp de aproximativ o oră, apoi uşa camerei sale 
se deschise şi intră Mauvepin... 


? Brasardă - parte a armurii care protejează braţul. [n.t.]. 

10 Fleur de lis (sau Fleur de lys, plural Fleurs de lis) - însemn heraldic ce 
reprezintă un crin stilizat (fleur = floare, lis = crin), prezent pe steagul 
Franţei până la Revoluţia din 1789. Sub domnia lui Ludovic al VIl-lea, a apărut 
expresia „fleur de lys”, iar florile de crin de aur pe câmp de azur au devenit 
stema Franţei şi emblema specifică a regalității franceze. [n.t.]. 


— Bună ziua, monseniore, spuse el, regele mă trimite să iau veşti. 

— Spune-i că eu mă ţin mai bine ca el, răspunse ducele sec. 

— Oh! acest lucru este adevărat, monseniore. 

— Eu sunt solid, el e sfrijit... Eu am tot părul meu, el este chel... 

— Asta nu dovedeşte, spuse Mauvepin că Alteţei Voastre îi este 
destinat să trăiască mai mult... 

— Poftim? întrebă ducele, tresărind. 

— Căci, continuă Mauvepin, eu nu vă ascund dezavantajele, 
monseniore, al vostru cap este atât de frumos încât nu a fost 
niciodată mai slab pe umerii voştri. 

— Puah! făcu ducele cu ironie, crezi asta, maestre nebun? 

— Sunt sigur, monseniore. 

— Ah! 

— Uite, eu vă voi spune dorinţele regelui şi programul de zi. 

— Să vedem. 

— Regele merge la Saint-Denis pentru a conduce pe ultimul drum 
rămăşiţele pământeşti ale monseniorului duce d'Anjou. 

— Ah! a plecat din Luvru? 

— Da. 

— Şi este însoţit de elveţieni? 

— Jumătate, monseniore. 

Ochii ducelui de Guise se iluminară. 

— Atunci, zise el, eu nu mai rămân aici mult timp. 

— Alteța Voastră crede asta? 

— Parizienii mă vor izbăvi. 

— Vai! zise Mauvepin, ei s-au gândit... şi regele s-a gândit şi el de 
asemenea... aceasta este o dublă nenorocire pentru Alteța Voastră, 
monseniore... 

— De ce? 

— Regele a plecat din Luvru, dar el a numit un vice-guvernator. 

— Şi cine este guvernatorul care-l înlocuieşte? 

— Acesta este domnul de Crillon. 

— El este pe jumătate mort... se spune. 

— El este în pat, dar are capul său, şi ceea ce el va ordona, eu voi 
face. In primul rând, trebuie să vă spun că domnul de Crillon, care are 
nevoie de aer, a fost transportat cu patul său în coridor... acolo... la 
această uşă. 

Ducele rânji. 

— Acum, continuă Mauvepin, eu sunt vice-guvernator al Luvrului, şi 
domnul de Crillon guvernator. Regele a lăsat instrucţiuni, domnul de 
Crillon dă ordine, iar eu fug să le execut... 

— Şi... aceste ordine?... 

— Ele sunt simple, monseniore. La prima rumoare care se va auzi în 
Paris, eu voi trimite după maestrul Caboche. 


Ducele se cutremură. 

— Caboche va veni cu butucul său şi cu toporul, şi el se va muta 
aici... 

— Aici!... făcu ducele, cu mine!... 

— Da, spuse liniştit Mauvepin, lucrul se va face cu uşile închise. 

— Ce lucru? întrebat Henric de Guise palid. 

— La prima baricadă, capul vostru va cădea, monseniore. 

Ducele se uită la Mauvepin. 

El îi examină faţa lui calmă şi batjocoritoare şi simţi strălucirea rece 
a privirii acestuia şi înţelese că ceea ce spusese s-ar fi făcut. 

Henric de Guise conta pe ezitările şi spaimele regelui, dar regele 
era plecat din Luvru. 

Şi domnul de Crillon nu va ezita. 

Cu toate acestea, aflând că ducele a fost luat prizonier, populaţia 
din Paris se va ridica şi va veni la palat. 

Şi când oamenii vor fi rupt uşile, şi vor invada coridoarele, 
picioarele lor vor aluneca în sânge... 

Sângele său, sângele ducelui de Guise! 

De data aceasta, cu tot curajul pe care-l avea, ducelui i se făcu 
teamă, şi trecându-şi mâna peste fruntea scăldată de sudoare, se 
apropie neatent de una dintre ferestre. 

Această fereastră dădea spre una dintre curţile Luvrului şi privind 
printre barele de care-şi rezemă fruntea, ducele putea vedea mai 
multe confrerii de penitenţi şi călugări adunaţi pentru a însoţi pe 
ducele d'Anjou la locul său de odihnă veşnică. 

Deci, el ascultă atunci de una dintre acele inspiraţii care salvează 
uneori bărbaţii şi monarhiile, sau este doar o simplă ascultare a unui 
sentiment uman, care este o reminiscență a lui Dumnezeu în faţa 
morţii. Aceasta nu se ştie; dar, ducele se întoarse spre Mauvepin şi îi 
spuse: 

— Permiteţi să vină unul dintre aceşti călugări! 

— Pentru ce, monseniore? 

— Vreau să mă confesez... murmură ducele, pentru că simt că 
ultima mea oră este aproape. 

— Precauţia este întotdeauna bună, spuse Mauvepin. 

El ieşi şi închise uşa cu atenţie. 

Zece minute mai târziu, el se înapoie. 

Un călugăr înalt îl însoțea, iar la vederea acestui călugăr, deşi avea 
faţa acoperită cu gluga, ducele Henric de Guise se cutremură profund. 


Capitolul XIV 
Mauvepin coborâse în curte pentru a-l căuta pe duhovnicul cerut de 
ducele Henric de Guise. 


Curtea era plină de călugări care înconjurau litiera regelui. 

Regele se pregătea să meargă la Saint-Denis ca şi când nimic nu s- 
ar fi întâmplat şi Parisul s-ar fi bucurat de linişte perfectă. 

Mauvepin se adresă primului călugăr întâlnit, zicând: 

— Părinte, este nevoie de dumneavoastră. 

— Cine are nevoie? întrebă călugărul. 

— Nu contează, veniţi cu mine. 

— Dar... făcu călugărul cu ezitare, unde vreţi să mă duceţi? 

— La un om care vrea să se împace cu Dumnezeu înainte de a 
muri. 

— Este foarte bolnav? 

— Nu, el face foarte bine, răspunse Mauvepin, dar e posibil ca peste 
o oră sau două să facă altfel. 

— Cum aşa? 

— Şi capul său să se despartă de umeri... 

— Atunci e bine, spuse călugărul, eu sunt acela, domnule. 

Călugărul păru că uită să-şi scoată gluga, şi Mauvepin, care nu era 
foarte devotat religiei şi se îngrijise prea puţin pentru a vedea oamenii 
bisericii descoperiţi, nu observă. 

Pereţii Luvrului erau groşi; gratiile ferestrelor de la camera în care 
era reţinut ducele erau de grosimea braţului. 

In plus, domnul d'Epernon şi Mauvepin îngrămădiseră în coridor 
treizeci de elveţieni şi douăzeci de oşteni din garda regală. 

Toţi aveau câte o muschetă încărcată pe umăr, şi Crillon, care 
fusese adus cu patul lui la uşă, avea două pistoale în mână. 

Domnul d'Epernon şi acesta din urmă avuseseră chiar o scurtă 
discuţie. i 

Domnul d'Epernon tremura foarte tare, şi se vedea deja rupt în 
bucăţi de către populaţia Parisului. 

Dar Crillon îl consolă spunându-i: i 

— Urmăreşte raţionamentul meu, domnule d'Epernon. Ducele de 
Guise este, cu siguranţă idolul parizienilor. 

— Oh! asta este cert... oftă d'Epernon şi ei vor lua o proastă 
hotărâre. 

— Staţi... dar ştiţi de ce? 

— Pentru că el este cinstit, plăcut, generos, şi demonstrează curaj. 

— Este mai cu seamă cauza acestei din urmă calităţi, puteţi fi sigur, 
continuă Crillon. Ei bine... dacă regele şi-ar etala dârzenia aşa cum a 
arătat mai devreme, iar dacă scoatem capul ducelui, prin ferestrele de 
la Luvru, poporul îşi va căuta alt idol. 

— Credeţi? 

— Cred sigur: lui i-ar plăcea la nebunie să fie rege. 

— Dar, domnule, remarcă d'Epernon, capul ducelui încă stă pe 
umerii săi. 


— Ei!... făcu Crillon... atât de puţin! 

— Regele va reveni la deciziile sale... 

— Dragă domnule d'Epernon, zise Crillon, fă-mi un serviciu. 

— Ce anume domnule? 

— Mergeţi şi staţi la acea fereastră din capătul coridorului, şi nu vă 
mişcaţi atât timp cât regele nu este plecat. 

Domnul d'Epernon, care nu întrebă nimic, merse şi se rezemă de 
fereastră. 

Crillon era pus în fund pe patul său şi mângâia mânerele pistoalelor 
sale. 

Oştenii gărzii se plimbau încolo şi încoace cu muscheta pe umăr şi 
pumnalul strâns în mână. 

Mauvepin reapăru, urmat de călugăr. 

— Ce-i cu călugărul ăsta? întrebă Crillon pe un ton dispreţuitor. 

— Pe credinţa mea! răspunse Mauvepin, ducele vrea să se 
spovedească. 

— Aveam în gând să-i propun asta, spuse Crillon. 

— De ce, domnule cavaler? 

— Vai! spuse Crillon, pentru că doar un călugăr îi poate salva capul, 
dar el nu-l va folosi. 


— Serios? 
— Oh! Dumnezeule! nu, spuse Crillon. Dar lăsaţi, intraţi cu acest 
călugăr. 


Şi, în timp ce Mauvepin deschidea uşa, Crillon zise: 

— Mergi! părinte... nu pierde timpul... căci monseniorul duce de 
Guise are nevoie de mult timp ca să se mărturisească. 

— Ar trebui să stau cu ei? întrebă Mauvepin. 

— Nu, e inutil dacă nu poate sări pe fereastră, şi jur, în cazul în care 
el ar încerca să fugă pe uşă, îi voi rupe capul cu aceste arme. 

Această promisiune a lui Crillon îl făcu pe Mauvepin să iasă, 
lăsându-l pe călugăr singur cu monseniorul de Guise. 

Mauvepin se aşeză familiar pe patul lui Crillon. 

— Care este totuşi acea singură modalitate de a salva capul 
ducelui? întrebă el. 

— Aşteptaţi... i 

Şi Crillon nu-l scăpa din ochi pe d'Epernon, în timp ce acesta privea 
încă pe fereastră. i 

In cele din urmă, d'Epernon se retrase din postul său de observare. 

— Ah! strigă domnul de Crillon, regele e plecat? 

— Da, iese din Luvru... 

— Cine este persoana care este cu el în litieră? 

— Este regina-mamă. 

Crillon oftă zgomotos. 

— Ei bine! zise Mauvepin, îmi veţi spune acum, domnule de Crillon, 


care este acea modalitate? 

— Este aceea ca ducele să scrie un bilet doamnei de Montpensier în 
care s-o avertizeze că, dacă parizienii se vor pune în mişcare, el va fi 
decapitat. 

Domnul d'Epernon se apropie de patul lui Crillon. 

— Şi dacă ducele scrie acest bilet? 

— Pe credinţa mea! spuse Crillon, nu se poate admite asta, 
deoarece acestea sunt instrucţiunile regelui: „Nu permiteţi, sub niciun 
pretext, ca ducele să comunice cu sora sa sau cu oameni ai Ligii!”, a 
poruncit el. 

— Şi credeţi că parizienii vor ataca Luvrul? 

— Inainte ca regele să sosească la Saint-Denis. Or, încheie Crillon, 
dacă regele revine, răspund de viaţa ducelui de Guise, pentru că 
regele nu este curajos şi îndrăzneţ mai mult de patru ore. Dar regele 
nu mai este la Luvru... 

— El poate regreta pe drum şi să vă trimită alt ordin. 

— Acesta este motivul pentru care, spuse Crillon, trebuie să ne 
grăbim. La prima lovitură de muschetă trasă împotriva Luvrului, îl vom 
ucide pe monseniorul de Guise. Apoi regele va făcea ce va voi... 

— Dar, zise d'Epernon toţi vom fi făcuţi de ruşine. 

— Haida-de! regele va fi încântat, lovitura odată dată, veţi fi 
mareşal al Franţei, domnule d'Epernon, pentru că aţi apărat Luvrul. 

Ducele d'Epernon nu răspunse, doar plecă şi se apropie de o 
fereastră care era deschisă în celălalt capăt al coridorului. 

Aceasta dădea spre râu. 

Domnul d'Epernon se aplecă şi se uită afară. 

Regele tocmai schimba direcţia în fruntea întregului cortegiu 
funerar la colţul pieţii Saint-Germain |l'Auxerrois. 

Inconjurat de elveţieni, precedat, dar şi urmat, de confreriilor sale 
de penitenţi, care erau grupate în jurul carului mortuar, regele 
mergea încet printr-un val de populaţie. 

Când ultimul călugăr şi ultimul elveţian dispărură la colţul pieţii, 
d'Epernon văzu o mulţime de oameni mergând pe jos spre Luvru... 

— lată că valul este în creştere! spuse el. 

— Ah! ah! făcu Crillon. Ei bine! domnule colonel de elveţieni, 
mergeţi la postul vostru. Inchideţi porţile şi puneţi armele în poziţie de 
tragere. i 

— Mă duc, murmură d'Epernon. 

— L-au trecut toate năduşelile! şopti Mauvepin. 

— Fiul meu, răspunse Crillon, eu sunt încă foarte slab, dar când va 
veni timpul, mă voi ridica. 

— Puteţi, cel puţin? 

— Şi dacă domnului d'Epernon îi este frică, am să-i arăt. Ori, tu ştii, 
adăugă cinstitul cavaler, că nu există niciun exemplu în prezent 


pentru soldaţii elveţieni, francezi sau spanioli, din fruntea cărora am 
fost îndepărtat. 

Domnul d'Epernon privea pe fereastră în continuare. 

Dintr-o dată el se trase repede înapoi şi se întoarse la Crillon. 

— Ce e? întrebă cavalerul. 

— Oamenii se adună sub zidurile Luvrului... văd muschete 
strălucitoare... se aud murmure. 

— Bine! bine! spuse Crillon, începe să se încălzească. 

In timp ce vorbeau, se auzi o bătaie în uşa camerei unde era închis 
ducele. 

— Aceasta este călugărul, spuse Crillon, deschideţi-i. 

Mauvepin deschise şi-l văzu pe duce întors cu spatele spre uşă, cu 
faţa lipită de barele unei ferestre. 

Călugărul era în prag, şi presa o batistă peste ochii săi. 

— Bietul părinte! murmură Mauvepin, îi e milă de cel care va muri! 

Călugărul trecu, şi un suspin ieşi din gluga lui. 

— Bună seara, părinte, îi spuse Crillon, în timp ce Mauvepin 
închidea uşa. 

Ducele nu se întoarse şi Mauvepin aruncă doar o privire peste 
platoşa pe care acesta o îmbrăcase şi brasardele lui. 

— Bietul duce! murmură nebunul. El crede că va veni eliberarea şi 
este gata să lupte. 

Călugărul salută în dreapta şi în stânga elveţienii şi gărzile şi plecă 
încet. 

— Părinte, strigă Mauvepin, dacă doriţi să-l salvaţi pe duce, 
încercaţi să-i convingeţi pe toţi acei oameni care sunt adunaţi sub 
zidurile Luvrului să se întoarcă acasă în pace. 

Călugărul dădu afirmativ din cap şi grăbi pasul, depăşind pe 
Mauvepin şi pe elveţienii care aveau ordinul de a-l conduce până la 
ieşirea din Luvru. i 

— Haide, domnule d'Epernon, spuse Crillon când călugărul dispăru 
în scara mare ce se afla la capătul coridorului, aşezaţi-vă din nou la 
fereastră şi vedeţi ce fac acei oameni buni... 

Un murmur surd, acel murmur care precede o furtună populară, 
începu să crească şi ajunse la urechile domnului de Crillon. 

— Spune aşadar, Mauvepin, continuă Crillon, mă tem că nu avem 
timp pentru a-l căuta pe Caboche. 

— Ah! 

— Şi mi-a venit o idee frumoasă. 

— Să vedem! făcu Mauvepin. 

— Când prima lovitură de muschetă va fi trasă de afară, vei lua 
unul dintre aceste pistoale. 

— Foarte bine! 

— Vei intra în camera ducelui. 


— Apoi? întrebă Mauvepin cu răceală. 

— Şi îi vei sfărâma capul. 

— Imi porunciţi, dacă este necesar, în numele regelui? 

— In numele regelui, vă poruncesc eu! spuse Crillon. 

— Atunci, acest lucru se va face, spuse Mauvepin. Un singur lucru 
mă încurcă... Cum putem arunca capul ducelui prin ferestre, dacă el 
nu este detaşat de corp? 

— Vom arunca corpul întreg, spuse Crillon, este toată diferenţa. 

Dintr-o dată o detunătură se auzi de afară şi d'Epernon se trase 
repede în spate. 

Un glonţ fluieră, sparse o fereastră şi ricoşeul venit din dalele de pe 
jos, răni piciorul unui elveţian. 

— Du-te! spuse Crillon. 

Mauvepin luă unul dintre pistoale şi se grăbi să intre în camera 
unde era ducele. 

Apoi, Crillon spuse cu o voce scăzută: 

— Domnilor, jos pălăria şi să ne rugăm pentru sufletul 
monseniorului duce de Guise, care va muri. 


Capitolul XV 

Pentru ce ducele a avut ideea de a trimite să fie căutat un călugăr 
căruia să i se confeseze, şi de ce, văzându-l pe călugărul ce intra, el a 
tresărit? 

lată ceea ce vom explica în câteva cuvinte. 

Cu două zile mai devreme, când noaptea tocmai cădea, ducele 
mergea încet singur, pe jos, cu gulerul hainei tras peste ochi, într-o 
alee pustie din cartierul Saint-Antoine. 

El se oprise la uşa unui han, de unde se auzeau exclamaţii de furie, 
înjurături şi strigăte. 

Ducele văzu o masă răsturnată, şi sub această masă un soldat care 
dormea după beţie, în timp ce un alt soldat se lupta corp la corp cu un 
călugăr. 

Călugărul era înalt şi puternic, dar el nu a avea nici arme şi soldatul 
încerca să-l lovească cu pumnalul său. Din fericire ducele intrase cu 
sabia sa în mână şi-l salvase pe călugăr. 

Călugărul se aruncase în genunchi şi îi mulţumise ducelui, 
sărutându-i mâinile şi îl numise primul apărător al Bisericii. 

Acest epitet îl făcuse pe duce să zâmbească şi el spusese: 

— Crezi aşadar, părinte, că dacă aş muri, Biserica Catolică ar avea 
o mare pierdere? 

— O pierdere ireparabilă, spusese călugărul, la fel de adevărat cum 
că numele meu este don Alphonse şi sunt din ordinul dominicanilor. 

— Dar, spusese ducele, pentru ce v-aţi luptat cu soldatul regelui? 


— Pentru că el voia să mă forţeze să-mi plătesc partea mea de 
consumaţie, atunci când el m-a invitat la cină cu el. 

— Ei bine! plătiţi, zisese ducele. 

Şi el îi dăduse punga sa călugărului. 

Apoi el plecase, având în memoria sa numele lui don Alphonse şi 
alura herculeană a călugărului. 

Or, în timp ce după două zile, cu capul odihnindu-se pe barele 
închisorii, ducele asculta cu tristeţe cumplitele predicții ale lui 
Mauvepin şi privea confreriile de călugări adunaţi în jurul litierei 
regelui, ducele remarcă la picioare zidului şi plimbându-se pe jos, un 
călugăr cu o statură masivă, a cărui robă şi statură îi erau cunoscute, 
şi un fior de bucurie îl străbătu şi îi aduse această speranţă: 

„Dacă acest călugăr ar fi don Alphonse şi ar putea ajunge la mine!? 

Ducele, pornind de la această presupunere nu-şi explică foarte clar 
prin ce resurse l-ar putea atrage pe don Alphonse, dar în sfârşit crezu 
că ar putea fi o modalitate ca un călugăr să transmită cuvântul său 
doamnei de Montpensier. 

Şi ceru un duhovnic. 

Şansa ori mai degrabă norocul lui făcuse ca Mauvepin, coborând în 
curte pentru a căuta un călugăr, să se adreseze exact aceluia pe care 
ducele îl remarcase ca fiind înalt. 

Cu toate acestea, atunci când omul religios fu introdus în camera 
ducelui şi după ce Mauvepin se retrase, Henric de Guise, care nu-i 
vedea faţa, prin gluga sa, spuse: 

— Nu sunteţi cumva dom Alphonse? 

— Intr-adevăr, răspunse călugărul. 

Şi el îşi ridică gluga. 

Henric de Guise îngenunche în faţa lui şi zise: 

— Părinte, cu două zile în urmă, v-am ajutat să trăiţi, ajutaţi-mă 
acum să mor bine. 

— Să muriţi!... spuse călugărul cu emoție, oh! acest lucru este 
imposibil, monseniore. 

— Vai! Cu toate acestea, totuşi... 

— Dar regele nu va îndrăzni! 

— Regele a îndrăznit tot astăzi, a dat porunci, iar aceste porunci vor 
fi executate. 

— Asta nu se poate, spuse călugărul... Sunteţi braţul drept al 
Bisericii, monseniore. 

— Desigur, spuse ducele cu tristeţe, căci moartea mea va face ca 
Franţa să devină hughenotă. 

— Ah! monseniore!... 

— Regele de Navarra este în Luvru, părinte, continuă ducele. Şi 
când capul meu va cădea... 


— Monseniore, exclamă călugărul, voi ieşi de aici, mă voi avânta în 
afara Luvrului, pe străzile Parisului, să stârnesc oamenii şi să-i conduc 
pentru a vă salva! 

— Feriţi-vă să faceţi asta! spuse ducele, pentru că atunci când 
oamenii vor veni, eu voi fi mort... 

— Oh! spuse călugărul... Dumnezeu nu vrea! 

— Dar regele vrea... şi domnul de Crillon mă va ucide înainte de a 
se forţa vreuna dintre porţile Luvrului. 

Călugărul îşi luă capul cu ambele mâini şi exclamă într-un acces de 
exaltare religioasă: 

— Nu, braţul drept al Bisericii nu poate pieri! Dumnezeu să-l 
salveze!... 

— Atunci, spuse ducele, roagă-l să facă o minune în favoarea mea. 

La rândul său, călugărul îngenunche şi se rugă câteva minute, apoi 
se ridică, cu ochii strălucind de fanatism: 

— Dumnezeu va face acest miracol, spuse el, această uşă se va 
deschide în faţa voastră... inamicii vă vor însoţi pe calea voastră... 

Ducele clătină din cap. 

— Domnul de Crillon, spuse el, nu crede în miracole: mi-ar crăpa 
capul, dacă aş încerca să plec. 

Dar călugărul se apropie de duce şi spuse: 

— Sunteţi la fel de înalt ca mine, monseniore. 

— Ei bine? 

Călugărul îşi scoase roba sa şi i-o aruncă ducelui pe umeri. 

— Ce faceţi? strigă ducele. 

— Vă fac călugăr, spuse dom Alphonse... Sunteţi cel ce va pleca în 
locul meu... 

Şi el îi trase gluga pe cap. 

— Dar, nefericitule, zise ducele, dacă rămâi aici, oamenii regelui te 
vor ucide... 

— De o lungă perioadă de timp eu aştept martiriul. Biserica are 
nevoie de dumneavoastră mai mult decât de mine, monseniore. 

Henric de Guise nu se simţi rănit în orgoliul propriu de acest gest 
de sacrificiu de sine şi acceptă jertfa călugărului. 

Acesta îşi puse încălţările cu pinteni şi-i dădu ducelui sandalele sale 
de călugăr. 

Apoi, el îşi puse armura pentru coapse, brasardele şi platoşa pentru 
piept şi spate a ducelui şi merse la fereastră şi se aşeză cu spatele la 
uşă. 

— Acum, monseniore, spuse el ducelui, puneţi o batistă la gură, 
pretinzând o mare durere şi ieşiţi cu îndrăzneală. 

— Părinte, spuse ducele, poate că oamenii regelui vă vor respecta, 
dar dacă veţi pieri şi eu voi avea fericirea să ies din Luvru, ce pot face 
pentru dumneavoastră? 


— Monseniore, răspunse călugărul, am un frate care este călugăr 
ca şi mine la mânăstirea mea şi este foarte sărman... 

— İl voi îmbogăţi, răspunse ducele. 

Atunci călugărul fals îngenunche în faţa lui dom Alphonse şi primi 
binecuvântarea lui. 

Apoi, dom Alphonse se întoarse cu spatele spre uşă şi ducele bătu. 

Uşa se deschis, şi falsul călugăr trecu... 

Nici Mauvepin, care crezu că ducele este cel ce stătea rezemat de 
gratiile ferestrei, nici domnul de Crillon, care-l văzu trecând, nici 
gardienii şi elveţienii care aglomerau coridorul, nu bănuiră că ducele 
se îmbrăcase cu roba de călugăr. 

Numai atunci când Mauvepin intră cu pistolul în mână, în cameră, 
să execute ordinul domnului de Crillon şi când dom Alphonse se 
întoarse cu faţa, bufonul scoase un strigăt. 

— Omoară-mă! spuse călugărul. Ducele este salvat! 

Dar Mauvepin dispreţuia să spargă capul lui don Alphonse şi fugi 
afară, strigând: 

— Călugărul! Unde este călugărul? La mine! la mine! 

Şi el începu să alerge pe urmele ducelui, neglijând să răspundă 
domnului de Crillon stupefiat... 


Dar ducele de Guise avea un avans rezonabil. 

Deşi el era jenat de roba sa, se grăbise din ce în ce mai mult, după 
ce trecuse pe lângă domnul de Crillon. 

Graţie elveţienilor, care-l conduseseră, văzu mulţimea de oameni 
care-l însoțeau pe rege pe drumul lui, şi ajungând astfel jos pe scara 
mare el traversă curtea. 

Acolo văzu un paznic care era la poarta principală. 

Acest oştean din gardă era un fost scutier al ducelui, trecut în 
serviciul regelui în urma unei nedreptăţi personale pe care ducele i-o 
făcuse. 

La vederea sa ducelui i se făcu frică... 

El se temea să nu fie recunoscut şi se puse să plângă şi mai 
frumos. 

Garda regelui se uită la el şi tresări. 

— lată un călugăr, zise el, care merge ca un bun cavaler pentru un 
om al bisericii. 

— Deschide! spuse elveţianul. Ordinul domnului de Crillon! 

— Domnul de Crillon l-a văzut el? 

— Da. 

Oşteanul ezită şi ducele simţi cum i se înmoaie picioarele. 

Dar elveţianul repetă: 

— Deschide, e voinţa domnului de Crillon! 


Oşteanul răsuci cheile şi zăvoarele şi poarta se deschise. 

In acest moment Mauvepin, scos din sărite, cu capul descoperit şi 
cu pistolul în mână, apăru pe pragul peronului, strigând: 

— Arestaţi-l! arestaţi călugărul! 

Dar ducele, ridicând roba lui cu o mişcare rapidă, se aruncă peste 
oşteanul din gardă, îl trânti şi trecu pragul porţii. 

Apoi, el aruncă roba şi fugi în mulţime, strigând: 

— La mine, parizieni! la mine! eu sunt ducele de Guise! 

Urale de entuziasm îi răspunseră. 

Ducele era salvat, Mauvepin ajunsese prea târziu! 

El n-avu timp decât să închidă în grabă poarta, pe care se turteau 
în acelaşi timp, o jumătate de duzină de gloanţe. 

— Gărzi la noi! strigă atunci Mauvepin, poporul îl consideră 
generalul lui, şi vom avea o luptă! 

Apoi se repezi la unul dintre crenelurile din zidul împrejmuitor al 
curţii în care era introdusă ţeava unui tun. 

Şi, smulgând o feştilă din mâna unui elveţian, puse foc şi trase. 

Tunul împroşcă o grindină de mitralii! peste oamenii Parisului, care 
începuseră să adune pietre şi construiau prima baricadă. 


Capitolul XVI 

În timp ce populaţia Parisului mergea să atace Luvrul şi îl regăsise 
pe ducele de Guise, care se puse numaidecât în fruntea sa, 
majestatea Sa regele Henric al Ill-lea se îndrepta liniştit spre Saint- 
Denis. 

Monarhul era maestru în ceremoniile funerare. 

El planificase nişte minunate funerarii pentru monseniorul duce 
d'Anjou şi tot ceea ce fusese planificat era atent executat. 

Cortegiul funerar era magnific. 

Un pluton de oşteni din gărzile regelui deschideau convoiul, călare 
şi cu sabia în mână. 

După gărzi veneau timpanele, tobele şi trompetele care jucau în 
tonuri de înmormântare, apoi două rânduri de penitenţi, albaştri şi 
negri, toţi purtând lumânări şi recitând „Tatăl Nostru”. 

După penitenţi urma carul mortuar al prinţului. 

Acesta era o vastă caleaşcă pe patru roţi, tapiţată cu postav negru 


11 Mitralii - bucăţi mici de fier cu care se umpleau în trecut loviturile de 
tun pentru a avea un efect omorâtor mare asupra luptătorilor şi animalelor 
de luptă prin împrăştierea lor la locul exploziei; mitraliile puteau fi cuie, 
diverse bucăţi de fier sparte sau realizate special în acest scop şi erau 
amestecate cu pulberea; proiectil cu pereţii de tablă care se sparge curând 
după ieșirea din ţeavă, împroşcând elementele metalice aflate în interior. 
[n.t.]. 


şi alb, pe care crinii regali de Franţa erau răspândiţi din abundență. 

Sicriul era acoperit cu o husă de catifea neagră cu împletituri aurii, 
pe care se afla sabia decedatului, marea cruce a Ordinului Saint-Esprit 
şi colierul ordinului. 

Carul era tras de opt cai pe care valeţi îmbrăcaţi în doliu îi 
conduceau în cele din urmă. 

După car, regele. 

Regele şi regina-mamă, într-o litieră în doliu purtată de catâri 
acoperiţi cu valtrapuri de ceremonie de culoare neagră. 

De ambele părţi ale litierei călăreau seniori, ofiţeri, paji şi scutieri, 
toţi îmbrăcaţi în negru din cap până-n picioare. 

Apoi două plutoane din garda regală, şi în final elveţienii. 

Elveţienii, numărau patru mii. 

Elveţienii, mândria legitimă a regelui, care vedea în ei apărătorii 
coroanei, protectorii religiei, teroarea burgheziei din Paris. 

Majestatea Sa ieşea din Paris, ca un cuceritor. 

Peste tot, pe drum, el văzu poporul tăcut şi mohorât. 

— Elveţienii mei produc efect asupra lor, spusese el Doamnei 
Catherine. 

Dar regina-mamă clătină din cap cu tristeţe şi zise către rege: 

— Sire, n-aţi observat că, atunci când furtunile sunt aproape, 
natura este tăcută? 

— Ei, haida-de! făcu regele, nu mă mai tem de parizieni, acum că 
monseniorul de Guise este în mâinile noastre. 

Cortegiul ieşi din Paris pe la poarta Fosses-Montmartre. 

Această poartă era păzită de oamenii din pânda de noapte. 

— Sire, zise Catherine, Majestatea Voastră ar face bine să 
înlocuiască aceste persoane cu elveţieni. 

— Pentru ce? spuse regele. 

— Dacă populaţia se va ridica în absenţa noastră, aceşti oamenii ne 
vor părăsi. 

— Credeţi? 

— ŞI, în loc să ţină poarta deschisă pentru noi, ne-o vor închide în 
faţă. 

— Aveţi dreptate, spuse regele. 

Şi el lăsă şaizeci de elveţieni la poarta Montmartre. 

La ora nouă, regele părăsea Luvrul; era trecut de amiază când 
procesiunea intra sub voltele vechii bazilici Saint-Denis. 

Regele cântă Vecernia morţilor, vărsă câteva lacrimi şi îngenunche 
chiar pentru un moment pe aceeaşi treaptă a scării funebre, unde 
conform vechiului obicei, ei depuseră sicriul. 

Apoi, el stropi cu apă sfinţită sicriul şi se retrase. 

leşi din biserică cu capul plecat, cu fruntea încărcată de nori şi 
murmurând un gând: 


— Nu mă voi întoarce aici mort, dar mă voi întoarce, pentru a muri 
rege... 

Apoi, când ajunse afară, el spuse reginei-mamă: 

— Veniţi cu mine, Doamnă, să mergem la stareţ care-mi va pregăti 
dejunul. Mor de foame! 

— Sire, zise regina-mamă zâmbind, dacă Majestatea Voastră i-ar 
lăsa pe toţi călugării şi penitenţii... 

— Ei bine! 

— Şi ea ar lua-o la galop cu cavalerii care-l însoțesc, noi am putea 
reveni la Paris în mai puţin de o oră. 

— Mi-e foame, Doamnă. 

— Sire... cu toate acestea... ar fi prudent să revenim la Luvru. 

Regele era încăpățânat, şi apoi, după cum spusese, îi era foame. 

El insistă autoritar asupra Doamnei Catherine pentru a trece peste 
voinţa ei şi a-l însoţi la mânăstire. 

Aici, Henric al Ill-lea se aşeză la masă, devoră o potârniche în jeleu, 
o felie de pateu de ciocârlie, o porţie de gem de caise şi bău o sticlă 
de vin vechi de Guyenne pe care părintele stareţ îl avea în pivniţa sa 
de mai bine de treizeci de ani. 

Câţiva seniori au fost admişi la masa regelui. 

— Domnilor, spuse el, astăzi am avut o sarcină dificilă de îndeplinit. 
Dar Dumnezeu ne-a ajutat, şi lucrarea este făcută. Of, cum eu vreau 
să trăiesc, şi cât mai mult timp posibil, aş dori ca nimeni să nu-mi mai 
vorbească despre fratele meu d'Anjou. 

— Sire, repetă regina-mamă, Majestatea Voastră are de gând să 
revină la Luvru? 

— Da, spuse regele, dar nu încă... Am dejunat bine... Voi face un 
pic de siestă. 

Şi el se lăsă pe spate în scaun şi închise ochii. 

Regina îngrijorată, venea şi pleca prin marea sală a abației. 

Dintr-o dată se auzi galopul nebunesc al unui cal pe stradă... 

Apoi, în acelaşi timp, o bufnitură surdă şi îndepărtată, destul de 
asemănător cu un huruit de tunet. 

Regele se trezi şi tresări. 

— Ce este? întrebă el. 

— Sire, răspunse regina, aceasta este vestea de la Paris care vine 
la Majestatea Voastră. 

Regele se ridică repede. 

Un om intră în sală, pe care regele îl recunoscu ca fiind unul dintre 
oştenii gărzilor sale. 

Hainele sale erau făcute zdrenţe, el era acoperit de sânge. 

— Sire, spuse el, am plecat patru din Luvru, trei au murit. 

— Ventre-de-biche! exclamă regele. 

Oşteanul, care avea o paloare mortală, şi al cărui sânge curgea prin 


trei răni de-odată, se rezemă de perete şi spuse cu o voce slabă: 

— Parisul este împânzit de baricade!... 

— La mine elveţienii mei! strigă regele. 

— Luvrul a fost atacat... domnul de Crillon cere ajutor... ducele de 
Guise... 

Dar oşteanul nu mai termină fraza, el se prăbuşi, făcu un gest de 
adio şi muri. 

Regele scoase un strigăt de furie. 

— Un cal! domnilor, le spuse oamenilor din jurul lui. Voi arde 
Parisul, dacă este necesar, dar mă întorc la Luvru. 

Litiera nu mai era de niciun folos pentru călătoria pe care o făcea 
de astă dată Henric al III-lea. 

| se aduse un cal şi urcat în şa traversă străzile din Saint-Denis în 
galop, în fruntea gărzilor sale şi a elveţienilor lui. 

Trecuse mai puţin de o oră şi escorta regală era sub zidurile 
Parisului. 

Totuşi, această oră avu pentru rege durata unui secol, pentru că în 
acest timp, canonada focurilor de tunuri şi muschete încetase să mai 
răsune. 

Cu toate acestea, regele încă îşi închipuia că această mişcare 
populară va fi suprimată cu uşurinţă. 

Cum ajunse la poarta Montmartre şi văzu Parisul la picioarele sale, 
zise oamenilor săi: 

— Cred că vom ajunge prea târziu; Crillon va băga minţile în cap la 
toată această lume şi nu va mai avea nevoie de noi. 

Regele se înşela. 

El lăsase la poarta Montmartre o gardă din elveţieni. 

El văzu, la o privire generală, burghezii pe metereze şi elveţienii în 
şanţ. 

Numai burghezii erau înarmaţi şi elveţienii erau morţi. 

Regele dădu ordin să se deschidă porţile. 

Burghezii refuzară. 

Atunci regele trimise înainte un pluton de elveţieni, care deschise 
focul şi ucise o duzină de burghezi aflaţi pe ziduri. 

Dar alţii burghezi le luară locul şi ripostară cu foc asupra trupelor 
regale. 

Un glonţ lovi calul regelui în piept. 

Şi calul căzu peste călăreț. 

— Oh! oh! zise Henric al Ill-lea, ridicându-se teafăr şi nevătămat şi 
încălecând imediat un alt cal, asta este de rău augur... 


Capitolul XVII 
Ce devenise regele de Navarra? 


Pentru a şti, trebuie să ne referim la momentul când regele Henric 
al Ill-lea refuzase propunerea Doamnei Catherine, de a da comanda 
trupelor de apărare ale Luvrului frumosului său văr Henric de Navarra. 

— Din moment ce lucrurile stau aşa, vărul meu, spusese Henric de 
Navarra regelui Henric al III-lea, o rog pe Majestatea Voastră să-mi 
permită să mă retrag. 

— Cum! spusese regele, plecaţi? 

— Da, Sire. 

— Dar pentru ce nu locuiţi măcar un pic la Luvru, vărul meu? 

— Sire, spusese zâmbit Henric de Navarra, dacă eu aş locui în 
Luvru, burghezii din Paris, care sunt catolici, în timp ce eu sunt 
hughenot, ar avea un bun pretext pentru a se aduna. 

— Ei bine! răspunsese regele, vino cu mine. 

— Unde anume, Sire? 

— La Saint-Denis. 

— Majestatea Voastră uită că un hughenot nu poate intra într-o 
biserică catolică? 

— Asta-i drept. Dar în cele din urmă, unde mergeţi? 

Henric avusese un surâs fin, care spunea atât de mult şi 
răspunsese: 

— Sire, am venit la Paris cu speranţa că Majestatea Voastră ar avea 
nevoie de mine, dar atâta timp cât lucrurile stau altfel, mă întorc 
acasă la Pau. 

— Serios? făcu regele. 

— Merg să cercuiesc butoaiele mele pentru culesul viilor şi să-mi 
arăcesc mazărea, aşa cum spunea mai devreme Majestatea Voastră. 

Henric al III-lea îi întinsese mâna. 

Regele de Navarra luase mâna regelui şi o sărutase cu respect. 

Apoi plecase, după ce schimbase o privire rapidă cu Doamna 
Catherine. 

Dar el nu ieşise din Luvru prin marea poartă a palatului. 

La capătul coridorului, care ducea la cabinetul Regelui, el găsise 
mica scară prin care, cu ani în urmă, messire de Coarasse era introdus 
seara la Doamna Margareta sau în camera lui Nancy, şi apoi ajunsese 
la portiţa de la marginea apei. 

Poarta era închisă şi un oştean o păzea. 

Henric îl lovise peste umăr şi îi făcuse un semn misterios. 

Oşteanul salutase şi începuse, fără să spună un cuvânt, să 
răsucească cheia în încuietoare. 

Dar, când regele Navarrei trecea pragul porţii, soldatul spusese: 

— Aveţi grijă, Sire. 

— La ce, bunul meu Pibrac... întrebase Henric. 

Acest oştean, pe care Henric îl numise Pibrac, era nepotul celui pe 
care noi îl cunoaştem ca fiind căpitanul gărzilor regale din timpul 


regelui Carol al IX-lea. 

— Am văzut un om mascat dând târcoale pe mal, spusese tânărul. 

— Oh! replicase Henric zâmbind, nu te teme deloc din cauza lui 
pentru mine... 

— Sire, el este duşmanul vostru. 

— Nu, nu mai e. 

Oşteanul clătinase din cap cu îndoială. 

— Noi am făcut pace, încheiase Henric. Bun rămas, Pibrac! 

— La revedere, Sire! 

— Asta e ceea ce vreau să spun, zisese Henric. 

Şi el plecase din Luvru. 


Cum în acea epocă, doamne şi seniori puneau o mască, ori de câte 
ori ei voiau să nu fie recunoscuţi, Henric scoase una din buzunar şi se 
duse incognito în mulţimea de călugări şi penitenţi care se îmbulzeau 
în apropierea palatului. 

El ajunse rapid în piaţa Saint-Germain l'Auxerrois şi intră în 
cârciuma lui Malican, care, ne amintim, devenise sincer susţinător al 
Ligii Catolice. 

Era mult timp de când regele de Navarra nu mai venise la Paris. 

Bărbia sa, fără barbă altă dată, era acoperită cu o frumoasă barbă 
neagră, care ieşea din masca lui, şi dacă Malican ar fi trebuit să-l 
recunoască, el n-ar fi putut-o face fără a fi luat prin surprindere de 
privirea neagră şi profundă care uimea atât de mult şi altă dată. 

Henric nu-şi scoase masca. 

Se aşeză la o masă unde beau soldaţi loreni, îi salută şi îşi scoase 
mantia. 

Sub această mantie, el avea o armură, iar platoşa era împodobită 
cu o cruce albă. 

Prin urmare, soldaţii loreni îl luară drept un şef de-al lor şi se 
ridicară cu respect. 

Henric ceru să i se aducă de băut şi întinse paharul său spre 
Malican. 

Malican îl umplu fără vreo suspiciune; dar Henric, ducându-l la 
buzele sale, ridică pentru un moment masca ca şi când i-ar fi fost 
foarte sete, şi Malican fu cât pe ce să-i cadă din mână oala de vin. 

Prinţul puse un deget pe gură. 

Malican rămase tăcut. 

Dar, începând din acel moment, el merse prin cârciumă cu un pas 
neliniştit şi faţa lui deveni îngrijorată. 

Henric bău în linişte, cu înghiţituri mici, ca un om care are tot 
timpul la dispoziţie. 

Numai că el se aşezase la masă astfel încât să poată vedea tot ce 
se întâmplă în exterior, începând cu grupurile de populaţie simplă şi 


de burghezi, călugări şi penitenţi, şi până la poarta Luvrului cu 
elveţienii aşezaţi în linie de bătaie. 

El urmări plecarea lui Henric al Ill-lea la Saint-Denis şi văzu 
construirea primei baricade. 

Apoi auzi fluierând prima ghiulea şi tunetul primei lovituri de tun, 
care de pe zidurile Luvrului, trăsnea populaţia. 

Şi el continuă să bea în linişte. 

Malican, negustor prudent, închise obloanele cârciumii sale, după 
ce consumatorii plecaseră unul câte unul pentru a merge să se 
alăture burghezilor, care asediau Luvru. 

Poporul striga: 

— Moarte regelui! Moarte hughenoţilor! moarte regelui de Navarra! 

Henric zâmbi şi continuă să bea. 

În cele din urmă el se găsi singur cu Malican. Acesta din urmă se 
apropie repede de el şi îi spuse: 

— Ah! Sire, cum cutezi să te afli aici? 

— Stt! făcu Henric, sunt aici pentru distracţia mea. Asta mă amuză 
foarte mult... 

— Dar dacă veţi fi recunoscut... 

— Am mască. 

— Burghezii nu se conformează acestui obicei. Vă vor forţa s-o 
scoateţi. 

— Haida-de! 

Şi Henric îi arătă armura lui cu o cruce albă. 

Dar Malican nu era deloc liniştit. 

— În locul vostru, spuse el, m-aş îndepărta de Luvru. 

— Bine! apoi? 

— Şi aş ajunge într-un cartier oarecare ceva mai liniştit, unde aş 
găsi un cal bun... 

Henric ridică din umeri. 

— Bunul meu Malican, spuse el, ştii că ai devenit un mare laş de 
când nu ne-am mai văzut şi că noi nu suntem văzuţi astfel? 

— Ah! oftă Malican, este posibil... eu am îmbătrânit. 

— Dar nu închide uşa ta! 

— Mulţumesc! Plouă cu gloanţe... 

Un glonţ ajunse sub efect de ricoşeu pe dalele din cârciumă. 

— Mă cunoşti, spune Henric, nu mă tem de nimic... La asediul de la 
Cahors, gloanţele erau atât de dese cum e grindina. 

Calmul regelui de Navarra produse un efect bun asupra lui Malican. 

Vechiul lui sânge de gascon vorbea deodată şi înăbuşea vocea 
prudentă de burghez. El luă o muschetă şi puse două pistoale în 
centura lui. 

— Unde te duci? spuse Henric. 

— Merg să mă bat. 


— Împotriva cui? 
Această întrebare îl uimi pe Malican, care se opri indecis. 
— Vrei să participi la asedierea Luvrului, prin urmare? 


— Oh! nu... 
— Deci, vrei să-l aperi? 
— Da. 


— Din păcate, pentru aceasta ar trebui să intri în palat, şi vei 
constata că asta este greu de făcut; dar, încheie Henric, dacă vrei cu 
adevărat o ocupaţie, vino cu mine. 

— Unde mă conduceţi? 

— Păi, unde plouă mai puţin cu gloanţe... Ei bine, de fapt, amo 
întâlnire în această dimineaţă. 

— Şi credeţi că?... 

— Cred că este minunat de a săruta tandru mâna unei femei iubite, 
în timp ce se dau lupte în stradă. 

— Mereu acelaşi lucru? murmură Malican. 

— Haide! spuse Henric, care goli ultimul pahar de vin. 

— Dar, Sire... 

— Afacerile vărului meu, regele Franţei, nu sunt treaba mea... Dacă 
aş fi fost stăpânul Luvrului, l-aş fi apărat altfel. 

— Atunci, şopti Malican, pentru ce, Sire, păreţi să acordaţi atât de 
mult interes la ceea ce se întâmplă? 

— Vezi tu, răspunse Henric, nu ştim ce se poate întâmpla. 

— Cum aşa? 

— S-ar putea să fiu în Luvru, într-o zi... pentru interesul meu 
propriu. 

— Ei bine? făcu Malican care tresări. 

— Şi acum că ştiu cum fac parizienii baricade, mi-ar putea fi util... 
Haide! 

— Unde mergem? 

— Strada Prâtres... la cinstitul Jodelle, ştii tu, acel băcan onest la 
care am fost transportat atunci când vărul meu de Guise mi-a 
străpuns pielea. 

Şi Henric îl conduse pe Malican afară din cârciumă. 


Capitolul XVIII 

Casa şi magazinul cinstitului Jodelle erau dintotdeauna în strada 
Prâtres-Saint-Germain l'Auxerrois, după cum ne amintim. 

Erau patruzeci şi trei de ani de când Onesime Jodelle, ruda poetului 
cu acelaşi nume, era băcan, şi el se simţea bine pentru că era bogat, 
sănătos şi fericit. 

În plus, el nu se ocupa deloc de politică şi avea o mare compasiune 
în mintea sa, faţă de burghezii fanatici, entuziasmați de catolicism, 


faţă de acei membrii ai Ligii neînfrânaţi care voiau să extermine pe 
cineva care nu striga tare: Trăiască mesa? 

Jodelle era văduv, situaţie care, uneori, nu este de mare importanţă 
pentru liniştea unui om. 

Personalul său comercial se reducea la trei angajaţi oneşti, originari 
din Normandia de Jos care se îngrijeau prea puţin de religie şi 
apreciau un butoiaş de oţet sau un butoi de melasă mai bine decât o 
mesă cântată. 

Familia sa se reducea la o singură fiică. 

Micuța avea optsprezece ani; ea era frumoasă ruptă din soare, se 
numea Odelette şi îl conducea pe tatăl său, jucându-l pe degete. 

Băcan prudent, maestrul Jodelle înţelegea să nu se amestece în 
nicio dispută dintre cele care aveau loc zilnic între hughenoți şi 
catolici. 

El spunea cu voce tare că magazinul său este deschis de la ora 
şase dimineaţa şi se închide la ora şapte seara, fiind tot timpul un 
teren neutru, accesibil oricui care avea nevoie de serviciile sale, dar 
casa lui, dimpotrivă, era închisă pentru oricine îşi spunea hughenot 
sau că e din partea Ligii. 

Intr-o seară, la mult timp după stingere, maestrul Jodelle a auzit un 
ciocănit la uşa lui. 

A deschis fereastra şi s-a aplecat să vadă afară. 

Era un cavaler în stradă. 

— Ce doriţi? a strigat el. 

— Să cumpăr o lumânare, a zis călăreţul. 

— Scuzaţi-mă, domnule, a răspuns Jodelle, dar şeful arcaşilor nu 
pretinde ca noi să vindem după stingere. 

Şi a închis fereastra şi a mers înapoi în pat. 

Celui care părea a fi un cavaler, în timp ce Jodelle îi închidea 
fereastra, Odelette îi deschidea uşa. 

— Intraţi, monseniore, spusese ea. V-am recunoscut vocea. 

Or, putem ghici că acest gentilom era Henric de Navarra. 

Henric şi Odelette erau cunoştinţe vechi. 

Fata avea zece ani în perioada în care Henric fusese transportat la 
tatăl său şi primise îngrijiri de la Sarah argintăreasa şi de la Doamna 
Margareta. 

De atunci, Henric revenise de mai multe ori, şi Odelette, devenind 
domnişoară, nu uitase durerea resimţită atunci când aceste două 
doamne minunate vegheau la căpătâiul prinţului rănit şi aproape pe 
moarte. 


12 Mesă - Liturghie, la catolici; Compoziţie muzicală religioasă, care se 
cântă cu sau fără acompaniament instrumental în bisericile romano-catolice 
în cadrul liturghiei. [n.t.]. 


Or, micuța, care era menită să fie soţia primului angajat al tatălui 
său, prefera mai mult vreun senior amabil cu pinteni strălucitori şi 
mustață cuceritoare. 

Când îl privea pe Barnabe, acesta era numele celui ce-i fusese 
hărăzit, cu figura sa blajină şi alungită, purtând o bonetă de bumbac, 
ea întorcea capul, închidea ochii şi visa un senior galant. 

Cu toate acestea, cel mai galant senior pe care-l văzuse vreodată, 
era Henric de Navarra. 

Odelette oftase de multe ori, gândindu-se că Doamna Margareta 
arăta şi se îmbrăca minunat şi că regele Navarrei, celibatar fiind, nu ar 
fi putut niciodată să se căsătorească cu fiica unui băcan. 

Deci, Odelette a recunoscut vocea prinţului şi i-a deschis. 

Henric s-a strecurat în casă, spunând: 

— Am venit să vă întreb de ospitalitate. Am ajuns la Paris şi nu ştiu 
unde să mă cazez. 

Deşi trecuse ora stingerii, Odelette avea torţe aprinse; îl instalase 
pe prinţ în cea mai frumoasă cameră a casei, aşezase o masă şi 
pregătise cina pentru regele de Navarra, care era mort de foame. 

Auzind tot acest zgomot, cinstitul Jodelle s-a sculat şi a coborât din 
camera sa. El l-a găsit pe Henric cinând şi pe Odelette vorbind. 

Mai întâi prudentul băcan s-a încruntat: 

— Ah! Sire, spusese el, este o mare onoare pe care o faceţi casei 
mele alegând-o ca loc de odihnă, dar... 

O privire a Odelettei îi înnodase limba cinstitului om, şi Henric nu 
păruse să înţeleagă că situaţia sa de prinţ hughenot ar putea deveni 
foarte compromiţătoare pentru gazdă. 

Aşadar, el a cinat liniştit, apoi s-a pus în pat şi a dormit un somn 
adânc, în timp ce Jodelle nu dormise şi spera că acesta va pleca a 
doua zi. 

Dar a doua zi Henric rămăsese. 

El prinsese ici şi colo câte un sărut pe mâna albă a Odelettei, 
făcuse o partidă de arşice cu Jodelle, dejunase şi cinase cu o mare 
poftă de mâncare, şi când noaptea a venit, el s-a înfăşurat în mantia 
sa şi a anunţat că va reveni mai târziu. 

In sfârşit, la miezul nopţii el venise şi bătuse la uşă. 

Odelette îi deschisese şi văzuse că el nu era singur. 

Un gentilom îl însoțea. 

— Acesta este unul dintre prietenii mei, spusese Henric. Scuză-mă, 
copilă dragă. 

Prietenul regelui de Navarra nu era nimeni altul decât Noë. 

În ziua următoare, cinstitul Jodelle a avut un oaspete mai mult, iar 
neliniştea sa a crescut. 

Dar a fost şi mai rău a doua zi. Henric şi Noë reveniseră însoţiţi de 
alţi trei cavaleri, şi cum Odelette găsise compania fermecătoare, 


Jodelle nu spusese nimic. 

Aşadar, în a treia zi Henric şi însoțitorii săi erau instalaţi la cinstitul 
Jodelle şi au rămas ascunşi acolo până seara, când avusese loc lupta 
din strada Saint-Antoine. 

În acea noapte, Henric, nu s-a mai întors nici singur, nici însoţit. 

El mersese la Luvru, aşa cum ne amintim, şi de acolo la cârciuma 
lui Malican. 

— Haide, îi spusese el hangiului, care după ce închisese cârciuma 
sa, îl urmase cuminte. 

Şi Henric merse direct în strada Prêtres, care era în apropiere, de 
altfel. 

Cinstitul Jodelle avea magazinul închis. El se gândise că dacă un 
glonţ ar fi intrat la el în timp ce servea un client obişnuit ar fi putut 
scoate un anume beneficiu dacă ar fi lovit câte un borcan pe ici pe 
acolo, şi totodată glonţul nu ar fi spart vreun cap. 

Henric bătu la uşă. Odelette o deschise. 

— Ah! monseniore, zise ea, suntem foarte neliniştiţi de ieri seară, 
prietenii voştri şi cu mine. 

— Dragă copilă, spuse Henric, lovind-o prieteneşte peste obraz, ştii 
tu unde este Noë? 

— El răscoleşte oraşul pentru a vă găsi. 

— Şi ceilalţi? 

— Şi ceilalţi asemenea. 

— Atunci, nu e nimeni aici? 

— Nimeni... 

Henric se întoarse spre Malican. 

— Frumosul dumneavoastră nepot este incorigibil, spuse el. l-am 
poruncit să mă aştepte şi totuşi... 

Malican nu suflă niciun cuvânt. Henric continuă: 

— Mica mea Odelette, se poate ajunge sus pe acoperişul casei? 

— Dar... monseniore... 

— Răspunde. 

— Da, desigur... prin mansardă, folosind o scară. 

— Atunci, condu-mă. 

— Vreţi să urcați pe acoperiş? 

— Fără nicio îndoială. 

Odelette nu se temea nici de burghezi, nici de hughenoți, nici de 
nimeni altcineva din lume, atunci când era cu regele de Navarra. 

Henric şi Malican o urmară. Ea îi conduse în podul casei şi le arătă o 
scară cu care se putea ajunge pe acoperiş. 

Focurile de muschete se succedau într-o canonadă continuă. 

Henric se urcă primul pe scară, se sprijini de un coş de fum şi se 
uită. 

Piaţa Saint-Germain l'Auxerrois era aproape sub picioarele lui, şi se 


vedea până dincolo de Luvru. 

Lupta era încrâncenată. 

Poporul îşi procurase arme, două mici vechi tunuri erau îndreptate 
spre una dintre porţile palatului.. 

Apărătorii Luvrului rezistau cu curaj. 

— Ei vor rezista bine astăzi, murmură Henric. 

— Şi regele va reveni, zise Malican. 

— Cine ştie? făcu Henric. 

— Hei! monseniore, strigă Odelette, care rămăsese în partea de jos 
a scării, iată-l pe domnul Noë. 

— Ah! În sfârşit! spuse Henric. 

Noë urcă. 

— Am crezut că aţi murit, îi zise el regelui de Navarra. 

— Acesta este obiceiul tău, de fiecare dată când nu mă mai vezi... 
răspunse prinţul, râzând. Acum, din moment ce ai răscolit oraşul, 
spune-mi ce ştii. 

— Ştiu, răspunse Noë, că ducele de Guise se află în afara Luvrului)! 

Henric îşi înăbugşi un strigăt. 

— Şi că regele Franţei, dacă noi nu ne amestecăm, nu va dormi în 
palatul său. 

— Spui, aşadar Noë, făcu Henric de Navarra, cu un zâmbet 
batjocoritor, că tu crezi că dacă eu aş fi asediat de poporul meu în 
castelul din Pau, regele Franţei m-ar ajuta? 

— Nu cred asta, zise Noë. 

— Atunci... să aşteptăm... am nevoie să mă gândesc... 

Şi Henric continuă să privească bătălia. 


Capitolul XIX 

Noë, Malican şi frumoasa Odelette stăteau pe acoperiş în jurul lui 
Henric de Navarra, ţinându-se de coşul de fum. 

Henric spuse: 

— Aceşti parizieni sunt născuţi soldaţi. lată tăbăcari şi croitori de 
haine care se luptă ca lanscheneţii! Oh! frumoasă baricadă!... cum 
este de bine orientată, cu câtă pricepere este ea dispusă în faţa marii 
porţi a Luvrului! 

— Sire, spuse Noë, vedeţi pe acel om călare, acolo? 

— Da, cel care comandă focul celor două tunuri? 

— Exact. 

— Tu îl cunoşti? întrebă Henric zâmbind. 

— La fel de bine ca Majestatea Voastră, după câte văd: pentru că 
ea l-a recunoscut pe ducele de Guise. 

— Acest văr drag, spuse regele Navarrei, el vrea să doarmă în 
seara asta în Luvru! 


— Dar noi mergem să intrăm în horă, nu-i aşa? 

— Uh! uh! făcu Henric, ce înseamnă că cinci sau şase sute de 
gasconi sunt împrăştiaţi în Paris?... 

— Mai mult valorează şase sute de gasconi decât cei opt mii de 
elveţieni ai regelui Franţei. 

— De acord, dar... 

— Dar?... făcu Noë. 

— Din moment ce regele Franţei nu vrea ajutorul meu... 

— El trebuie să fie ajutat în ciuda lui însuşi. 

— Crezi? 

— Drace! este fratele Doamnei Margareta, la urma urmei. 

— Am înţeles, dar... 

Şi Henric continua să privească bătălia. 

— Şi dacă ducele intră în Luvru, el va fi rege... 

— Timp de douăzeci şi patru de ore, poate. 

— Cine ştie? 

— Haide! spuse Henric, văd că ai mâncărimi în palmă, vrei să te iei 
la bătaie, nu-i aşa? 

— Pe credinţa mea! da... 

— Ei bine! trimite după gasconii noştri. 

— Este inutil, ei aşteaptă semnalul. 

— Unde sunt? 

— Amestecaţi cu poporul... pe toate străzile din jur... Toţi sunt cu 
ochii fixaţi pe acoperiş. 

— Atunci, dă-le semnalul... 

Noë se cocoţă pe coşul de fum şi trase din buzunar o batistă 
albastră pe care o înfipse în sabie. 

Dar, cum el agita misteriosul stindard, Henric îl opri. 

— Ce mai este? întrebă Noë. 

— Priveşte! 

Şi regele de Navarra întinse mâna spre Luvru. 

Tunurile din Luvru scuipau atât de multe mitralii peste mulţime, că 
oamenii se dădeau înapoi şi părăseau baricada. 

In zadar monseniorul de Guise dădea ordine de sub foc, burghezia 
se retrăgea. 

— Eu cred, zise Henric, că nu este nevoie să intervenim, am avut 
prea multe aşteptări de la aceşti burghezi: ei îmi înşală încrederea. 

Dar, în timp ce Henric tocmai încheia, se făcu o mare zarvă în piaţa 
Saint-Germain l'Auxerrois. 

Era o trupă de cavalerie ce venea în galop. 

Aceşti cavaleri nu erau mai mulţi de o sută de mercenari germani 
pe statul de plată al casei de Lorena. 

O femeie se afla în fruntea lor, cu cască pe cap şi sabie în mână. 

Se recunoştea sexul ei după fusta roşie cu albastru ce flutura sub 


armura sa. 

— Ducesa! strigă Henric, ea este! 

Aceasta era într-adevăr, doamna de Montpensier, care venea în 
goană cu întăriri. 

Apoi, lupta se reluă şi mai feroce, şi monseniorul de Guise reuşi să 
regrupeze burghezia aflată în derută. 

— Vezi bine, Henric, spuse Noë, este nevoie să ne amestecăm. Ei 
vor lua Luvru. 

— Aşteaptă încă... aşteaptă!... zise Henric. 

Cavalerii germani intrară în luptă şi începură să tragă focuri de 
armă cu muschetele şi pistoalele lor. 

Burghezia reveni pe baricadă şi cele două mici tunuri începură să 
tragă mai bine. 

— Ah! asta e! dar oare cine comandă la Luvru? întrebă Henric. 

— Domnul de Crillon, fără îndoială. 

— Imposibil, el este pe jumătate mort. 

— Atunci, înseamnă că domnul d'Epernon. 

— Oh! acela, spuse Henric, pun pariu că este ascuns în pivniţă... 
Dar drace! eu cred... că e Mauvepin. 

— Cine este Mauvepin? 

— Este bufonul regelui. 

Noë se puse pe râs. 

— Haide! spuse Henric, din moment ce insişti, dă semnalul tău. 

In acest timp, cinstitul Jodelle era mai mult mort decât viu. 

El se refugiase într-o cameră de la parterul casei sale, după ce 
baricadă uşa. 

— Dumnezeule! Doamne! şoptea el cu frică, atâta timp cât oamenii 
nu se îndoiesc că regele Navarrei este la mine... Dacă se întâmplă 
acest lucru, vor jefui casa, îi vor da foc poate... şi voi fi masacrat... 
Dumnezeul meu! Dumnezeul meu! 

Cum el se lamenta astfel, Odelette cobori de pe acoperiş şi se 
alătură tatălui său. 

— Este el bine ascuns, cel puţin... întrebă tatăl cu spaimă? 

— Cine? 

— Regele din Navarra. 

— E pe acoperiş. 

— Dar poate fi văzut... Oh! Doamne! ce imprudenţă!... 

— Deci ţi-e frică, tatăl meu? întrebă Odelette cu un zâmbet 
mândru. 

— Mi-e teamă pentru el... 

— Oh! Nu-ţi face griji, are o sabie bună... 

— Ce este o sabie contra acestei mulţimi furioase? 

— Şi apoi are prieteni. 

— Domnul de Noë şi Malican, asta-i tot. 


— Greşeşti, tatăl meu... El are cinci sute de gasconi. 

O bătaie puternică se auzi în uşa de la stradă. 

— Aici sunt totdeauna câţiva, spuse Odelette. 

Şi ea fugi să deschidă. 

— Ce faci? strigă Jodelle. 

— Deschid prietenilor regelui de Navarra, spuse ea, trăgând 
zăvorul. 

Cinstitul Jodelle aproape că se prăbuşi pe spate când văzu o ceată 
de oameni înarmaţi dispărând în coridor. 

— Dumnezeule! Doamne! murmură el, sunt un om pierdut. 

— Nu-ţi face griji, bunul meu prieten, spuse unul dintre noii sosiți: 
credința lui Lahire! noi vom apăra casa ta. 

— Cerule! Se va face aşadar un asediu!?... exclamă băcanul. 

— Este posibil... 

— Dar nu se va lua cu asalt, spuse o voce. 

Acesta era Henric de Navarra, care sosea repede în faţa prietenilor 
săi. 

Noë fluturase batista albastră şi la acest semnal şefii gasconilor 
împrăştiaţi pe străzile din jur veneau unul câte unul. 

— Ascultă-mă, Lahire, spuse Henric de Navarra: această casă este 
sediul nostru. Eu nu lupt azi, sunt obosit de noaptea trecută, dar voi 
comanda lupta. Tu părăseşti Luvrul, îţi aduni oamenii tăi şi vei cădea 
peste populaţia de pe marginea apei, astfel încât să-i întoarceţi în 
piaţa Saint-Germain. 

— Bine! apoi? întrebă Lahire. 

— Tu, Noë, zise Henric, tu vei urma pe Lahire şi desprinzi în jur de 
douăzeci dintre gasconii noştri peste mercenarii germani. 

— Şi apoi? 

— li ataci în aşa fel încât să-i faci să se întoarcă la noi. Apoi, vă veţi 
replia în strada Prâtres unde, la rândul nostru, vom face o frumoasă 
baricadă. 

— Casa mea va fi arsă! strigă cinstitul Jodelle cu o voce dezolantă. 

— Ei bine! spuse frumoasa Odelette, dragul nostru Sire ne va da o 
alta. 

— Micuţo, zise Henric care îi dădu un sărut, îţi dau castelul meu de 
Coarasse, şi vom sta la taclale despre acte de război şi despre 
dragoste... 

— Incorigibil! şopti Noë. El face complimente unei tinere fete în 
mijlocul unui câmp de luptă. 

Şi Noë ieşi să se alăture gasconilor şi să execute ordinele 
stăpânului său. 

Noi îndemnăm pe cititorii noştri să revină cu noi la casa cinstitului 


13 Pe cuvântul de onoare al lui Lahire! [n.t.]. 


Jodelle, cea al cărei acoperiş servea ca observator pentru Henric şi 
prietenii lui, şi de la înălţimea căruia au observat tărăşenia luptelor 
dintre Luvru şi răzmeriţă. 

Strada Prêtres Saint-Germain l'Auxerrois era o stradă liniştită şi 
populată de locuitori temători şi inamici ai zgomotului... 

De asemenea, locuitorii săi nu se alăturaseră acelor burghezi 
turbulenţi care aveau pretenţia de a lua Luvrul cu asalt. 

Mai degrabă, fiecare a închis magazinul său, a zăvorât uşa şi a tras 
obloanele la ferestre. 

Dar ferestrele aveau obloane şi obloanele găuri ce le străbăteau şi 
prin care burghezii urmăreau ce se întâmplă afară. Or, spre marea lor 
stupefacţie, ei văzură oameni de arme bătând la uşa cinstitului 
Jodelle, şi uşa deschizându-se. 

Peste treizeci de gasconi veniră doi câte doi sau patru cu patru; şi 
tuturor, casa cinstitului Jodelle li se deschisese. 

Apoi, cum în acest moment de criză politică nu exista nicio 
uniformă printre oamenii de sabie, cu excepţia totuşi a câtorva trupe 
regulate, burghezii din strada Prâtres se întrebau cine erau cei care 
intrau la vecinul lor, băcanul Jodelle, şi dacă erau de partea regelui 
sau erau de partea prinților de Lorena. 

Curând ei se crezură luminaţi, căci alţi gasconi veneau din nou, 
ţipând cât îi ţinea gura: Trăiască Liga! 

Şi aceşti gasconi, după ce au primit fără doar şi poate cuvântul de 
ordine au părăsit casa cinstitului Jodelle şi au început să adune pietre 
de pavaj şi au construit o frumoasă baricadă la capătul străzii, lângă 
piaţa Saint-Germain l'Auxerrois. 

Baricada este molipsitoare: pe măsură ce pietrele erau stivuite, 
prea timizii locuitori ai străzii simțeau o febră surdă fierbând în ei. 

Un glonţ care veni şi se izbi de una dintre aceste pietre, apoi trecu 
printr-un oblon şi lovi o femeie în cap. 

Femeia căzu în braţele soţului ei care strigă răzbunare, iar strigătul 
a fost repetat. 

Gasconii care construiau baricadele erau în număr de douăzeci sau 
treizeci. 

Burghezii veniră în ajutorul lor, convinşi fiind că aceştia sunt 
luptători ai Ligii. 

Noë, între timp, se ocupa de mercenarii germani. 

Mercenarii, luaţi din spate, făcură o întoarcere şi îndemnară caii lor 
spre gasconi. 

Gasconii erau pe jos. 

Aşa cum primiseră ordinul, Noë şi oamenii săi se retraseră repede 
spre strada Prêtres şi săriră peste baricadă. 

Mercenarii fură opriţi de acest obstacol, şi armurile lor strălucitoare 
şi caii lor acoperiţi cu valtrapuri se opriră înşelaţi de burghezii din 


strada Prâtres. 

Burghezii crezură că sunt în prezenţa trupelor regale şi traseră foc 
împotriva mercenarilor germani. 

Henric de Navarra stătea la o fereastră a casei cinstitului Jodelle şi îi 
striga lui Noë: 

— Bravo! Asta e! 

Mercenarii se năpustiră asupra baricadei, gasconii şi burghezii, 
împreună îi primiră cu lovituri de muschete. 

In acelaşi timp, alţi gasconi uniţi cu alţi cetăţeni, ridicau o a doua 
baricadă la celălalt capăt al străzii. 

— Asta e ceea ce am vrut, declară Henric de Navarra cinstitului 
Jodelle. 

Acesta din urmă, mai mult mort decât viu, se refugiase în cel mai 
întunecat colţ al camerei şi ofta de-i crăpa sufletul. 

Odelette, dimpotrivă, foarte nepăsătoare se sprijinea de pervazul 
ferestrei, alături de Henric, deşi gloanţele şuierau. 

— Ar trebui mai bine să te duci acolo, micuţo, îi spusese Henric de 
mai multe ori. 

— De ce? răspunsese Odelette, dumneavoastră sunteţi bine! 

Henric nu-şi putu reprima un zâmbet. 

— Este păcat, spuse el, că tu porţi jupoane: ai sufletul unui soldat. 

Odelette oftă. 

Acest suspin voia să spună fără îndoială: 

— Te iubesc! 

Apoi, brusc, ea continuă: 

— Dar, Sire, eu nu înţeleg nimic din ce se întâmplă. 

— Într-adevăr, fetiţo! spuse Henric. 

— lată! Aici burghezii care s-au aliat cu oştenii gasconi... 

— Am contat pe asta, drăguță. 

— Şi oştenii gasconi, care sunt hughenoți, dar care strigă: „Trăiască 
mesa!” 

— Şmecherie de război, draga mea... 

— Şi oamenii din Lorena care atacă pe burghezi. 

— Am planificat totul, copilul meu. 

— Fie! spuse Odelette, dar eu nu înţeleg absolut nimic. 

— Ei bine! priveşte cu atenţie, spuse Henric, şi vei înţelege în cele 
din urmă. 


Odelette nu era singura care nu înţelegea planul ciudat al lui 
Henric. 

Doamna ducesă de Montpensier, care conducea cavalerii 
mercenari, se găsi în prezenţa unei baricade, din înălţimea căreia fu 
salutată cu o grindină de gloanţe. 


— Aceşti oameni se înşală! spuse ea, ei ne iau drept oamenii 
regelui. 

Gasconii şi burghezii trăgeau mereu. 

Ducesa puse un steag alb în vârful unei sulițe, care era un semn că 
ea vrea să negocieze. 

Focul armelor se opri. 

Apoi doamna de Montpensier urcă sus pe baricadă şi strigă: 

— Trăiască mesa! Trăiască Liga! 

Gasconii şi burghezii răspunseră cu acelaşi strigăt şi se retraseră de 
pe baricadă. 

Văzând aceasta, doamna de Montpensier conduse calul său şi trecu 
pe lângă baricadă, intrând astfel în strâmta stradă Prêtres. 

Treizeci de mercenari o urmară, repetând ca şi ea: 

— Trăiască mesa! 

— Ei bine! spuse Henric Odelettei, ai înţeles acum? 

— Nu încă, Sire. 

— Stai... şi priveşte bine... 

Ducesa avansa şi, pe măsură ce calul ei făcea câte un pas, ea era 
înconjurată de burghezi care repetau: Trăiască Liga! 

Dar, în acelaşi timp gasconii s-au reîntors cu muschetele în mână, 
sus pe baricadă. 

— Prietenii mei, spuse ducesa, voi greşiţi, voi v-aţi înşelat, noi 
suntem apărătorii Credinței, pentru asasinarea regelui eretic numit 
Henric de Valois... 

— Trăiască mesa! repetară burghezii. 

— Luvru va fi al nostru, spuse ducesa. Noi proclamăm un alt rege. 

— Da... da... spuneau burghezii. 

— Pe fratele meu Henric de Guise, dacă şi voi vreţi. 

— Trăiască regele Henric de Guise! strigă mulţimea. 

— De data asta, spuse Henric la urechea Odelettei, dacă nu 
înţelegi, înseamnă că e rea voinţă. 

Şi el se ridică pe pervazul ferestrei şi scoase sabia: 

— La mine, Navarra! strigă el. 

Dintr-o dată gasconii care ocupaseră cele două baricade scoaseră 
un strigăt: 

— Trăiască regele! 

Şi Ducesa şi mercenarii săi, şi burghezii care crezuseră că luptau 
pentru Ligă, au fost prinşi în schimbul de focuri. 

In acelaşi timp, toate ferestrele din casa cinstitului Jodelle se 
deschiseră şi lăsară să treacă câte o ţeavă de muschetă. 

— lată o straşnică revanşă pentru malul Loarei şi castelul vidamului 
din Panesterre murmură Henric. Cred că ducesa, frumoasa mea 
verişoară, nu se va simţi în largul ei. 

— Trădare! trădare! striga doamna de Montpensier. 


Zgomotul muschetelor acoperi vocea ei, zece oameni căzură alături 
de ea... 


Capitolul XX 

Cum rezista Luvrul? 

Uşile sale erau groase, zidurile aveau o adâncime rezonabilă, dar 
micile tunuri ale burghezilor funcționau bine şi baricada fusese 
ridicată destul de înaltă pentru ca oamenii urcați deasupra să poată 
asigura un foc continuu alimentat cu muniţie din interiorul ei, asupra 
ferestrelor prin care tunurile făceau distrugeri. 

Piesele de artilerie ale asediaţilor trăgeau fără încetare. 

Dar în acea zi, burghezii erau mai numeroşi decât o ploaie de 
lăcuste, şi exact ca ciuma din Egipt, păreau să se înmulțească. 

Fiecare om care cădea era înlocuit. 

Cu toate acestea, niciun soldat, elveţian sau din garda regală, nu 
apăruse pe metereze. 

Asediatorii umblau aproape de zidurile care împrăştiau moartea şi 
nu aveau nicio posibilitate şi satisfacţie de a vedea pe inamicii lor. 

Această apărare iscusită şi oarecum ciudată era opera lui Crillon. 

Când Mauvepin constatase fuga ducelui de Guise, el mersese foarte 
tulburat şi-l avertizase pe Crillon. 

Crillon înjurase, tunase şi fulgerase, strigând că niciodată nu-şi va 
ierta că a comis o asemenea gafă şi a promis să nu mănânce atunci 
când îi va fi foame şi să nu bea când îi va fi sete, până când nu va 
repara greşeala. 

Apoi, această frumoasă furie trecuse, el se ridicase cu totul din 
patul său şi spusese lui Mauvepin: 

— Atunci când monarhia este în pericol, Crillon nu are timp de 
boală! 

— Dar, domnule cavaler, spusese Mauvepin, n-aveţi atâta putere ca 
să vă ridicaţi. 

— Sunt destul de bine! răspunsese Crillon. 

Şi coborâse din patul lui. 

— Aşa! zisese el, daţi-mi vesta şi nădragii mei, mă voi încinge cu 
centura şi sabia mea ca să apăr Luvrul! 

Crillon se îmbrăcase, aşa cum spusese, fără să-şi poată suprima 
câte o strâmbătură smulsă de durerile pe care le avea... 

Dar el se îmbrăcase. 

Apoi, sprijinindu-se pe umărul lui Mauvepin, coborâse în curtea 
Luvrului. 

Acolo, elveţienii erau tulburaţi şi aşteptau ordine pentru a deschide 
porţile şi a face o ieşire furioasă asupra populaţiei. 

Dar Crillon îi linişti. 


— Toate-s frumoase! copiii mei, spuse el, ieşirile sunt mijloacele 
extreme ale garnizoanelor disperate şi distruse de foame. Mulţumim 
lui Dumnezeu! noi nu suntem aşa, şi există o mulţime de mâncare şi 
de băutură la Luvru. Pot să vă asigur că regele are un vin excelent, şi 
putem bea fără ruşine. Ah! dar unde este domnul d'Epernon? 

— Aici, răspunse colonelul general de elveţieni, care era foarte 
palid şi stătea prudent în spatele lui Mauvepin. 

— Dragul meu domn d'Epernon, spuse Crillon cu un ton oarecum 
batjocoritor, nu sunteţi obişnuit cu aceste lucruri, şi am înţeles că 
zgomotul tunului vă este neplăcut, dar se face repede, haideţi!... 

Domnul d'Epernon nu suflă niciun cuvânt. Crillon continuă: 

— In primul rând, trebuie să ţinem un sfat... 

— Aceasta este şi părerea mea, spuse Mauvepin, dar trebuie să 
meargă repede. 

— Asta e o treabă de trei minute. Ascultaţi-mă bine. Avem noi în 
Luvru aproximativ patru mii de elveţieni? 


— Da. 

— Şi trei sute de oşteni din gărzile regale? 

— Aproape. 

— Există hrană pentru cel puţin trei zile, continuă Crillon. Dacă nu 
vom izbuti, ne vom ucide caii... îi vom frige... Nu sunt chiar 
necomestibili. 


— Dar, domnule cavaler, zise Mauvepin, mi se pare că dacă am 
pune toată lumea noastră pe cai, şi, deschizând toate uşile, în acelaşi 
timp, am intra în ei şi am dispersa aceste canalii cât ai clipi din ochi. 

— Sunt sigur, spuse Crillon. 

— Atunci, spuse Mauvepin, la cai! 

— Nu, tânărul meu stăpân, nu încă... 

— Şi de ce nu? 

— Asta este ceea ce vă voi spune mai târziu. 

Apoi, adresându-se lui d'Epernon: 

— Domnule, spuse Crillon, vă îndemn să împărţiţi oamenii voştri în 
toate camerele cu vedere spre malul apei; ei se vor adăposti în ele cât 
mai bine şi vor trage foc fără pauză. Domnule Mauvepin, vă numesc 
maestru de artilerie. Aţi tras prima lovitură de tun care a avut efect: 
continuaţi... 

Domnul d'Epernon n-ar fi cerut ceva mai bun decât să nu iasă afară 
din Luvru în fruntea elveţienilor. 

El se ocupă de împărţirea spaţiilor interioare şi execută ordinele lui 
Crillon, cu un zel demn de laudă. 

Cât despre Mauvepin, el transformă în zece minute, toate camerele 
inferioare ale Luvrului în baterii de artilerie şi cazemate, şi pregăti foc 
de ghiulele pline cu mitralii. 

Crillon, prea slab pentru a merge, a ridica şi a străbate Luvrul, 


stabili câte două muschete pentru fiecare fereastră, asigurate de 
patru elveţieni. 

El participă la toate pregătirile, apăru peste tot, şi în cele din urmă 
se alătură lui Mauvepin într-o cameră, de unde el conducea focul. 

Inteligentul şi curajosul bufon al regelui, transformat brusc într-un 
general de armată, făcuse grămadă, saltele în jurul ferestrelor, lăsând 
doar o deschidere îngustă prin care trecea ţeava tunului. El însuşi 
manevra unul, şi era tocmai acela care era plasat în faţa baricadei. 

Atunci când Crillon intră în această baterie improvizată, Mauvepin îl 
întâmpină cu un zâmbet: 

— Uitaţi-vă! spuse el, burghezii cad ca muştele la sfârşitul toamnei. 

— Foarte bine, spuse Crillon. 

— Au fost ucişi două sau trei sute deja, şi dacă am face un 
contraatac... 

— Nu, nu încă. 

— Dar pentru ce? 

Crillon se aşeză pe pământ, apoi se întinse pe afetul tunului pentru 
a observa baricada. 

Aceasta era presărată cu morţi, dar lângă fiecare cadavru erau câte 
doi oameni în picioare. 

— Feriţi-vă! spuse Mauvepin. 

In timp ce vorbea, un glonţ veni şi se lovi de ţeava tunului. 

— Priveşte, răspunse liniştit Crillon, care smulse feştila din mâna lui 
Mauvepin şi puse foc tunului. 

Ghiuleaua porni, un nor de fum învălui baricada şi zece oameni 
căzură loviți de mitralii. 

— Văd bine că iată zece oameni sunt morţi, spuse Mauvepin, dar 
apoi? spuneţi-mi?... 

— Ei bine! spuse Crillon, să presupunem că fiecare lovitură de tun 
ucide câte zece dintre ceilalţi... 

— Bine! 

— Şi că asta durează până seara? 

— Este mult. i 

— Fie! dar porțile sunt solide. In seara asta vom fi ucis patru sau 
cinci mii de burghezi. 


— De acord! 
— Apoi, pornim contraatacul nostru, şi Parisul se va întoarce la 
supunere. 


— Dar, spuse Mauvepin, de ce nu facem totul acum? 

— Din trei motive. Primul este acela că întotdeauna este bine să 
omori oameni de-ai inamicului fără să ai pierderi. 

— Sunt de acord cu dumneavoastră, spuse Mauvepin. 

— Al doilea este faptul că regele va reveni cu elvețienii, şi că 
poporul se va trezi prins în schimbul de focuri. 


— Ah! spuse Mauvepin, apropo de rege, eu am oarecare temeri că, 
găsind baricade în faţa lui, cred că va face stânga împrejur... 

Crillon se încruntă. 

— Şi va pleca liniştit la Saint-Cloud. 

— Ei bine! spuse Crillon, vom readuce oamenii fără el. 

— Vreau să aud cel de-al treilea motiv, domnule cavaler, spuse 
Mauvepin. 

— Hm! făcu Crillon, acesta este cel mai curios... Aşteaptă... 
priveşte... îl vezi pe ducele de Guise!? 

— Desigur! are o armură frumoasă şi călăreşte un cal superb. 
Gloanţele zboară în jurul lui şi nu-l lovesc. 

— Nu este nevoie decât de unul pentru a-l trimite în cealaltă lume. 
Vezi, pun pariu că va merge sus pe baricadă. 

— Este posibil. 

— Ei bine! prietene, avem şansa ca acolo să fie ucis. 

— Acest lucru ar simplifica frumos lucrurile. 

În timp ce Mauvepin vorbea astfel, ducele, în sfârşit, descălecă de 
pe cal şi se grăbi, cu sabia în mână, pe baricadă. 

Mauvepin ochi unul dintre micile tunuri de pe baricadă, artileriştii 
săi puseră o ghiulea şi un sac de cuie, apoi îşi reluară poziţiile lor 
normale şi Mauvepin fixă tunul. 

— Foc! ordonă Crillon: aceasta nu este poate decât o mică 
amânare. 

Un fulger lumină, apoi un tunet, apoi un nor de fum, care, din nou, 
înconjură baricada... 


Capitolul XXI 

Crillon spera prea mult... 

Norul de fum se împrăştie şi baricada apăru din nou în faţa ochilor 
săi. Un om era în picioare în partea de sus, vorbind de sus şi dând 
ordine. 

Acesta era ducele de Guise. 

— lată-l din nou! murmură Mauvepin. 

Şi din nou, el încărcă tunul. 

Dar Crillon îi spuse: 

— În cazul în care monseniorul de Guise rămâne încă cinci minute 
pe baricadă, eu voi fi răspunzător... 

— Cum aşa? 

— Căutaţi şi aduceţi-mi o furculiță! porunci cavalerul unui soldat 
care stătea în spatele lui. 

Se numea furculiță în acea vreme, un fel de piesă de fier, care avea 
un capăt destinat să fie înfipt în pământ, în timp ce celălalt, împărţit în 


două ramuri, servea ca punct de sprijin pentru ţeava unei muschete *. 
Crillon avea, în urma luptei din noaptea trecută, un braţ rupt, şi este 
de înţeles că el avea nevoie de o furculiţă. 

Furculiţa a fost adusă cavalerului şi fixată în faţa lui, chiar lângă 
tun. Apoi el luă o muschetă din mâinile unui oştean şi o fixă pe 
furculiţă. 

— Cu excepţia cazului în care armura lui este călită într-un mod de 
excepţie, spuse el, monseniorul de Guise este un om mort. 

Intins pe afetul de tun, Mauvepin privea. 

Crillon trase un foc. 

Mauvepin văzu pe duce făcând o mişcare bruscă şi clătinându-se 
câteva secunde... dar el rămase în picioare, cu toate acestea. 

— Hei! domnule cavaler, zise Mauvepin, glonţul vostru a ajuns 
direct în armura lui... 

— Atunci, făcu Crillon, e mort? 

— Nu, nu este nici rănit, armura este foarte bine călită. 

— Atunci să încercăm din nou, totuşi! 

Şi Mauvepin luă o feştilă şi trase un foc la rândul său. 

Proiectilul de tun aruncă un nor de mitralii, fumul învălui din nou 
baricada, iar apoi, când el se împrăştie, Crillon şi Mauvepin nu mai 
văzură niciun duce. 

Era el mort sau rănit? 

Sau coborâse el de pe baricadă în condiţii de siguranţă? 

Aceasta era imposibil de spus. 

Aceasta a fost ca un moment de diversiune realizată în rândul 
asediatorilor. 

Burghezii, loviți în mod excesiv, au încheiat prin a cobori de pe 
baricadă. 

Nu mai exista nicio persoană pe baricadă. 

Deodată Crillon şi Mauvepin auziră sunetul unei voci imperioase în 
exterior: 

— Laşilor! laşilor! spunea ea. 

Era vocea ducelui de Guise, care încerca să-şi bată joc de burghezi 
şi să facă să se reia asaltul. 

— Acest om este invulnerabil! murmură furios Crillon; din fericire, 
oamenii lui nu-l ajută. 

— He! he! făcu Mauvepin, cine ştie? 

Intr-adevăr, douăzeci de şefi ai burghezilor apărură din nou pe 
baricadă. 

Tunul lui Mauvepin trase din nou. 

Atunci când norul de fum se risipi, Crillon zări douăzeci de burghezi 


14 Această piesă de forma literei „Y” este folosită şi în prezent şi este 
cunoscută sub numele de „crăcan - crăcană”. [n.t.]. 


în picioare. 

Se înlocuiseră morţii cu alţii vii. 

— Harnibieu! bietul meu Mauvepin, spuse cavalerul, nu putem 
totuşi să-i lăsăm să intre în Luvru. 

— Desigur! Nu, spuse Mauvepin. 

— Continuaţi să trageţi în burghezi, eu mă duc sus în Luvru, în 
turnul cu ceas. De acolo, eu voi observa mai bine Parisul. 

— Şi la ce ne va servi asta? întrebă Mauvepin. 

— Voi număra baricadele! 

— Bine! 

— Şi voi vedea dacă regele vine în ajutorul nostru... 

— Ah! făcu Mauvepin, dacă aş conta pe o ultimă soluţie salvatoare, 
jur că nu asta ar fi. 

Crillon îşi luă gândul de la muscheta plasată în fereastră şi porni în 
sus spre foişorul din turnul ceasului. 

Domnul d'Epernon continua să nu se implice. 

— Credeţi că putem ţine piept mult timp, domnule cavaler? întrebă 
el pe Crillon. 

— Tot atât timp cât veţi tremura, spuse Crillon. 

Vârful turnului era străpuns de patru creneluri spre fiecare dintre 
cele patru puncte cardinale. 

Crillon se apropie de fiecare dintre ele, şi folosi o lunetă pentru a 
vedea mai bine. 

La sud, la nord, la est sau la vest, el văzu baricade presărate în 
Paris. 

Un zâmbet apăru pe buzele lui. 

— Acest rege sărac, murmură el, nu va trece prin toate astea... 
Mauvepin are dreptate, el va merge la Saint-Cloud. 

Crillon realiză la faţa locului, aruncând o privire spre piaţa Saint- 
Germain l'Auxerrois, o mişcare de ofensivă a asediatorilor, care 
bătuseră în retragere pentru o vreme. 

Aceasta se întâmpla la apariţia mercenarilor germani conduşi de 
doamna de Montpensier, lucru care-i făcuse să le revină curajul. 

In ciuda cuvintelor dure rostite de Crillon, d'Epernon nu renunţă. 

— Domnule cavaler, spuse el, vă gândiţi încă la un contraatac 
pentru a face o breşă pentru ieşire? 

— Se va face... 

— Dar dacă am negocia cu oamenii?... 

— Domnule, răspunse Crillon, aţi fi putut fi un frumos călugăr. 
Pentru ce aşadar aţi intrat sub ordin? 

Şi el se întoarse şi orientă luneta din nou spre piaţa Saint-Germain. 

Un lucru îl contraria pe Crillon. 

— Ce s-a întâmplat cu regele de Navarra? 

Tot urmărind cu ochii luptele, bunul cavaler, care era plin de bun 


simţ, spuse: 

— Evident, regele de Navarra nu venise întâmplător seara în strada 
Lions-Saint-Paul. Dacă el părăsise cetatea din Pau pentru a veni la 
Paris, el avea un scop... Şi cu siguranţă nu a venit singur... Mă 
gândesc că vreo câteva duzini de gasconi ne-ar fi de mare ajutor... 

În timp ce gândea astfel, Crillon plimba luneta sa în toate direcţiile 
şi după ce se opri pe străzile presărate cu baricade, el sfârşi prin a 
privi acoperişurile şi atenţia sa fu deodată atrasă de un grup de 
oameni urcați pe acoperişul unei case din strada Prêtres, în jurul unui 
coş de fum. 

— Hărnibieu! murmură Crillon, iată, mi se pare că văd nişte oameni 
cunoscuţi. 

Şi cum el îndrepta luneta sa cu încăpățânare în direcţia aceea, văzu 
ridicându-se un fel de stindard... 

Acesta era drapelul Navarrei! 

— Ah! mordieux! spuse Crillon, folosind una dintre înjurăturile 
favorite ale regelui Henric de Bourbon, dacă acest drapel ar flutura 
deasupra Luvrului, monseniorul de Guise n-ar intra niciodată acolo. 

— Ce vreţi să spuneţi cu asta, domnule cavaler? întrebă timid 
d'Epernon. 

— Eu spun, răspunse Crillon, că ora pentru contraatac se apropie, 
domnule duce. 

— Dar noi mai putem rezista încă. 

Crillon nu răspunse. El nu-şi luă ochii de la drapelul care flutura pe 
acoperişul casei cinstitului Jodelle. 

El văzu gasconii ajungând în grabă la faţa locului şi baricadarea 
străzii Prêtres şi unirea burghezilor cu gasconii, atacul lui Noë asupra 
mercenarilor germani şi retragerea lui în spatele baricadei... şi în cele 
din urmă, pe doamna de Montpensier care cu capul înainte căzu în 
capcana întinsă de regele de Navarra şi cum apoi era atacată din 
două părţi. 

Chiar din acel moment, cavalerul uită rănile sale; puterea îi reveni; 
el părăsi turnul şi reveni în acea baterie improvizată unde Mauvepin 
continua să tragă în burghezi. 

— Haide! pe cai, spuse el. 

— Plecăm? întrebă Mauvepin. 

— Da, într-adevăr, răspunse Crillon, şi sper că Parisul îşi va reveni, 
pentru că regele de Navarra este cu noi! 

În timp ce Crillon vorbea astfel, gasconii lui Lahire atacau baricada, 
şi burghezii se dădeau înapoi, măturaţi de ultima lovitură de tun. 


Capitolul XXII 
Să revenim la regele Henric al Ill-lea, care veni şi găsi închisă 


poarta de la Fosses-Montmartre. 

Regele ordonase foc, burghezii ripostaseră, şi ne amintim, calul 
regelui fusese ucis sub el. 

Cu toate acestea, el se ridică teafăr şi nevătămat şi apoi murmură: 

— lată, acesta este un semn rău! 

Regele nu avea niciun tun pentru a forţa poarta. 

Elveţienii şi gărzile sale erau călare pe cai şi şanţurile zidurilor de 
apărare erau adânci şi foarte largi. 

Burghezii traseră foc de patru ori la rând, şi de patru ori elveţienii 
văzură rândurile lor subţiindu-se. 

Henric al Ill-lea avea în apropierea lui un tânăr ofiţer, domnul de 
Joyeuse, nou sosit la curte şi care deja se afla pe un post înalt, fiind în 
grațiile regelui. 

Henric spuse: 

— Nu se poate asedia un oraş fortificat, fără artilerie. 

— Cu excepţia cazului, zisese Joyeuse, în care am porni pur şi 
simplu asaltul. 

— Da, dar pentru asta avem nevoie de fascine" pentru a acoperi 
şanţurile şi scări pentru escaladarea zidurilor, şi nu avem nimic din 
toate astea. 

— Ce facem atunci, Majestatea Voastră? 

— În primul rând vreau să somaţi rebelii pentru a-mi deschide 
porţile. 

— Ei refuză, Sire... 

— Vom vedea. 

Regele porunci să se arboreze un steag alb, burghezii încetară 
focul. 

Apoi, domnul de Joyeuse avansă până sub ziduri şi strigă: 

— Burghezi ai Parisului, regele vă porunceşte să deschideţi porţile 
capitalei lui! Şi dacă veţi asculta, nu vor fi cercetaţi nici vinovaţii, nici 
liderii revoltei. 

— Şi dacă noi refuzăm? zise un cetăţean de pe zid. 

— Veţi fi spânzurați! 

— Trăiască mesa! Trăiască Liga! Jos cu hughenoţii! răspunseră 
burghezii. 

Joyeuse nu avu timp să se retragă rapid la armata regală şi el fuse 
escortat de o ploaie de gloanţe, dar fiind suficient de norocos, el 
rămase neatins. 

— Ar trebui atacate toate aceste canalii! spuse regele. 

Dar regele avea mult de reflectat în următoarele cinci minute. 

— Dragul meu, spuse el lui Joyeuse, este inutil să fie masacrați 


15 Fascină, faşină - legătură de nuiele, coş de nuiele cu care se astupă 
şanţurile de apărare ca să treacă o trupă, să escaladeze o redută. [n.t.]. 


elveţienii mei, toate astea pentru a merge la culcare la Luvru, un palat 
în care eu sunt tot timpul plictisit. 

— Majestatea Voastră, nu intenţionează totuşi să instaleze tabără 
în câmpia de la Saint-Denis? 

— Nu. 

— Majestatea Voastră are nevoie totuşi de o casă, spuse Joyeuse 
zâmbind. 

— Am să merg la Saint-Cloud. 

— Ah! făcu Joyeuse. 

— De acolo, voi trimite un curier la domnul de Montmorency, care 
are un corp de armată la Mantes, şi îi voi ordona să vină să ne unim 
pentru a face asediul Parisului. 

— Sire, în acest timp, poporul şi aliaţii familiei de Guise vor lua 
Luvrul. 

— Asta nu este sigur... Crillon este un căpitan inteligent şi curajos. 

— Şi ceilalţi elveţieni vor fi masacrați de popor. 

— lată pentru ce, spuse Henric, suspin, pentru că nu vreau ca ei să 
fie linşaţi. Aş sacrifica o parte pentru a nu pierde tot... 

— Deci, şopti Joyeuse, noi ne retragem din faţa acestor canalii! 

— Dar ei vor plăti scump, nu vă faceţi griji! 

Şi regele porunci să sune retragerea. 

Poate că dacă Doamna Catherine ar fi fost cu el, regele ar fi ezitat 
încă o dată şi ar fi renunţat la această retragere ruşinoasă, dar el o 
lăsase pe regina-mamă pe drum, într-atât fusese de grăbit părăsind 
Saint-Denis, pentru a-i pedepsi pe parizieni. 

lar atunci când escorta regală făcea stânga-mprejur sub zidurile 
Parisului, Doamna Catherine abia ajungea pe înălțimile din 
Montmartre. 

Deci, regele şi oamenii lui luau drumul spre Saint-Cloud. 

Cu toate acestea muschete şi tunuri răsunau în Paris. 

— Crillon se luptă ca un leu, spuse regele. 

— Da, Sire, dar leul va sfârşi prin a fi învins, spuse Joyeuse. 

— Ar fi o ruşine! murmură Henric al III-lea, deoarece este un soldat 
curajos şi un slujitor devotat. Îl voi face conetabil!$, dacă 
supravieţuieşte. 

— Sire, Sire, zise încă Joyeuse, ştiţi că nu toate porţile Parisului sunt 
solide şi crenelate ca Foss&s-Montmartre? 

— Puah! făcu regele. 

— Şi cea de la Chaillot pe sub care trecem chiar în acest moment... 

— Dragul meu, spuse regele, dacă crezi că am de gând să merg la 
Saint-Cloud din laşitate, te înşeli... 


16 Conetabil - comandant suprem al armatelor regale din Franţa feudală. 
[n.t.]. 


— Ah! Sire!... 

— Dar tu vezi, eu sunt superstiţios, şi am făcut trei remarci în timp 
ce tu parlamentai cu burghezii. Prima dată am observat că eu aveam 
un cal alb ca şi steagul meu. 

— Eh, bine! Sire... 

— A fost ucis sub mine.... Acesta este un semn rău. 

— Şi apoi? 

— Şi apoi că astăzi e vineri. Ori, vezi tu, eu mă cunosc... odată 
intrat în foc, înot în plumb topit ca un peşte în apă şi nu mă tem de 
nimic. Dar este nevoie de timp pentru a începe... Prin urmare, sunt 
convins că, dacă aş vrea, aş fi la Paris într-o oră, dar... 

— Dar? făcu Joyeuse. 

— AŞ fi fost ucis înainte de a intra în Luvru. Aşadar, mai bine este 
de a salva regele ca monarh, astăzi. Mâine, ziua cu ghinion va fi 
trecută, iar noi îi vom pedepsi pe parizieni. 

Astfel tăifăsuia regele în timp ce ajungea la Saint-Cloud. 


Se dădură lupte toată ziua în Paris, şi vuietul artileriei trecea peste 
vârfurile tremurânde ale pădurii din Boulogne. 

— Bravul Crillon! spuse regele de patru sau cinci ori... nu există 
tunuri în Luvru care să bubuie astfel. 

— Cel puţin, zise Joyeuse, doar nu sunt cele ale ducelui de Guise. 

— Ah! Doamne! strigă regele, care îşi aminti de ordinul pe care-l 
lăsase la plecarea din Luvru, dar ducele este mort, Crillon nu este un 
bărbat care să nu mă asculte. 

— Cum! făcu Joyeuse, Majestate Voastră crede?... 

— Cred că Crillon l-a decapitat pe duce... şi că e nefericit... m-am 
înşelat... aceasta mă va tulbura cu Papa. 

Regele, tot mormăind, descălecă în curtea palatului, ajunse la 
apartamentul său şi se închise cu Joyeuse. 

— La dracu cu parizienii, guisii, hughenoţii şi catolicii! zise el. Sunt 
obosit, mă voi arunca pe patul meu şi voi dormi! 

Şi regele făcu astfel cum anunţă. 

El se culcă şi adormi în vuietul de tunuri care bubuiau în Paris. 

Regele dormi câteva ore. 

Regina-mamă veni la Saint-Cloud şi încercă în zadar să pătrundă la 
rege. 

Regele, înainte de a se culca, a interzis să fie lăsată vreo persoană 
să intre la el, şi ceea ce a poruncit a fost respectat cu religiozitate. 

Or, când regele deschise ochii, era noapte şi camera era cufundată 
în întuneric. 

El sări din pat şi deschise fereastra. Această fereastră avea vedere 
spre Sena. 

Putea vedea dincolo de pădurea din Boulogne, şi de departe o 


strălucire roşiatică indica Parisul. 

Vuietul tunurilor încetase. 

— Oh! oh! spuse Henric al Ill-lea, care îşi cufundă capul febril în 
aerul proaspăt al nopţii, Crillon are el o judecată cu parizienii... sau 
parizienii au luat ei Luvrul? 

La acest ultim gând, pe Henric îl trecu un fior: 

— Cu condiţia, totuşi, murmură el încet, să nu mi-l fi ucis pe bietul 
meu Mauvepin... 

Cum rostea aceste cuvinte, regele tresări. Un suspin se făcu auzit 
în spatele lui. 

— Hei! e cineva? strigă regele. 

Niciun răspuns nu veni, dar suspinul se repetă. 

— Cine-i acolo? La mine! repetă Henric. 

Suspinul se auzea cu un glas plângător, care părea să vină din 
adâncimea unei nişe şi nu avea nimic uman. 

— Sire rege, zicea ea, roagă-te pentru morţi! 

Henric simţi părul său ridicându-se. 

— Ce este această voce? zise el, cuprins de teroare. 

— Este vocea sufletului lui Mauvepin, îi răspunse aceasta. 

Regele scoase un strigăt şi o sudoare rece îi scăldă fruntea. 


Capitolul XXIII 

Henric al III-lea rămase un moment stupefiat, neliniştit, cu fruntea 
scăldată în sudoare şi gâtul încleştat. 

Era el victima unui vis, sau Mauvepin, era într-adevăr mort şi ieşise 
din mormântul său să-i reproşeze vina pentru moartea lui? 

Henric era prea superstiţios ca să nu admită această ipoteză. 

— Mauvepin, Mauvepin murmură el, aşadar unde eşti tu, dragul 
meu? 

— Sunt mort, Sire. 

— Mort! mort! ai spus? 

— Am fost ucis pe meterezele Luvrului. 

— Şi când asta? Dumnezeule! spuse regele, cu o voce nu mai puţin 
dezolantă decât a decedatului. 

— Acum o oră. 

— Mauvepin, murmură regele, nu mă păcăleşti cumva? 

— Nu, Sire. 

— Eşti într-adevăr convins că ai fost ucis? 

— Într-atât de convins, regele meu drag, răspunse vocea, încât 
sufletul meu este singur aici. 

— Unde este atunci corpul tău? 

— Burghezii din Paris, l-au târât însângerat şi desfigurat pe străzi... 

Regele se găsea în întuneric; el auzea vocea lui Mauvepin, care 


părea să vină din pereţii alcovului!7. Şi vocea spunea adevărul, poate. 
Numai sufletul unui nebun ar putea foarte bine să se găsească în 
Saint-Cloud, cadavrul său neputând călători cu aceeaşi uşurinţă. 

— Deci, spuse regele, tu eşti mort? 

— Da, Sire. 

— Cine te-a omorât? 

— Ah! Aceasta este o poveste plăcută, Sire. Acesta este ducele de 
Guise... 

Acest nume smulse pe rege din uimirea sa. El îşi aminti tot ce se 
întâmplase în acea dimineaţă, şi, uitând pentru o clipă de Mauvepin şi 
de durerea simțită din cauza morţii sale, el strigă: 

— Cum! Ducele nu este mort? 

— Eu sunt, Sire, el nu. 

— Dar am dat ordine lui Crillon... 

— Vai! oftă sufletul lui Mauvepin, nici domnul de Crillon şi nici eu nu 
am fost capabili să-l executăm... 

— Şi de ce nu? 

— Pentru că ducele a cerut un duhovnic, care era un călugăr, şi 
apoi ducele a ieşit din Luvru sub o robă. 

— Of! Cerule! strigă Henric, Crillon şi cu tine sunteţi nişte 
neîndemânatici... 

Sufletul lui Mauvepin oftă foarte tare. 

— Şi ducele te-a ucis? 

— Cu un foc de muschetă, Sire. 

— Dar Luvrul n-a fost luat... 

— Nu încă. 

— Şi ducesa de Montpensier?... 

— Ea este tocmai cauza, Sire, pentru care am cerut permisiunea de 
a părăsi lumea cealaltă, pentru a veni să-i dau un bun sfat Majestății 
Voastre. 

— Să vedem, spuse Henric al Ill-lea, în cazul în care este un sfat 
bun, îl voi urma, fără îndoială, Mauvepin. 

— Majestatea Voastră va ierta sinceritatea mea, din moment ce am 
murit în serviciul său. 

— Eu iert totul, vorbeşte... 

Regele căută un scaun în întuneric şi se aşeză pe el. 

— Inima Majestății Voastre este prea bună şi mintea ei prea slabă 
pentru a-i guverna pe parizieni... 

— Poftim? făcu regele. 

— Aşteptaţi, Sire... Majestatea Voastră schimbă des gândurile şi 
asta este o mare nenorocire... 

— Crezi? 


17 Alcov - nişă în peretele dormitorului unde este aşezat patul. [n.t.]. 


— Dacă Majestatea Voastră nu ar fi mers la Saint-Denis, şi dacă ar 
fi arestat pe doamna de Montpensier în loc a o lăsa liberă, Crillon şi cu 
mine... 

— Ei bine! spuse Henric, ce s-ar fi întâmplat? 

— Parizienii nu ar fi avut baricade... 

— Ei nu vor mai avea mâine, nu-ţi face griji! 

— Nu, dacă Majestatea Voastră urmează sfatul meu. 

— Vorbeşte! 

— Majestatea Voastră a avut o mulţime de supărări în aceste zile... 
moartea fratelui ei a lovit-o... 

— Asta-i drept, oftă regele. 

— Sper că şi a mea îl va impresiona oarecum pe rege. 

— Deci, tu eşti mort cu adevărat? 

— Da, Sire. 

— Bietul meu Mauvepin! spuse regele. Dar continuă, dragul meu, 
pentru că, fiind numai sufletul, eşti foarte plăcut... 

— Am avut oarece spirit în timpul vieţii mele, murmură sufletul lui 
Mauvepin. 

— Dar unde eşti? întrebă Henric, care întinse mâinile în întuneric. 

— Aproape de tine, Sire, dar neavând corp, sunt invizibil... 

— Asta-i drept. Ei bine! ai spus că am avut o mulţime de dureri?... 

— Da, Sire. Şi părerea mea este că Majestatea Voastră are nevoie 
de odihnă... 

— Ah! Am dormit bine, te asigur... 

— Aerul de la Saint-Cloud este tare şi foarte sănătos. Majestatea 
Voastră va face bine să-şi petreacă aici o săptămână de zile. 

— Dar asta e imposibil, trebuie să-i fac pe parizieni să revină la 
supunere. 

— Domnul de Crillon va fi însărcinat cu asta. 

— El singur? 

— El şi prietenii lui. 

— Dar, cel puţin, trebuie să fie eliberat, pentru că, din ce mi-ai 
spus, văd că Luvrul este asediat. 

— A făcut un contraatac... atacatorii s-au retras. El va porni un al 
doilea şi baricadele vor cădea. 

— Dar este încă necesar să-i trimit trupe în sprijin... douăsprezece 
sau cincisprezece sute! de elveţieni, de exemplu! 

— Majestatea Voastră va face bine să-şi păstreze elveţienii săi, rânji 
sufletul lui Mauvepin. Acestea sunt trupe de calitate, gărzi preţioase 
care nu trebuie să se rănească în suliţele burghezilor. 


18 Cincisprezece sute de elveţieni = o mie cinci sute de elveţieni. 
Exprimarea în sute a unui număr de soldaţi, pare atipică, dar are legătură cu 
forma de organizarea militară. [n.t.]. 


— Sunt încă în aşteptarea sfatului, Mauvepin, spuse regele, căruia 
nu-i făcu plăcere ironia despre elveţienii săi. 

— Am sfătuit pe Majestatea Voastră să rămână în Saint-Cloud. 

— Bine! dar ce va face Crillon? 

— Crillon va avea grijă de parizieni... 

— Dar, ducesa... 

— Dacă Majestatea voastră ar lua o pană şi o bucată de pergament, 
şi ar scrie trei rânduri sub dictarea mea, în trei zile... ducesa de 
Montpensier nu vă va mai da de lucru... 

— Ce vrei să scriu? 

— Aceasta: 

„In Ziua de astăzi, eu, regele, l-am numit pe domnul cavaler de 
Crillon guvernator al Parisului, şi i-am lăsat puteri depline pentru a 
ancheta procesul prinților şi a celorlalţi rebeli, care proces va fi făcut 
în fata Parlamentului.” 


— Şi vrei ca eu să scriu asta? 

— Da, Sire. 

— Şi când se va face procesul? 

— Majestatea voastră poate merge înapoi în pat şi dormi liniştit. 

— Dar eu nu pot scrie în întuneric... 

— Vom avea lumină, răspunse sufletul lui Mauvepin. 

În sfârşit, o pârâitură uşoară se auzi în spatele regelui, şi torţa care 
se găsea pe o măsuţă şi care fusese stinsă la culcare, se aprinse 
printr-o magie şi lumina sa inundă camera regelui. 

Atunci regele privi în jurul lui... şi el putu să se convingă că era 
singur, şi că Mauvepin nu era decât un spirit. 

— Unde eşti? repetă el cu toate acestea. 

— Aici, răspunse vocea. 

Venea ea din podea sau din tavan, de afară sau din alcov? 

Acesta era lucrul pe care regele nu-l putea spune, cu excepţia 
cazului în care sufletul lui Mauvepin se plimba vorbind, pentru că 
vocea părea să vină de aproape şi de departe alternativ, uneori 
bubuia sub picioarele monarhului şi, alteori rătăcea în frizele cornişei. 

Cum s-ar mai fi îndoit regele încă? 

Din păcate Mauvepin era mort, mort într-adevăr... Şi pentru că 
sufletul său revenise de pe lumea cealaltă pentru a-i da un sfat bun, 
Henric avea să-l respecte. 

Pe masă, lângă torţă, exista o pană de scris şi pergament. 

— Majestatea Voastră s-a decis? întrebă vocea. 

— Da, spuse Henric, care luă pana şi începu să scrie. 

Apoi, când el termină: 

— Cine va duce asta lui Crillon? 

— Eu, Sire. 


— Dar din moment ce eşti doar un spirit... 

— Nu contează... Majestatea Voastră a uitat să pună sigiliul. 

— Ah! ce-i drept! spuse regele, care aplică sigiliul său. 

— Şi Majestatea Voastră îmi va face o promisiune... 

— Bine, dacă-mi îmi promiţi că este necesar. 

— Ea va petrece opt zile în Saint-Cloud... 

— Fără să mă reîntorc la Paris? 

— Da, Sire. 

— Şi tu mă asiguri că Crillon nu va avea nevoie de mine? 

— Sunt sigur. 

— Ei bine! Promit să stau o săptămână aici... 

Dintr-o dată torţa se stinse. 

— Ce faci? exclamă Henric. 

— Noapte bună, Sire... 

— Cum! tu mă părăseşti? 

— Da, pentru că sunt mort... va veni ziua... şi n-am permisiune 
decât pentru noapte... Adio, Sire, şi Dumnezeu să vă aibă în pază! 

Vocea se depărta în timp ce vorbea. 

— Tu mă vezi? întrebă Henric. 

— Nu ştiu... la revedere... sau adio... zise vocea depărtându-se. 

— Mauvepin... Mauvepin! strigă Henric. 

— Ce doriţi, Sire? 

Şi vocea părea să se apropie şi să treacă prin perete. 

— Ştii, câinele meu mic spaniel?... 

— Este în Luvru, Sire. 

— Nu i s-a întâmplat nimic rău? 

— Nu, Sire. 

— ŢI-I încredinţez... Adio, Mauvepin. 

— Adio, Sire! 

Şi vocea se stinse în depărtare. 

Atunci regele chemă cu voce tare un paj care dormea în camera 
alăturată. 

Pajul se sculă, veni în grabă cu o torţă, şi păru uimit să-l vadă în 
picioare pe rege... 

Regele remarcă dispariţia pergamentului care-l investea pe domnul 
de Crillon ca guvernator al Parisului. 

In acelaşi timp, el cercetă camera, uitându-se în toate ungherele şi 
firidele şi chiar merse atât de departe încât se uită sub pat. 

Nicăieri nu găsi urme ale lui Mauvepin. 

II strigă. 

Mauvepin nu răspunse. 

— Haide! murmură el, acesta a fost cu adevărat un spirit... 
Mauvepin e mort... sărmanul Mauvepin... a fost amuzant şi mi-a dat 
bune sfaturi în anumite ocazii! 


Asta a fost predica de înmormântare a lui Mauvepin pe care regele 
Henric al III-lea a rostit-o înainte de a reveni liniştit în pat. 


Capitolul XXIV 

Ce se mai întâmplase în Paris? 

Desigur, cel care ar fi intrat în capitala regatului Franţei, la ora zece 
seara, prin poarta Bourdeille sau prin cea din Chaillot ori chiar prin cea 
de la Charenton, ar fi avut sub ochii săi o privelişte ciudată. 

Străzile erau blocate de baricade şi de mormane de morţi. 

Geamurile ferestrelor erau acoperite cu pământ, sângele curgea 
prin şanţuri. 

O tăcere de moarte domnea peste tot; luptele încetaseră. 

Singur, Luvrul strălucea de lumină ca şi cum regalitatea ar fi vrut să 
ofere o petrecere pe scena masacrului. 

Ce se întâmplase cu combatanții? 

Burghezii din Paris reveniseră la casele lor, iar Luvrul nu căzuse în 
puterea lor. 

Pe fiecare baricadă existau două santinele, doi elveţieni ai regelui, 
cu muscheta pe umăr sau sabia în mână. 

O singură stradă în mijlocul acestei tăceri avea o animaţie anume. 

Aceasta era strada Prâtres-Saint-Germain l'Auxerrois. 

O casă care se afla la mijlocul străzii, pe stânga, era înconjurată de 
o sută de oameni care păreau dispuşi s-o apere până la capăt. 

Aceştia erau gasconii regelui de Navarra, care protejau casa 
cinstitului Jodelle, unde stăpânul lor îşi stabilise cartierul general. 

Cu toate acestea, Henric nu se găsea acolo. El îi lăsase pe Noë şi 
Lahire, şi plecase să i se alăture domnului de Crillon la Luvru. 

Domnul de Crillon ţinuse un Consiliu de Război şi alesese pentru 
acesta cabinetul regelui. 

În dreapta sa îl avea pe regele de Navarra; la stânga sa era domnul 
d'Epernon, în faţa lui o masă mare. 

La capătul acestei mese, exista un scaun gol, un scaun destinat, 
fără îndoială, unui al patrulea personaj absent, şi care era aşteptat 
pentru a se ţine consiliul. 

— Dragul meu Sire şi domnule duce, spuse Crillon adresându-se 
celor doi parteneri, se pare, la prima vedere, că o să avem trei sferturi 
de oră de muncă. i 

Succesul îl încurajase pe d'Epernon; el răspunse cu semeţie: 

— Hei! dar mi se pare că noi am împrăştiat toţi burghezii. 

— Da, desigur. 

— Şi că noi suntem stăpânii Parisului. 

— Cel puţin temporar. 

— Părerea mea este, zise la rândul său regele de Navarra, că am 


făcut o mulţumitoare razie şi am luat înapoi stăpânirea de la frumoasa 
mea verişoară, ducesa de Montpensier. Şi, staţi liniştit, dragul meu 
cavaler, Noë şi Lahire o păzesc la vedere, ea nu va scăpa! 

— Eu cred, Sire, dar mai este ducele de Guise pe care aş vrea să-l 
avem în mâinile noastre. i 

— Oh! despre acest lucru, zise d'Epernon, care devenise curajos 
după trecerea pericolului, el a dat pinteni calului înainte de căderea 
nopţii şi este pe drumul spre Nancy. 

— Ştiu, asta... 

— Atunci de ce vă mai temeţi? 

Crillon dădu din cap. 

— Eu fac poate o foarte proastă politică, spuse el, dar văd corect, şi 
mă tem cel mai mult de oamenii pe care-i slujesc... 

Un zâmbet flutură pe buzele lui Henric de Navarra. 

— Eu ghicesc, cavalere, spuse el, că vă este teamă că vărul meu, 
regele Franţei, pentru care am plătit râuri de sânge în acea noapte, va 
veni şi va da peste cap planurile noastre. 

— Acesta este adevărul curat, spuse Crillon. 

— Ei bine! aşteaptă întoarcerea mesagerului nostru... 

— Ah! este faptul că, vedeţi dumneavoastră, declară Crillon, timp 
de douăzeci de ani am slujit pe regii Franţei. Eu n-am văzut încă 
niciunul la fel de slab şi la fel de nehotărât... Dacă nenorocirea vrea ca 
el să intre în Paris înainte de trei zile, vom avea noi baricade. 

— Din fericire, el nu va reveni! spuse o voce la uşă. 

Crillon se întoarse şi îl văzu pe Mauvepin. 

Mauvepin în carne şi oase, care intra zâmbind şi spuse: 

— Am jucat frumos rolul meu... regele crede că sunt mort. 

— Mort? făcu Crillon surprins. 

— Dar, mai întâi, zise Mauvepin, iată împuternicirea voastră, 
domnule cavaler. 

Mauvepin îi înmână pergamentul în care regele îl numea 
guvernator al Parisului pe Crillon. 

După aceea el povesti, nu întrevederea, ci conversaţia sa cu regele. 

— Deci aşa! zise cavalerul, eu nu sunt expert, domnule Mauvepin, 
şi mi-e greu să-mi explic cum ai fost la rege fără ca el să te vadă? 

— Am fost ascuns, prin grija unui paj, care-mi este prieten, într-un 
dulap mare unde regele îşi ţine hainele. 

— Bine! dar el trebuia să realizeze că vocea vorbea din dulap... 

— Nu, pentru că, uneori, vocea mea a coborât din tavan, uneori a 
venit prin perete şi alteori a urcat de la podea. 

— Asta e exact ceea ce nu-mi pot explica. 

— Nu este cu toate acestea nimic extraordinar în asta... 

Acest răspuns smulse un triplu strigăt din partea domnului de 
Crillon, a lui d'Epernon şi a regelui de Navarra, deoarece el părea să fi 


ieşit dintr-o grindă din plafon şi nu din gura lui Mauvepin, care 
continua să zâmbească. 

— Deci eşti un vrăjitor? strigă Crillon. 

— Nu, răspunse Mauvepin, eu sunt ventri/loc!*. 

Şi vocea care părea să vină din profunzimea peretelui, adăugă: 

— Asta înseamnă că am nevoie să vorbesc cu burta. 

Crillon şi regele de Navarra începură să râdă. 

Apoi Mauvepin continuă: 

— Eu cred aşadar, monseniorilor, că avem nevoie fără îndoială de 
cea mai bună judecată, dar făcută repede. 

— Sunt de părerea voastră, spuse Henric de Navarra. Dacă doriţi ca 
ducesa să fie judecată, trebuie să ne grăbim... pentru că vărul meu 
Henric nu crede un lucru trei zile în acelaşi mod. 

— Vom convoca Parlamentul în această noapte. Parlamentul este 
pentru rege... 

— Da, zise Mauvepin, dar el nu va îndrăzni să condamne la moarte 
pe doamna de Montpensier. 

— Cine ştie? făcu Crillon. Mărturia micului călugăr este bună pentru 
a o obţine. Dar va vorbi el, micul călugăr? 

— Cu un pic de tortură ajungem acolo, spuse Mauvepin. 

— Şi unde este el? întrebă Crillon. 

— În temnita sa. 

— La Luvru? 

— Fără nicio îndoială. Vreau să merg să-l văd, spuse Mauvepin. 

— Dacă mă credeţi, recomandă Crillon, nu vă apropiaţi de el fără o 
sabie lungă. El are ochii răi, acest copil... 

Apoi, vorbind astfel, Crillon fu cuprins de un sentiment vag de 
tristeţe şi de un presentiment ciudat. El îşi trecu mâna peste frunte şi 
murmură: 

— Nu este doamna de Montpensier cea care ar trebui să fie 
judecată şi condamnată. 

— Atunci cine? întrebă Mauvepin. 

— Tânărul călugăr. 

— Ei, aş! 

— N-a vrut el să-l ucidă pe rege? 

— El n-a fost decât braţul care se agită şi nu capul care gândeşte. 

— Este acelaşi lucru, declară Crillon cu un fel de tenacitate, am un 
sentiment că acest călugăr ne va produce o mare nenorocire. 

— Eu îl voi pregăti să spună adevărul cu voie sau fără voie, cu sau 
fără tortură, spuse Mauvepin 

Şi adresându-se regelui de Navarra: 


19 Ventriloc - persoană care poate rosti cuvintele fără a mişca buzele şi 
fără a deschide gura, dând impresia că vorbeşte din abdomen. În.t.]. 


— Sire, spuse el, sunteţi într-o bună dispoziţie mai binevoitoare şi 
mai plăcută ca domnul de Crillon. Dacă vreţi să mă urmaţi, vă 
garantez că vă veţi amuza un pic. 

— Eu, spuse Crillon, voi convoca pe domnul de Harlay, consilierul 
Parlamentului, şi mă voi consulta cu dumnealui în legătură cu 
procesul ducesei. Nu vom avea pace, până în ziua când va fi închisă la 
Vincennes. 

Mauvepin şi Henric de Navarra părăsiră cabinetul regal, bufonul 
arătându-i calea. 

Temniţa în care era închis tânărul călugăr Jacquot era o cameră 
subterană, este adevărat, dar destul de spațioasă şi în care se intra 
printr-o răsuflătoare care dădea spre Sena, cu un pic de aer şi lumină. 

Tânărul călugăr trecut prin şi pe sub sabie de Mauvepin la Château- 
Thierry, fusese adus într-o litieră ca un prinţ, şi îngrijit de medicii 
regelui. 

Dar cu toate acestea, călugărul a fost pus în închisoare, şi o 
santinelă îl păzea zi şi noapte, plasată în spatele uşii cu gratii 
prevăzută cu vizetă pentru a putea fi văzut arestatul. 

Regele de Navarra şi Mauvepin se opriră la uşa temniţei. 

O raza de lună cădea prin răsuflătoare pe patul prizonierului. 

Mauvepin îi spuse santinelei să se îndepărteze şi începu să-l 
examineze pe prizonier prin vizetă. 

— Ce faceţi? întrebă Henric. 

— Sire, răspunse încet Mauvepin, eu voi face jocul talentului meu 
de ventriloc. 

Şi el îşi dirijă vocea deasupra patului unde dormea tânărul călugăr 
Jacquot. Mauvepin strigă: 

— Jacquot! Jacquot! 

Tânărul călugăr se trezi. 

— Jacquot, repetă vocea lui Mauvepin, tu vei apărea în curând în 
faţa lui Dumnezeu. 

Jacquot se ridică şi strigă cu o voce sugrumată: 

— Dumnezeul meu! Cine mă strigă şi îmi vorbeşte aşa? 

— Un mesager al Domnului, care vine pentru a te îndemna să te 
pocăieşti. 

Jacquot tremura chiar mai bine decât raza de lună ce lumina celula 
sa şi el putu vedea că era singur... 


Capitolul XXV 

Timp de cincisprezece zile, existenţa sărmanului frate cerşetor, 
micul călugăr Jacquot, suportase o astfel de țesătură de aventuri 
fantastice şi incredibile, că nimic nu putea să-l mai surprindă acum. 

După ce s-a ridicat în capul oaselor, şi după ce s-a convins că este 


singur, Jacquot, auzind o voce lângă el, a rămas convins că are de-a 
face cu un spirit. 

Şi cum timp de cincisprezece zile sărmanul copil fusese victima 
unor mistificări perpetue, el socoti ocazia excelentă pentru a se lămuri 
în legătură cu câteva adevăruri. 

— Ah! spuse el, Dumnezeu îmi trimite un spirit de-al său. 

— Da, răspunse vocea, care de data aceasta, se auzi din partea de 
jos a pernei. 

— Ce vrea acest spirit? 

— Să te lumineze. 

— Nici nu cer altceva, murmură Jacquot: de mult timp viaţa e plină 
de întuneric pentru mine. 

— Ce vrei să ştii? 

— Vreau să ştiu dacă eu sunt în primul rând un călugăr sau un 
gentleman. 

— Eşti un călugăr. 

— Atunci de ce m-au îmbrăcat în paj? 

— Pentru a te înşela mai întâi, şi apoi... 

Vocea se opri. 

— Şi apoi? insistă Jacquot. 

— Pentru a te împinge să comiţi o mare crimă. 

— Ah! făcu tânărul călugăr. 

— Nu erai tu gata să-l asasinezi pe rege? 

— Mai precis, spuse Jacquot, acela era un demon care luase figura 
regelui. 

— Greşeşti: a fost regele însuşi. 

— Eşti sigur? 

— Da, pentru că eu sunt un mesager ceresc al lui Dumnezeu, care 
vede totul, ştie totul şi prevede totul. 

Şi pentru a da un caracter şi mai supranatural, vocea lui Mauvepin 
începu să joace în cămaşa largă a tânărului călugăr şi-l făcu să-i 
vibreze pieptul. 

Tânărul călugăr se cutremură, şi zise cu un accent de teroare naiv: 

— Dar spiritele cereşti au un nume? 

— Unele.... 

— Care este al tău? 

— Vocea poporului, mai precis vocea lui Dumnezeu, răspunse 
Mauvepin. Or, Dumnezeu şi poporul au obosit să vadă străini 
îmbrăcaţi în veste şi mantii regale, pe loreni domnind la Paris, şi 
burghezii înfometați murind săraci sub pretextul religiei. 

— Adevărat, spuse Jacquot, crezi asta? 

— Dumnezeu este cu regele, continuă vocea. 

— Ah! făcu Jacquot cu un aer de îndoială. 

— Şi dovada este că tu ai acceptat o bună lovitură de sabie în 


momentul când ai cedat sfaturilor trădătoare, mergând să-l asasinezi. 

— Asta este corect, murmură Jacquot. Ei bine! ce-mi porunceşti? 

— Să spui adevărul. 

— Cum aşa? Ce numiţi adevăr? 

— Să povesteşti toate evenimentele ciudate care ţi s-au întâmplat, 
începând cu dimineaţa în care ai mers să cerşeşti lângă zidurile 
castelului Saint-Cloud. 

— Şi când regele a poruncit să fiu bătut, spuse călugărul cu un ton 
de obidă. 

— Regele a crezut că are motiv... 

— Frumos motiv, într-adevăr! murmură Jacquot cu amărăciune, să 
bată un călugăr sărac! 

— Regele s-a înşelat. 

— Cum? 

— N-ai fost tu călare pe Balthazar? 

— Da, desigur. 

— Ei bine! în ajunul acelei zile, unul dintre fraţii tăi în religie, urcat 
ca şi tine pe Balthazar, a venit strigând sub zidurile castelului: Jos 
Valois! Trăiască Liga! Regele a recunoscut măgarul şi a greşit 
călugărul. 

— Ah! asta este altceva, spuse Jacquot, care găsi un motiv 
plauzibil. Dar dacă spun adevărul, cui trebuie să-l spun? 

— Parlamentului. 

— Cum! Parlamentul mă interoghează? 

— Da, mâine dimineaţă, şi tu va trebui să susţii sub jurământ că 
ducesa de Montpensier este cea care te-a împins să-l asasinezi pe 
rege... 

— Şi dacă eu nu vreau să spun? 

— Atunci o să te tortureze. 

Jacquot se cutremură. 

Vocea abandonă cămaşa călugărului şi se refugie în acoperişul 
temniţei, apoi ea se umflă şi deveni amenințătoare: 

— Ştii tu, spuse ea, ce este tortura? 

— Mi-ai spus... dar nu ştiu. 

— Ei bine, ascultă! 

Jacquot avu oarecare nelinişte la inimă. Acest cuvânt „tortură” suna 
neplăcut în urechile sale. 

Vocea continuă: 

— Se va începe cu bocancii. Aceştia sunt nişte pantofi drăguţi din 
lemn închişi cu un şurub. Sunt introduşi în picioarele învinuitului, iar 
apoi se strânge şurubul... se strânge... până când învinuitul 
recunoaşte.... sau picioarele îi sunt zdrobite... 

— Şi dacă învinuitul nu mărturiseşte? întrebă tânărul călugăr. 

— Atunci se întoarce la chestiunea cu apa. Ştii cum se aplică? 


— Nu. 

— Se culcă învinuitul pe o masă, i se deschide gura şi i se toarnă o 
oca, două ocale, zece ocale până când el vorbeşte sau este umflat ca 
o vezică urinară. 

— Şi dacă el nu mărturiseşte? 

— Se trece la cleştele înroşit. 

La acest cuvânt, Jacquot simţi că-l ia cu frig pe şira spinării, dar el 
aşteptă ca spiritul să continue explicaţia. 

— Tu nu ştii ce anume este cleştele? 

— Nu, spuse călugărul. 

— Se încinge un cleşte până se face roşu într-o sobă. 

— Ah! 

— Apoi, cu acest cleşte se jupoaie braţele şi coapsele de părţile 
cărnoase... 

— Dumnezeule! făcu Jacquot cu spaimă. 

— Şi apoi continuă vocea, în rănile făcute de cleştele înroşit se 
toarnă plumb topit. 

Jacquot scoase un țipăt. Cu toate acestea, el era tenace şi spuse: 

— Şi dacă nu mărturiseşte? 

— Atunci el va fi dus în piaţa Grève unde călăul îl va atârna în 
ştreang... 

— Da, spuse călugărul, dar el va muri fără să mărturisească. 

— Jacquot, spuse cu asprime vocea, pot să-ţi spun soarta ta, pentru 
cazul în care ai putea suferi tortura şi moartea, fără a mărturisi 
adevărul. 

— Ah! făcu călugărul. 

— Tu vei fi condamnat la chinurile veşnice ale infernului... 

Teama de tortură şi frica de moarte nu putu obţine groaza pe care 
o obţinu de data aceasta spaima de chinurile iadului. 

— Mă supun! murmură Jacquot îngrozit. 

— Te supui? 

— Da. 

— Tu vei spune tot adevărul mâine. 

— Mâine... în seara asta... dacă vrei... bâlbâi tânărul călugăr ai 
cărui dinţi clănţăneau cu groază! 

— Deci, spuse vocea din nou, eu pot să-ţi prezic viitorul. 

— Ei bine? 

— Dacă mărturiseşti adevărul, tu vei salva monarhia. 

— Serios? 

— Şi dacă salvezi monarhia, vei fi răsplătit de către rege. 

— Ce va face el încă pentru mine? 

— El te va numi senior, zise vocea lui Mauvepin, care se îndepărtă 
făcând această profeție şi păru că se aude din adâncurile pământului. 
La revedere, Jacquot... pe mâine! 


— Ei bine! Sire, zise Mauvepin la urechea regelui de Navarra, ce 
părere aveţi de micul meu talent? 

— Este minunat, domnule Mauvepin. 

Şi Henric îl conduse pe Mauvepin în afara coridorului subteran şi 
amândoi uitară să recheme santinela pe care o îndepărtaseră. Apoi i 
se alăturară lui Crillon. 

Crillon era deja în conferinţă cu domnul de Harlay. 

Domnul de Harlay, om cinstit şi regalist fervent, era în întregime de 
acord cu opinia bunului cavaler. El răspundea de Parlament şi el era 
convins că dacă micul călugăr va mărturisi că ducesa este cea care l-a 
împins să-l asasineze pe rege, împotriva acesteia din urmă se va 
obţine o condamnare la moarte şi va fi trimisă în piaţa Grève. 

— A trimite în piaţa Greve o nepoată a Sfântului Louis este o 
chestiune serioasă, domnule, observă Crillon. 

Dar asprul consilier răspunse: 

— Aceasta este mântuirea monarhiei. 

— Amin! spuse Mauvepin, care revenea în acest moment şi adăugă: 

— Călugărul va vorbi. 

— Eşti sigur? întrebă Crillon fericit. 

— Aşa cum sunt sigur că nu sunt loren... Când se va întruni 
Parlamentul? 

— Mâine, spuse domnul de Harlay, la prânz. 

— Domnule consilier, observă Mauvepin, am o mică recomandare 
pentru dumneavoastră. 

— Vorbiti... 

— Acest lucru trebuie să se întâmple repede. 

— De ce? 

— Pentru că mâine seară regele ar putea avea fantezia să vină şi să 
doarmă la Paris, iar apoi totul va fi pierdut. Regele îşi schimbă 
gândurile lui de zeci de ori într-o zi, ceea ce se întâmplă de multe ori. 

— Ei bine! spuse consilierul cu răceală, nimic nu împiedică ca 
ducesa să fie judecată şi condamnată imediat. 

Şi domnul de Harlay plecă. 

In timpul acesta, micul călugăr Jacquot rămase în patul lui, cu 
fruntea scăldată în sudoare şi părul ţepos. 

— Da, murmură el încet, mi-am dorit să comit o crimă mare, 
gândindu-mă să-l rog pe Dumnezeu să mă ierte, şi se pare că 
Dumnezeu nu o face. 

Vocea misterioasă tăcuse, şi duhul ceresc fusese, probabil, înălţat 
la cer. 

In schimb, micul călugăr crezu că aude un zgomot care venea de 
sub patul lui. Un zgomot asemănător cu al unui târnăcop care sapă 
pământul. 

Jacquot ascultă. 


Zgomotul devenea din ce în ce mai distinct. 

Apoi, i se păru că patul lui se mişcă... 

Şi apoi Jacquot, iritat de o teroare superstiţioasă, cobori din pat, în 
ciuda slăbiciunii sale şi puse ambele picioare pe pământ. 

Solul se zguduia... 

Dintr-o dată o lespede se ridică şi Jacquot scoase un nou strigăt. 

Sub lespedea ridicată, Jacquot văzu pentru prima oară o gaură 
neagră. 

Apoi, ceva rotund care se mişca apăru în această gaură. 

Acesta era capul unui om. 

Acest cap ieşi din gaură şi fuse urmat de umeri, apoi de întregul 
corp... şi, în fine, un om stătea în temniţă. 

Acest om avea o armură militară, dar Jacquot văzu faţa lui, pe care 
căzu lumina lunii ce trecea prin răsuflătoare şi recunoscu pe dom 
Antoine, călugărul soldat care se pretindea unchiul său. 

— Cred că am ajuns la timp, murmură dom Antoine. Şi el îl luă pe 
tânărul călugăr Jacquot în braţele lui... 


Capitolul XXVI 

Doamna Anne de Lorena, ducesa de Montpensier, era încă 
prizonieră. Prinderea ei avusese loc într-o clipită de ochi şi ca prin 
magie. 

In momentul când gasconii urcaseră pe cele două baricade, 
prinzând cavalerii germani între două focuri, aceştia care erau puţini 
la număr, îşi dădură seama că erau pierduţi. 

— Inapoi! strigase Noë. 

— Înapoi! sau până la ultimul dintre voi va fi trecut prin sabie! 
repetase el la scurt timp după aceea. 

Cavalerii erau mercenari. Pentru ei conta puţin onoarea Casei de 
Lorena şi libertatea ducesei. 

Ei se luptau pentru că erau plătiţi, iar când au văzut cauza familiei 
de Guise compromisă, şi-au pierdut speranţa de a mai primi plata lor. 

Deci, cavalerii mercenari trădară şi depuseră armele lor. 

În zadar doamna de Montpensier încerca să-i mobilizeze, în zadar îi 
numea laşi! 

Ea se trezi că este singură, călare, în mijlocul gasconilor. 

Ducesa avea sufletul unui soldat, în ciuda părului său blond şi 
aspectului său slăbuţ. 

Ea trase foc cu două pistoale şi ucise doi gasconi. Apoi, pentru că 
ea făcuse scrimă, îşi trase sabia şi făcu pe ici, pe colo, un număr bun 
de tăieturi. Dar sabia i se rupse în mână, iar ea se găsi în cele din 
urmă neajutorată. 

Atunci regele Henric, care asistase la luptă foarte liniştit, sprijinit de 


pervazul unei ferestre, lângă Odelette, ieşise din casa cinstitului om şi 
se apropie de ducesa nebună de furie: 

— Bună ziua, frumoasa mea verişoară, îi zise el. 

— Ah! tu din nou! exclamă doamna de Montpensier. 

— Eu! întotdeauna, verişoară! 

Şi Henric îi oferi galant mâna pentru a o ajuta să coboare de pe cal, 
adăugând: 

— Cred că de data asta jocul este câştigat, ducesă... şi sunteţi 
prizoniera mea. 

Doamna de Montpensier încerca să reziste încă. 

— Dar, dragă verişoară, zise regele de Navarra, nu rămâneţi aşadar 
în mijlocul străzii: oameni Ligii trag în noi şi vor ataca baricada. 

— Ei mă vor elibera! strigă ducesa. 

— Este posibil, dar în timp ce aşteptaţi, există riscul de a fi ucisă. 

In timp ce Henric vorbea, un glonţ lovi pieptul calului ducesei, care 
căzu greoi. 

— Vedeţi bine, spuse Henric. 

Şi el o luă pe doamna de Montpensier în braţele sale, căci ea se 
lupta încă, şi o duse în casa băcanului. 

— Micuța mea, spuse el Odelettei, te investesc în funcţia de 
cameristă a doamnei ducese de Montpensier; o vei conduce în camera 
ta, unde ea va abandona această urâtă armură, care nu este cu 
siguranţă îmbrăcăminte pentru sexul ei, şi îi vei da alte haine... 

— Nu vreau! exclamă imperios ducesa. 

— Nu este cel mai indicat să mă refuzaţi, frumoasa mea verişoară. 

Şi privind-o cu un aer batjocoritor, Henric adăugă: 

— Nu vă amintiţi aşadar de acel castel de pe malul Loarei? Ştiţi, 
conacul vidamului din Panesterre? 

— Oh! mă voi răzbuna! spuse ducesa, cu o furie de nedescris. 

— Este dreptul dumneavoastră, dacă ocazia va apărea vreodată, 
verişoară. 

— Şi voi extermina hughenoţii până la ultimul! 

— De acord, dar, între timp, spuse Henric, vă amintesc cât am fost 
de ascultător şi de bine dispus în ziua în care m-am trezit în mâinile 
voastre. 

— Fie! spuse ducesa; sunt în mâinile voastre pentru puţin timp, de 
altfel. Fratele meu mă va elibera. 

Doamna de Montpensier se resemnă cu această captivitate ce 
trebuia suportată pentru moment. 

Dar ea nu voia să scoată nici casca, nici platoşa sa, şi se aplecă pe 
fereastră, ca şi regele de Navarra, pentru a vedea mai bine 
evenimentele din luptă. 

Ducele de Guise avea altceva mult mai bun de făcut decât să vină 
în ajutorul ducesei. 


Lovit în flanc de gasconii lui Lahire, abandonat de burghezii pe care 
focul ucigaş al tunului lui Mauvepin îi decimase, el încerca în zadar să 
mobilizeze trupele de mercenari germani rămaşi în piaţa Saint- 
Germain l'Auxerrois. 

Aceasta era înainte de a porni domnul de Crillon contraatacul. 

Bunul cavaler, nu putea călări un cal, el se susţinea pe două 
muschete şi se afla în fruntea oştenilor din garnizoana Luvrului. 

Acestea se întâmplau de asemenea, atunci când burghezii dădeau 
ortul popii peste tot, iar contele Eric de Crèvecoeur, care nu încetase 
lupta alături de duce, spuse: 

— Monseniore, într-o oră nu va mai exista nicio baricadă. Oamenii 
regelui vor fi stăpâni peste tot. 

— Sora mea, unde e sora mea? întrebă ducele. 

— Ea este prizonieră... Dar nu vă temeţi pentru ea, temeţi-vă 
pentru dumneavoastră. 

— Ce vrei să spui, conte? 

— Doamna de Montpensier va fi închisă, dar ea va fi eliberată din 
închisoare. Dacă Alteța Voastră va fi prinsă, ea va fi decapitată... 
Întoarceţi-vă la Nancy, monseniore! 

— Dar nu o pot abandona aici pe doamna de Montpensier. 

— Eu o voi salva! Veniţi, monseniore! 

Ducele văzuse moartea prea de aproape, cu două ore înainte sub 
zidurile Luvrului, ca să nu urmeze sfatul contelui Eric de Crèvecoeur. 

Ducesa, disperată, asista la înfrângerea burgheziei, la luarea 
ultimei baricade, şi ea a văzu elveţienii invadând strada Prêtres, 
venind să dea o mână de ajutor gasconilor. 

Apoi Henric îi spuse: 

— Eu cred, frumoasa mea verişoară, că de această dată vă aflaţi în 
mâinile noastre pentru totdeauna... 

Ea îi aruncă o privire întunecată şi plină de ură şi spuse: 

— Se vede, lupta este acum între două case, Casa de Bourbon şi 
Casa de Lorena. 

— Cred că da! rânji regele de Navarra. 

— Şi este una în plus pe pământ, adăugă ea şi trebuie să dispară! 

— Aceasta nu e a mea, spuse Henric. La revedere, verişoară. Vă las 
aici sub protecţia prietenului meu Noë şi mă duc la Luvru... 

— Deci, întrebă doamna de Montpensier, aceasta este închisoarea 
mea? 

— Da, verişoara mea. 

— Pentru ce nu la Luvru? 

— Ah! iată, zise Henric, este ciudat la prima vedere şi că nu aţi 
înţeles chiar la faţa locului. 

— Vă ascult. 

— Dacă vă duc la Luvru, nu veţi mai fi prizoniera regelui de 


Navarra, ci a regelui Franţei. 

— Ei bine? 

— Or, regele Franţei este slab, doamnă, şi eu ştiu că sunt opt zile, 
de când frumoşii dumneavoastră ochi i-au sucit capul. 

— Apoi? întrebă sec doamna de Montpensier. 

— Regele Franţei ar fi în măsură să sufere o nouă seducţie... 

— Ah! credeţi, vere? râse la rândul său, ducesa de Montpensier. 

— Oh! într-adevăr! în timp ce eu... 

— Nu vă voi seduce, nu-i aşa? făcu ea cu ironie. 

— Ştim amândoi foarte bine, verişoară... 

— Dar poate că în apropierea dumneavoastră... s-ar putea... 

— Aş! haida-de! zise Henric, vreţi să-mi vorbiţi despre Lahire şi 
Gaston, nu-i aşa? Dar este Noë cel care vă păzeşte, doamnă, şi eu am 
încredere în Noë mai mult decât în mine... Bună seara, verişoară. 

— Un moment, vere, mai spuse ducesa. O întrebare numai. 

— Vorbeşte, verişoară. 

— Sunt prizonieră a regelui de Navarra? 

— Da, doamnă. 

— Şi regele de Navarra, ce va face cu mine? 

— Vă voi duce la Pau, în cazul în care regele Franţei, cu toate 
acestea, nu vă vrea frumosul cap. 

Doamna de Montpensier se cutremură, şi Henric o lăsă în mâinile 
lui Noë, pentru a merge la Luvru. 

Doamna de Montpensier petrecu toată noaptea care urmă după 
înfrângerea burgheziei şi fuga ducelui de Guise, în casa băcanului 
Jodelle. 

Ea refuză orice odihnă, şi nu veni în pat, în ciuda insistențelor 
micuţei Odelette. 

Noë plasă doi gasconi ca santinele în coridor, şi el însuşi se culcă 
de-a latul uşii. 

De mai multe ori, în timpul nopţii, doamna de Montpensier auzi uşa 
de la intrare deschizându-se şi închizându-se. 

Henric şi Noë schimbau mesaje. 

In cele din urmă veni ziua. 

Un alt mesager venea de la Luvru, şi de această dată Noë bătu 
discret de două ori în uşa ducesei. 

— Doamnă, spuse el, am ordin să vă conduc la Luvru. 

— Ah! spuse ea cu indiferenţă. Ei bine! haide! 

Fusese deja adusă o litieră la uşa bunului om Jodelle. 

Ducesa urcă. 

Gasconii pe cai escortau litiera; elveţienii formau un cordon de pază 
din strada Prêtres până la intrarea principală a Luvrului. 

Această aparenţă militară o impresionă pe ducesă. 

Dar când traversă curtea Luvrului, şi când, coborând din litieră, ea 


fu condusă la intrarea unei săli imense, scoase un strigăt de groază. 

In această cameră, oamenii în robă roşie aşteptau... 

Aceşti oameni constituiau Parlamentul. 

Şi Parlamentul venea să o acuze pe Anne de Lorena, ducesa de 
Montpensier, ca vinovată de înaltă trădare!... 


Capitolul XXVII 

Acesta era Parlamentul în robe roşii care se reunise prin grija 
domnului de Harlay. Crillon prezentă probele de învinuire comisiei în 
calitatea sa de guvernator al Parisului şi ordinul regal, care poruncea 
întrunirea Parlamentului pentru a o judeca imediat pe ducesa de 
Montpensier. 

Ducesa nu tremurase nici în mâinile regelui de Navarra, nici în 
mijlocul acelor ploi de gloanţe ce curgeau în jurul ei seara în casa lui 
messire de Rochibond sau în piaţa Saint-Germain l'Auxerrois şi în 
strada Prâtres. 

Vechiul sânge loren care curgea în venele sale stăpânise până în 
prezent frica, dar vederea robelor roşii exercită asupra ei o fascinaţie 
amestecată cu teama la care oamenii de sabie rezistă foarte rar. 
Aceşti oameni, bătrâni deja, cu capul chel, cu barbă albă, cu un aer 
auster şi rece, provocau teama mai mult decât toate armele din 
Luvru. 

Deoarece aceşti oameni erau acolo, neîndurători, gravi şi calmi ca 
destinul, ea se opri în uşă, palidă, cu fruntea transpirată, gâtul 
încleştat de nelinişte, dar Noë o împinse înainte şi o forţă să vină în 
mijlocul sălii. 

Un obicei vechi, care devenise în final lege, voia ca şedinţele 
Parlamentului să fie publice. 

Domnul de Harlay, om cinstit şi stăpân pe lege, spusese lui Crillon: 

— Parlamentul nu va ţine şedinţa dacă nu vom deschide uşile 
oamenilor. 

Acest lucru îl necăjise pe Crillon, dar el se resemnase. 

Deşi de mai multe ori, bunul cavaler fusese acuzat de Mauvepin ca 
fiind lipsit de spirit, cu toate acestea omul era plin de isteţime în 
momentele sale bune. 

— Preşedintele, îşi spuse el, vrea ca oamenii să intre în sală, şi nu 
ia în considerare nici soldaţii, nici elveţienii, nici garda regelui, aşa 
cum ia în considerare poporul; el are dreptate; dar, întrucât primii 
ocupă mult spaţiu, şi dacă aceştia din urmă vor fi mulţi, sala nefiind 
aşa de mare ca piaţa Châtelet, nu vom lăsa să intre decât atâţia câţi 
vor avea loc. 

Acest lucru era perfect raţional. 

Crillon găsi o modalitate de a face mai mult. 


Se deschise, la ordinul său, poarta mare a Luvrului, iar oamenii au 
fost invitaţi să intre. 

Dar, în acelaşi timp, s-au strecurat abile zvonuri precum că 
burghezii care intră în Luvru poate ar fi mai bine să plece. 

Acest lucru făcu ca numai vreo treizeci de burghezi şi lucrători mai 
îndrăzneţi să intre în sala Parlamentului care era întrunit. 

La vederea oamenilor care nu aveau nici săbii, nici armură, domnul 
Harlay se declară destul de satisfăcut. 

Apoi, el dădu ordin să fie adusă ducesa şi declară şedinţa deschisă. 

Doamna de Montpensier aruncă în jurul ei o privire sălbatică. Dar 
dintr-o dată, printre puţinii cetăţeni care intraseră, ea văzu un om la a 
cărei vedere tresări. 

Aparent, acesta era un muncitor, un marinar din echipajele de pe 
Sena, care conduceau convoaie de lemn aranjate în plute... 

De fapt, acesta era cavalerul Leo d'Arnembourg, un fidel 
companion al contelui Eric de Crèvecoeur şi unul dintre cei patru 
bărbaţi care au iubit-o cu atâta ardoare pe ducesă. 

Leo îşi puse un deget pe buze, şi trimise o privire semnificativă 
către doamna de Montpensier. 

Gestul şi privirea însemnau: 

— Nu-ţi face griji... prietenii tăi sunt aici pentru a te salva. 

Prezenţa lui Léo d'Arnembourg în sală îi dădu oarece curaj doamnei 
de Montpensier. 

Ea îşi ridică capul şi aruncă o privire arogantă peste aceşti oameni 
care erau reuniți acolo cu pretenţie de a judeca. 

— Pentru ce m-aţi adus aici, zise ea, ce doriţi de la mine? 

— Doamnă, răspunse domnul de Harlay, dumneavoastră vă aflaţi în 
faţa Parlamentului. 

— Pentru ce? făcu ea cu un zâmbet dispreţuitor. 

— Doamnă, răspunse cu asprime Achille de Harlay, sunteţi adusă în 
faţa Parlamentului pentru a răspunde unei duble acuzaţii. 

— Domnule, răspunse Anne de Lorena, nu ştiu ca oameni cu 
numele meu să fi avut probleme cu Parlamentul. 

— Vă înşelaţi, doamnă. 

— Eu sunt dintr-o casă suverană, şi dacă voi fi judecată, vreau să 
am o judecată regală. 

— Doamnă, spuse preşedintele, toţi oamenii, prinți şi nobili, nobili şi 
răufăcători, sunt egali în această ţară a Franţei în faţa instanţei. 

Doamna de Montpensier întâlni pentru o secundă din nou privirea 
lui Léo d'Arnembourg. 

Acea privire părea să spună: 

— Să nu ai nicio teama sau furie, şi în cazul în care oamenii aceştia 
vor să te judece, lasă-i s-o facă, nu există nici un pericol pentru tine. 

— Ei bine! domnule, spuse ducesa, deoarece sunt acuzată, spuneți- 


mi cel puţin care sunt aceste acuzaţii? 

— Două crime, doamnă. 

— Intr-adevăr! este mult. S-o vedem pe prima, totuşi. 

— Sunteţi acuzată, doamnă, că aţi răscolit oamenii din Paris, 
împotriva autorităţii regale. 

Ducesa îşi încreţi cu dispreţ buza superioară. 

— Domnule preşedinte, spuse ea, eu nu sunt împuternicită de 
Dumnezeu pentru a guverna poporul din Paris. 

— Dar el vă ascultă, doamnă. 

— Ei bine! atunci, înseamnă că vocea mea sună în inima lui mai 
înaltă şi mai puternică decât a suveranului său. Şi care este cea de-a 
doua crimă de care sunt acuzată? 

— Aţi vrut să-l asasinați pe rege. 

— Cum? 

— Cu ajutorul unui tânăr călugăr. 

Anne de Lorena se încruntă, dar din nou privirea sa întâlni pe cea a 
lui Leo d'Arnembourg. 

Privirea cavalerului loren spunea: 

— Nu-ţi face griji. 

In timp ce ducesa, tot timpul calmă, îl privea pe domnul de Harlay, 
îl întrebă: 

— Asta e tot? 

— Da, doamnă. 

— Domnule, zise ea, admițând că eu, Anne de Lorena, fiica 
Sfântului Louis şi de sânge regal, aş fi de acord să mă las judecată de 
voi, mi-ar plăcea să-mi spuneţi ce pedeapsă va îndrăzni Parlamentul 
să pronunţe împotriva mea? 

— Doamnă, răspunse domnul de Harlay, dacă prima crimă de care 
Alteța Voastră este acuzată va fi dovedită... 

— Ei bine? 

— Inălţimea Voastră va fi condamnată la închisoare pe viaţă. 

Anne Lorena începu să zâmbească. 

— Se iese din închisoare, domnule, zise ea, când sunt sora fraţilor 
mei. Şi a doua crimă, această încercare de asasinare despre care 
vorbiţi la ce s-ar putea să mă expună? 

— La pedeapsa capitală, doamnă. 

Achille de Harlay rosti aceste cuvinte cu fermitate, astfel că, în 
ciuda prezenţei lui Leo d'Arnembourg, doamnei de Montpensier îi 
îngheţă inima. 

— Pedeapsa cu moartea! strigă ea. Ah! Regele Franţei trebuie să se 
gândească de două ori... 

— Doamnă, spuse preşedintele, regele nu este la Luvru, este la 
Saint-Cloud, şi înainte de a se întoarce ordinele vor fi executate... 

— Şi aceste ordine? 


— Aceste instrucţiuni sunt simple şi teribile, doamnă. Parlamentul 
va judeca. Dacă crimele de care sunteţi acuzată vor fi dovedite, veţi fi 
condamnată... 

— Şi după ce va fi pronunţată condamnarea? 

— Aceasta va fi executată, doamnă. 

— Când? 

— Intr-o oră. 

Anne de Lorena scoase un țipăt, şi pe jumătate înnebunită de 
groază, ea căută în mulţime privirea lui Leo d'Arnembourg. 

Domnul d'Arnembourg era încă acolo, calm şi zâmbitor. 

Achille de Harlay adăugă: 

— Omul pe care l-aţi împins, doamnă, să-l asasineze pe rege, va fi 
introdus, iar dacă el persistă în mărturia lui... 

— Ah! făcu ducesa care la zâmbetul lui Leo se liniştit un pic, el a 
făcut o mărturisire? 

— Da. 

— Dar... aceste mărturii... îndrăzneşte el să le reînnoiască în 
prezenţa mea? Pentru că, spuse ea supărată, acest om a minţit! 

— Noi le vom asculta... spuse preşedintele. 

Doi oameni asistau la reuniunea Parlamentului. 

Primul era domnul d'Epernon. 

Domnul duce d'Epernon era grăbit ca ducesa de Montpensier să fie 
condamnată. 

Potrivit lui, de acum înainte, era necesară folosirea fără cruţare a 
victoriei, pentru că lui îi era foarte frică de represalii. 

Al doilea era domnul de Crillon. 

Crillon, era de asemenea, dornic să se termine. 

— Regele se va răzgândi şi va reveni la prima sa rezoluţie, credea 
el, şi apoi totul este pierdut! 

Crillon avea dreptate. El văzuse asta la faţa locului, şi fără rezervă, 
puterea maximă care îi fusese conferită, oricând putea fi retrasă din 
vreun motiv. 

Cât despre regele de Navarra, el se abţinea, în calitatea sa de şef al 
hughenoţilor, să apară la şedinţa Parlamentului. 

Dar Mauvepin era absent şi el, deşi de patruzeci şi opt de ore el 
devenise braţul drept al lui Crillon. Unde oare se afla Mauvepin? 

Mauvepin, escortat de patru gardieni, cobori în temniţa tânărului 
călugăr, a cărui mărturisire făcea să cadă blondul şi frumosul cap al 
ducesei. 

Când preşedintele Achille de Harlay anunţa că au de gând să 
asculte confesiunile tânărului călugăr care a vrut să-l asasineze pe 
rege, toţi ochii se întoarseră spre uşă cu nerăbdătoare curiozitate. 

Mauvepin apărut brusc. 

Mauvepin palid, învins, scos din sărite, Mauvepin singur, care 


striga: 

— Trădare! trădare! 

— Trădare? exclamă Crillon. 

— Da, călugărul a dispărut... 

Aceste cuvinte produseră un murmur de satisfacţie în sală. 

— Da, repetă Mauvepin, în această noapte s-a săpat sub pereţii 
Luvrului, s-a săpat în subteran şi s-a intrat în temniţă... 

— Blestem! strigă Crillon. 

— Şi au scos călugărul, spuse Mauvepin. 

Crillon scoase un strigăt de furie. 

Fruntea întunecată a doamnei de Montpensier îşi recuperă 
seninătatea. 

In acelaşi timp, un om a apăru în pragul sălii. 

Era un om din garda regelui, care, plin de praf, venise de la Saint- 
Cloud călare. 

— Din partea regelui! spuse el. 

Şi el dădu un mesaj lui Crillon. 

Crillon citi cu o voce strangulată: 


„Domnule Guvernator al Parisului, 
Doresc să interoghez eu însumi pe doamna ducesă de Montpensier. 
Amânaţi Parlamentul, dacă este deja întrunit.” 


Leo d'Arnembourg continua să o privească pe ducesă, zâmbind. 

— Harnibieu! şopti Crillon disperat, totul este pierdut, chiar regele 
însuşi! 

— Mai ales el, spuse o voce în pragul sălii. La revedere, cavalere. 

Vocea care se făcu auzită era cea a regelui Henric al Navarra. 


Capitolul XXVIII 

Pentru ce această scrisoare a regelui, şi de unde venea această 
schimbare bruscă? 

Pentru a afla, trebuie să ne întoarcem la Saint-Cloud şi să asistăm 
la trezirea regelui Henric al III-lea. 

După plecarea a ceea ce el credea a fi sufletul lui Mauvepin, Henric 
al III-lea se urcă din nou în pat şi adormi. Dar somnul său febril, agitat, 
a fost de scurtă durată. În zori, el se trezi şi îşi chemă paijii. 

— Sire, spuse unul dintre ei, se află în sala de aşteptare un cavaler 
care insistă să fie introdus la Majestatea Voastră. Cavalerul doreşte 
să-l primiţi imediat după ce vă treziţi. 

— De unde vine el? întrebă Henric al III-lea. 

— De la Paris. 

— Cine este el? 


— Nu a vrut să spună numele lui. 

Henric crezu că acesta este un mesager de-al domnului Crillon şi 
dădu ordin să fie introdus, îmbrăcând în grabă o pereche de pantaloni 
scurţi şi bufanţi şi o vestă. 

— Sire, spuse pajul, regina-mamă, de asemenea, doreşte s-o vadă 
pe Majestatea Voastră şi ea a rămas trează toată noaptea.. 

— Singură? 

— Nu, în compania unui om mascat care o urmează peste tot. 

Henric al II-lea se încruntă. 

— Mama mea mă va mai căpia din nou de cap cu chestiuni politice, 
spuse el. Cu siguranţă prefer să-l văd pe călăreţul care vine de la 
Paris. 

— Şi dacă regina-mamă insistă? 

— Ei bine! spune-i că dorm! 

Pajul ieşi. 

Un minut după aceea un cavaler necunoscut intră. 

Era un bărbat tânăr, înalt şi chipeş a cărui mină plăcu regelui. 

El era cu capul descoperit, fără pinteni şi fără sabie. 

Regele răspunse la profunda lui plecăciune printr-o înclinare a 
capului binevoitoare. 

— Ce doriţi, domnule? îl întrebă el. Dar, mai întâi, cine sunteţi? 

— Sire, răspunse străinul, numele meu este Eric conte de 
Crèvecoeur. 

— Aveţi un chip care îmi place, domnule. 

— li mulțumesc Majestății Voastre pentru compliment, cu atât mai 
mult cu cât capul meu nu stă foarte sigur pe umerii mei. 

— Ce vrea să însemne asta, domnule? 

— Sire, răspunse Eric, am venit aici cu hotărârea de a vă spune 
adevărul. 

Henric se încruntă. 

— Ori, continuă contele Eric, spunând adevărul regilor, îţi pui capul 
în joc. 

— Uneori, spuse Henric al III-lea. 

— In acest timp, mai ales, Sire. 

— Credeţi? zise regele, care privea pe vizitatorul său matinal cu 
mai multă atenţie. 

— Sunt convins Sire, că Majestatea Voastră va gândi ca mine atunci 
când ea va afla sarcina pe care o am de îndeplinit. 

— Vorbeşte!... 

— Oh! nu înainte, zise contele, ca Majestatea Voastră să-şi dea 
cuvântul că mă va asculta până la capăt. 

— Şi dacă ceea ce-mi vei spune nu-mi va plăcea? 

— Majestatea Voastră mă va decapita la uşa castelului Saint-Cloud, 
de îndată ce am terminat. 


Această îndrăzneală mulţumi pe rege. 

— Ei bine! vorbeşte, domnule, spuse el, pe credinţa mea de rege! 
Voi asculta. 

— Până la sfârşit? 

— Vă jur. 

— Atunci, Sire, răspunse contele de Crèvecoeur, nu voi mai 
ascunde mult timp Majestății Voastre că eu sunt primul scutier al 
ducelui Henric de Guise. 

Regele făcu un gest de furie. 

— Şi tu îndrăzneşti să vii aici! spuse el. 

— Sire, zise cu răceală contele, un om care şi-a sacrificat capul 
poate îndrăzni mai mult. 

— Şi dacă te-aş izgoni... 

— Am cuvântul unui rege... regele nu-şi poate încălca cuvântul. 

— Asta-i drept. Ei bine! Vorbeşte, cu ce vrei să mă informezi? 

— In primul rând, trebuie să dau ştiri Majestății Voastre despre 
evenimente din Paris. 

— Ah! 

— Domnul de Crillon stăpâneşte Parisul, ducele de Guise este un 
fugar. 

— Apoi? spuse regele. 

— Dar domnul de Crillon ar fi murit, dacă nu ar fi primit un ajutor 
neaşteptat. 

— Şi... ce ajutor? 

— Acest ajutor a venit de la regele de Navarra şi o armată de 
hughenoți. 

Henric al II-lea făcu un gest de dispoziţie proastă. 

— Nu-mi place, spuse el, că gasconii se amestecă în treburile mele. 

— Eh! făcu neîncrezător Eric de Crèvecoeur, a fost corect ca regele 
de Navarra să apere Luvrul. 

— Şi de ce, domnule? 

— Dar, pentru că intenţia sa este de a trăi o zi... când el va fi rege... 
regele Franţei. 

Această reflecţie făcu pe rege să tresară. 

— Domnule de Crèvecoeur, spuse el, ai avut dreptate tot timpul, 
capul tău nu este foarte puternic pe umerii tăi. 

— Dacă acceptaţi să ascultați în continuare, nu am terminat. 

— Continuaţi! 

— Ducesa de Montpensier este prizonieră. 

— Ştiu, şi va fi judecată. 

— Dar nu va fi condamnată, Sire. 

— Şi de ce e asta, domnule? Parlamentul îmi este devotat. 

— Parlamentul nu poate condamna fără dovezi. 

— Am dovada vie în mână, călugărul care a încercat să mă 


asasineze. 

— Majestatea Voastră este în eroare. Călugărul care trebuie să 
vorbească nu mai este în Luvru. 

Henric făcu un pas înapoi. 

— Şi unde e? 

— L-am scos în această noapte şi este acum pe drumul spre Nancy. 

Regele scoase un strigăt de furie. 

— Dar, continuă calm contele, asta nu este totul. Monseniorul de 
Mayenne este la Langres cu o armată catolică, şi se va porni spre 
Paris în marş forţat... 

— Am elveţienii mei, răspunse regele. 

— Este posibil, spuse contele, dar monseniorul de Mayenne are o 
armă mult mai teribilă decât elveţienii şi aceasta este legatul. 

Henric al Ill-a făcu un alt pas înapoi. 

— Şi legatul, continuă Eric de Crèvecoeur, are autoritatea deplină a 
papei. 

— Pentru ce? întrebă regele cu mândrie. 

— Pentru a excomunica pe regele Franţei, care s-a aliat cu 
hughenoţii. 

De data aceasta regele păli. 

— Sire, continuă Eric, un cuvânt final înainte ca Majestatea Voastră 
să ordone pedeapsa mea. 

— Vorbeşte, domnule. 

— Alteța Sa, Ducele de Guise, stăpânul meu m-a trimis la 
Majestatea Voastră ca ambasador. 

— Şi ce îndrăzneşte el să ceară? 

— Pace, Sire. 

— Ducele este foarte îndrăzneţ, domnule. 

— Sire, zise Eric cu răceală, ducele aparţine unei case suverane, iar 
timpul nu este încă departe când chiar şi vasalii mari ai coroanei au 
avut pe regele însuşi sub control. 

— Eu ştiu cum să-i reduc pe rebeli! 

— Cred că Majestatea Voastră ar face bine să asculte propunerile 
ducelui. 

— Care sunt acestea? 

— Ducele nu se va întoarce la Paris. 

— Apoi? 

— El rămâne în Nancy şi armata monseniorului de Mayenne se va 
retrage la Meurthe. 

— Şi ce vrea ducele în schimb? 

— Libertatea surorii sale. 

— Şi dacă refuz?... 

— Sire, spuse contele, dacă refuzaţi, în timp ce capul meu va 
cădea, Majestatea Voastră va fi lovit cu excomunicarea. 


Acest cuvânt de încheiere făcu ca regele să-şi piardă mintea. 

— Domnule, spuse el, încalecă pe cal, vei primi ca escortă unul 
dintre oamenii din gărzile mele, şi duceţi acest bilet domnului de 
Crillon. 

Şi regele scrise un bilet care a parvenit guvernatorului în Luvru, în 
sala în care Parlamentul a fost întrunit pentru a o judeca pe ducesa de 
Montpensier. 

Câteva ore mai târziu, regele era la Luvru, revoca întrunirea 
Parlamentului, dădea libertatea doamnei ducese de Montpensier, şi 
chemă pe Crillon să vină la el. 

Dar domnul de Crillon nu apăru, iar un om veni în locul lui în 
cabinetul regelui. 

Acesta era Mauvepin. 

— Ce amuzant, spuse regele, tu nu eşti mort? 

— Moartea mea n-a servit la nimic util pentru Majestatea Voastră, 
răspunse Mauvepin, am optat să reînvii. 

— Asta este un fel de a spune că ţi-ai bătut joc de mine, ticălosule! 

— Nu, deloc, Sire. Am încercat să dau un sfat bun Majestății 
Voastre. 

— Unde este Crillon? 

— A plecat, Sire. 

— Plecat!?... 

— Da. 

— Cu cine? 

— Cu regele de Navarra. Acesta a descoperit că nu mai era nimic 
bun de făcut pentru el la Paris. 

— Parisul este liniştit, spuse regele, şi Crillon a greşit dacă i-a sărit 
ţandăra. Cine va comanda gărzile franceze, dacă Crillon m-a părăsit? 

— Sire, răspunse Mauvepin, domnul d'Epernon este foarte bine cu 
ducele de Guise... 

— Ducele de Guise nu se amestecă în treburile mele. 

— Oh! Desigur, nu! glumi Mauvepin. 

— Mai mult decât atât, acesta nu mai este în Paris. 

— El va reveni, Sire, şi mai devreme decât credeţi. 

— Dacă vine, va fi pedepsit cu moartea. 

— Haida-de! răspunse Mauvepin. El are patruzeci de mii de oameni. 
Sire, eu plec. 

— Cum! te duci?... 

— Da, Sire. 

— Şi unde te duci? 

— In ţara mea. 

— Deci tu ai terenuri? 

— Regele din Navarra mi-a dat... 

Şi Mauvepin se închină şi se retrase, lăsându-l pe rege uimit. 


Atunci, un nou personaj apăru în pragul cabinetului. 

Era o femeie îmbrăcată în negru, cu fruntea palidă şi privirea aspră. 

— Mamă! exclamă regele. 

— Sire, zise regina-mamă, primul dangăt de înmormântare al 
seminţiei noastre a sunat. Mormântul trebuie doar să se deschidă 
pentru Casa de Valois!... Adio, Sire!... 


JEA 
Capitolul al treilea 


REGICIDUL ŞI CEI DOI REGI 


(LÉ RÉGICIDE ET LES DEUX ROIS) 


Capitolul | 

— Vai! dragul meu senior! strigă Paterne, Eminenţa Voastră n-are 
nicio poftă de mâncare. 

Alteța Sa regală, monseniorul duce de Bourbon, cardinal şi unchiul 
regelui Navarrei, oftă şi răspunse: 

— Ai dreptate, Paterne, cred că niciodată nu mi-a fost mai puţin 
foame ca astăzi, şi totuşi, am luat micul dejun în această dimineaţă, 
înainte de ora nouă; abia am reuşit să beau o ceaşcă cu ciocolată. 

— Ah! murmură Paterne, ştiu de ce îi lipseşte Eminenţei Voastre 
pofta de mâncare... 

— Ştii? strigă cardinalul, ştii, nefericitule? 

— Da, monseniore... 

— Şi, nu vrei să-mi spui? 

— Mi-e teamă să nu o supăr pe Eminenţa Voastră. 

Cardinalul oftă adânc, îşi încrucişă ambele braţe pe masă şi spuse: 

— Haide, bietul meu Paterne, un om care are stomacul deranjat 
este prea puţin susceptibil. lţi dau voie să vorbeşti. 

— Adevărat, monseniore? 

— Pe cuvântul meu de Eminenţă. 

Ori, aceste evenimente se petreceau în anul de graţie 1589, în luna 
iunie, exact după cinci ani de la ultimele evenimente pe care vi le-am 
povestit. 

Unchiul patern al regelui de Navarra, monseniorul Charles de 
Bourbon, locuia în castelul său de la Vendôme, şi el tocmai îşi 
terminase cina, în timp ce vorbea cu Paterne. 

Cine era acest Paterne? 

Era un om mic de statură, corpolent şi îndrăzneţ, puţin palid, 
aproape chel, îmbrăcat ca un preot şi care îndeplinea pe lângă Alteța 
Sa funcţia de capelan, în acelaşi timp cu cea de valet de cameră. 

Eminenţa Sa, cardinalul de Bourbon, fratele mai mic al regelui 
Antoine, tatăl lui Henric de Navarra, era un bărbat de aproximativ 
şaizeci şi cinci sau şaizeci şi şase de ani, care nu părea să aibă mai 
mult de cincizeci de ani şi chiar puteai să-i dai patruzeci şi cinci de 
ani. 

Era înalt, chipeş, foarte suplu, avea încă părul negru graţie 
procedeelor sale alchimice, cum se numeau atunci, şi mâini foarte 
frumoase, de care era mândru. 

Deşi cardinal, el nu ținea nicio liturghie, altfel spus, deşi era prinţ al 


Bisericii, el nu fusese numit în ordine? bisericeşti înalte. 

Monseniorul Charles de Bourbon îşi terminase cina în sala cea mare 
a castelului său din Vendôme, ţinut al cărui stăpân şi senior era, şi în 
care regele Franţei nu avea nimic a vedea, cei din Vendôme fiind 
descendenţi ai Casei de Bourbon. 

Se anunţa ora opt şi ziua era pe sfârşite. 

Stând în picioare în faţa seniorului său, Paterne se ţinea aşa de 
rigid şi atât de drept cât îi permitea abdomenul său voluminos. 

Cardinalul luase un fir de verdeață şi se amuza tăindu-l cu un cuţit. 

— Deci aşa, spuse el, tu ştii, bunul meu Paterne, de ce nu am nicio 
poftă de mâncare? 

— Da, monseniore. Şi dacă Eminenţa Voastră îmi permite... 

— lţi permit, ţi-am mai spus. Vorbeşte, Paterne, fără ocolişuri şi, în 
special, cât mai curând posibil. 

Paterne îşi luă un aer grav: 

— Eminenţei Voastre, după cum văd, spuse el, nu-i place să cineze 
singur. 

— Oh! asta este adevărat. 

— Deci, Eminenţa Voastră se plictiseşte... 

— De moarte, bunul meu Paterne. Dar nu ştiu de ce mă plictisesc... 
şi, iată, mărturisesc în faţa ta că vreau să ştiu de ce. 

— Eminenţa Voastră va afla, pentru că ştiu care-i motivul şi trebuie 
să-l spun. 

— Ei bine, vorbeşte!... şi grăbeşte-te... 

— Este foarte frumos să fii cardinal, continuă Paterne, foarte 
frumos, într-adevăr! 

— Ptiu! făcu Charles de Bourbon cu dispreţ. 

— Dar, continuă Paterne, acest lucru nu este întotdeauna recreativ. 

— Vai, cui crezi că îi spui? 

— Când cineva se numeşte Bourbon, monseniore, are sângele 
cald... 

— Foarte cald, Paterne. 

— Ne place mirosul de pudră?... zgomotul armelor... sunetul 
trompetelor de război... 

— Asta-i drept, bunul meu Paterne. Continuă, haide, te ascult! 


20 Ordine călugăreşti - asociaţii monahale din Occident, înfiinţate în 
vederea propagandei religioase şi întăririi catolicismului, şi anume: ordine 
mari: augustinieni, benedictini, carmeliţi, cartezieni, cistercieni, dominicani, 
franciscani, iezuiţi şi premonstrateni; ordine mici: capucini, piarişti, trapişti, 
ursuline ş.a. Ordine religioase de cavaleri - organizaţii militare în cadrul 
bisericii romano-catolice, în care monahismul era unit cu cavalerismul pentru 
a lupta cu armele pentru cauza creştinismului, mai întâi în Palestina în timpul 
cruciadelor, apoi şi în Europa (de ex. ioaniţii, templierii, teutonii ş.a.). [n.t.]. 

21 Pudră - aici, praf de puscă. [n.t.]. 


continuă... 

— În loc de o baretă??, Eminenţa Voastră ar trebui să poarte o 
cască... 

Cardinalul oftă. 

— Să purtaţi o cască şi să vă puneţi o armură! să încălecaţi pe cal... 
să luptaţi în bătălii... 

— Dar, împotriva cui, Dumnezeule? întrebă cardinalul cu naivitate. 
__— Nu are importanţă împotriva cui! răspunse belicosul capelan. 
Impotriva hughenoţilor, de exemplu! 

Cardinalul oftă din nou. 

— Vai! spuse el, nepotul meu nu este şi el hughenot? 

— Monseniore, răspunse Paterne cu duritate, Alteţa Voastră este 
prinţ al Bisericii şi, ca atare, trebuie să respingeţi orice relaţie cu 
ereticii. 

— Astfel, continuă cardinalul, care nu voia cu niciun preţ să 
vorbească despre nepotul şi despre moştenitorul său, după părerea 
ta, sunt făcut pentru bătălii? 

— Da, monseniore. Eminenţa Voastră este un cavaler foarte 
frumos. 

— Ah! Ah! murmură cardinalul, am fost, voiai să spui... 

— Nu, monseniore, eu am spus că sunteţi încă. 

— Mă flatezi, Paterne. 

— Deloc, monseniore. Uite, soţia seneşalului?3 din Tours, care este 
o femeie foarte frumoasă, pe legea mea! mi-a spus anul trecut că o 
admiră foarte mult pe Eminenţa Voastră. 

Cardinalul, la această destăinuire, îşi umflă puţin pieptul şi luă un 
aer triumfător. 

Paterne continuă: 

— Eu aş vrea să o văd pe Eminenţa Voastră în armură, purtând 
cizme cu pinteni... 

— Şi crezi că asta mi-ar da poftă de mâncare? spuse cardinalul 
zâmbind. 

— Fără nicio îndoială, monseniore. Mai mult, cred că dacă Eminenta 
Voastră ar face o scurtă călătorie la Tours, vă garantez că la 
întoarcere, Eminenţa Voastră va mânca la fel ca un căpcăun. 

Cardinalul îşi turnă un ultim pahar cu vin şi oftă chiar mai puternic. 

— Dar, vai! spuse el, eu sunt reprezentant al Bisericii, sărmanul 
meu Paterne. 

— Eminenţa Voastră nu are decât responsabilităţi minore, acestea 


22 Baretă - pălărie roşie purtată de cardinali; bonetă de postav sau de 
catifea, în trei sau patru colţuri, purtată de preoţii catolici şi, în trecut, de unii 
soldaţi din Occident. [n.t.]. 

23 Seneşal - mareşal de curte, în Franţa medievală, care împărțea 
dreptatea în numele regelui. [n.t.]. 


pot fi revocate. 

— Şi, după aceea? 

— Eminenţa Voastră ar putea îmbrăţişa o altă meserie... profesia 
de arme... 

— Sunt destul de bătrân. 

— Să mergeţi să locuiţi la curtea Franţei, să comandaţi armate. 

— Regele nu are nevoie de mine decât pentru a-i da un sfat bun cu 
privire la procesiunile sale... lţi aminteşti de ultima procesiune pe care 
i-am organizat-o? 

— Da, monseniore, a fost superbă; totuşi, aş fi vrut... 

Paterne se întrerupse indecis şi cardinalul îşi încruntă sprâncenele, 
imaginându-şi că Paterne voia să-i critice procesiunea. 

— Ce voiai să spui? îl întrebă el dintr-o dată. 

— AŞ fi vrut ca regele să fi fost cardinal... 

— Ah! haida-de! serios? exclamă Charles de Bourbon. 

— Şi, dacă Eminenţa Voastră ar fi fost rege... 

Aceste cuvinte îl făcură pe cardinal să tresară. 

— Ce frumos rege al Franţei, într-adevăr, ar fi Eminenţa Voastră! 
continuă Paterne. Atitudine impunătoare, ţinută maiestuoasă, faţă 
nobilă... totul este... 

— Paterne, oftă cardinalul, eşti un linguşitor! 

— Ba nu, monseniore. 

— Eu sunt cardinal şi nu rege. Regele se numeşte Henric al III-lea. 

— El nu are copii, monseniore. 

— Dar poate să aibă. 

— Da, dar poate muri înainte de... 

— El va muri după mine. Eu sunt mai în vârstă... 

— Alteța Voastră este puternică, veţi trăi o sută de ani şi chiar mai 
mult... Regele este trecut... bolnav... trist... 

— Ei bine! spuse cardinalul cu naivitate, cum va fi să fie, la urma 
urmei? Regele a murit, trăiască regele! 

— Aţi putea fi dumneavoastră, monseniore. 

— Nu eu, ci nepotul meu, regele Navarrei... 

Paterne afişă un aer de om jignit. 

— Un eretic! spuse el. Ah! monseniore... 

— Ei bine, pe cine vrei deci în locul său? 

— Pe dumneavoastră, monseniore... 

— Dar sunt cardinal!... 

— Papa vă poate revoca din funcţie. 

— Intr-adevăr! murmură visător cardinalul, chiar mi-ar plăcea să 
devin regele Franţei. 

Cum el formula această dorinţă, uşa se deschise şi majordomul 
cardinalului îi spuse: 

— Monseniore, au venit ambasadorii locuitorilor Parisului care 


solicită favoarea de a fi primiţi de către Eminenţa Voastră. 
— Şi, ce vor de la mine? întrebă cardinalul. 
Majordomul se dădu la o parte şi un bărbat apăru în prag, spunând: 
— Sire, noi aducem Majestății Voastre coroana Franţei! 
Charles de Bourbon tresări şi se uită la Paterne cu un aer ameţit 
care voia să însemne: 
„Aşadar, tu eşti vrăjitor!” 


Capitolul Il 

Trimişii locuitorilor Parisului, cum se intitulau ei înşişi, erau în 
număr de trei. 

Trei burghezi! 

În acea epocă, deja, populaţia, în loc să-şi rezolve propriile afaceri, 
se obişnuise să apeleze la reprezentarea lor de către burghezi. 

Dintre aceştia trei, care veniseră să predea coroana cardinalului de 
Bourbon, primul era reprezentantul pielarilor şi tăbăcarilor, confreria 
cea mai puternică dintre toate. 

El se numea Châtelard, avea umerii laţi, o barbă cenușie, un cap 
pătrat şi buzele groase. El avea o statură de Hercule şi se spunea că 
putea să ameţească un bou cu o lovitură de pumn. 

Al doilea era un om mic, puţin cam gras, cu privirea timidă, cu 
accent mieros, care avea părul blond şi o barbă roşcată. | se spunea 
Brisedoux, şi era reprezentantul postăvarilor, al croitorilor şi 
pantalonarilor. 

Cel de-al treilea, în fine, era un personaj serios, cu un început de 
chelie, cu barbă albă şi care nu avea decât un ochi, ca şi Horatius 
Cocles. 

Pe acesta din urmă, l-am întâlnit deja: era messire de Rochibond, 
unul din cei şaisprezece lideri ai Ligii, şi în casa căruia avusese loc 
acea bătălie de neuitat în care Crillon, Mauvepin, regele Navarrei şi o 
mână de gardieni francezi ţinură piept timp de o noapte locuitorilor 
Parisului. 

In această bătălie messire de Rochibond îşi pierduse un ochi. 

Acest ochi, de altfel, avea să-l coste scump, aşa cum vom vedea, 
pe Majestatea Sa, regele Henric al III-lea. 

Messire de Rochibond venea la Vendôme, în numele consilierilor 
municipali şi al guvernului provizoriu al Parisului. 

După ce fiecare dintre aceste trei personaje îşi declină calitatea sa, 
profesia, precum şi numele confreriei pe care o reprezenta, cardinalul, 
care, între timp, îşi revenise treptat din surpriza şi emoția pe care le 
simţise, se adresă lui messire Rochibond: 

— În numele cui veniţi să-mi oferiţi coroana? 

— În numele Franţei. 


— Este puţin cam vag, observă cardinalul. 

— Atunci, în numele Ligii Sfânte, Sire. 

— Acum este mai clar. Şi de ce îmi oferiţi coroana? 

— Pentru că Alteța Voastră este cel mai apropiat moştenitor al 
tronului. 

Cardinalul îşi turnă un alt pahar cu vin şi spuse: 

— Inseamnă că tronul este vacant? 

— Da, Sire. 

— Regele este mort? 

— El nu mai este rege. 

— Dacă nu mai este rege, înseamnă că a murit... 

— Nu, nu chiar. 

— Atunci, trăieşte? 

— Da, Sire. 

— Atunci, înseamnă că el domneşte. 

— Nu, Sire. 

— Ah! Pardon! spuse cardinalul, nu ştiu să dezleg enigme. 

— Sire, spuse messire de Rochibond, Henric de Valois a înşelat 
Franţa. 

— Bine! Apoi? 

— A făcut alianţă cu hughenoţii... 

— Ah! asta nu e bine, spuse Charles de Bourbon. 

— Şi Papa l-a excomunicat. 

— Oh! oh! dar toate acestea... 

— Liga Sfântă l-a detronat... 

— Incep să înţeleg. 

— Şi ea ne-a dat misiunea de a veni la dumneavoastră şi dea vă 
oferi coroana. 

— Hm!  murmură cardinalul, această chestiune este gravă, 
domnilor. 

Rochibond adăugă: 

— Locuitorii Parisului sunt entuziasmați de această propunere. 

— Serios? 

— Şi strigă din răsputeri: „Trăiască regele Carol al X-lea!” 

— Hei! asta-i drept, spuse cardinalul, voi fi Carol al X-lea, dacă voi 
urca pe tron... 

— Veţi urca, Sire. 

— Ah! Ah! spuse cardinalul, care era un om cu mult bun simţ, 
chestiunea aceasta nu mi se pare la fel de uşor de realizat cum 
credeţi... 

— De ce? întrebă messire de Rochibond. 

— Papa, după cum spuneaţi, l-a excomunicat pe Henric de Valois? 

— Da, Sire 

— Şi Liga Sfântă l-a detronat? 


— În urmă cu trei zile. 

— Unde este acum, Henric de Valois? 

— La Saint-Cloud. 

— Singur? 

— Cu gentilomii săi. 

— Păi, spuse Charles de Bourbon, pe aceşti gentilomi îi cunosc. 
Printre ei, în mod sigur, se află domnul de Crillon, domnul de 
Montmorency, domnul de Condé, domnul de Joyeuse... 

— Da, Sire. 

— Şi mulţi alţii... Şi, alături de ei, o frumoasă şi numeroasă armată 
compusă din elveţieni, mercenari şi lanscheneţi??. 

Domnul de Rochibond se încruntă. 

— Ori, continuă cardinalul, urmăriţi-mi vă rog raţionamentul, 
domnilor. Să presupunem un lucru: îmi veţi oferi coroana? 

— Da, Sire. 

— O accept. 

— Oh! spuse şeful burghezilor. 

— Aceasta este doar o presupunere. Urmăriţi-mă cu atenţie. Vă voi 
însoţi la Paris. Poporul îmi va deschide porţile. 

— Cu entuziasm, Sire. 

— Vor arunca flori în calea mea, voi fi condus la Luvru şi mă vor 
proclama regele Carol al X-lea. 

— Este ceea ce ne propunem să facem. 

— Dar, continuă cardinalul, între timp, Henric de Valois, celălalt 
rege, călare pe cal, va asedia Parisul şi îl va lua cu asalt... 

— Vom rezista... 

— Mi-aş dori să fie aşa cum spuneţi, dar lăsaţi-mă să-mi continui 
presupunerea. 

— Fie! făcu messire de Rochibond. 

— Să spunem că Henric de Valois va cuceri Parisul, că-i va trece 
prin vârful săbiei pe burghezi şi că-l va decapita pe pretinsul rege 
Carol al X-lea. 

— Sire, spuse messire de Rochibond, aceasta nu se va întâmpla. 

— Totuşi, s-ar putea întâmpla... 

— Nu, Sire, pentru că Dumnezeu este de partea noastră şi cauza 
noastră este justă. 

— Domnilor, spuse cardinalul, am nevoie să mă gândesc, să mă 
consult cu Duhul Sfânt şi să-i cer să-mi lumineze mintea. 

— Dar, spuse messire de Rochibond, Parisul ne aşteaptă... 

— In orice caz, nu vă puteţi întoarce astăzi, după cum mi se pare! 

— E drept. 


24 Lanschenet - infanterist german mercenar din timpul războaielor 
religioase purtate în sec. XV-XVI. [n.t.]. 


— Vă sugerez prin urmare să cinaţi aici şi să vă petreceţi noaptea, 
şi mâine... 

— Mâine? spuseră cei trei ambasadori cu nelinişte. 

— Mâine, domnilor, voi avea onoarea de a vă răspunde. 

Messire de Rochibond acceptă propunerea cardinalului şi însoțitorii 
săi îl imitară. 

Bunul Paterne îi conduse într-o cameră alăturată, ceru să le fie 
servită friptură rece şi un vin bun, le ţinu companie şi le comunică 
noutăţi de la Paris şi din politică. 

— Bazaţi-vă pe mine, spuse el, monseniorul cardinal va accepta. 

— Dumnezeu să vă audă! răspunseră burghezii. 

Şi ei cinară cu multă poftă, apoi merseră la culcare. 

După aceea Paterne reveni alături de cardinal. 

Acesta din urmă şedea încă pe scaunul său, cufundat într-o 
meditaţie profundă, în prezenţa resturilor cinei sale. 

— Ei bine! Paterne, spuse el atunci când văzu că preotul se 
întoarse, ce crezi despre asta? 

— Dar, desigur! spuse Paterne, acesta este un vis frumos. 

— Crezi? 

— Desigur! e frumos să fii rege. 

— Da, atunci când Dumnezeu este cel care te alege. 

— Ah! Ah! făcu Paterne. 

— Dar, aici, nu este vorba de aşa ceva... 

— Dar Henric de Valois a fost detronat. 

— Fie! dar cei care au făcut-o, aveau ei dreptul să o facă? 

— Desigur. 

— Oh! oh! dragul meu Paterne, spuse cardinalul, cred că te duci 
puţin cam departe. 

— Dar, monseniore... 

— In cele din urmă, dacă voi accepta, voi fi un uzurpator... 

— Nu, pentru că tronul este vacant. 

— In orice caz, eu voi fi un rege al poporului. 

— Da, desigur. 

— Şi nu un rege ales de Dumnezeu... 

O voce care părea să vină din lambriurile sălii spuse: 

— Vox populi, vox Dei! Vocea poporului e vocea lui Dumnezeu! 

Paterne şi cardinalul se ridicară uimiţi. 

— Ai auzit? întrebă cardinalul. 

— Da, Sire. 

— Această voce... de unde vine? 

— Din ceruri! răspunse vocea. 

— Un miracol! strigă Paterne, Dumnezeu a făcut o minune! 

Şi căzu în genunchi. 

— Charles de Bourbon, continuă vocea misterioasă, Dumnezeu te 


sfătuieşte să accepţi coroana Franţei! 
Paterne, rămas în genunchi, făcu semnul crucii şi strigă: 
— Trăiască regele Carol al X-lea!... 


Capitolul Ill 

În timp ce Paterne căzu în genunchi strigând: „Trăiască regele!”, 
vocea misterioasă continuă: 

— Charles de Bourbon, Dumnezeu are porunci importante să-ţi dea. 

— Sunt gata să mă supun, răspunse cardinalul. 

— Dar, spuse vocea din nou, sunt secrete pe care Dumnezeu, al 
cărui mesager sunt, nu vrea să le încredinţeze tuturor. 

— Ar trebui să-i spun lui Paterne să se retragă? 

— Da. 

— Du-te, Paterne, spuse cardinalul, care începu să tremure şi 
murmură in petto”: „E frumos să fii viteaz şi să te numeşti Bourbon, e 
frumos să fii un prinţ al Bisericii şi catolic înflăcărat, dar nu poţi auzi o 
voce divină, fără emoție, în special atunci când nu eşti obişnuit”. 

Şi, în timp ce Eminenţa Sa, cardinalul de Bourbon spunea acest 
monolog, Paterne ieşea plecându-şi capul. Paterne se simţea umilit să 
vadă că Cerul avea secrete faţă de el. 

Acest lucru a făcut ca, după ce ieşi şi după ce traversă cu zgomot 
sala vecină, el să revină în vârful picioarelor. 

Apoi îşi puse urechea la uşă. 

Paterne îl auzi pe cardinal repetând: 

— Tot ceea ce Dumnezeu îmi va porunci, eu voi face! 

Apoi vocea divină răspunse: 

— Înainte de a vă transmite poruncile lui Dumnezeu, ar fi bine să 
stăm puţin de vorbă, monseniore cardinal. 

„lată un mesager divin foarte respectuos, gândi cardinalul: el mă 
numeşte monsenior, pe mine, care nu sunt decât un om, şi nu m-a 
tutuit.” 

— Să vorbim, spuse el cu voce tare, dar, mai întâi, cu ce 
reprezentant al Cerului am de-a face? 

— Sunt doar un suflet binecuvântat, răspunse vocea. 

— Când trăiaţi, aţi fost bărbat? 

— Da, monseniore. 

— Şi martir? 

— Am fost ucis de adepţii Ligii în urmă cu cinci ani, chiar dacă eram 
un bun catolic. 

— Şi cum vă numeaţi în timpul vieţii? întrebă cardinalul. 

— Mauvepin. 


25 /n petto (lat.) - în sinea sa, în secret. [n.t.]. 


— Un nume ciudat! 

— Este neobişnuit, într-adevăr, dar el mi-a deschis, cu toate 
acestea, porţile Cerului, unde am primit rangul de suflet binecuvântat. 

— Aţi fost, fără îndoială, catolic devotat? 

— Şi bun regalist, monseniore. 

— Şi Dumnezeu v-a învestit cu încrederea lui, din moment ce v-a 
trimis la mine? 

Vocea, care venea dinspre tavan şi care părea să facă înconjurul 
camerei, răspunse: 

— Acest lucru se datorează faptului că, având de-a face cu oamenii 
Ligii, îi cunosc foarte bine. 

— Aşa trebuie să fie. 

— Şi Dumnezeu s-a gândit că, mai bine decât orice, aş putea pune 
pe Eminenţa Voastră la curent cu noutăţile din politică. 

— Ei bine! spuse cardinalul, suflete binecuvântat Mauvepin, pentru 
că aveţi misiunea de a-mi vorbi despre politică, vă ascult. 

Vocea continuă: 

— Monseniore, aţi auzit despre acel truc al Satanei care l-a făcut 
într-o zi pe un pustnic să-şi piardă sufletul. Ei bine! în ultimii zece ani, 
el şi-a schimbat deghizarea. 

— Ah! 

— EIl s-a făcut membru al Ligii. Spiritul Ligii este spiritul diavolului. 

— Dar atunci, oamenii care au plecat de aici... 

— Ei sunt membri ai Ligii, monseniore. 

— Atunci, ei sunt mesageri ai diavolului? 

— Desigur. 

— Şi diavolul este cel care-mi oferă tronul Franţei. 

— Eminenţa Voastră a spus-o. 

— Păi... atunci... de ce... chiar dumneata... suflete binecuvântat 
Mauvepin?... 

— Eu, monseniore, am drept misiune de a dejuca uneltirile 
diavolului. 

— Dar dacă-mi oferiţi acelaşi lucru ca şi el, totuşi... 

— Nu contează. 

Cardinalul îşi ridică privirea spre tavan, de unde continua să se 
audă vocea. 

— lată, murmură el, ceva ce nu mi-e uşor să înţeleg. 

— Veţi înţelege, totuşi. Membrii Ligii au un scop oferind coroana 
Eminenţei Voastre. 

— Şi, acest scop? 

— Să vă explic, monseniore. Membrii Ligii sunt împărţiţi în două 
tabere; cele două tabere au puncte de vedere diferite, dar au fost de 
acord să vă ofere coroana, şi fiecare are planul său. 

— lată ceva foarte complicat. 


— Motiv pentru care Eminenţa Voastră ar face bine să mă asculte, 
continuă vocea, care părăsi tavanul pentru a face o plimbare în 
adâncimile podelei. 

— Ascult, spuse cardinalul. 

— Prima tabără a membrilor Ligii este formată din duşmani fanatici 
ai regelui Henric. 

— Ah! 

— Aceştia, urându-l de moarte pe rege, urându-i pe hughenoți şi pe 
nepotul vostru, regele Navarrei, vor să vă facă rege. 

— Bine. Şi ceilalţi? 

— Ceilalţi sunt partizani ai Casei de Lorena. 

— Atunci, spuse cardinalul, de ce nu au ales ca rege un prinţ loren? 

— Eminenţa Voastră nu poate ignora faptul că regele Henric a pus 
să fie omorâţi ducele Henric de Guise şi fratele său, cardinalul, la 
castelul din Blois. 

— Ştiu despre asta, vai! 

— Acest act teribil de autoritate a fost cauza protestelor 
parizienilor, care au dus la detronarea regelui Henric. 

— Dar rămâne ducele de Mayenne? 

— Da, desigur. 

— Ei bine! cum de nu s-au gândit la el? 

— Oh! Acesta este secretul doamnei ducese de Montpensier, sora 


sa. 
— Şi acest secret?... 
— Dumnezeu şi cu mine îl ştim. Doamna de Montpensier vrea să fie 
regină. 


— Haida-de! 

— Şi să devină soţia regelui Carol al X-lea. 

— Cum s-ar spune, a mea? 

— Da, monseniore. 

— lată deci, un alt motiv care i-a convins pe membrii Ligii să-mi 
ofere tronul? 

— Exact. 

— Nu cumva există şi un al treilea motiv? 

— Ba da, monseniore. 

— Şi acesta din urmă? 

— Este că Providența m-a însărcinat să vă conving... 

— Să vedem? spuse cardinalul. 

— Dacă veţi fi de acord să fiţi numit rege, poporul Parisului vi se va 
supune. 

— Foarte bine! 

— Şi îi veţi ordona să demoleze baricadele şi să-şi redeschidă 
porţile. Atunci regele Henric al II-lea va reveni în capitala sa. 

— Şi el va ordona să fiu decapitat... 


— Dimpotrivă, acesta va da mâna cu Eminenţa Voastră. 

— Dar nu voi mai fi rege! 

— Oricum, veţi fi mult mai puţin dacă vă veţi căsători cu doamna 
de Montpensier. 

— O cunoaşteţi? întrebă cardinalul. 

— Da, monseniore. 

— Se spune că este foarte frumoasă. 

— Este cocoşată, monseniore. 

— Uf! spuse cardinalul. 

— Şi şchioapă, continuă vocea lui Mauvepin. 

— Păi, atunci... 

— Monseniore, spuse cu gravitate vocea divină, Dumnezeu vă 
porunceşte să vă supuneţi mie. 

— Să mă supun dumneavoastră? 

— Da, cel puţin să îmi urmaţi sfatul... 

— Ei bine! ce ar trebui să fac? 

— Să răspundeţi, în primul rând, mâine dimineaţă, mesagerilor 
poporului din Paris, că veţi accepta tronul. 

— Bine! şi apoi? 

— Şi să plecaţi cu ei la Paris. 

— Asta e tot? 

— Nu, monseniore. 

Şi pentru a-i dovedi cardinalului că el era un spirit adevărat, vocea 
părăsi duşumeaua şi se instală în perete. 

— Ce altceva ar mai trebui să fac? întrebă cardinalul. 

— Pe drum, mâine dimineaţă, Eminenţa Voastră va întâlni un 
cerşetor tânăr care îi va cere de pomană. 

— li voi da punga mea. 

— Nu despre asta este vorba, monseniore, Eminenţa Voastră îl va 
lua în serviciului său. 

— In ce calitate? 

— Ca valet de cameră. 

— Dar, de ce? 

— Pentru că acest cerşetor este un om sfânt căruia Dumnezeu i-a 
rezervat lucruri mari. 

— Binecuvântatule  Mauvepin, spuse cardinalul, şi spiritul 
dumneavoastră va fi alături de mine? 

— Adesea, monseniore. 

— Imi veţi mai vorbi? 

— li voi dicta Eminenţei Voastre sfaturi de la înălţime. 

— Şi, după ce voi ajunge la Paris, ce voi face? 

— lată ceea ce nu ştiu încă, răspunse răposatul Mauvepin, şi mă voi 
întoarce în Cer pentru a prelua noi instrucţiuni. 

Şi vocea se stinse. 


— Binecuvântatule Mauvepin... îl strigă cardinalul, încă un cuvânt! 

Dar nimeni nu-i mai răspunse. 

Mesagerul se înălţase, fără îndoială, la Cer. 

Cu toate acestea, maestrul Paterne nu pierduse un cuvânt din 
conversaţia cardinalului cu vocea divină. 

Când el nu mai auzi vocea, gândi că ar putea intra în camera 
cardinalului. 

Dar, în acel moment, draperia de catifea, care acoperea un canat al 
uşii, se mişcă şi lăsă să se vadă o mână şi un braţ. 

Această mână îl apucă de umăr pe preot. 

În acelaşi timp, un bărbat ieşi la iveală din faldurile draperiei. 

Acest bărbat, care îi era necunoscut lui Paterne, îi spuse pe un ton 
batjocoritor: 

— Ah? deci obişnuiţi să ascultați pe la uşi, domnule Paterne? 

Şi cum preotul speriat deschise gura să strige, necunoscutul îi puse 
un cuţit italian la gât şi îi spuse: 

— St! Aveţi grijă! v-aţi putea răni. 

Părul rar al lui Paterne se zbârli. 


Capitolul IV 

Deci, omul care îi pusese cuțitul la gât abatelui Paterne, preotul 
oficial şi valetul de cameră al Eminenţei Sale, cardinalul de Bourbon, 
apăruse din faldurile draperiei. 

Mina speriată a lui Paterne îl făcu să zâmbească. 

— Veniţi pe aici, îi spuse el, pentru că vreau să vorbesc mai mult 
timp cu dumneavoastră... 

Paterne făcu un semn care voia să spună: 

— Ţineţi viaţa mea în mâinile dumneavoastră, deci voi face tot ce 
vreţi... 

Necunoscutul îl conduse spre celălalt capăt al camerei şi îl împinse 
spre fereastră. 

El continua să ţină teribilul său pumnal în mână şi Paterne fu nevoit 
să păstreze o atitudine plină de docilitate. 

— Domnule Paterne, repetă necunoscutul, obişnuiţi să ascultați pe 
la uşi? 

Paternă îngăimă ceva. 

— Ştiţi că aceasta este o meserie mârşavă faţă de cea de spion? 

Paterne îşi înclină capul. 

— Aţi auzit ce spunea cardinalul?... 

Paterne tremura, pentru că pumnalul acela teribil continua să 
strălucească în mâinile necunoscutului. 

— Şi ce i-a răspuns spiritul divin?... 

— Da, am auzit, răspunse în cele din urmă Paterne cu o voce slabă. 


— Ei bine! continuă necunoscutul, cu toate că mă tentează să vă 
înfig pumnalul în inimă sau în gât, aş vrea să vă vorbesc. 

Paterne se înclină, rânji încercând să mimeze un surâs şi mulţumi 
aproape ca un om condamnat care mulţumeşte călăului, în cazul în 
care, acesta din urmă, ar fi dispus să-i mai acorde câteva momente de 
răgaz. 

— Bunul meu domn Paterne, spuse necunoscutul, sunteţi capelan? 

— Da, spuse Paterne. 

— Şi sunteţi de mult timp în serviciul cardinalului? 

— De douăzeci de ani. 

— El ţine la dumneavoastră? 

— Cred că da. 

— Şi aveţi o anumită influenţă asupra deciziilor lui?... 

— Sper că da. 

— Ei bine! deoarece aţi auzit discuţia lui cu spiritul divin, ce 
credeţi? 

— Cred, spuse Paterne, că Excelenţa Sa ar face bine să accepte 
coroana. 

— Şi să se căsătorească cu doamna de Montpensier?... 

— Oh! nu!... 

Şi Paterne făcu un gest de groază. 

— Şi, de ce nu? 

— Am oroare de cei din familia de Guise... 

— Ah! 

— Şi aş trimite la naiba pe toţi membrii Ligii, pentru că, după 
părerea mea, ei au cauzat tot răul în religie. 

— Domnule Paterne, spuse necunoscutul, vorbiţi destul de bine... 

Paterne se înclină. 

— Şi încep să cred că ne putem înţelege. 

Paterne, care vedea lucind în continuare sinistra lamă a stiletului, 
răspunse fără ezitare: 

— Şi eu sunt sigur! 

— Deci, urâţi Liga?... 

— O urăsc de moarte. 

— Şi vă iubiţi stăpânul?! 

— Până la adoraţie. 

— In consecinţă, îi vreţi binele?... 

— Sigur că da. 

— Şi celor de acelaşi neam? 

Acest cuvânt imprudent îi stârni neîncrederea lui Paterne, care 
pierdu din vedere pumnalul şi-l privi pe cel care-l ţinea. 

— Până la urmă, cine sunteţi dumneavoastră? spuse el. 

— Pentru a vă explica, trebuie să vă pun o întrebare. 

— Să vedem? spuse Paterne. 


— Credeţi în miracole? 

— Vai! oftă Paterne, sunt nevoit, pentru că deja am văzut unul... 

— Il veţi vedea pe al doilea, spuse necunoscutul. 

— Ah! spuse Paterne, care tresări. 

— Cu toate că mă vedeţi, eu sunt mort. 

— Dumneavoastră! 

— Eu sunt acel Mauvepin al cărui spirit l-aţi auzit vorbind şi căruia 
Dumnezeu i-a dăruit un trup. 

Paterne se dădu înapoi tremurând cu totul. 

— Cum s-ar spune, îngăimă el... aţi înviat... nu-i aşa? 

— Pe moment. 

— ŞI... în ce scop? 

— Cu scopul de a-l salva pe regele Franţei, răspunse el, care nu era 
nimeni altul decât Mauvepin, într-adevăr. 

— Cum? făcu Paterne care nu înţelesese. 

— Vă spun că am înviat... 

— Bine. 

— Cu scopul de a-l salva pe rege... 

— Dar... pe care rege? 

— Pe regele Franţei, desigur! 

— Dar sunt doi în acest moment... 

— Cum aşa? 

— În primul rând, este regele Henric al III-lea. 

— Bine! 

— Şi regele Carol al X-lea. 

— Perfect! 

— Ei bine! pentru care aţi înviat? 

— Pentru al treilea, răspunse Mauvepin cu răceală, care îl privi pe 
Paterne. 

— Al... treilea... cine este acesta?... întrebă capelanul înnebunit de 
durere. 

— Domnule Paterne, spuse Mauvepin, vă voi da un sfat... 

— Vă ascult, spuse preotul. 

— Când cineva ţine la pielea lui?... Ţineţi la propria voastră viaţă, 
nu-i aşa? 

— Fireşte, domnule. 

— ŞI, în plus, la mântuirea veşnică... 

— Chiar mai mult decât la pielea mea, spuse Paterne cu bucurie. 

— Ştiţi ce anume ar face? 


— Nu. 

— Să se supună. 
— Dar... cui? 

— Miel... 


Mauvepin avu o privire scânteietoare, o privire care-l sperie pe 


Paterne şi care-l făcu să se dea înapoi... 

Dar, după ce făcu doi paşi, o voce imperioasă, arogantă, teribilă, 
plecă din tavan şi ajunse până la el. 

Această voce îi spuse: 

— Supune-te! 

Ori, cum Mauvepin era în spatele lui şi cum vocea părea să-i vină în 
sprijin, Paterne nu avu nicio clipă îndoială asupra intervenţiei divine şi 
murmură cu toată resemnarea: 

— Mă voi supune! 

Atunci Mauvepin îl luă de braţ şi îi spuse: 

— Veniţi cu mine, vă voi da micile mele instrucţiuni. 

— Aşa deci, spuse Paterne tremurând din toate încheieturile, vă 
numiţi Mauvepin? 

— Da. 

— Şi sunteţi mort? 

— Am fost, nu mai sunt, din moment ce eu sunt aici, înviat! 

— De cât timp? 

— De un sfert de oră... 

— Dar, pe unde aţi intrat? 

— Pe uşa castelului. 

— Şi nu aţi fost văzut? 

— Aveam o haină de cerşetor... Am fost lăsat să intru în bucătărie. 

— Ah! 

— Şi, din bucătărie, m-am strecurat până aici. 

— Incă un cuvânt, domnule Mauvepin. 

— Vă ascult. 

— Aţi fost cu adevărat mort? 

— Da. 

— Şi aţi înviat? 

— In carne şi oase. 

— Puteţi muri din nou? 

Mauvepin se încruntă. 

— Nu, spuse el, dar cel care ar încerca să mă omoare va fi 
blestemat... 

— Nu eu voi fi acela care voi încerca... fiţi liniştit!... murmură 
Paterne îngrozit... 

— Să mergem! veniţi! spuse Mauvepin... 

Şi el îl scoase din acea cameră şi se închiseră împreună în camera 
care, timp de atâtea secole, în castelul Vendôme, servea drept 
camera capelanului. 

A doua zi, în zori, Eminenţa Sa, monseniorul cardinal de Bourbon, 
se trezi plin de viaţă. 

El adormise cu gândul că va purta o coroană; visase toată noaptea 
ceremonia sacră de încoronare; se trezise cu intenţia deja formată de 


a se supune vocii divine care îi poruncise să accepte coroana. 

Atunci cardinalul chemă la el pe mesagerii locuitorilor Parisului. 

— Domnilor, le spuse el, m-am consultat cu Cerul astă noapte şi el 
mi-a dat sfatul de a deveni regele Franţei. 

Ambasadorii scoaseră un strigăt şi, o oră mai târziu, noul rege porni 
la drum spre Paris. 


Capitolul V 

In timp ce Eminenţa Sa, cardinalul de Bourbon, recunoscut ca rege 
de către parizieni, sub numele de Carol al X-lea, intra în Paris după un 
marş forţat de cinci zile, celălalt rege al Franţei, fostul, cum s-ar 
spune, Majestatea Sa Henric al III-lea, de Valois, era la Saint-Cloud. 

Regele Franţei se îndoia puţin, în acest moment, că parizienii care 
avuseseră îndrăzneala de a-l detrona ar fi venit direct de la Blois la 
Saint-Cloud. 

Acolo el era înconjurat de o armată numeroasă şi de toţi bravii 
căpitani care erau în serviciul său. Domnul de Montmorency, ducele 
de Joyeuse, ducele de Rohan, toţi încă tineri, şi alţi douăzeci, erau 
adunaţi în jurul regelui, în timp ce capitala sa îşi închisese porţile 
pentru el. 

Trecuseră trei zile de când era în Saint-Cloud. În urmă cu cinci ani 
el plecase într-o dimineaţă pentru a asista la înmormântarea trupului 
neînsufleţit al monseniorului duce de Anjou, fratele său cel mai mic. 

Puţine lucruri se schimbaseră de atunci în jurul regelui. 

Curtenii, începând cu domnul d'Epernon, continuau să fie în grațiile 
regelui; oamenii de stat, consilierii, cum era şi domnul de Harlay, erau 
în continuare ţinuţi la distanţă. 

Doamna Catherine, retrasă la castelul din Amboise, nu revenise la 
curte din acea zi în care regele îi retrase puterea lui Crillon şi o puse 
pe doamna de Montpensier în libertate. 

Omul cu mască o urmă odată cu retragerea sa. 

Domnul de Crillon trăia în Avignon, în compania scutierului său, 
Fangas. 

Mauvepin dispăruse. 

Regele Navarrei se întorsese la Pau şi îşi acordase satisfacția de a 
lua cu asalt oraşul Cahors, care era al lui, în conformitate cu 
convențiile, pentru că făcea parte din zestrea doamnei Margareta de 
Franţa. 

Dar regele fusese uitat chiar şi de Crillon, mai ales, care, în mod 
cert, ar fi împiedicat cumplita tragedie de la Blois. 

Deşi avea cinci ani mai mult şi părul mai rar, Henric al III-lea nu era 
nici mai slab, nici mai bolnăvicios ca altădată. Mai mult chiar, 
sănătatea lui părea să se fi îmbunătăţit. 


Medicul fratelui său, răposatul rege Carol al IX-lea, rămăsese 
doctorul lui; era bătrânul Miron, care atunci avea aproape şaptezeci 
de ani. 

Miron sfârşi prin a-i spune regelui: 

— Majestatea Voastră, după o lungă suferinţă, este în mod clar bine 
refăcută şi, dacă nu veţi fi lovit de o moarte violentă, veţi trăi mult 
timp de acum înainte. 

— Dar totuşi, făcu Henric al Ill-lea, voi ajunge la şaizeci de ani, 
bunul meu Miron? 

— Cu uşurinţă, răspunse doctorul. 

— Deci, răspunse Henric al III-lea, mi-au mai rămas douăzeci şi cinci 
de ani de plăceri: După mine, potopul. 

Şi, după predicția îmbucurătoare a lui Miron, fruntea încruntată a 
regelui se destinse puţin câte puţin şi, pe măsură ce Liga devenea din 
ce în ce mai puternică şi pe măsură ce partidul rebelilor îşi îngroşa 
rândurile, monarhul părea că-şi recâştigase o parte din îndrăzneala sa 
de altădată şi o parte din acel curaj rece care fusese admirat la 
tânărul erou de la Jarnac şi de la Moncontour. A 

Ori, într-o dimineaţă, regele îl chemă la el pe domnul d'Epernon. 

Domnul d'Epernon, după asasinarea ducelui de Guise, respira mult 
mai uşurat; el făcea să-i sune pintenii şi vorbea cu voce tare 
ocărându-i pe parizieni, nici mai mult, nici mai puţin, ca şi cum ar fi 
biciuit o jumătate de duzină de şcolari. 

— Ei bine! d'Epernon, îi spuse regele, ai noutăţi de la Paris? 

— Da, Sire. 

— Haide, să auzim! 

— Parizienii continuă să-şi strângă rândurile. 

— Bine! 

— Ducesa de Montpensier îi comandă... şi în fiecare zi ea se plimbă 
călare pe străzi. 

Henric oftă. 

— Ah! Nu trebuia să o eliberez, spuse el. Am scăpat de ducele 
Henric şi de cardinal; dacă nu l-aş mai avea decât pe Mayenne, aş 
dormi liniştit. 

— Ei bine! vom asedia Parisul, dar va dura mult... foarte mult timp! 


— Îi vom da foc, spuse regele, şi voi construi o capitală în Lorena, 
această ţară dragă. , 

— E ca şi făcut, spuse d'Epernon, Franța va avea două capitale. 

— Dar nu, spuse regele. 

— Ba da, insistă d'Epernon. 

— Dar, din moment ce vom arde Parisul... 

— Lucrul acesta nu este uşor. Şi apoi, la nevoie, celălalt îl va 
reconstrui. 


— Care celălalt? 

Domnul d'Epernon avu un zâmbit trist. 

— Dumnezeule! spuse el, nu ştiu, într-adevăr, cum să-i spun 
Majestății Voastre. 

— Vorbeşte... 

— Ei bine! Există... un alt... 

— Alt ce? i 

— Un alt rege, spuse d'Epernon cu un oftat. 

Henric al Ill-lea sări din scaunul său. 

— Eh! spuse el... un alt rege!... 

— Da, Sire. 

— Şi, din ce țară? 

— Din Franța. 

Henric începu să râdă. 

— İl voi chema imediat pe Miron, spuse el, pentru că în mod sigur 
delirezi. 

— Am toate motivele, Sire. Parizienii vor să-şi aleagă un rege. 

— Eh! Haida-de! spuse Henric de Valois pe un ton dispreţuitor: va fi 
Mayenne? 

— Nu, Sire. 

— Sau un elector palatin? continuă Henric râzând. 

— Nu, Sire, repetă d'Epernon. 

— Atunci, nu-l văd decât pe messire de Rochibond, burghez din 
Paris. 

— Nu este nici el, Sire. 

— Sau chiar ducesa însăşi, care va purta pinteni şi care, în primul 
rând, îşi va lua numele de Satan? 

— Majestatea Voastră s-a apropiat, dar nu este ea, totuşi. 

— Ce vrei să spui? 

— Regele ales este un prinţ. 

— Loren? 

— Nu, francez. 

— Nu mai este niciunul, spuse Henric. 

— Majestatea Voastră se înşală, încă mai există Casa de Conde şi 
cea de Bourbon. 

— Ah! la naiba, strigă Henric al Ill-lea, îmi pui răbdarea la 

încercare, fiule! Parizienii sunt membri ai Ligii, nu-i aşa? 

— Fanatici, Sire. 

— Sunt adepţi ai catolicismului? 

— Cu frenezie. 

— Ei bine! cum Condé şi Bourbon sunt hughenoți, sunt liniştit, 
locuitorii Parisului nu vor fi de acord să-i guverneze. 

— Dar există un Bourbon care nu este hughenot, spuse cu răceală 
d'Epernon. 


— Ah! este adevărat, spuse regele, este vorba de bătrânul cardinal. 

— L-aţi numit, Sire. 

— Un motiv în plus pentru a te crede nebun, fiule! 

— Cum aşa, Sire? 

— În primul rând, cardinalul are mai mult de şaizeci de ani şi este 
un om cumsecade. 

— El se ţine foarte bine şi este încă foarte viguros, Sire. 

— Totuşi, este cardinal. 

— Ah! acest lucru nu este un obstacol. 

— Crezi! 

— Dovadă fiind că locuitorii îl aclamă. 

— Pe el? 

— Da, Sire. 

— Ei l-au numit rege? 

— L-au numit regele Carol al X-lea, Sire, iar legatul papal, acelaşi 
care a excomunicat-o pe Majestatea Voastră... 

— Taci, d'Epernon! făcu Henric al III-lea cu teamă. 

— Legatul, continuă d'Epernon, trebuie să-l ungă rege, mâine, 
duminică. 

— Unde? La Reims? 

— Nu, la Paris. 

Regele avu o scânteiere de furie în privire. 

— Trăiască Dumnezeu! spuse el, asta nu se va întâmpla. 

— Este foarte dificil de a-i împiedica, Sire. 

— Cum aşa? 

— Porţile Parisului sunt groase. 

— Le voi sparge! 

— Şi apoi, odată uşile sparte, vom intra în oraş. 

— Da, într-adevăr... Voi trece toţi locuitorii prin vârful săbiei. 

— Lucru nu este deloc uşor, Sire. 

— Crezi? 

— Parizienii sunt în stare să reziste doi ani. 

— Ah! oftă Henric al Ill-lea, dacă l-aş fi avut pe bravul meu Crillon? 
Dar el m-a părăsit... el nu a mai vrut să mănânce pâinea mea. 

— Cred că a găsit-o prea tare, observă d'Epernon cu răutate. 

— Domnule d'Epernon, sunteţi un neghiob, spuse o voce din uşă. 
Pâinea regelui nu a fost niciodată tare. 

Şi un om intră. 

Acest om era Crillon. 

Crillon, care revenea punându-şi sabia la picioarele regelui Franţei. 

— Sire, spuse el, când regele nu are nevoie de mine, eu nu am ce 
face la curte, în compania unor feţi-frumoşi aşa ca domnul d'Epernon, 
dar, când serviciile mele pot fi utile, să fiţi sigur că mă veţi revedea. 

— Mulţumesc! bunul meu Crillon, spuse regele întinzându-i mâna. 


Capitolul VI 

Henric al II-lea fusese atât de puţin norocos în decursul anilor, încât 
el privi sosirea lui Crillon ca o şansă fericită şi o întâmplare a sorții. 

— Într-adevăr, bătrâne prieten, spuse el lăsându-l pe bătrânul 
căpitan să-i sărute mâna, v-aţi întors la mine? 

— Da, Sire. 

— Ah! este tocmai momentul potrivit în care am nevoie de 
dumneavoastră. 

— Sire, spuse Crillon, cred că Majestatea Voastră are tot timpul 
nevoie de mine. 

— Serios? spuse regele. 

— Am onoarea de a-i spune Majestății Voastre, făcu pur şi simplu 
marele căpitan. 

— Este posibil, de fapt, spuse regele, cu o oarecare smerenie. 

— Totuşi, adăugă Crillon, de multe ori s-a întâmplat ca Majestatea 
Voastră să se teamă de sfaturile mele ca de ciumă. 

— Oh! făcu regele. 

— Atunci, continuă Crillon, am plecat. Acesta era cel mai bun lucru 
pe care-l aveam de făcut. 

— Dar, bunul meu Crillon, spuse regele, asta s-a întâmplat cu mult 
timp în urmă, mi se pare. 

— Cinci ani, Sire. 

— ŞI, în timpul acestor ani, s-au întâmplat multe lucruri bune. 

— Da, Sire. 

— În primul rând, am scăpat de ducele de Guise şi de frate său. 

— Sire, spuse Crillon cu asprime, Majestatea Voastră nu ar trebui 
să-mi vorbească despre această aventură. 

— Şi de ce, bunul meu Crillon? 

— Pentru că ştiţi care este punctul meu de vedere şi pentru că 
este... inutil! 

— Şi, de ce, atunci? 

— În primul rând, pentru că ducele este mort şi pentru că nu mai 
poate reveni. 

— Şi apoi? 

— Şi pentru că am dezaprobat această acţiune a Majestății Voastre. 

— Haida-de! exclamă uimit regele. Dar n-ai vrut să-l decapitezi 
chiar tu însuţi? 

— Da, Sire. 

— Ei bine! atunci... aceasta mi se pare... 

— Dar, în ziua aceea, Sire, locuitorii Parisului bubuiau lângă porţile 
Luvrului şi noi am fost în legitimă apărare, în timp ce, la Blois... 

Crillon se opri. 


— Încheiaţi, spuse regele. Sunt decis să ascult adevărul din gura 
dumneavoastră, domnule Crillon. 

— Ei bine! Sire, murmură Crillon, coborându-şi privirea şi 
continuând cu o voce şoptită, moartea prinților loreni este un asasinat 
care, probabil, va influenţa domnia voastră. 

Regele se încruntă, dar nu spuse nimic. 

Crillon adăugă: 

— Şi, cu siguranţă, aceasta nu va servi prea mult, deoarece Casa 
de Lorena continuă s-o considere învinsă pe Majestatea Voastră. 

— Oh! O voi învinge! Il voi zdrobi pe Mayenne în luptă! 

— Vă voi ajuta, Sire. 

— In ceea ce priveşte ducesa... 

— Ah! Sire, spuse Crillon, ducesa îmi produce o teamă mai mare 
decât toate armatele din lume. Majestatea Voastră a avut-o în mâinile 
sale o dată, dar este puţin probabil ca ocazia să se mai repete. 

Henric îşi muşcă buzele, apoi, schimbând brusc subiectul: 

— Ar trebui să dăm asalt asupra Parisului, spuse el, ce credeţi, 
cavalere? 

— Cred, Sire, că acest lucru merită o reflecţie. 

— Ei bine! să reflectăm. 

— Nu cu mine, Sire, eu nu sunt un bun politician, şi domnul 
d'Epernon, aici de faţă, nu este nici măcar un soldat. Dacă veţi decide 
să atacați, voi fi în stare chiar să mărşăluiesc, dar... 

— Dar ce? spuse Henric. 

— Asta sună foarte serios. 

— Dar trebuie totuşi să mă întorc în capitala mea şi să-l alung pe 
uzurpator. 

Un zâmbet se întrezări pe buzele lui Crillon. 

— Sire, spuse el, Majestatea Voastră a suportat un joc murdar 
pentru o lungă perioadă de timp... pe măsură ce, din neatenţie, fără 
îndoială, aţi răspândit atuurile voastre. 

— Ce vrei să spui? 

— Din fericire, v-a reintrat unul. 

— Tu eşti. 

— Nu, Sire. Atunci, dacă pe mine mă consideraţi un atu, îi spun 
Majestății Voastre că are două acum. 

— Şi care e acel atu? 

— Este cardinalul Charles de Bourbon, care doreşte să accepte 
coroana din mâna parizienilor. 

— Şi tu îl numeşti un atu? 

— Da, Sire. 

Regele, uluit, îşi deschise ochii mari. 

— Sire, răspunse Crillon, îndrăznesc să o întreb pe Majestatea 
Voastră dacă are noutăţi despre doamna Catherine, regina-mamă? 


— Mama mea este în Amboise şi nu se mişcă de acolo. 

— Dacă voi îndrăzni să-i dau un sfat Majestății Voastre... 

— Vorbeşte! 

— Chemaţi-o pe regina-mamă să vă fie alături. 

— Dar eu nu am exilat-o. 

— Ah! 

— Şi dacă doamna Catherine m-a abandonat... 

— Acest lucru s-a întâmplat, probabil, spuse Crillon, pentru că 
Majestatea Voastră a crezut că nu avea nevoie de sfaturile ei. 

Regele oftă. 

— Doamna Catherine are sfaturi mai bune decât mine, Sire, dar 
pun pariu că ar fi de aceeaşi părere ca şi mine. 

— Cum aşa? 

— Ea i-ar spune Majestății Voastre să amâne asaltul asupra 
Parisului. 

— Crezi? 

— Sunt sigur. 

— Dar, cu ce scop? 

— Sire, spuse Crillon, voi face apel la amintirile regelui. 

— Să vedem? 

— Regele îşi aminteşte de Mauvepin? p 

— Bietul Mauvepin! spuse Henric, era spiritual şi mă amuza. In plus, 
se pricepea la politică. 

— Vă cred, Sire, şi el, mai bine decât mine, v-ar fi explicat avantajul 
pe care l-ar avea Majestatea Voastră să-i lase pe parizieni delirând, 
dându-le satisfacția de a avea un rege provizoriu. 

— Cum, provizoriu? spuse Henric al Ill-lea, căruia cuvântul i se păru 
ciudat. 

— Sire! murmură Crillon, Mauvepin vă va explica acest lucru. 

— Dar nu-l avem pe Mauvepin... Mauvepin m-a părăsit... este un 
nerecunoscător. 

— Cine ştie? spuse Crillon, este posibil ca Majestatea Voastră să-l 
vadă revenind, dacă... 

— Dacă?... spuse regele, văzând că ducele de Crillon ezita. 

— Dacă ar fi binevenit. 

— Oh! cu siguranţă. 

— Serios? făcu Crillon. 

— Pe cuvântul meu de rege! 

— Mulţumesc! Sire, spuse o voce din pragul uşii. 

Şi Mauvepin intră fără menajamente în cameră. 

— Cum! Tu eşti? spuse Henric uluit. 

— Da, Sire. 

— De undevii? 

— Din Gasconia. Şi aduc câteva mesaje pentru Majestatea Voastră. 


— De la sora mea Margot, fără îndoială? 

— În primul rând. 

— De la vărul meu de Navarra? 

— Apoi, dar îl mai am şi pe al treilea. 

— Şi de la cine, atunci, este acest mesaj? 

— De la Doamna Catherine, regina-mamă. 

— Ai văzut-o? 

— Am trecut prin Amboise. 

Cum regele nu avea intenţia de a-l invita pe Mauvepin să şadă, 
Mauvepin se aşeză, scandalizându-l pe domnul d'Epernon, care era un 
om de etichetă. 

— Majestatea Voastră să mă scuze, spuse el, dar am călărit opt zile 
şi şase nopţi şi sunt extrem de obosit. 

— Vrei să iei prânzul cu mine, Mauvepin? îl întrebă regele, care, la 
vederea fostului său bufon devenise foarte vesel. 

— Aş vrea, Sire, dar... cu o condiţie. 

— Oh! oh! făcu regele, îmi pui condiţii acum? 

— Mi-am format obiceiul de a vorbi sincer, Sire, la curtea regelui 
Navarrei. 

— Uf! făcu regele, vărul meu, Henric este un rege mai mic, e de 
înţeles... Dar, contează prea puţin! spune care-i condiţia şi voi vedea. 

— AŞ vrea ca Majestatea Voastră să-l invite la masă şi pe domnul 
de Crillon. 

— Fie, spuse regele. Şi apoi? 

— Şi să nu-l invite pe domnul d'Epernon. 

— Monseniore! spuse ducele, care se simţi ofensat. 

— Dragul meu duce, spuse Mauvepin pe un ton degajat, nu am 
nicio intenţie de a vă nemulţumi, doar că domnul de Crillon şi cu mine 
avem un mesaj secret pentru rege şi nu putem vorbi de faţă cu 
dumneavoastră. 

— Du-te, bietul meu d'Epernon, spuse regele. Te invit la cină, va fi 
o compensație. 

Domnul d'Epernon ieşi murmurând şi regele ceru masa de prânz. 
Când se aşeză la masă, avându-l la dreapta sa pe Crillon şi pe 
Mauvepin la stânga lui, acesta din urmă îi spuse: 

— Sire, monseniorul cardinal de Bourbon vine să fie proclamat rege 
de către burghezia şi locuitorii din Paris. 

— Ştiu asta, spuse Henric al III-lea. 

— Dar este un lucru pe care poate nu-l ştiţi, Sire. 

— Ce anume? 

— Cardinalul a început prin a refuza coroana... 

— Ah! 

— Şi, în urma sfatului unuia dintre prietenii voştri, a consimţit să 
devină rege. 


— Şi cine este acest ciudat prieten? întrebă Henric al III-lea. 

Mauvepin îşi turnă un pahar mare de vin de Jurançon, îl goli şi 
spuse: 

— Acesta sunt eu! 

Regele nu-şi putu reţine un gest de surpriză. 

— Sire! făcu Mauvepin pe un ton batjocoritor, ducesa de 
Montpensier caută un soţ, parizienii caută un rege; am făcut în aşa fel 
încât cu o piatră să dăm două lovituri. 

— Mauvepin, spuse regele, nu-mi plac enigmele. 

— Ei bine! Sire, vă rog să-mi daţi o felie din acest pate de căprioară 
care miroase ca un balsam, şi mă voi explica. 


Capitolul VII 

— Sire, continuă Mauvepin, îi spuneam deci Majestății Voastre că 
am făcut o piatră pentru două lovituri. 

— Cum aşa, dragul meu? 

— Parizienii vor un rege şi doamna de Montpensier doreşte un soţ, 
le-am fost de ajutor pentru a-şi îndeplini dorinţa. 

— Şi asta înseamnă că eşti prietenul meu? 


— Da, Sire. 

— Ventre-de-biche! sunt curios să înţeleg cum, dragul meu 
Mauvepin. 

— O implor pe Majestatea Voastră să fie atentă la cuvintele mele! 

— Să vedem! 


— Doamna de Montpensier este cea care s-a aşezat în fruntea 
parizienilor cu gândul să o detroneze pe Majestatea Voastră şi să 
aleagă un alt rege. 

— Ah! Ea este! spuse Henric al Iil-lea încruntându-se. 

— Desigur, şi tot ce vrea doamna de Montpensier, vor şi parizienii. 
Dacă doamna Louise de Vaudemont, regina Franţei, ar urma să moară 
mâine, rămânând văduv, Majestatea Voastră ar oferi mâna sa 
doamnei de Montpensier... 

— Ce oroare! murmură Henric al III-lea, care avea o frică instinctivă 
de ducesă. 

— Aceasta este o presupunere, Sire. 

— După aceea? 

— Parizienii l-ar detrona pe cardinalul de Bourbon şi ar veni umili să 
sărute picioarele Majestății Voastre. 

— Într-adevăr! 

— E aşa cum am onoarea să-i spun Majestății Voastre, doamna de 
Montpensier vrea un soţ. 

— Ca să-l facă rege? 

— Şi să devină regină, Sire. 


— Am înţeles. 

— Dacă nu l-ar fi găsit pe cardinal, ea s-ar fi căsătorit cu primul 
prinţ venit, chiar şi cu un elector palatin sau cu un arhiduce. 

— Oh! oh! 

— Şi, cum parizienii ar face tot ce vrea ea, l-ar pune pe tronul 
Franţei la fel de uşor cum aş goli această sticlă cu vin de Jurançon; 
unde mai pui, încheie Mauvepin, că electorul palatin sau arhiducele ar 
fi intrat în Paris cu o frumoasă armată. 

— Acest lucru este bine gândit, murmură Henric al II-lea. 

— Aşteptaţi încă, Sire: dacă niciun elector, niciun arhiduce n-ar dori, 
din întâmplare, mâna ducesei, ea ar găsi un simplu gentilom pe care, 
din dragoste pentru ea, parizienii l-ar ridica pe scut. 

— Ah! haida-de! spuse regele. 

— Contele de Crèvecoeur, de exemplu! 

Regele îşi aminti de acel tânăr chipeş care, în urmă cu cinci ani, îi 
vorbise atât de mândru şi atât de îndrăzneţ. 

— Ah! Desigur, spuse el, îl cunosc. 

— Şi acesta, Sire, spuse Mauvepin, îi va da, vă jur, unele probleme 
Majestății Voastre. 

— Dar, în fine, spuse Henric al Ill-lea, doamna de Montpensier nu s- 
a decis deja să se căsătorească cu cardinalul? 

— Nu încă. 

— Dar ea îl ia în calcul? 

— Da, de îndată ce Papa îl va revoca pe Eminenţa Sa din funcţia sa 
ecleziastică. 

— ŞI, îi va lua mult timp? 

— l-ar trebui o lună întreagă, spuse el, şi, într-o lună, Parisul va fi al 
nostru. 

— Sper să fie aşa, spuse regele, nu-i aşa, Crillon? 

— Dar, spuse bravul cavaler, care până atunci tăcuse, lăsându-l pe 
Mauvepin să vorbească, nu ştiu, Sire, ca vreun loc să fi rezistat în faţa 
mea mai mult de o lună. 

— Deci, continuă Henric al Ill-lea, chiar tu ai propus această 
căsătorie? 

— Nu chiar, Sire, dar eu sunt cel care l-a sfătuit pe cardinal să 
accepte, spuse Mauvepin. 

— Şi cardinalul ţi-a urmat sfatul? 

— Pe al meu, nu, ci pe al Cerului. 

Apoi, uitându-se la rege cu zâmbetul lui viclean, Mauvepin 
continuă: 

— Majestatea Voastră a uitat noaptea în care m-am prefăcut mort? 

— Ah! caraghiosule! spuse Henric al Iil-lea, ţi-ai bătut joc de mine în 
acea zi. 

— Era în interesul Majestății Voastre. 


— Fie! dar... 

— Şi, altfel spus, în acelaşi fel mi-am bătut joc de monseniorul 
cardinal de Bourbon, iată cum l-am convins! 

Aceste cuvinte fiind spuse, Mauvepin povesti regelui cum, ascuns în 
faldurile unei uşi, el jucase în castelul din Vendôme, rolul unei voci 
divine; cum, după aceea, recunoscut printre oamenii cardinalului, el 
îşi continuă acest rol în timpul călătoriei noului rege de la Vendôme la 
Paris; apoi el conchise: 

— Prin urmare, Sire, cardinalul nu a făcut decât ce i-a poruncit 
Providența. 

— Ah! într-adevăr! 

— El va guverna Parisul aşa cum va dori Providența. 

— Şi Providența? 

— Sunt eu, desigur! 

— Bine! 

— Şi îi voi porunci tot ce va dori Majestatea Voastră. 

— Am înţeles, spuse regele. Dar doamna de Montpensier va 
accepta oare această intervenţie divină? 

— Da, Sire. 

— Crezi? 

— Voi face un experiment şi sper că îmi va reuşi. 

— Şi, aşteptând, spuse regele, cred că voi lua măsurile necesare 
pentru a reveni la Paris. 

— Majestatea Voastră ar face bine să aştepte întoarcerea reginei- 
mamă. 

— Deci ea se va întoarce? întrebă regele. 

— Şi sosirea regelui Navarrei. 

— Hei! ce vrei să fac cu acest hughenot, Mauvepin? 

— Sire, spuse tânărul cu gravitate, momentan, moştenitorul direct 
al Majestății Voastre este regele Navarrei. 

— Ei bine! spuse regele cu umor, el va aştepta mult timp această 
moştenire. 

— El nu visează să pună mâna pe coroană, Sire, în timpul vieţii 
Majestății Voastre, ci pentru a o apăra şi, la această oră, spuse 
Mauvepin cu gravitate, regele Navarrei a devenit braţul drept al 
monarhiei. 

— Dar el este un hughenot! 

— Ce importanţă are? 

— Şi oamenii din Ligă?... 

— Oamenii Ligii sunt nişte rebeli, spuse Mauvepin, pe când 
hughenoţii sunt supuşi loiali. 

— Dar Papa... ce va spune? 

— Papa a excomunicat-o deja pe Majestatea Voastră, Sire. 

Regele tresări şi scoase un strigăt plin de durere. 


— Prin urmare, continuă Mauvepin, Majestatea Voastră nu se mai 
teme de mânia Bisericii. 

— Vai! Nu, deoarece acestea cântăresc foarte mult pentru mine. 

— Ei bine! Papa va ridica excomunicarea într-o zi, Sire... 

— Şi, când va fi asta? 

— Atunci când Majestatea Voastră va reveni la Paris, în fruntea unei 
armate victorioase, avându-l pe regele Navarrei lângă el. 

Şi Mauvepin se ridică în timp ce rosti aceste cuvinte şi, îndoind 
şerveţelul său, spuse: 

— Se dejunează foarte bine la Majestatea Voastră. Voi avea 
onoarea de a reveni. 

— Vei pleca? 

— Da, Sire. 

— Unde anume? 

— Voi merge la Paris. 

— Aproape de cardinal? 

— Desigur. Nu trebuie să-mi joc rolul? 

— Atunci ar trebui să-ţi dau instrucţiuni? 

— Este inutil. 

— Cum aşa, dom'le Mauvepin? făcu regele. 

— Păi, am primit deja instrucţiuni, Sire. 

— De la cine? 

— De la regina-mamă. l-am spus deja Majestății Voastre că am 
văzut-o la Amboise. 

Henric al Ill-lea nu spuse nimic. El deveni răbdător şi se resemnă 
văzând că doamna Catherine îşi relua, din prima zi, responsabilitatea 
afacerilor. 

— Du-te! spuse el. Când te vei întoarce? 

— Mâine. La revedere! Sire. 

Şi Mauvepin părăsi Saint-Cloud. 

Regele, care se duse la fereastră, îl văzu încălecând pe un căluţ 
care porni la trap şi imediat se pierdu într-un vârtej de praf. 

Mauvepin traversă pădurea din Boulogne, satul Chaillot şi ajunse la 
poarta Saint-Honore care, la fel ca toate porţile Parisului, era închisă 
cu lanţuri şi păzită de burghezi. 

Dar Mauvepin trecu fără probleme. El nu avusese nevoie, pentru 
acest lucru, decât să arate o hârtie semnată Paterne. 

Fostul capelan, valet de cameră, devenise un fel de prim-ministru, 
după cum vom vedea mai târziu. 

Odată ajuns la Paris, Mauvepin o apucă pe drumul din cartierul 
Saint-Antoine. 

Apoi intră pe strada Lions-Saint-Paul. 

După aceea, din nou, el urcă pe scara casei vecine celei a lui 
messire de Rochibond, aceea în care avusese loc frumoasa încăierare, 


pe care o ştim, între Crillon şi gărzile regelui pe de o parte, şi 
burghezii Parisului de cealaltă parte. 

Şi el bătu la uşa lui Perine care, deşi era cu cinci ani mai în vârstă, 
continua să fie foarte frumoasă. Şi Périne, după ce deschise, îl 
îmbrăţişă pe Mauvepin. 


Capitolul VIII 

P&rine locuia în continuare în cămăruţa ei şi, deşi trăise cândva în 
cartierul Latin, care nu era chiar o şcoală consecventă, ea îl iubea în 
continuare pe Mauvepin. Mauvepin, ciupit de vărsat, cocoşat, dar 
spiritual şi curajos. 

Cu toate acestea, el nu se purta cu ea nici magnific, nici curtenitor, 
nici constant. 

Mauvepin plecase de multe ori din Paris timp de luni întregi lăsând 
o pungă aproape goală pe masa tinerei, şi în timpul absenţelor sale 
lungi, rareori îi trimitea veşti despre el. Cu toate acestea, Perine îl 
iubea. 

În acea zi, când apăruse Mauvepin, întorcându-se de la Saint-Cloud, 
unde luase prânzul cu regele, P&rine îşi aruncă braţele în jurul gâtului 
său şi îi spuse: 

— Ah! dumneavoastră mi-aţi spus în această dimineaţă că vă veţi 
întoarce, dar eu nu v-am crezut. 

— Şi, de ce, draga mea? 

— Pentru că, destul de des, mi-aţi spus acelaşi lucru. 

— Şi nu am revenit? 

— Vai! Nu. 

Mauvepin se aşeză pe colţul patului tinerei, îşi descheie centura, 
aruncă pălăria şi răspunse pe un ton serios: 

— Draga mea, tu nu înţelegi chestiuni politice. 

— Eu? 

— Da, tu. 

— Eu înţeleg un singur lucru, spuse P&rine, care făcu o strâmbătură 
simpatică, că mă veţi lăsa întotdeauna singură. 

— Spune, micuţo, făcu Mauvepin, tu nu te plictiseşti în acest cartier 
murdar?... 

— Mă plictisesc oriunde nu vă aflaţi, şi deloc, atunci când sunteţi cu 
mine. 

— Asta e minunat! dar nu mi-ai răspuns. Ţii tu atât de mult să 
locuieşti în casa asta? 

— Asta depinde... 

— Dacă ţi-aş dărui o cămăruţă drăguță undeva, cu scaune 
frumoase, cu un dulap cu sertare din aramă... cu o oglindă mare cu 
ramă de oţel, la fel de mare ca uşa de aici... 


— Vă bateţi joc de mine. 

— Şi un dulap plin de haine, rochii din stofă şi din mătase, cu 
panglici şi cu dantelă. 

Mauvepin întotdeauna se arăta puţin măreț în faţa lui Perine, încât 
tânăra îi râse în nas. 

— Deci, aţi găsit un talisman? spuse ea. 

— Aproape... 

— Şi cu acest talisman... aţi procurat aur, probabil! continuă ea pe 
un ton ironic. 

— Nu, dar am mijloacele de a-ţi oferi tot ce ţi-am spus. 

— Şi cum? 

— Ai văzut-o, uneori, pe ducesa de Montpensier?... 

— Regina baricadelor, adevărata stăpână a Parisului? 

— Da. 

— Dacă am văzut-o! spuse Perine. Dovada este că am tremurat de 
multe ori. 

— De ce? 

— Păi, din cauza dumneavoastră, nefericitule!... 

— Ei bine! spuse Mauvepin, sunt invidios că te voi introduce în 
serviciul doamnei de Montpensier ca servitoare. 

— Dar sunteţi nebun! 

— Deloc. Atunci înţelegi, nu-i aşa? alcovul, mobilierul rafinat, 
hainele de catifea, panglicile... ce ştiu eu? 

— Dar, spuse Perine care avea o doză destul de mare de bună 
creştere, pentru a intra în serviciul doamnei de Montpensier, care este 
o prinţesă, aproape o regină, trebuie ca lucrurile să fie bine gândite. 

— Haida-de! Adică? 

— În primul rând, o încredere de care eu nu mă bucur, şi 
dumneavoastră sunteţi departe de a o avea. 

— Greşeşti, Perinette. 

— Apoi, trebuie să fiu fiica unui nobil şi eu nu sunt decât o copilă 
săracă, găsită într-un colţ, la marginea cartierului Latin. 

— Haida-de! spuse Mauvepin, nu-ţi spun ca să te flatez, dar ai 
mâinile unei ducese. 

— Bine! asta poate fi adevărat! 

— Şi chipul, înfăţişarea, eleganța unei femei de calitate. 

— Toate acestea nu mă fac fiica unui nobil. 

— Ei bine! ţi-am găsit unul dintre strămoşi. 

— Mie? 

— Păi, da... ascultă: te numeşti domnişoara P&rine Isabeau de 
Chamberville. 

P&rine izbucni în râs. 

— Dar dumneavoastră deliraţi, dragul meu Mauvepin! 

— Tatăl tău a murit în serviciul ducelui François de Lorena şi ducesa 


de Montpensier i-a promis mătuşii dumneavoastră, stareță la 
mânăstirea din Aigremont, în Lorena, să te ia în serviciul său, ştiind că 
eşti orfană şi fără zestre. 

P&rine deschise ochii mari şi începu să se întrebe dacă Mauvepin nu 
înnebunise. 

Dar Mauvepin era serios şi vorbea ca un om care era sigur pe ceea 
ce spune. 

— Mauvepin, spuse P&rine, nu mă pricep să dezleg enigme. Dacă 
nu-mi veţi explica, nu voi înţelege deloc. 

— ţi voi explica, răspunse Mauvepin, dar nu încă, micuţo. 

— Şi, de ce? 

— Pentru că, înainte de asta, vreau să ştiu dacă ne putem înţelege. 

— Cum adică! 

— Să presupunem, continuă Mauvepin, că ai fi de-adevăratelea 
domnişoara de Chamberville, nepoata stareţei din Aigremont şi 
camerista doamnei ducese de Montpensier. 

— Ei bine? 

— Isabeau de Chamberville îl va uita pe Mauvepin pe care Perine îl 
iubea? 

— Oh, nu! spuse tânăra care luă tandru în mâinile sale capul lui 
Mauvepin şi îl sărută pe frunte. 

— Foarte bine, spuse Mauvepin cu răceală. Doamna de Montpensier 
are motivele ei să nu fie la înălţime în ceea ce priveşte moralitatea, 
cum s-ar crede, continuă Mauvepin. 

— Ah! spuse Périne. 

— Ea înţelege foarte bine că tinerii nu sunt înţelepţi ca bătrânii şi 
nu va considera ceva rău ca o servitoare să aibă un amorez. 

— Crezi? 

— Oh! Sunt sigur. Dar, urmăreşte-mi raţionamentul, micuța mea. 

— Vă ascult. 

— Am venit aici de puţine ori; ştii de ce? 

— Nu. 

— Pentru că am treburi la Luvru. 

— Ei bine ? 

— Când vei fi la Luvru, ne vom vedea în fiecare zi. 

— Adevărat? exclamă  P&rine, adevărat? Dar doamna de 
Montpensier nu locuieşte la Luvru. 

— Acest lucru se va întâmpla de mâine. Acum, o altă întrebare: pot 
conta pe ajutorul tău? vei fi discretă, devotată? 

— Ştiţi că vă iubesc, ingratule! spuse Perine, şi că sunteţi singura 
mea iubire. Acum, adăugă ea, am înţeles un singur lucru. 

— Care dintre ele? 

— Că vreţi să faceţi din mine un spion! 

— Uf! urât cuvânt... 


— Dar, haide, spuse Perine, a-mi risca viaţa pentru dumneavoastră 
este mai bine decât să trăiesc... aşa-i fericirea... Voi face tot ce veţi 
dori... 

— Dragă Perine! spuse Mauvepin, care crezu că e bine să o strângă 
uşor la pieptul său. 

— Totuşi, sunt curioasă să ştiu cum veţi face să devin domnişoara 
de Chamberville. 

— Recunosc, răspunse Mauvepin, că această chestiune ar fi fost 
dificilă nu numai mie. Dar norocul mi-a venit în ajutor. 

— Norocul? 

— Da. Imaginează-ţi că, în această dimineaţă, plecând de la tine 
pentru a mă duce să-l văd pe sărmanul meu rege la Saint-Cloud, am 
trecut printr-o aventură. 

P&rine începu să asculte cu atenţie. 

— In timp ce treceam prin satul din Chaillot - de-abia se făcuse ziuă 
atunci, - am găsit o fată care plângea, aşezată pe o bucată de zid, 
prăbuşită în mijlocul străzii. O tânără care plângea, pe care ai fi 
îndrăgit-o puţin, mai ales că era atât de drăguță... 

— Ah! făcu Perine, care se încruntă, ea era drăguță!... 

— Adorabilă! dar ascultă totuşi, geloasă mică şi rea! continuă 
Mauvepin. M-am apropiat de ea şi am întrebat care-i cauza durerii 
sale. 

— „Domnul meu, răspunse ea, sunt o biată orfană care călătoreşte 
cu un bătrân scutier. Noi am ajuns ieri seară la porţile Parisului şi, cum 
acestea erau închise, am fost obligaţi să venim şi să dormim în acest 
sat, în care scutierul meu avea o rudă care ne-a oferit ospitalitate.” 

— „Dar, domnişoară, i-am spus, până acum nu văd nimic foarte 
dureros în tot ce mi-ai povestit.” 

— „Oh! veţi vedea, domnule, mi-a spus ea. In această dimineaţă, 
am plecat din nou cu gândul să mergem la Paris; dar, în timp ce 
treceam pe această stradă, am întâlnit oameni înarmaţi, care au 
început să se uite la mine şi să-mi vorbească grosolan. Scutierul purta 
crucea de Lorena pe armura sa; oamenii înarmaţi erau soldaţii regelui. 
Ei l-au atacat, i-au răsturnat calul şi l-au luat cu ei.” 

— În acel moment al povestirii, continuă Mauvepin, ea mi-a spus că 
se numea domnişoara de Chamberville, că venea din Lorena pentru a 
intra în serviciul doamnei de Montpensier, pentru care avea o 
scrisoare de la mătuşa ei, stareţa din Aigremont, dar, laolaltă cu 
această scrisoare, primise şi câţiva galbeni, şi câteva haine într-un sac 
de piele pe care bătrânul scutier îl purta în banduliera sa. Oamenii 
regelui îi luară cei doi cai şi scutierul, astfel încât, biata copilă se 
găsea fără bani şi nu mai avea nici acea scrisoare care trebuia să-i 
facă trecerea la doamna de Montpensier. 

— Ei bine! Ce aţi făcut atunci? întrebă Perine. 


— Vei vedea... Mi-am luat un aer plin de compasiune şi i-am spus 
tinerei fete: „Din fericire, domnişoară, Providența m-a scos în calea 
dumneavoastră. Dacă oamenii care l-au luat pe scutierul tău sunt cu 
adevărat oameni ai regelui, nu-i vor face niciun rău.” 

— „Credeţi?” 

— „Şi l-au dus la Saint-Cloud, unde merg şi eu.” 

— „Aţi avea puterea, prin urmare, să determinaţi să-l pună în 
libertate?” întrebă ea. 

— „Categoric. Eu sunt unul dintre ofiţerii regelui.” 

— „Ei bine! dacă voi merge cu dumneavoastră?...” 

— „Oh! Nu, Saint-Cloud este departe de aici. Dar vă voi conduce la 
mânăstirea din Chaillot, unde mă veţi aştepta.” Ajunşi aici, am 
condus-o la mânăstire şi am luat-o separat pe maica stareță, 
spunându-i: „Maică, sunteţi devotată regelui, ştiu asta. Ei bine! Este în 
interesul foarte mare al regelui ca să o păziţi pe această fată care-i 
prizonieră aici şi care nu trebuie să iasă din această mânăstire, oricare 
ar fi pretextul.” Stareţa mi-a jurat pe Biblie, adăugă Mauvepin, că o va 
păzi cu mare grijă, şi apoi am plecat la Saint-Cloud. 

— Dar bătrânul scutier?... 

— Pe acesta îl luaseră elveţienii. 

— Fără să-i facă vreun rău?. 

— Niciunul. Le-am spus să-l bage în temniţă şi să-i ia sacul de piele. 

— Ce s-a întâmplat cu el? 

— L-am lăsat la Saint-Cloud, dar am păstrat scrisoarea stareţei din 
Aigremont. 

— Şi această scrisoare? 

— Uite-o. 

Şi Mauvepin trase scrisoarea din buzunar, apoi o întinse spre 
P&rine. 

— Ce ar trebui să fac cu ea?... 

— Draga mea, spuse Mauvepin, ascultă-mă cu atenţie; ai aici zece 
pistoli... 

Şi el puse cei zece pistoli noi pe masă. 

— După aceea? făcu Perine. 

— Vei merge în cartierul neguţătorilor de haine şi vei cumpăra 
haine potrivite pentru o fată nobilă ce urmează a face o călătorie. 

— Foarte bine. 

— Când vei fi bine pregătită, vei merge la Luvru. 

— Dar ducesa este deja acolo? 

— Nu încă; de asemenea, nu cu ea vei cere să vorbeşti. 

— Dar, cu cine? 

— Cu messire abatele Paterne, capelan al regelui. 

— Care rege? 

— Ai dreptate, sunt doi. Ei bine! regele Carol al X-lea. 


— Şi mă va conduce la ducesă? 

— Da, el va fi prevenit. 

— De cine? 

— De mine. 

— Dar această fată săracă al cărei nume îl voi lua? 

— Va rămâne în mânăstire. 

— Şi scutierul? 

— Este foarte bine tratat la Saint-Cloud. 

— Dar, obiectă Perine, se va afla adevărul mai devreme sau mai 
târziu. 

— Da, dar când se va afla, nu va mai fi nevoie să mă interesez de 
ceea ce face doamna ducesă de Montpensier. 

— De ce? 

— Pentru că ea va fi găzduită în donjonufP* de la Vincennes. 

P&rine tresări. 

— Aşa că! spuse Mauvepin, în această seară, micuţo, trebuie să 
plec. 

— Unde? 

— La Luvru. 

— Dar acolo sunteţi cunoscut? 

— Sunt unul dintre scutierii noului rege, adăugă Mauvepin zâmbind. 

Apoi depuse un sărut pe fruntea lui Perine şi plecă. 

După ce ieşi din casă, se îndreptă spre suburbia Saint-Antoine şi 
murmură: 

— Regele de Navarra va fi aici în opt zile şi, în cincisprezece zile, 
sper că regele Henric al Ill-lea va dormi la Luvru. 

Messire Paterne era în locuinţa lui. 

Locuinţa capelanului cardinalului Carol de Bourbon se afla de 
aproape patruzeci şi opt de ore, la Luvru. 

Acest vis pe care onestul capelan îndrăznise să şi-l facă într-o 
noapte, la castel din Vendôme, se realizase, ca prin magie. 

Monseniorul cardinal de Bourbon era rege! Rege al Franţei, aclamat 
de locuitorii Parisului, gata de a fi revocat de către Papă din funcţia sa 
ecleziastică şi de a se căsători cu Anne de Lorena, prinţesă de Guise şi 
ducesă de Montpensier! 

In mod cert, bunul Paterne trebuia să fie mulţumit, totul se 
realizase aşa cum îşi dorise. Noul rege intrase în Paris, seara, la 
lumina torţelor. Oamenii strigară: „Trăiască regele!” 

Burghezii, îngenuncheaţi în faţa lui îi prezentară cheile oraşului pe 
o pernă de brocart. Episcopul Parisului, venit în întâmpinarea lui, îi 
spuse în latină că era considerat cel mai mare fiu al Bisericii şi braţul 


26 Donjon - turnul principal, cel mai bine fortificat al unui castel medieval. 
[n.t.]. 


drept al religiei. În cele din urmă, legatul papal, care se grăbise la 
Paris pentru a-l întâmpina, spuse aceste cuvinte: 

— Sanctitatea Sa, moştenitorul tronului din Saint-Pierre, vă va 
elibera, monseniore, de jurămintele voastre religioase, cu scopul ca 
regele Carol al X-lea, să devină regele Franţei, să se căsătorească şi 
să asigure continuitatea dinastiei. 

Luvrul, care după plecarea precipitată a regelui Henric al Ill-lea, 
căzuse în mâinile burghezilor, Luvrul, după cum spuneam, fusese 
restaurat şi înfrumusețat. 

Cardinalul de Bourbon îl găsise pregătit să îl primească. 

Apoi, odată ce acesta se instală acolo, noul rege primi o vizită: 
vizita doamnei ducese de Montpensier. Ducesa era îmbrăcată în negru 
din cap până în picioare. Ea purta doliu după fraţii săi, marele duce de 
Guise şi cardinalul de Lorena. 

— Sire, îi spuse ea cardinalului, pun în mâinile voastre această 
putere pe care am ţinut-o un moment. Ştiţi ce trebuie să faceţi pentru 
binele regatului şi pentru salvarea religiei. 

Apoi, ea se retrase cu smerenie ca un monarh care abdicase. 

Cardinalului i-ar fi plăcut să-i răspundă, dar, mai întâi, fusese orbit 
de frumuseţea ducesei, care părea că are încă douăzeci de ani, chiar 
dacă ea se apropia de treizeci şi patru, apoi, el aştepta ordinele 
divine, rămânând tăcut timp de patru zile pentru că şi vocea divină 
tăcea. 

Cu toate acestea, părăsind castelul din Vendôme, monseniorul 
Charles de Bourbon întâlnise, într-adevăr, pe drumul său, aşa cum îl 
avertizase vocea divină, un tânăr cerşetor care îi ceruse de pomană. 
Cardinalul, ca să se supună ordinelor cerului, îl luă pe cerşetor în 
serviciul său. Spălat, îmbrăcat, cerşetorul era un bărbat destul de 
arătos, şi intră în Paris într-o cazacă? frumoasă de ofiţer al ducelui de 
Bourbon. 

Cu toate acestea, regele Carol al X-lea, de când ajunsese la Luvru 
aştepta cu nerăbdare poruncile Cerului şi aceste porunci nu veneau. 
De două ori, totuşi, atunci când se trezise, vocea divină se făcu auzită. 
Vocea îi spuse: 

— Aşteptaţi! 

Şi monseniorul Charles de Bourbon fu nevoit să aştepte. Şi, între 
timp, el fu copleşit cu onoruri şi glorie. Mulțimea adunată sub 
ferestrele Luvrului striga: 

— Trăiască regele! 

Noul suveran îşi petrecea seara şi dimineaţa făcând inspecții 
militare, la care burghezii asistau înarmaţi. 


27 Cazacă - bluză cu mâneci largi, lungă până mai jos de talie, încheiată la 
gât într-o parte. [n.t.]. 


În fine, ducesa de Montpensier venea să-i vorbească în fiecare zi şi, 
cu toate că era foarte afectată de moartea fraţilor ei, ea îi dădu de 
înţeles că el, Charles de Bourbon, era un cavaler foarte chipeş şi că se 
considera foarte fericită să fie consolată de el în marele său necaz. 

Ce şi-ar mai fi putut dori bunul Paterne? 

Pentru că bunul Paterne era, de fapt, umbra, gândul şi trupul 
cardinalului. 

În cazul în care cardinalul dormea prost, Paterne, a doua zi simţea o 
oboseală extremă. In cazul în care cardinalul lua o masă bună, 
Paterne se simţea fericit. 

Prin urmare, la prima vedere, s-ar putea crede că Paterne trebuia 
să fie cel mai fericit om din lume. El chiar devenise un personaj 
important. 

Se spunea în şoaptă că el era primul-ministru. 

Seniorii loreni îl salutau, burghezii din Liga Sfântă se plecau 
înaintea lui. 

Pajii ducesei îl numeau „monseniore”. 

Chiar ducesa însăşi îl numea „messire Paterne”. 

In cele din urmă, i se dădu drept locuinţă, în Luvru, două camere 
frumoase, care altădată fuseseră ocupate de domnul de Quelus şi de 
domnul d'Epernon, favoriţii regelui detronat! 

Cu toate acestea, messire Paterne era trist! Trist şi morocănos ca 
un soţ gelos, avea inima tristă şi sufletul sfâşiat. Secretul tristeţii lui 
Paterne era uşor de ghicit: Paterne era sclavul lui Mauvepin. 

Mauvepin îi pusese, în castelul din Vendôme, pumnalul său la gât şi 
îi spuse: 

— Jură-mi pe mântuirea sufletului tău, că mă vei asculta, că vei 
păstra secretele mele, că vei fi ministrul dorințelor mele, fără a 
discuta vreodată, dacă nu, te voi omori! 

Ori, messire Paterne ţinea la viaţa sa; ca să trăiască, el a trebuit să 
facă jurământul cerut de Mauvepin. Şi apoi, messire Paterne era 
credincios. Încălcându-şi jurământul, s-ar fi condamnat la osânda 
veşnică. Şi Paterne îşi respecta cu fidelitate cuvântul dat. 

De aceea era trist, pentru că el ştia că regele Carol al X-lea era un 
rege de conjunctură, aflat la ordinele stăpânului Mauvepin. De aceea, 
capelanul, care trecea drept prim-ministru, cuprins de melancolie, 
stătea închis în apartamentul său din Luvru, atunci când se auzi o 
bătaie la uşă. 

— Intraţi, spuse el. 

Uşa se deschise, Mauvepin apăru. 

Bufonul regelui Henric al Ill-lea nu mai era îmbrăcat la fel ca 
dimineaţă, când l-am văzut îndreptându-se spre Saint-Cloud. El îşi 
schimbase hainele pe drum, apoi se dusese acasă la Perine. 

Acum era îmbrăcat în roşu şi negru ca un ofiţer al noului rege, purta 


pinteni zgomotoşi şi, lateral, o sabie care ajungea până la trotuar şi 
care scotea zgomot la atingerea dalelor. 

— Bună ziua, dragă domnule Paterne, spuse el cu graţie. 

Apoi închise uşa şi se aşeză lângă capelan, care puse pe o masă din 
apropiere, Biblia pe care o răsfoise cu un aer distrat. 

— Ah! dumneavoastră sunteţi, domnule Mauvepin, spuse Paterne 
pe un ton lamentabil, ce porunci aţi venit să îmi mai daţi? 

— Păi, am venit să vă dau veşti despre Saint-Cloud, dragă domnule 
Paterne. Regele se simte bine. 

— Care rege? 

— Sunteţi adorabil, spuse Mauvepin. Ştiţi că suntem singuri. 

— Ei bine? 

— Deci, nu este decât un rege... unul adevărat... regele Henric al 
III-lea. 

Paterne făcu o grimasă. 

— Am vorbit cu el despre dumneavoastră, continuă Mauvepin. 

Paterne simţi un uşor fior. 

— Oh! nu tremuraţi, domnule Paterne. Regele Henric al Ill-lea vă 
iubeşte mult. 

— Pe mine? 

— Fără nicio îndoială. l-am vorbit despre dumneavoastră în cei mai 
buni termeni, dragă domnule Paterne. 

Preotul se înclină. 

— Şi am stabilit soarta dumneavoastră în viitor. 

— Ce vreţi să faceţi cu mine? spuse Paterne tremurând din ce în ce 
mai tare. 

— Un episcop! 

Lui Paterne nu-i veni să creadă. 

— Oh! Doamne! spuse Mauvepin, iată cum stăm: atunci când 
cineva ne serveşte cu fidelitate, suntem recunoscători. Veţi fi episcop, 
domnule Paterne. 

— Dar... 

— Episcop al Parisului, chiar. 

— Dar... spuse Paterne, care se gândea la stăpânul său, ce veţi 
face cu monseniorul! 

— Ei bine! acesta va fi ministru şi primul prinţ de sânge. 

— Serios? 

— Pe onoarea mea! 

— Mă asiguraţi că nu va fi judecat, nici decapitat? 

— Haide! făcu Mauvepin: el i-a făcut regelui un foarte mare serviciu 
ţinându-i locul temporar pentru ca regele să nu fie recunoscător cu el. 

Paterne respiră uşurat. 

— Atunci! spuse el, voi fi episcopul Parisului? 

— Da, domnule Paterne. 


— Şi monseniorul va fi prim-ministru? 

— Da, domnule Paterne 

— Dar, spuse preotul, monseniorul este îndrăgostit, Doamne, 
Dumnezeule mare! 

— Ştiu. 

— De doamna de Montpensier... 

— Desigur, dacă nu s-ar fi întâmplat astfel, stăpânul tău n-ar mai fi 
rege. 

— Ah! credeţi? 

— Şi este de datoria dumneavoastră, domnule Paterne, continuă 
Mauvepin, de a-l convinge pe monseniorul cardinal că trebuie să se 
căsătorească cu ducesa. 

— Regele Henric al III-lea nu se teme de această căsătorie? 

— Domnule Paterne, spuse Mauvepin, sunteţi cam naiv în politică. 

— Serios? 

— lar eu vă voi dovedi. 

Paterne îl privi pe Mauvepin ca unul care se uită la superiorul său în 
toate lucrurile. 

— Ascultaţi-mă cu atenţie, continuă Mauvepin. Ducesa l-a făcut 
rege pe cardinal. 

— Deci, ea a vrut să fie regină? 

— Fără îndoială. 

— Ori, pentru ca ea să se căsătorească cu cardinalul, trebuie ca 
monseniorul cardinal să fie revocat din funcţia sa de către curtea de la 
Roma. 

— Desigur. 

— Şi, oricât de repede ar fi necesară această acţiune, lucrul 
necesită ceva timp. 

— Oh! spuse Paterne, care era cunoscător în aceste chestiuni, este 
nevoie de mai mult de o lună. 

— Ei bine! Nu am nevoie de o lună pentru a o insta/a pe doamna de 
Montpensier la Vincennes. 

— Ah! 

— Şi pentru a-i alunga pe cei din casa de Lorena din Paris, adăugă 
Mauvepin. 

— Foarte bine. Deci, căsătoria nu va avea loc? 

— Nu, dar, între timp, doamna de Montpensier va deveni tăcută. 

— Aşa este. 

— Şi vom continua să guvernăm, eu şi cu tine, prin intermediul 
bunului cardinal. 

— Domnule Mauvepin, spuse Paterne, a cărui faţă se însenină, vreţi 
să-mi faceţi un jurământ? 

— Pe ce? 

— Pe mântuirea voastră veşnică. 


— Fie! 

— Juraţi-mi că sunteţi sincer, că nu i se va întâmpla nimic rău 
stăpânului meu şi că voi fi episcopul Parisului. 

— Domnule Paterne, răspunse Mauvepin pe un ton grav, pe partea 
mea de paradis, jur! 

— Atunci, spuse Paterne fericit, sunt gata să vă ascult de bunăvoie. 
Ce ordonaţi, domnule Mauvepin? 

— Două lucruri pentru astăzi. 

— Să vedem? 

— În primul rând, vreau să dorm în noaptea aceasta în camera 
dumneavoastră. 

— De ce? 

— Păi, deoarece camera dumneavoastră este vecină camerei 
cardinalului şi pentru că există o trecere care dă în alcovul său. 

— Ah! Îmi dau seama. 

— Şi acum avem nevoie de intervenţia de Sus, chiar acum. 

— Cum s-ar spune, de vocea divină... 

— Vocea divină îi va da, în seara acesta, excelente sfaturi 
cardinalului. 

— Vă voi ceda patul meu, domnule Mauvepin. După aceea? 

— După aceea, aş vrea să protejez o tânără fată care provine din 
partea de jos a Lorenei şi care se numeşte domnişoara de 
Chamberville. 

— Ce pot să fac pentru ea? 

— Dumneavoastră o veţi conduce la doamna de Montpensier, 
căreia îi este recomandată... 

Un zgomot sonor, ca de o baghetă de abanos izbind un clopoțel, îl 
întrerupse pe Mauvepin. 

— Aceasta este monseniorul cardinal care mă cheamă la el, spuse 
Paterne. 

— Ei bine! duceţi-vă, spuse Mauvepin, poate Providența va 
interveni imediat. 

Şi se strecură în alcovul capelanului, în timp ce Paterne se grăbi să 
iasă. 


Capitolul IX 

Odată ce devenise stăpâna Parisului, doamna de Montpensier urma 
să-şi aleagă locuinţa. 

Mulțimea, prosternată la picioarele ei, aştepta să-i fie comunicate 
dorinţele ei şi promitea a i le îndeplini cu fidelitate. 

Dar, în seara victoriei, ducesa începu să reflecteze şi ezită. 

Va rămâne în hanul ei din strada Saint-Antoine? 

Se va instala la hotelul regal din Saint-Pol, această veche reşedinţă 


a regilor Franţei? 

Sau, mai bine, îşi va face intrarea în mod solemn la Luvru? 

Ea urmă sfatul contelui Eric Crèvecoeur. 

Contele îi spuse: 

— Doamnă, iată sunt zece ani de când tânărul înflăcărat care te-a 
iubit nebunește, a murit. 

— Despre cine vorbiţi, conte? 

— Despre mine, doamnă. Dar am rămas prietenul, slujitorul Alteţei 
Voastre şi, chiar dacă v-am dat acest titlu, aş vrea să vă dau un sfat. 

— Vă ascult, conte? _ 

— Doamnă, continuă Eric de Crèvecoeur, ducele de Guise e mort... 

— Vai! suspină ducesa. 

— Acesta era adevăratul pretendent la tron, stăpânul pe care 
Parisul îl aştepta. 

— Oh! da, spuse Anne de Lorena. 

— Ducele fiind mort, Parisul şi Franţa, care voiau să-l detroneze pe 
regele lor, sunt în aşteptare pentru un nou monarh şi, dacă legea 
salică?’ nu ar fi existat, aţi fi regină. Dar îi trebuie un bărbat acestui 
regat văduvit de regele său şi, dacă acest bărbat ar fi domnul de 
Mayenne, fratele Alteţei Voastre, nu veţi fi regină. 

— Este adevărat, spuse ducesa. 

— Atunci, vă trebuie un soţ şi un soţ aţi ales deja, este acest bătrân 
imbecil pe care poporul îl va proclama mâine sub numele de Carol al 
X-lea. 

— Dar, observă doamna de Montpensier, toate acestea nu-mi spun 
unde trebuie să mă instalez în seara asta. 

— La hotelul Saint-Pol, doamnă. 

— De ce nu la Luvru? 

— Pentru că trebuie să aşteptaţi până când regele Carol al X-lea vă 
va invita şi după ce vă veţi căsători cu el. 

— Asta-i drept, spuse ducesa. 

Şi ea se instală la hotelul regal Saint-Pol. 

Ori, trecuseră deja şapte zile de când ea se afla acolo, patruzeci şi 
opt de ore de când monseniorul cardinal de Bourbon era la Paris, şi 
doamna de Montpensier încă nu locuia la Luvru. 

Noaptea se apropia, ora opt suna la toate orologiile din Paris şi 
doamna de Montpensier îşi termină munca. Ducesa lucra din zori până 
în noapte, aşezată la o masă acoperită cu pergamente şi hârtii, aşa 
cum ar fi făcut un veritabil om de stat. 

Ea primea liderii Ligii, semna ordonanţele, expedia comisioanele şi 


23 Legea salică - lege respectată în teritoriile ocupate de luptătorii franci 
din Galia, prin care femeile erau excluse de la succesiunea pământurilor şi de 
la tronul Franţei. [n.t.]. 


era la curent cu tot ce se întâmpla la Paris. Adevărata monarhie nu 
era la Luvru, ci la hotelul Saint-Pol. 

Dar, în fine, la această oră, burghezii, călugării, membrii ai Ligii 
plecaseră şi doamna de Montpensier era singură, atunci când i se 
anunţă o nouă vizită. Era messire Paterne, capelanul lui Charles de 
Bourbon. 

La prima vedere, după două zile, doamna de Montpensier îl cântări 
pe Paterne şi îl luă drept un încrezut, dar un încrezut pe care trebuia 
să-l menajeze, din cauza influenţei pe care o dobândise. Şi, cum ea nu 
avea de unde să ştie că Paterne devenise sclavul lui Mauvepin, se 
arătă plină de amabilitate faţă de el. 

— Ah! iată-vă, domnule Paterne, spuse ea dându-i mâna să i-o 
sărute. Imi aduceţi noutăţi de la rege? 

— Da, doamnă, răspunse Paterne. Regele o roagă pe Alteța Voastră 
să vină şi să locuiască la Luvru. 

— La Luvru! 

— Nu este acesta palatul regal? 

— Domnule Paterne! 

— Şi, spuse capelanul pe un ton linguşitor, Alteța Voastră este 
acum atât de aproape de tron... 

Anne de Lorena se uită la preot zâmbind: 

— Adevărat, spuse ea, credeţi că îi plac regelui? 

— Cum s-ar spune, doamnă, el este îndrăgostit ca la douăzeci de 
ani... 

— Oh! într-adevăr? 

— Şi vrea ca răspunsul de la Roma să ajungă în seara asta. 

— Domnule Paterne, spuse ducesa, dacă va fi aşa, dacă regele 
trebuie să-mi pună pe cap o coroană... 

— Trebuie, doamnă. 

— Acest lucru este adevărat, domnule Paterne. Ei bine! Voi merge 
de bunăvoie să locuiesc la Luvru. 

— In seara asta? 

— Fără nicio îndoială. 

— Apartamentele dumneavoastră sunt pregătite, doamnă. Dar, 
apropo, Alteța Voastră nu aşteaptă o cameristă, o fată de nobil pe 
care trebuie să o ia în serviciului său? 

— Ah! da, spuse ducesa, răposatul meu frate, cardinalul, mi-a 
recomandat o fată săracă al cărei tată a murit în serviciul casei 
noastre. 

— Domnişoara de Chamberville, nu-i aşa? 

— Exact. O cunoaşteţi? 

— A venit la Paris în această seară şi a mers direct la Luvru, 
crezând că o va găsi acolo pe Alteța Voastră. 

— Ah! într-adevăr! 


— Mi-am luat libertatea de a o aduce. Este acolo... în camera 
vecină. 

— Ei bine! du-te şi adu-o, domnule Paterne. 

Preotul ieşi şi se întoarse un minut mai târziu, urmat nu de 
adevărata domnişoară de Chamberville, ci de P&rine, care urmase 
sfatul lui Mauvepin şi care se îmbrăcase după moda din satele din 
Lorena. 

Périne era drăguță, plăcută, ea îşi învățase rolul şi îl jucă de 
minune, încât îi plăcu doamnei de Montpensier, care-i spuse: 

— Incepând cu această zi, copila mea, vei fi camerista mea şi vei 
dormi într-o cameră vecină cu a mea. 

P&rine se înclină. 

— Domnule Paterne, spuse ducesa de Montpensier, mă gândesc la 
dumneavoastră. 

— La mine? spuse Paterne. 

— Ce aţi spune de o eparhie? 

„Hm! gândi Paterne trebuie să încep să cred că sunt bun de a fi un 
episcop, deoarece toată lumea crede că...” 

— Eparhia Parisului, de exemplu! 

Paterne se înclină şi îşi spuse: 

„In mod clar, spiritele frumoase s-au întâlnit... Dar aş vrea mai 
degrabă mitra de la regele Henric al Ill-lea, decât de la regele Carol al 
X-lea. Asta mi se pare mai sigur.” 


Două ore mai târziu, doamna de Montpensier şi monseniorul 
cardinal de Bourbon, care cu siguranţă începea să se creadă rege, 
discutau într-o dulce intimitate. 

Ei cinară faţă în faţă ca un rege şi o regină din basme.... 

Vinurile erau din plin, alimentele erau rafinate, doamna de 
Montpensier afişă o cochetărie diavolească şi noul rege dovedi o 
galanterie care putea să facă să uite pe femeia cea mai clarvăzătoare 
că el depăşise şaizeci de ani. 

Vorbiră despre fericirea lor viitoare şi despre viitoarea lor 
regalitate, dar era nevoie totuşi de a vorbi puţină politică şi, în acel 
moment, cardinalul oftă. 

— Ah! ducesă, spuse el, ştiţi că am totuşi remuşcări! 

— De ce, Sire? 

— Pentru că i-am luat tronul lui Henric de Valois, care trăieşte încă. 

— Dar, Sire, spuse ducesa, populaţia Parisului l-a detronat pe 
Henric de Valois. 

— Da, ştiu, dar... 

— Dar? spuse ducesa. 

— Această populaţie are şi dreptul de a-l detrona pe unsul lui 


Dumnezeu? 

— Henric de Valois, prin unirea cu hughenoţii şi prin comiterea 
înfiorătoarei crime la Blois, a încălcat autoritatea lui Dumnezeu. 

— Eu nu spun că nu... dar... mi-aş fi dorit ca el să fi fost mort... 
Atunci aş fi fost, într-adevăr, rege legitim, pentru că, după Valois, 
coroana revine casei de Bourbon. 

— Dragul meu Sire, spuse ducesa, sunteţi sigur că cei din Casa de 
Bourbon nu ar avea dreptul la coroană înaintea celor din Casa Valois? 

— Asta pretindea conetabilul, strămoşul nostru. 

— Ah! adevărat? 

— Şi am auzit, continuă cardinalul, că atunci când François de 
Valois, duce de Angoulême, devenit regele Francisc |, a urcat pe tron, 
bunicul meu, Charles de Bourbon, ar fi scris arborele genealogic 
pornind tocmai de la strămoşul nostru, Robert le Fort... 

— Ei bine? 

— Ei bine! acesta ar fi dovedit că tronul i-ar fi revenit de drept. 

— Vedeţi bine. 

— Din păcate, această dovadă s-a rătăcit, oftă cardinalul. 

— Ah! făcu ducesa cu naivitate, dacă am putea-o găsi?... 

— Recunosc, murmură cardinalul, că acest document m-ar 
determina să mă împac cu conştiinţa mea. 

— Şi veţi domni de aici înainte, fără scrupule? 

— Fără scrupule. 

Doamna de Montpensier zâmbi. 

— Ei bine! Sire, spuse ea, mă voi ruga lui Dumnezeu să mă 
lumineze, şi poate că vom regăsi din nou această dovadă 
genealogică. 

La aceste cuvinte, doamna de Montpensier îşi chemă paijii şi îi 
spuse „Noapte bună!” regelui Carol al X-lea. 

P&rine, devenită domnişoara Isabeau de Chamberville, îi pregătise 
camera ducesei. 

Bunul Paterne îi dăduse ajutor. 

— lată, aici este camera ducesei, îi spusese el şi aici este ata. 

— Ah! aceasta este a mea... aceasta? spusese Perine, care 
remarcase imediat că, pentru a intra în camera ei, trebuia să treacă 
mai întâi prin camera ducesei. 

— Aceasta este a ta. Nu îţi convine? 

— Oh! dar dacă... totuşi. 

— Totuşi, spuse Paterne zâmbind, aceasta deranjează puţin poate 
anumite combinaţii pe care le aveaţi... 

— Sst! spuse tânăra punând degetul pe buze, iată, vine ducesa. 

Doamna de Montpensier venise, într-adevăr, escortată de pajii săi. 
Ea îi concedie, îi dădu a doua oară mâna sa lui Paterne pentru a i-o 
săruta, îi vorbi despre eparhia sa, apoi îl concedie şi pe el, şi rămase 


singură cu P&rine. 

P&rine o dezbrăcă pe doamna de Montpensier, care făcu un tur prin 
apartamentul său înainte de a merge la culcare şi încuie uşa de două 
ori, puse cheia sub pernă, apoi puse două pistolete drăguţe pe o 
noptieră din apropiere, la îndemâna sa. 

„Vai! gândi Perine, Mauvepin mi-a promis că va veni să mă vadă... 
pe unde va trece?” 

Ducesa începu să citească un capitol din Biblie cu ajutorul lui Perine 
şi adormi. Atunci Perine trecu în camera ei pentru a începe să 
citească, la rândul său. Nu era în această cameră decât o fereastră cu 
vedere spre curtea interioară a Luvrului şi prin gratiile căreia luna 
strălucea în toată splendoarea ei. 

P&rine se culcase de mult timp dar nu putea să adoarmă, pentru că 
ea se gândea cu tristeţe la Mauvepin, atunci când o umbră apăru între 
lună şi fereastră, conturând silueta unui bărbat. Perine aproape ţipă, 
dar ea recunoscu silueta care îşi duse un deget la buze. Era Mauvepin. 
Mauvepin se urcase pe o scară, până la pervazul ferestrei lui Perine. 
Ajuns acolo, el făcu un semn pe care P&rine îl înţelese imediat. Ea se 
ridică fără zgomot şi merse să deschidă fereastra. Mauvepin sări cu 
uşurinţă în camera lui Perine. 

— Ea doarme? întrebă el. 

— Cred că da... 

Luna lumina camera fetei şi Mauvepin văzu o ladă mare în care se 
ţinea lenjeria. El o deschise. 

— Ce faceţi acolo? întrebă P&rine. 

— Politică... 

— Cum? 

— St! şi ascultă cu atenţie ceea ce îţi voi spune. 

— Să vedem? 

— Tot timpul vei auzi o voce din perete sau din tavan. 

— Ah! da, o veţi face pe ventrilocul, după cum spuneţi, nu-i aşa? 

— Exact. 

— Ei bine! va trebui să vă răspund? 

— Dimpotrivă, te vei preface că dormi. Ducesa te va trezi poate... 

— Credeţi? 

— Şi vei susţine că nu ai auzit nimic. 

— Dar dacă veţi vorbi în timp ce eu voi fi trează? 

— Nu veţi auzi nimic. 

— Asta-i bine! spuse Perine. 

Mauvepin îşi făcu loc în ladă şi P&rine se întoarse imediat în pat. 

În acest timp, ducesa de Montpensier dormea profund. Ea călărise 
în timpul zilei, acordase audienţe, dăduse ordine şi oboseala triumfase 
temporar în faţa acestui organism energic. Dar grijile ambiţiei sale şi 
ale politicii continuau s-o preocupe pe doamna de Montpensier chiar şi 


în somn, iar visele veniră să-i dea târcoale. Vise care ar fi părut 
ciudate, pentru majoritatea! Uneori se vedea parcurgând străzile 
Parisului călărind alături de regele Henric al Ill-lea, monarhul pe care-l 
ura. Alteori, i se părea că vede turlele şi acoperişurile oraşului Nancy 
care căzuse pradă flăcărilor. 

În fine, o, teroare! drama îngrozitoare din Blois se reproduse dintr-o 
dată în mintea sa tulburată. Il văzu pe fratele său preaiubit, ducele 
Henric de Guise, culcat cât era de lung, străpuns de lovituri de sabie, 
pe podeaua castelului din Blois. 

Şi, dintr-o dată, ducele mort se ridică, merse direct la patul surorii 
lui şi îi strigă: 

— Răzbună-mă! Răzbună-mă! 

Doamna de Montpensier se trezi brusc şi strigă: 

— Frate! 

Dar atunci, o, minune! o voce îndepărtată, care părea că vine de 
afară, răspunse: 

— Anne, sora mea, ce vrei de la mine? 

Ducesa scoase un strigăt. Această voce părea a ducelui Henric de 
Guise şi, totuşi, ducele era mort. Razele lunii luminau camera: aceasta 
era pustie. 

— Ah! ce coşmar oribil! murmură doamna de Montpensier. 

Şi ea încercă să adoarmă din nou. Dar vocea se auzi din nou: 

— Nu ai nevoie de mine, Anne? 

Ducesa, speriată şi cu sudoare pe frunte, se afla în patul său. De 
această dată vocea nu mai răsuna de afară: părea că urcă din 
adâncimea podelei şi adăugă: 

— Cu toate acestea, sunt eu, preaiubitul tău Henric, draga mea 
Anne. 

— Henric!... exclamă ducesa emoţionată. 

Vocea se plimbă până la cornişa de aura tavanului. 

— Dragă Anne, spuse ea, nu sunt decât un spirit şi nu am trup, dar 
Dumnezeu mi-a permis să vin să te găsesc... pentru că ai nevoie de 
mine. 

— Oh! exclamă doamna de Montpensier, care îngenunche pe patul 
său, făcu semnul crucii şi rosti numele fratelui său, înăbuşindu-şi un 
suspin. 

— Henric! dragă Henric! 

Vocea capricioasă veni să se joace în spatele tăbliei patului şi în 
spatele draperiei. Şi vocea spunea: 

— Ştiu unde e pergamentul, acea dovadă genealogică despre care 
vorbea monseniorul de Bourbon. 

Anne se cutremură la aceste cuvinte şi, cu toată suferinţa pe care o 
simţea de la moartea fratelui său şi oricât de dureros ar fi fost pentru 
ea să audă vocea răposatului duce, ea nu-şi putu abţine un strigăt de 


bucurie. 

— Ah! spuse ea, ştii unde este această dovadă genealogică ce 
poate stabili că cei din familia Valois sunt uzurpatori şi că tronul 
revenea de drept Bourbonilor? 

— Da, ştiu, spuse vocea. 

— Oh! spune-mi, frate! îl imploră Anne de Lorena. 

— Doar tu singură îl poţi căuta. 

— Ah! eu, singură?... 

— Da. 

— Ei bine! voi face acest lucru... chiar de-ar fi la capătul lumii. 

— Nu, este în biserica Saint-Germain l'Auxerrois. 

— Sub o lespede? 

— Nu. 

— Sub altar? 

— Nu. 

— Unde atunci, în fine? 

Vocea se îndepărtă puţin: 

— Anne, spuse vocea, fă-mi un jurământ. 

— Vorbeşte, fratele meu. 

— Jură-mi că vei face tot ceea ce îţi voi spune. 

— Jur! 

— Atunci, ascultă. 

Şi glasul îşi reluă locul deasupra păturilor pe care doamna de 
Montpensier,  scăldată în sudoare, le aruncase. Doamna de 
Montpensier asculta cu nerăbdare. 

— Mâine, la miezul nopţii, vei ieşi singură din Luvru. 

— După aceea. 

— Vei merge învăluită în mantia ta, la biserica Saint-Germain 
I'Auxerrois. 

— Foarte bine! dar la miezul nopţii uşile bisericii sunt închise. 
Preoţii vor lua cheile. 

— Dumnezeu, care mi-a permis să vin până la tine, va permite ca 
uşile să se deschidă înaintea paşilor tăi. 

Doamna de Montpensier se obişnui puţin câte puţin cu această 
voce de dincolo de mormânt. 

— Dar, spuse ea, ar fi mai simplu să cer cheile de la preot. 

— Nu, spuse vocea. 


— De ce? 

— Pentru că nicio fiinţă vie nu trebuie să ştie ce vei face. 
— Ah! 

— Vei intra apoi, la miezul nopţii, în biserică. 

— Voi intra. 


— Atunci vei auzi vocea mea din nou. 
— Şi mă vei îndruma în căutarea acestui preţios pergament? 


— Da... Adio, Anne... 

Şi vocea se îndepărtă brusc şi păru că se stinge trecând prin pereţi. 

— Fratele meu! fratele meu! strigă ducesa. 

— Ce mai vrei? întrebă vocea de departe. 

— Pot să-i vorbesc despre asta domnului de Bourbon? 

— Păstrează secretul cât mai bine... Adio... pe mâine... 

— Doamnă, spuse Perine prin peretele despărțitor, Alteța Voastră e 
bolnavă? 

P&rine dădu impresia că se trezise, tresărind la zgomotul produs de 
ducesă. 

— Micuţo! o chemă doamna de Montpensier. 

P&rine sări din patul său şi veni în grabă. 

— Ai auzit? 

— Ce anume, doamnă? 

— Nu ai auzit voci? 

— V-am auzit vorbind, doamnă, dar am crezut că vorbeaţi în somn. 

— Ah! 

— Sau că vă doare ceva. 

— Nu ai auzit o altă voce? 

— Nu, doamnă. 

Doamna de Montpensier se lăsă înşelată de mina surprinsă şi naivă 
a lui Perine. Perine nu auzise vocea răposatului duce, dar, în schimb, o 
auzise pe cea a ducesei. Deci, ducesa nu visase. Atunci, doamna de 
Montpensier îi porunci lui P&rine să meargă la culcare din nou, apoi se 
ridică şi începu să se roage. La ora două dimineaţa ea se culcă înapoi 
în pat şi stinse torţa pe care o aprinsese. 

Luna dispăruse, Mauvepin deschise cu atenţie capacul lăzii şi ieşi 
pe vârful picioarelor. 

— Plecaţi? îl întrebă Périne la ureche. 

— Da. 

Mauvepin trase din buzunarul său o scară de mătase şi îi legă în 
linişte, un capăt de un picior al patului lui Périne, apoi apucă celălalt 
capăt şi se repezi prin fereastră, afară, după ce îi spuse lui Perine să 
ascundă scara imediat după ce el ar fi atins pământul. 

Doamna de Montpensier adormise şi nu auzi nimic. Mauvepin se 
lăsă să alunece de-a lungul scării de mătase şi cobori în curte. 

Un om îl aştepta jos. 

Paterne îi ţinea capătul scării. 

— Eh! bine! spuse el, iată-vă, aventuriere. 

— Eu sunt, domnule Paterne. 

— Ducesa nu a auzit nimic? 

— Nimic. 

Mauvepin nu îi făcu lui Paterne până la capăt confidenţa. 

— Şi aveţi de gând să ajungeţi în camera dumneavoastră şi să 


dormiţi până dimineaţa, presupun? 

— Oh! în niciun caz... 

— Unde veţi merge? 

— Voi pleca de la Luvru. 

— Ah! pentru mult timp? 

— Nu, mă duc la Saint-Cloud. 

— Să-l vedeţi pe rege? 

— Exact. 

Mauvepin îl luă de braţ pe Paterne. 

— Imi veţi da, spuse el, un bilet de liberă trecere. 

— Pentru poarta Saint-Honore? 

— Da. 

— De bună voie, dar aveţi grijă să nu fiţi recunoscut, spuse Paterne, 
de vreunul din aceşti burghezi pe care i-aţi înşelat deja. 

— Uf! am lăsat să-mi crească barba. Altfel, n-aş fi putut trece... 

— N-are importanţă! fiţi prudent... 

— Şi apoi, spuse Mauvepin, voi avea o nouă îmbrăcăminte. 

Şi Mauvepin, care locuia în mansarda Luvrului, îl conduse pe 
Paterne în camera lui. 

Acolo, bunul capelan, puţin surprins, îl văzu cum se dezbracă de 
spenţer, se încălţă cu sandale, având picioarele goale, apoi îşi aruncă 
pe umeri o rasă de călugăr dominican. 

— Ce faceţi? îl întrebă capelanul stupefiat. 

— Mă fac călugăr. 

— De ce? 

— Păi, pentru că i se vor pune tot timpul întrebări mai mult sau mai 
puţin unui spadasin. 

— E drept. 

— In timp ce un călugăr... 

— Trece peste tot, încheie bunul Paterne. 

Mauvepin rupse o foaie din carnetul său şi i-o dădu preotului: 

— Scrieţi acolo deasupra, spuse el, ce vă voi dicta. 

— Ascult! 


„Ordin pentru toți burghezii, soldații loreni sau din garda civică de a 
lăsa să treacă pe fratele Just, preotul din mânăstirea dominicanilor 
care strânge colecta.” 


Paterne scrise. 
— Şi semnaţi, spuse Mauvepin: 


„Abatele Paterne, preotul regelui Carol al X-lea”. 


Paterne semnă. 


Atunci Mauvepin îşi puse două pistoale şi un pumnal la centură, 
apoi îşi trase gluga pe ochi şi îi spuse lui Paterne: 

— Bună seara! duceţi-vă la culcare şi noapte bună! 

Dar, în timp ce Mauvepin ieşea din Luvru pe la portiţa dinspre malul 
apei, o fereastră se deschise deasupra şi capul unei persoane curioase 
îl privea îndepărtându-se. 


Capitolul X 

Regele Henric, al treilea cu acest nume, tocmai se trezise şi trimise 
după domnul de Crillon. De când monarhia era în pericol, Crillon 
dormea foarte puţin. 

Bravul cavaler parcă se multiplicase; îşi petrecea viaţa în mijlocul 
taberei care se formase în jurul castelului din Saint-Cloud. 

Regele avea în jurul său cam patruzeci de mii de oameni. El aştepta 
cam tot pe-atâţia din altă parte a regatului. Şi, după cum vom vedea, 
momentul plecării la Paris era aproape. Deci, regele trimise după 
Crillon; Crillon sosi. 

— Cavalere, spuse Henric al Ill-lea, am dormit prost în noaptea 
aceasta, prietene. 

— Este o greşeală, Sire. 

— Adevărat? 

— Fără îndoială, pentru că dacă aş fi avut de ales unde să mă 
stabilesc, eu aş prefera Saint-Cloud în schimbul palatului de la Luvru, 
Sire. 

— Şi, de ce? 

— Aerul este mai bun în Saint-Cloud. 

— Uf! cine ştie? 

— Priveliştea este magnifică!... Putem vedea Sena! 

— O putem vedea şi de la ferestrele Luvrului, prietene Crillon. 

— Putem zări de departe pădurile din Clamart şi Meudon. 

— Dar din Luvru putem vedea altceva. 

— Haida-de! lucruri urâte, Sire. 

— Cum aşa? 

— O grămadă de case fumurii, cu frontoane negricioase, cu turnuri 
acoperite de muşchi şi cu clopotniţe de mânăstiri şi de biserici. 

— Crillon, prietene, nu vorbi de rău mânăstirile, te vor lua drept un 
hughenot. 

— Sire, spuse Crillon, eu sunt din oraşul Avignon, care este un oraş 
papal şi unde nu există decât buni catolici. 

— Fie! Deci, îţi place Saint-Cloud, cavalere? 

— Foarte mult, Sire. 

Henric al II-lea oftă. 

— Mi-e totuna, spuse el, cred că este bine şi la Luvru. 


— În timpul iernii, Sire. 

— Şi vara, de asemenea, cavalere. 

Crillon îşi răsuci mustata. 

Dacă ducele de Crillon îşi răsucea mustaţa, era semn bun. 

— Sire, spuse el, văd bine că Majestatea Voastră moare de 
nerăbdare să meargă să se culce la Luvru. 

— Sunt de acord, Crillon, prietene. 

— Cu toate acestea, acest lucru este dificil. 

— Ah! Haida-de! 

— Imposibil chiar, astăzi. 

— Astăzi, fie... dar... mâine? 

— Poate, mâine. 

— Dar, Crillon, prietene. 

— În trei zile, continuă Crillon, nu spun... 

— Ah! în trei zile! 

— Dacă regele de Navarra este punctual. 

În ciuda sfaturilor prietenilor săi, în ciuda celor spuse de Crillon, 
Henric al Ill-lea nu se putu abţine să se încrunte la auzul numelui 
regelui de Navarra. 

— Ştii, Crillon, spuse el pe un ton ursuz, ca al unui copil căruia i s-a 
refuzat o jucărie, ştii că acest lucru este umilitor pentru un rege al 
Franţei? 

— Ce anume, Sire? 

— Să am nevoie de regele Navarrei pentru a reveni la Luvru. 

— Sire, spuse Crillon, care încerca să menajeze amorul propriu al 
regelui, „nevoie” nu este cuvântul potrivit. 

— Atunci, la ce bun să aşteptăm? 

— Dar trebuie ca domnul de Montmorency, care este la Nantes, să 
aibă timp să ni se alăture. 

— Bine! 

— Este posibil, totuşi, ca regele Navarrei să ajungă în acelaşi timp... 

— Ei bine! fie, spuse regele oftând. Ce vom face atunci? 

— Vom mărşălui până la Paris. 

— Şi îl vom cuceri. 

— Ah! Doamne! Sire, spuse Crillon cu naivitate, dacă Parisul rezistă 
în faţa a trei oameni care se numesc Montmorency, Bourbon şi Crillon, 
mărşăluind sub conducerea regelui Henric de Valois, înseamnă că aşa 
vrea Providența. 

— Viteazule Crillon! spuse regele, eu ştiu că, dacă aţi vrea... 

— Ei bine! Sire... 

— Amândoi am cuceri Parisul. 

— Este posibil. 

— Chiar în această seară. 

— Nu spun că nu, dar ar trebui totuşi să sacrificăm mulţi oameni 


curajoşi, opt sau zece mii, cel puţin... şi sângele Franţei este scump, 
Sire, cu atât mai scump cu cât putem obţine foarte uşor acelaşi 
rezultat. 

— Ai dreptate, Crillon, prietene, îl vom aştepta pe domnul de 
Montmorency... 

Şi, oftând din nou, regele adăugă: 

— Şi pe vărul meu de Navarra. 

Cum regele se resemnase, un paj deschise uşa camerei regale. 

— Domnule cavaler, îi spuse lui Crillon, se află la poarta castelului 
un călugăr care doreşte să vă vorbească. 

— Un călugăr? spuse Henric al Ill-lea cu o mişcare de repulsie 
instinctivă. 

— Un călugăr care a venit de la Paris. 

— Ce l-a adus aici? întrebă regele. 

— Mă duc să văd, spuse Crillon. 

Şi el plecă. Regele, rămas singur, murmură: 

— Oh! Am oroare de călugări! 

Crillon reveni un minut mai târziu. Un călugăr îl însoțea. Henric făcu 
un gest de dezgust. Dar călugărul îşi ridică gluga şi Henric scoase un 
strigăt de uimire. 

— Mauvepin! spuse el. 

— Eu însumi, Sire. 

— De undevii? 

— De la Paris. 

— Şi, de ce te-ai îmbrăcat aşa? 

— Pentru că este mult mai uşor de a ieşi din Paris deghizat ca un 
călugăr decât îmbrăcat ca un soldat. 

— Acesta este un motiv... 

— Şi apoi, pot să vă spun, Sire, adăugă Mauvepin, că am intenţia să 
mă întorc pentru totdeauna în Saint-Cloud. 

— Pentru totdeauna? 

— Altfel spus, până ce Majestatea Voastră va reveni la Luvru. 

— Să fie într-un ceas bun! 

— Tocmai i-am zis mai devreme regelui, spuse Crillon, că... în trei 
zile... am putea da lovitura de asalt. 

— In trei zile, şi chiar în patruzeci şi opt de ore, cavalere. 

— Da? întrebă Crillon. 

— Ascultă-mă cu atenţie, cavalere, burghezii, dacă vom da asaltul, 
vor rezista... 

— Lucrul acesta este sigur... 

— Dar pentru aceasta ei vor avea nevoie de un general iscusit şi 
care să exercite asupra lor o mare influenţă morală. 

— Ei bine! spuse Henric al III-lea cu ironie, nu îl au pe noul lor 
monarh? 


— Ah! de acesta, spuse Mauvepin, răspund eu. 

— Cum aşa? 

— La prima lovitură de tun, el se va închide în oratoriul său. 

— Şi... acolo? 

— Acolo, el va începe să se roage. 

— Fie, spuse Crillon, dar există un alt general în care parizienii au 
încredere oarbă. 

— ŞI, cine este? întrebă Mauvepin zâmbind. 

— Doamna de Montpensier. 

— Aveţi dreptate, cavalere. 

— Şi aceasta?... 

— St! spuse Mauvepin, acum este momentul de a discuta puţin, 
domnule cavaler. 

— Cu cine? 

— Cu regele. 

— Te ascult, drăguţule, spuse Henric al Ill-lea. Să vedem, ce ai de 
spus? 

— Sire, spuse Mauvepin, am douăzeci şi opt de ani. 

— Deja? 

— Douăzeci şi opt de ani şi două luni. Mi-am mâncat averea. 

— Ce risipitor! 

— Sunt un bun gentilom... şi strămoşii mei au participat la 
cruciade... 

— Unde vrei să ajungi? 

— Sunt istet... 

— Chiar, foarte isteţ; după aceea? 

— Şi fără a fi un băiat drăguţ... am urme de vărsat de vânt pe 
faţă... 

— Bine! Apoi? 

— In urmă cu cinci ani, am salvat viaţa Majestății Voastre, Sire. 

— Este adevărat, îmi amintesc. 

— Acest lucru nu m-a împiedicat de a apuca vârsta de douăzeci şi 
opt de ani, Sire. 

— Nu sunt la fel de puternic ca losua, dragul meu. Nu aş şti să 
opresc soarele şi, prin urmare, timpul... 

— De acord, Sire, dar Majestatea Voastră mi-ar putea despăgubi 
lipsa de avere. 

— Vrei să ai o seniorie? 

— Erijată în marchizat, da, Sire. 

— Oh! oh! 

— Şi Ordinul Saint-Esprit mi-ar plăcea... 

— Bine! 

— Şi mă voi căsători cu o fată de familie bună, fiica domnului de 
Montmorency sau sora domnului d'Epernon, de exemplu. 


— Cum! făcu regele cu naivitate, vrei toate acestea pentru că mi-ai 
salvat viaţa? 

— Nu reclam nimic din trecut. 

— Ei bine!... atunci... 

— Dar mă gândesc la viitor. 

— Eh? spuse regele. 

— Să vedem, Sire, continuă Mauvepin, Majestatea Voastră crede 
că, dacă doamna de Montpensier nu ar fi existat în această lume, 
regele ar fi în afara Luvrului?... 

— Cred că nu. 

— Şi dacă în ziua în care veţi lua cu asalt Parisul, doamna de 
Montpensier nu ar fi acolo... parizienii ar fi în totală debandadă, ar da 
bir cu fugiţii şi ar deschide porţile? 

— Aceasta ar fi o problemă de o oră, spuse Crillon. 

— Ei bine! dacă o voi scăpa pe Majestatea Voastră de doamna de 
Montpensier? 

— Nefericitule, spuse Henric al III-lea, vrei să o asasinezi! 

— Nu, Sire. 

— Să pui pe cineva să o omoare. 

— In niciun caz. 

— Atunci, ce vrei să spui? Explică-te. 

— Sire, spuse Mauvepin, am găsit o modalitate de a o suprima pe 
doamna de Montpensier din lumea celor vii, fără ca ea să moară... O 
voi elimina pentru totdeauna... nimeni nu va şti de soarta ei. 

— O vei răpi? 

— Aproape. 

— Dar, unde o vei duce? 

— La doi paşi de Luvru. 

— Nu înţeleg, spuse regele. 

— Nici eu, spuse Crillon. 

— Acolo unde o voi duce, ea va muri de bătrâneţe. 

— Explică-te, dragul meu. 

— Inainte de asta, Sire, aş vrea să fie stabilit. 

— In legătură cu ce? 

— In legătură cu numirea mea ca marchiz. 

— Aşa va fi. 

— Şi mă voi căsători cu domnişoara de Montmorency. 

— O voi cere pentru tine. 

— Voi avea Ordinul Saint-Esprit? 

— Pe cuvântul meu de rege! 

— Atunci, ascultați, Sire. 

Şi Mauvepin povesti lui Crillon şi regelui mai întâi cum doamna de 
Montpensier fusese convinsă să vină la Luvru, apoi cum auzise o 
lungă conversaţie între cardinal şi ducesă, în care monseniorul de 


Bourbon susţinea că exista undeva un pergament cu arborele 
genealogic, care stabilea faptul că Bourbonii ar avea dreptul de a urca 
la tron în locul celor din Casa Valois. In cele din urmă, el încheie cu 
povestirea întâmplărilor care se petrecuseră în camera ducesei în 
timpul nopţii. Doamna de Montpensier crezuse că auzise vocea 
răposatului duce, fratele său, care o invitase să vină în noaptea 
următoare la Saint-Germain l'Auxerrois. Odată ajuns aici, Mauvepin se 
opri. 
— Ah aşa! spuse regele, dar vrei să o închizi în biserică? 


— Poate. 

— Dar, făcu Henric al Ill-lea, primul preot care va veni, îi va 
deschide a doua zi venind să-şi spună mesa. 

— Aiureli!... 


— Sunt de aceeaşi părere cu regele, spuse Crillon. 

Mauvepin începu să râdă. 

— Sire, spuse el, eu mă cunosc foarte bine cu pastorul de la Saint- 
Germain l'Auxerrois. 

— Ah! cu atât mai bine pentru tine... 

— El este prietenul meu şi, în plus, el este devotat Majestății 
Voastre. 

— İl voi face episcop, în acest caz. 

— Bine! aşteptaţi... Există în biserică un cavou al contelui 
Paimboeuf, un nobil englez care a fost îngropat acolo. 

— Am auzit de acesta, spuse regele. 

— Acest cavou, continuă Mauvepin, este situat sub altar, la aproape 
şaizeci de picioare adâncime, este boltit şi pereţii au cinci picioare 
grosime. 

— Doamne! făcu regele. 

— Se coboară pe o scară care este acoperită de o lespede aflată pe 
un culoar lateral, şi care nu are mai puţin de optzeci şi şapte de 
trepte. În cele din urmă, cavoul este închis de o uşă de fier care are 
trei încuietori cu arc şi care se închide de la sine, atunci când îi treci 
pragul. 

— Şi acolo vrei?... 

— Aşteptaţi, Sire. Existenţa acestui cavou nu este cunoscută decât 
de preotul de Saint-Germain l'Auxerrois, de duhovnicul său şi de mine. 

— De unde ştii asta? 

— Pentru că preotul este prietenul meu. 

— Dar, în fine, ce vrei să faci? 

— İn noaptea aceea, când ducesa va vizita biserica, ea va găsi uşa 
deschisă. 

— Apoi? 

— O lumânare va arde în partea laterală a naosului. Eu voi sta 
ascuns în confesional. 


— Ah! ah! 

— Vocea ducelui va răsuna în incinta bisericii. 

— Cum s-ar spune, vocea ta. 

— Fireşte... Şi vocea îi va comanda ducesei să meargă până la 
lumânare. Ori, lumânarea va fi plasată lângă lespedea care va fi 
ridicată şi care îi va arăta prima treaptă a scării subterane. 

— Şi apoi? spuse regele pe care acest plan ciudat îl interesa... 

— Vocea îi va ordona ducesei să ia lumânarea şi să coboare 
treptele scării. 

— Bine! 

— Apoi să treacă de poarta de fier. 

— Ah! am ghicit, spuse regele, şi uşa se va închide după ea? 

— Majestatea Voastră a spus-o. 

— Dar, va muri de foame! 

— Nu, Sire. Ea va găsi în cavou toate cele necesare pentru a trăi 
patru sau cinci zile. 

— Dar... după aceea? 

— După aceea, Majestatea Voastră va fi deja la Paris. 

— Sper că aşa va fi. 

— Parisul se va supune din nou şi preotul de la Saint-Germain 
l'Auxerrois va cobori din când în când pentru a-i duce de mâncare 
prizonierei. 

— Mauvepin, spuse regele încântat de plan, eşti un băiat isteţ. 

— Sigur că da, Sire, dar isteţimea nu mă împiedică de a avea un 
stomac bun. 

— Ţi-e foame? 

— Mor de foame. 

— Vrei să iei masa de prânz cu mine? 

— Pentru asta am venit, Sire. Cu atât mai mult cu cât intenţionez 
să-mi petrec ziua aici. 

— Ah! nu te întorci la Paris? 

— Nu pot să mă întorc decât pe înserate. 

— Şi, când voi şti dacă ai reuşit să o închizi pe ducesă în cavou? 

— Mă voi întoarce mâine în zori. 

— Îmbrăcat ca un călugăr? 

— Da, Sire, şi cu privire la aceasta, permiteţi-mi să vă spun că la 
Saint-Cloud călugării sunt prost văzuţi; am crezut că nu voi putea 
ajunge vreodată până aici. 

— Crillon, bunul meu prieten, să daţi ordine santinelelor voastre să 
lase să treacă un călugăr care va întreba de mine. 

— Da, Sire. 

Regele lovi un clopot, ceru prânzul său şi porunci să se pună masa 
şi pentru domnul de Crillon, şi pentru Mauvepin. 

În timp ce Mauvepin lua masa cu regele, doamna Montpensier se 


trezise. Un somn greu veni după acea insomnie ce o cuprinsese 
noaptea, în timpul căreia ea crezuse că aude vocea răposatului duce 
de Guise, fratele său. Era după ora nouă, când îşi deschise ochii. În 
timp ce Perine o îmbrăca, ducesa de Montpensier îşi adună, una câte 
una, amintirile. 

Vocea ducelui îi interzisese să vorbească cu oricine despre 
demersul pe care trebuia să-l întreprindă la miezul nopţii, în biserica 
Saint-Germain l'Auxerrois. 

Dar vocea nu îi interzisese să vorbească cu contele de Crèvecoeur, 
locotenentul ei, braţul ei drept şi sluga sa, despre acea dovadă 
genealogică cu ajutorul căreia ar putea dovedi regatului Franţei că cei 
din casa Valois erau uzurpatorii. De aceea, ea îl chemă imediat pe 
contele Eric de Crèvecoeur. Contele sosi. 

— Doamnă, spuse el cu răceală, după ce ea îi povesti despre 
conversaţia pe care o avusese cu monseniorul cardinal de Bourbon, 
dacă această piesă s-ar găsi, ea nu ar avea nicio valoare. 

— Cum aşa? 

— În acest moment, continuă Eric, pergamentele sunt lipsite de 
putere şi muschetele au toată puterea. 

— Ce vreţi să spuneţi? 

— Parisul va fi asediat în două zile. 

— De Valois? spuse ducesa cu dispreţ. Ei bine! zidurile sunt 
groase... turnurile au creneluri... avem tunuri. 

— Şi Henric de Valois, de asemenea. 

— Acum îi cunosc pe locuitorii Parisului, continuă Anne de Lorena; 
ei vor baricada fiecare stradă, fiecare casă. Care este armata lui 
Valois? 

— Douăzeci de mii de oameni. 

— Am o sută de mii de parizieni care i se vor opune. 

— Aşteptaţi, doamnă. Domnul de Montmorency şi domnul de Conde 
sunt la Nantes. 

— Ei bine? 

— Aceştia dispun de patruzeci de mii de oameni şi ei aşteaptă doar 
un ordin să i se alăture. 

— Patruzeci şi cu douăzeci înseamnă şaizeci, calculă cu răceală 
ducesa. 

— În cele din urmă, regele Navarrei vine spre Paris în fruntea a 
treizeci de mii de hughenoți. 

De data aceasta doamna de Montpensier îngălbeni. 

— Regele de Navarra, vedeţi dumneavoastră, doamnă, continuă 
Eric de Crèvecoeur, este cel mai periculos dintre toţi: dacă Valois şi el 
îşi vor da mâna, Liga Sfântă este pierdută şi Franţa va deveni 
hughenotă. 

— Eric, spuse ducesa, ceea ce nu credeţi este că, dacă Valois ar 


muri, dacă pergamentul care dovedeşte legitimitatea Bourbonilor s-ar 
regăsi, regele de Navarra nu ar mai trebui să se teamă? 

— Poate că da... poate că nu, doamnă. 

— Cum aşa? 

— Cardinalul este unchiul lui... 

— Bine! Şi apoi? 

— Şi cum cardinalul are şaizeci şi şase de ani şi cum îşi doreşte un 
moştenitor, probabil că nepotul său se va întoarce în Navarra. 

— Fără să asedieze Parisul? 

— Probabil. Dar ar putea, de asemenea, să revendice tronul pentru 
el însuşi. 

— Este hughenot. Nu îmi este teamă... 

— Fie! el este singurul în faţa tronului, dar este de neînvins, 
doamnă, dacă va veni în ajutorul lui Valois. 

— Dar dacă Valois va muri... zise ducesa pentru a doua oară. 

Eric o privi şi se cutremură. 

— Conte, continuă ea cu un calm teribil, vă amintiţi de tânărul 
călugăr? 

— De Jacquot? da, doamnă. 

— Ce s-a întâmplat cu el? 

— Se află, din ordinele dumneavoastră, păzit în mânăstirea 
dominicanilor, de cinci ani. 

— Ar trebui să fie nebun acum. 

— Cred că da. Dar... 

Şi contele Eric o privi pe doamna de Montpensier cu un fel de 
teamă. 

— Conte, spuse ducesa, un cuvânt!... 

— Vorbiţi, doamnă. 

— Nu mi-aţi spus că mă veţi asculta tot timpul? 

— Aşa am spus, doamnă. 

— Fără niciun comentariu? 

Eric se plecă în tăcere. 

— Ei bine! spuse ducesa, chemaţi-mi litiera... voi pleca... 

— Să vă însoțesc? 

— Este inutil. 

— Dar, în fine, unde va merge Alteța Voastră? 

— La mânăstirea dominicanilor. 

— Şi, spuse contele, asta este tot ce-mi porunceşte Alteță Voastră 
azi? 

— Găsiţi-mi o modalitate de a face să pătrundă un călugăr la Saint- 
Cloud, spuse ducesa impasibil. 

— Şi... dacă voi găsi această modalitate? 

— Restul n-ar mai trebui să vă intereseze. Duceţi-vă, conte. 

Contele Eric făcu un pas spre uşă, dar, când ajunse la prag, se 


întoarse. 

— Scuzaţi-mă, doamnă, spuse el, dar o implor pe Alteța Voastră să 
mai suporte o întrebare... 

— Puneţi-o. 

— Şi vă întreb în genunchi, dar fără să mă întrebaţi de ce. 

— Fie. Vorbiţi.... 

— Alteța Voastră a dormit aici noaptea trecută? 

— Da. 

— Aţi încuiat uşa cu cheia? 

— Desigur. 

— Nimeni nu a intrat? 

— Nimeni, spuse ducesa, care nu îşi putu reţine o tresărire. 

Eric aruncă o privire rapidă în camera lui P&rine. Servitoarea ieşise. 
Apoi, el deschise fereastra şi se aplecă în afară. 

— Ce faceţi? întrebă ducesa. 

— Nimic, doamnă, observ unde dă această fereastră. Acum am de 
gând să comand litiera dumneavoastră. 

Superiorul dominicanilor murise şi el fusese înlocuit. Dom Antoine 
devenise superior al mânăstirii. 

Noul superior se purta mai bine cu cei din casa de Lorena şi cu 
liderii Ligii. Doamna de Montpensier, care era puţin asemenea lui 
Mauvepin, şi promitea de bunăvoie episcopia Parisului tuturor noilor 
veniţi, doamna de Montpensier îi promisese că va fi episcop. Astfel că, 
atunci când fusese anunţat că litiera ducesei se oprise la uşa 
mânăstirii, dom Antoine, în ciuda burţii sale mari, începu să alerge ca 
un cerb şi veni respectuos şi plin de umilinţă, să o întâmpine pe ilustra 
sa vizitatoare. Un foc întunecat strălucea în ochii ducesei şi paloarea 
sa îl impresionă pe dom Antoine. La un semn pe care ea îl făcu, 
superiorul o conduse la confesional şi se închise cu ea. 

— Ce s-a întâmplat cu tânărul călugăr Jacquot? îl întrebă ea. 

— E aici, doamnă, de aproape cinci ani. 

— Este liber? 

— Oh! nu... în temniţă... 

— ŞI... din ce motiv? 

— Am executat cu fidelitate ordinele Alteţei Voastre, doamnă. 

— Ah! 

— În fiecare dimineaţă, continuă dom Antoine, doi călugări, pe care 
el nu-i cunoaşte, pentru că ei au intrat în ordinul nostru în timp ce el 
era prizonier, doi călugări, după cum v-am spus, îmbrăcaţi în gărzi ale 
regelui, au intrat în temnita sa... 

— Foarte bine! 

— Şi ei l-au pedepsit cu lovituri de ciomag, având grijă să-i spună 
că acţionează din ordinul regelui. 

— El nu v-a văzut niciodată? 


— EI, niciodată, dar eu l-am putut vedea. 

— Cum? 

— Printr-o deschidere pe care am făcut-o în peretele celulei vecine. 

— Dar el nu este complet nebun?... 

— Nu, dar este foarte furios, el nu vorbeşte decât că vrea să-l ucidă 
pe Henric al III-lea. 

— Imi rosteşte numele? 

— În fiecare minut. Nebunia şi pasiunea arzătoare pe care a 
îndrăznit să le mărturisească pentru Alteța Voastră îi răscoleşte încă 
ura sa pentru rege. 

— Dar, în cele din urmă, el se crede călugăr... sau gentilom? 

— El a crezut povestea pe care am imaginat-o în legătură cu 
naşterea sa. 

— Serios? 

— Intr-o noapte, o piatră a fost aruncată în temniţa lui, prin 
fereastră. În jurul acelei pietre era înfăşurat un pergament. 

— Ce conţinea pergamentul? 

— Aceste cuvinte: „Este timpul să ştii cine eşti şi de ce eşti victima 
persecuției regelui. Tu eşti ultimul descendent al unei mari familii. 
Dacă ai fi liber, ai avea posibilitatea de a purta o coroană.” Desigur, 
încheie dom Antoine, pergamentul nu era semnat. Cum noaptea era 
întunecoasă, el fu obligat să aştepte primele raze ale zilei pentru a citi 
acest pergament. Ascuns în celula vecină, cu ochiul la deschiderea pe 
care am făcut-o, l-am spionat... El rămase un moment nemişcat, cu 
braţele atârnate, cu gura căscată şi, ca şi cum ar fi fost lovit de fulger, 
scoase apoi un strigăt sălbatic: 

— „Rege! Rege! spuse el... Aş putea fi rege!...” 

Şi el se cutremură mai întâi, apoi rosti sunete nearticulate şi strigă, 
în final, cu un accent de nebunie: 

— „Dar atunci aş putea-o iubi!...” 

— Despre mine vorbea, cu siguranţă? 

— Da, doamnă. 

— Dom Antoine, spuse ducesa, conduceţi-mă la temniţa lui Jacquot. 

— Alteța Voastră vrea să-l vadă? 

— Da. 

— Dar... prin perete... presupun! 

— Nu, vreau să intru în temniţă. 

— Singură? 

— Singură. 

Şi ea făcu un gest care nu admitea vreo replică. 

Dom Antoine îl chemă pe preotul care avea rol de paznic şi îi ceru 
cheile de la temniţa lui Jacquot. Apoi, cum ducesa dorea să rămână 
singură cu călugărul, luă chiar el însuşi o torţă şi o conduse în 
subteranele mânăstirii. Ajuns la uşa temniţei, el se opri. 


— Voi intra cu Alteța Voastră? întrebă el. 

— Nu. 

— Voi rămâne aici să vă aştept? 

— În niciun caz, vă veţi îndepărta. 

Dom Antoine răsuci cheia în broască, descuie uşa temniţei, apoi îi 
înmână torţa doamnei de Montpensier şi se retrase zicând: 

— Să fie aşa după cum doreşte Alteţa Voastră. 

Doamna de Montpensier împinse uşa închisorii, apoi, cu torţa în 
mână, ea se opri pe prag şi se uită la prizonier. Îmbrăcat în zdrenţe, 
culcat pe nişte paie umede, tras la faţă, uscăţiv, epuizat, Jacquot, 
călugărul, părea să aibă viaţă numai în privire; ochii săi străluceau în 
umbra temniţei. Erau ca doi cărbuni aprinşi. Doamna de Montpensier 
intră. 

Prizonierul o privi de la început cu acea curiozitate ameţită şi 
amestecată cu teroarea fiarei care vede intrând o fiinţă umană în 
cuşca ei. Apoi, dintr-o dată, ducesa îşi apropie faţa de lumina torţei şi 
bietul călugăr scoase un țipăt. Un țipăt imposibil de a-l reproduce, un 
strigăt de bucurie sălbatică şi de nebunie furioasă: 

— Ea! Este ea! 

Şi el se târî spre ea în genunchi şi începu să-i sărute poala rochiei. 

— Jacquot, îi spuse ducesa. Ţi-am adus libertatea!... Urmează-mă! 


Capitolul XI 

Noaptea venise, învăluind Parisul şi cele două maluri ale Senei într- 
un linţoliu de ceaţă. Mauvepin se întorsese de la Saint-Cloud şi intră 
pe furiş la Luvru. 

Doamna ducesă de Montpensier se întorsese, de asemenea. Doar 
că ea intrase prin curtea palatului, cu perdelele litierei sale bine trase 
şi un paj indiscret, care o văzuse plecând, pretindea că era aplecată 
pe umărul unui călugăr. 

Călugărul era de înălţime medie şi nu i se putea vedea chipul, 
decât doi ochi care străluceau ca nişte cărbuni aprinşi, prin găurile 
cagulei sale. i 

Ducesa, călugărul şi contele Eric discutară în secret şi în şoaptă 
pentru mai mult de o oră. Apoi, domnul de Crèvecoeur plecă. Unde s-a 
dus? Nimeni nu-l luă în seamă, nici măcar Mauvepin. 

Mauvepin era ocupat în acel moment să poarte o discuţie cu 
abatele Paterne, capelanul regelui Carol al X-lea şi viitorul episcop al 
Parisului. Domnul de Crèvecoeur se pierdu pe străzile întunecate care 
se învecinau cu biserica Saint-Germain I'Auxerrois. 

In ceea ce-l priveşte pe Mauvepin, aşa cum v-am spus, el era la 
Luvru, unde intrase îmbrăcat în rasa sa de călugăr. 


După ce un cardinal ajunsese rege al Franţei, Luvrul îşi pierduse o 
parte din aspectul său războinic. 

Noul rege nu avea încă nici gărzi de corp, nici paznici elveţieni, 
singura care veghea asupra lui era o gardă alcătuită din burghezi. 

Pielarii, postăvarii, băcanii, în spenţere din postav gros, cu căşti de 
toate formele, înarmaţi, unii cu spade, alţii cu muschete, făceau de 
gardă, blocând scările. Oamenii bisericii forfoteau prin nobilul şi 
regalul aşezământ. Ei erau numai diaconi, sub-diaconi şi arhidiaconi, 
care se încrucişau în anticamera abatelui Paterne, care devenise o 
persoană importantă. Călugări de toate rangurile mişunau prin săli. 

Mauvepin, de asemenea, înfăşurat în rasa sa de călugăr dominican, 
intră şi ieşi de la Luvru, ca şi cum ar fi ieşit pe poarta unei mori. 

In aceste circumstanţe, ex-bufonul regelui nu şi-ar fi putut imagina 
măcar pentru o clipă că cineva îl urmărea, şi nici prin gând nu-i trecea 
că domnul de Crèvecoeur observase şi plecarea şi reîntoarcerea sa. 

Mauvepin intră în camera lui Paterne. 

— Cum se simte regele? întrebă el. 

— Care rege? zise Paterne care devenise măgulitor cu Mauvepin. 

— Nu cel adevărat, celălalt. 

— Celălalt, spuse Paterne, pe bună dreptate, dejunează. 

— Ah! mai bine! înseamnă că şi-a recăpătat apetitul? 

— Da, desigur. 

— Şi după masa de prânz? 

— El va semna ordonanţele. 

— Ah! Haida-de! 

— Ordonanţele pe care i le-a adus domnul de Crèvecoeur. 

— Fără să le citească? 

— Desigur. 

Mauvepin zâmbi. 

— Bietul rege de carton! spuse el, dacă i-aş fi dat ordin, l-aş fi făcut 
să-şi semneze abdicarea chiar în seara asta. Şi acum, unde este? 

— Acolo... în cabinetul său. 

— Ce face? 

— O aşteaptă pe doamna de Montpensier. 

— Ea va veni? 

— Nu cred; ea mi-a dat acest bilet pe care urma să i-l dau domnului 
cardinal şi tocmai atunci aţi intrat. 

— Ah! Să-l vedem. 

Şi Mauvepin luă biletul din mâinile domnului Paterne. 

— Dar, spuse capelanul, permiteţi-mi... 

— Ce este? 

— Acest bilet este sigilat. 

— Ei bine! spuse Mauvepin, vă deranjează că un bilet este sigilat? 

— Doamne! 


Mauvepin îşi desfăcu rasa lui de călugăr şi scoase un pumnal pe 
care-l avea prins la brâu. 

Apoi, apropie vârful ascuţit şi subţire al lamei de o lumânare care 
ardea pe masă şi-l încinse foarte bine. 

Şi pentru ca era pe această masă un pahar în care messire Paterne, 
fără să vrea probabil, uitase un deget de vin, Mauvepin introduse 
vârful pumnalului acolo; în cele din urmă el apropie vârful ascuţit şi 
subţire al lamei de bilet, îl trecu uşor pe sub sigiliul de ceară verde şi 
pergamentul pe care fusese aplicat. 

Sigiliul se elimină fără ca amprenta sa să fie modificată, iar 
scrisoarea se deschise. 

Atunci Mauvepin, căruia Paterne începuse să-i ghicească intenţia, 
citi următoarele rânduri: 


„Domnule rege, viitorul meu soț, 

Cerul m-a inspirat: am plecat de la Luvru în această seară şi sper să 
mă reîntorc în curând cu pergamentul care stabileşte genealogia 
voastră şi care dă Casei de Bourbon întâietate în faţa Casei de Valois. 

A voastră regină şi viitoare soție, 

Anne” 


— Pe cuvântul meu, spuse Mauvepin râzând, aceste ultime cuvinte 
sunt pline de galanterie. 

— Eh! făcu Paterne, care îl văzu mototolind scrisoarea cu degetele. 

— Dragul meu episcop, spuse Mauvepin, la început am crezut că ar 
putea fi util pentru a-i da această scrisoare regelui Carol al X-lea şi n- 
aş fi desigilat-o cu atâta delicateţe, pentru că am crezut că era nevoie 
de a-i repune sigiliul. 

— Ei bine? 

— Ei bine! este inutil. 

— Cum aşa? 

— Regele Carol al X-lea nu o va revedea pe ducesă. 

— Ce vreţi să spuneţi? 

— În primul rând, ea a părăsit Luvrul. 

— Da, dar ea va reveni. 

— Nu în seara asta. 

— Mâine?... 

— Nici în seara asta, nici mâine... de fapt, niciodată. 

Paterne tresări. Mauvepin apropie scrisoarea de lumânare şi o arse. 
Apoi el îi spuse din nou lui Paterne: 

— Acum, ascultaţi-mă cu atenţie. Veţi intra în camera regelui. 

— Bine! 

— Şi veţi vedea ce face. 

— După aceea? 


— Dacă doarme aşteptând cina, ceea ce este probabil şi intră în 
obiceiurile lui, veţi veni să mă preveniţi. 

— Şi dacă nu doarme? 

— Vom vedea. 

Paterne continua să se supună de când simţise pumnalul lui 
Mauvepin că îi atinge gâtul. 

El intră deci în camera cardinalului. Mauvepin avusese o intuiţie 
sclipitoare. Regele Carol al X-lea dormea. Paterne se întoarse şi îl 
avertiză pe Mauvepin. 

Mauvepin îl întrebă: 

— Are somnul greu? 

— Destul de greu. 

— Inseamnă că pot intra în cabinet fără să risc a-l trezi? 

— Cred că da... 

— Conduceţi-mă. 

Paterne îl introduse pe Mauvepin în cabinet. Monseniorul de 
Bourbon sforăia ca un bondar într-o catedrală. 

Mauvepin deschise un dulap mare care, în vremea adevăratului 
rege, conţinea o colecţie foarte frumoasă de arme orientale şi italiene. 
Locuitorii Parisului, luând Luvru cu asalt, luaseră armele, astfel că 
dulapul era gol. Mauvepin se strecură în dulap, îi făcu semn lui 
Paterne să iasă şi trase spre el uşa sculptată a mobilierului. 

Cu toate acestea, cardinalul de Bourbon visa... Oh! era un vis 
fermecător, lipsit de ambiţie şi încărcat de amor. El visa că are 
şaisprezece ani... şi că era scutier. Un scutier cu buzele rozalii, abia 
acoperite de tuleie răzlețe, cu părul castaniu şi buclat, cu talia subţire 
şi fragilă. Un frumos scutier care visa la fetişcane şi care smulgea 
priviri furişe castelanelor mature, pline de frumuseţe. Şi fetişcanele, 
prinzându-se de mâini, dansau în jurul lui. Şi castelanele serioase, 
aşezate în fotoliile lor sculptate, prindeau capul său tânăr în mâinile 
lor, dându-i pe rând sărutări şi culcându-l pe genunchii lor. Dar, pe cât 
de plăcut fusese visul, pe atât de nefericită fu trezirea. Şi monseniorul 
cardinal se trezi brusc, dându-şi seama cu greutate că se afla în 
fotoliul său, în faţa unei oglinzi cu rama din oţel care reflectau părul 
său cărunt, faţa sa puţin roşcată şi abdomenul său maiestuos: 
scutierul devenise bătrân. Şi monseniorul Charles de Bourbon oftă. Şi, 
după ce oftă, o voce îi şopti la ureche: 

— Aşa ai grijă de afacerile de stat? 

Cardinalul se întoarse repede şi nu văzu pe nimeni. 

Vocea adăugă: 

— Charles de Bourbon, prietene, Cerul are multe lucruri să vă 
înveţe. 

— Vocea divină! murmură cardinalul. 

— Da. 


Şi vocea făcu din nou o excursie pe la cornişe. Monseniorul de 
Bourbon îşi luă un aer grav şi, prinzând curaj, spuse : 

— Tu eşti, binecuvântate Mauvepin? întrebă el. 

— Eu sunt. 

— Îmi aduceţi ordine? 

— Da. 

— Le aştept... 

Atunci vocea continuă: 

— Doamna de Montpensier a părăsit Luvru. 

— Şi unde s-a dus? întrebă cardinalul cu nelinişte. 

— Este un mister. 

— Ah! 

— Ducesa a vrut să se pregătească pentru un mare act, Sire. 

— Care dintre ele? 

— Căsătoria sa cu Majestatea Voastră. 

— Şi... pentru asta? 

— Pentru asta, ea s-a refugiat într-o mânăstire de călugăriţe. 

— În ce loc? 

— lată ce nu pot să-i spun Majestății Voastre. 

— Dar... ştiţi unde, nu-i aşa? 

— Ştiu, pentru că spiritele ştiu tot... 


— Atunci... 

— Păi, mi s-a interzis să spun. 

— De ce? 

— Pentru că este un test la care Majestatea Voastră este supus. 
— Un test? 


— Da, Cerul vrea să ştie cât de mult o iubiţi pe ducesă. 

— Ah! făcu monarhul îndrăgostit. 

— Şi veţi ignora secretul retragerii sale. 

— Dar, în fine, ea se va întoarce la Luvru? 

— Da. 

— După cât timp? 

— In cincisprezece sau douăzeci de zile. 

— Nu înainte? 

— Nu. 

Cardinalul scoase un suspin sfâşietor. 

— Şi, spuse vocea din nou, Majestatea Voastră va face bine să 
meargă să se roage în oratoriul său. 

Cardinalul se ridică din fotoliul său şi se supuse. El intră în oratoriu 
şi se puse în genunchi. Atunci, Mauvepin ieşi din dulap şi plecă 
spunând: 

— Trebuie să mă asigur că doamna de Montpensier nu va reveni la 
Luvru. 


Capitolul XII 

Deoarece obiceiul religios era la ordinea zilei şi uniforma unui 
soldat nu avea întâietate în faţa unui anteriu, Mauvepin nu îşi 
abandonă rasa de călugăr. 

Cu cagula trasă pe faţă, prin care străluceau ochii săi negri, ex- 
bufonul începu să străbată coridoarele şi sălile, primind saluturi, 
oferind binecuvântări şi agitând nişte mătănii pe care le avea atârnate 
la brâu. leşind din cabinetul regelui Carol al X-lea, el trecu din nou prin 
oratoriul abatelui Paterne. 

— Părinte, spuse el, aş vrea să vă dau un sfat. 

— Care anume? spuse Paterne. 

— Când cardinalul îşi va fi terminat rugăciunea, veţi cere să i se 
servească cina. 

— Foarte bine. 

— Şi veţi arunca în vinul său aceste trei seminţe micuţe pe care le 
vedeţi aici. 

Şi Mauvepin scoase din buzunar o hârtie pe care o desfăcu şi pe 
care se vedeau trei seminţe care conţineau o substanţă negricioasă. 

— Ce este asta? întrebă Paterne. 

— Este opiu. 

— Ah! într-adevăr! 

— Cardinalul va simţi nevoia să doarmă, spuse Mauvepin. 

— Altfel spus, făcu Paterne, dumneavoastră aveţi nevoie ca el să 
doarmă, domnule Mauvepin. 

— Paterne, zise Mauvepin cu familiaritate, eparhia?" de la Paris nu 
va avea niciodată un prelat atât de spiritual ca dumneavoastră. 

Paterne se înclină 

— Aveţi dreptate, continuă  Mauvepin, cardinalul trebuie să 
doarmă... pentru un timp îndelungat... 

— O să doarmă mult? 

— Da, douăzeci şi opt sau treizeci de ore, cel puţin. 

— Şi, de ce? 

— Pentru ca trupele regale, ştiţi dumneavoastră, cele ale 
adevăratului rege, să intre în Paris, fără probleme. 

— Cum? Mâine? 

— Da... Chiar mâine. 

— Dar... ducesa!... 

— Ea va pleca în seara aceasta într-un pelerinaj... 

— Şi burghezii... 

— Trebuie să-mi semnaţi un ordin pentru a putea trece de poarta 

Saint-Honore€. 

— Şi credeţi că e destul! 

— Desigur! Nu sunteţi dumneavoastră prim-ministrul noului rege? 

Paterne, flatat, semnă ordinul pe care i-l ceruse Mauvepin. Acesta 
din urmă întinse mâna spre el: 

— La revedere! îi spuse el. 

Paterne îl opri. 

— Domnule Mauvepin, spuse el, observ pe faţa dumneavoastră că 
se vor întâmpla în această noapte lucruri extraordinare... 

— Fiţi sigur că nu vă înşelaţi, domnule Paterne. 

— Sunt deja îngrijorat. 

— Haida-de! 

— Şi ar trebui să-mi oferiţi garanţii. 

— Ce garanţii? 

— In legătură cu eparhia mea. 

Mauvepin îşi luă un aer grav. 

— Domnule Paterne, spuse el, uitaţi-vă bine la mine. 

— Mă uit, spuse Paterne. 

— Eu sunt un gentilom şi cuvântul meu este sacru, continuă 
Mauvepin. Ori, acum, ascultaţi-mă cu atenţie, domnule Paterne. 

— Vă ascult. 

— Dacă regele Henric al III-lea va intra în Paris, cu excepţia cazului 
în care eu voi fi mort, vă dau cuvântul meu de gentilom că veţi fi 
episcop. 

— Şi juraţi, în plus, că nu i se va întâmpla niciun rău domnului 
cardinal? 

— Niciunul, pe onoarea mea! 

Paterne respiră uşurat. 

— La revedere, atunci, şi noapte bună, spuse Mauvepin. 

Şi plecă. El ieşi din Luvru prin portiţa din strada Saint-Honore, dădu 
binecuvântare în dreapta şi în stânga, o lovitură cu pumnul unui 
soldat beat care voia să-l cinstească la hanul lui Malican şi, o dată ce 
ajunse în stradă, el o luă pe drumul spre strada Prêtres. Strada era pe 
bună dreptate numită strada Prêtres. 

Toată preoțimea de la Saint-Germain l'Auxerrois locuia acolo, de la 
paroh până la paracliser. Mauvepin merse direct la casa băcanului 
Jodelle şi începu să bată. 

Având în vedere ultimele evenimente politice, sărmanul Jodelle era 
atât de speriat încât el îşi închisese prăvălia, se retrăsese la etajul al 
doilea al casei sale şi, pentru a dovedi că avea oroare de hughenoți, el 
închiriase parterul şi etajul întâi parohului de la Saint-Germain. 

Mauvepin bătu de trei ori în oblon; oblonul se deschise. 

— Dumneavoastră sunteţi, domnule Mauvepin? zise parohul. 

— Da, eu sunt, şi vreau să ştiu dacă totul este gata. 


— Totul, domnule Mauvepin. 

— Biserica este deschisă? 

— Uşa mică este întredeschisă. 

— Şi nu aţi mai lăsat pe nimeni? 

— Doar un tânăr diacon care va fi la dispoziţia dumneavoastră, 
dacă va fi nevoie. 

— Bună seara, domnule paroh, pe mâine! spuse Mauvepin... 

El plecă şi ajunse la biserică. Parohul îi spusese adevărul, uşa mică 
a bisericii era întredeschisă. Mauvepin o împinse şi văzu un preot 
îngenuncheat la oarecare depărtare. O lumânare, care ardea lângă 
altar, nu putea lumina în profunzime naosul şi Mauvepin nu-l văzu 
prea bine pe preot. 

Tot ce putea vedea era că o barbă deasă îi acoperea faţa în 
întregime. 

Preotul rămase îngenuncheat. 

— Poţi pleca, spuse Mauvepin. 

Preotul se înclină şi ieşi, dar când ajunse în pronaos, el deschise o 
uşă şi reintră pe furiş în biserică. 

Cât despre Mauvepin, el se îndreptă spre altar şi luă lumânarea 
aprinsă. 

Apoi, ţinând în mână această lumânare, el se îndreptă spre acea 
scară subterană care era mascată de o lespede. Lespedea era 
ridicată. Mauvepin începu să coboare scara, luminându-şi drumul cu 
lumânarea. La capătul scării se afla un cavou a cărui uşă era deschisă. 
Intr-un colţ, era un coş plin de provizii care îi permitea ducesei să nu 
moară de foame. 

Mauvepin intră în cavou, dar fu nevoit să fie atent să facă un pas 
uriaş şi să nu atingă lespedea care închidea cavoul şi care ascundea 
resortul al cărui joc trebuia să facă să recadă uşa prizonierei. 

Apoi se duse înapoi în biserică şi reaşeză lumânarea lângă altar. 
După care se urcă în amvonul?’ predicatorului şi se ghemui acolo. 

— Să aşteptăm acum, spuse el. Cuşca este pregătită, pasărea nu 
poate întârzia să vină... 

Pasărea era doamna de Montpensier, şi ducesa, într-adevăr, se 
pregătea să iasă din Luvru. Ea îşi petrecuse o parte a serii sfătuindu- 
se în secret cu tânărul călugăr Jacquot şi contele Eric de Crèvecoeur. 
Dar contele Eric plecase după aproximativ o oră şi, când se întoarse, 
el era încruntat şi avea figura neliniştită. 

— Ce aveţi, conte? întrebă ducesa. 

— Doamnă, răspunse contele, cred că sunteţi în pericol. 

Doamna de Montpensier ridică din umeri. 

— Vă veţi petrece noaptea la Luvru? 

— Nu. 

Contele respiră uşurat. 

— Oh! mai bine! spuse el. 

— De ce mi-aţi pus această întrebare? 

— Pentru că eu cred că avem un inamic la Luvru. 

— Luvru ne aparţine... 

— Fie! dar avem un duşman. 

— Cine este? 

— Vă amintiţi de acel demon care ne-a făcut să ratăm, în urmă cu 
cinci ani, în casa lui Rochibond? 

— Da, Mauvepin, bufonul regelui. 

— Exact. Ei bine! este la Luvru. 

Ducesa ridică din umeri. 

— Cred că vă pierdeţi mintea, conte, spuse ea. Mauvepin a murit. 

— Alteța Voastră este sigură? 

— Aşa am auzit. 

— Trăieşte, doamnă. 

— Ei bine! spuse ducesa, încearcă să-l prinzi, conte, şi vă autorizez 
să-l spânzurați. 

— Aş prefera ca Alteța Voastră să-mi permită să-l omor ca pe un 
câine, cu o lovitură de pumnal, dacă-l voi întâlni. 

— Fie! Faceţi cum doriţi. 

— Deci, Alteța Voastră va părăsi Luvrul? 

— In această seară, conte. 

— Unde veţi merge, Alteța Voastră? 

— lată ceva ce nu pot să vă spun. 

— Doamnă... doamnă... aveţi grijă! 

— Imi voi face datoria, spuse ducesa! 

Şi ea îşi puse gluga de la mantie şi ieşi din apartamentul său. Dar, 
înainte de a părăsi Luvrul, intră în camera lui Paterne, pentru a afla 
dacă el îi dăduse cardinalului biletul de la ea. 

Contele Eric rămase în apartamentul ducesei. 

Cum contele şi ducesa obişnuiau să vorbească în limba germană 
între ei doi, Perine nu pricepuse nimic. 

Ea nu înţelese decât un singur cuvânt în dialogul domnului de 
Crèvecoeur cu doamna de Montpensier. Acesta era numele lui 
Mauvepin. Şi, cum pronunţă acest nume, contele văzu pe Perine 
pălind. După ce ducesa plecă, contele Eric închise uşa şi îi spuse lui 
P&rine în cea mai frumoasă limbă franceză, de această dată: 

— Trebuie să vorbim, draga mea! 

— Vreţi să vorbiţi cu mine, domnule? spuse ea, tremurând. 

— Da, cu tine. 

— Ce vreţi de la mine, domnule. 


— Să ştiu cum te numeşti. 

— Mă numesc Chamberville. 

— Haida-de! făcu Eric pe un ton batjocoritor. 

— Nu vă înşelaţi, domnule? spuse Périne care încercă să vorbească 
pe un ton îndrăzneţ. 

— Oh! sunt foarte sigur, da... şi am un motiv pentru asta... 

— Care dintre ele? întrebă Perine roşind. 

— Există o domnişoară de Chamberville care era ţinută prizonieră 
la mânăstirea din Chaillot... 

P&rine tresări. 

— Care a evadat şi care pretinde că i-ai furat numele. 

P&rine încercă să nege. 

— Ştiu numele tău, micuţo, spuse contele; te numeşti Perine şi ai 
trăit în cartierul Latin... 

P&rine răspunse cu îndrăzneală. 

— Ei bine! De ce vă interesează? spuse ea. 

— Oh! prea puţin, copila mea, doar că eşti cu totul dedicată lui 
Mauvepin, iar eu nu vreau decât să te avertizez. 

Vorbind astfel, contele Eric se aruncă asupra lui Perine, care se 
luptă în zadar. Apoi, el o trânti la pământ, îi smulse eşarfa pe care o 
purta pe umeri şi-i făcu un căluş. In acelaşi timp, el îi legă picioarele şi 
mâinile şi o aruncă pe jumătate sufocată, pe patul ducesei. După care 
ieşi şi puse cheia în buzunar, spunând: 

„Numai dacă un înger va veni să te elibereze, îl vei putea avertiza 
pe Mauvepin, şi cred că timpul miracolelor a trecut.” 

Totuşi, doamna de Montpensier intrase în camera bunului Paterne. 
Viitorul prelat manifestase o oarecare uimire văzând-o pe doamna de 
Montpensier, chiar dacă Mauvepin îl avertizase de ieşirea ei din Luvru. 
Dar Paterne era un om prudent care nu voia să compromită nimic şi 
îşi intrase destul de bine în rolul jucat în sprijinul lui Mauvepin, fără să 
trezească vreo suspiciune doamnei de Montpensier. 

Ducesa îl întrebă: 

— Unde este regele? 

— Regele este la rugăciune. 

— Să îi daţi toate aceste ordonanţe pentru a le semna. 

Paterne luă ordonanţele. 

— Şi să-l anunţaţi că mâine, de dimineaţă, voi veni să-i fac o 
surpriză plăcută. 

Doamna de Montpensier vorbi câteva momente cu Paterne, 
discutară despre viitoarea sa eparhie, îi repetă că regele Carol al X-lea 
o iubea cu pasiune, apoi ea îşi trase gluga mantiei sale peste faţă şi 
plecă din casa preotului. Doamna de Montpensier trăise prea mult 
timp la Luvru în timpul tinereţii sale ca să nu ştie toate ieșirile secrete. 

Ea o luă pe acea scară mică, ce deservea apartamentele odată 


ocupate de regina-mamă, şi ajunse la portiţa dinspre malul apei. 
Această portiţă era păzită de un soldat loren. Ducesa se făcu 
recunoscută şi îi spuse: 

— Urmaţi-mă! 

Soldatul se supuse. Doamna de Montpensier o luă pe malul râului şi 
se îndreptă cu paşi repezi spre biserica Saint-Germain l'Auxerrois. 
Noaptea era întunecoasă; stingerea, care sunase cu mult timp în 
urmă, îi determinase pe burghezi să intre în casă. 

Doamna de Montpensier ajunse la intrarea bisericii. 

Apoi ea se îndreptă spre uşa cea mică şi o împinse. Uşa se 
deschise. Biserica era tăcută. O lumânare era aprinsă încă la altar. 
Doamna de Montpensier închise în urma ei uşa bisericii, apoi înaintă 
câţiva paşi. Sunetul paşilor săi răsuna sub cupolele bisericii într-un 
mod lugubru care-ţi producea teamă. 

— Spirit al fratelui meu, murmură ea cu jumătate de voce, unde 
eşti? 

— Aici, răspunse vocea lui Mauvepin. 

Deşi Mauvepin era în amvon, utilizând talentul său de ventriloc, el 
dădu impresia că vocea lui venea din altar. 

Această voce o linişti pe doamna de Montpensier. 

— Apropiaţi-vă, sora mea, spuse vocea. 

Doamna de Montpensier se îndreptă spre altar. 

— Luaţi această lumânare, continuă vocea. 

Doamna de Montpensier luă lumânarea. 

— Unde trebuie să merg? 

— Intoarceţi-vă la stânga... bine... 

Vocea lui Mauvepin răsuna în spaţiu şi o îndruma pe ducesă. 

— Vedeţi o lespede ridicată? 

— Da, spuse ducesa. 

— Şi vedeţi o scară? 

— Văd numai prima treaptă. 

Vocea continuă: 

— Veţi cobori acea scară până la un cavou... 

— Bine. 

— In acel cavou veţi ridica o piatră. 

— Şi sub acea piatră? 

— Veţi găsi pergamentul pe care-l căutaţi. 

Ducesa făcu încă un pas, iar ea puse piciorul pe prima treaptă a 
scării. Dintr-o dată se produse un zgomot teribil, ea auzi o înjurătură şi 
o blasfemie, şi o voce de tunet care striga: 

— Ah! nenorocitule! Deci te-ai prefăcut a fi mort! Ei bine! nu vei 
mai beneficia de impunitate?!. 

Ducesa recunoscu vocea contelui Eric. 

Şi ea îl văzu urcat în amvon şi lovindu-l pe Mauvepin cu două 
lovituri de pumnal. Mauvepin încercă să lupte, dar contele avea un 
ajutor... 

Acest ajutor era preotul pe care Mauvepin îl găsise intrând în 
biserică, sau, mai degrabă, era călugărul Jacquot Clement care îl 
înjunghiase pe diaconul postat de parohul din Saint-Germain şi care îi 
luase locul. 

Mauvepin, încurcat în faldurile rasei sale, încercă zadarnic să se 
apere. Contele îl ridică în braţele-i puternice şi îl aruncă gâfâind de la 
înălţimea amvonului la picioarele ducesei împietrite de groază. 

— Şi acum, spuse contele Eric tânărului călugăr Jacquot Clement, 
acum poţi să iei rasa acestui om şi să mergi la Saint-Cloud. Regele 
Henric al Ill-lea obişnuieşte să primească un călugăr în fiecare 
dimineaţă. 

Mauvepin, agonizând, se zvârcolea pe lespezile bisericii şi contele 
Eric puse un picior triumfător pe pieptul sărmanului bufon, care, în 
curând, nu mai era decât un cadavru... 


Capitolul XIII 

Regele Henric al Ill-lea fusese trezit de un zgomot îndepărtat de 
fanfare şi trompete. Şi Crillon năvăli în camera regală, zgomotos ca o 
avalanşă şi fericit ca un clopoțel. 

— Sire, Sire, spuse el, vine regele Navarrei. 

— Ah! ah! spuse regele. 

Şi el îşi întinse braţele, căscă în largul său şi adăugă: 

— Acest brav verişor, Henriot, are întotdeauna obiceiuri de la ţară şi 
vine la ore imposibile. Nu putea veni într-un moment mai convenabil? 

— Dar, Sire, spuse Crillon cu naivitate, când mărşăluieşti în fruntea 
unei armate, nu poţi măsura timpul cu exactitate. 

— Ah! Şi dormeam atât de bine, spuse regele. 

— Ei bine! Majestatea Voastră îşi va face siesta după masa de 
prânz. 

— În sfârşit, continuă monarhul, visam atât de frumos. 

— Ah! Serios? 

— Mă vedeam la Paris... 

— Hei! dar, spuse Crillon, am putea fi acolo mâine seară. Mai ales 
că domnul de Condé şi domnul de Montmorency nu pot întârzia să 
sosească. 

— Dar Mauvepin? spuse regele. Aveţi noutăţi despre el, bunul meu 
cavaler? 


împrejurări speciale, prevăzute de lege. [n.t.]. 


— El va veni, fără îndoială. 

— Oh! ce glumă bună i-a jucat ducesei în această noapte! 

— Ah! da, spuse Crillon, este noaptea în care trebuia să o închidă în 
cavoul de Saint-Germain l'Auxerrois. 

— Exact. 

— Atunci, spuse Crillon, de ce nu-i aici? 

— Probabil că are afaceri la Paris. Dar, în mod sigur, i-a jucat festa 
ducesei. 

— Majestatea Voastră crede? 

— Am visat. 

— A fost un vis, bărbaţii visează adesea, Sire! 

— Nu, nu-i valabil în cazul meu... Eu visez întâmplări care se petrec 
aievea... 

Crillon clătină puţin din cap. 

— Sire, spuse el, să vă spun adevărul, contez mai mult pe armatele 
noastre reunite pentru a veni de hac doamnei de Montpensier, decât 
pe stratagemele de ventriloc ale lui Mauvepin. 

— Oh! dar este foarte amuzant! 

— Fie, spuse Crillon, dar mie nu-mi prea plac aceste bufonerii. 

— Crillon, prietene, spuse regele, dacă lucrurile se vor petrece cum 
le-am văzut în vis, şi cred că aşa va fi, deoarece visele mele nu m-au 
înşelat de mult, nu va fi vorba de o bufonerie. 

— Ce s-a petrecut în visul Majestății Voastre? 

— Una dintre întâmplările cele mai serioase din lume. 

Şi regele îşi chemă pajii pentru a-l îmbrăca. 

— Imaginaţi-vă, continuă el, că Mauvepin, îmbrăcat în rasa lui de 
călugăr, o conducea de mână pe ducesă. 

— Unde se întâmpla? 

— In marele naos al bisericii Saint-Germain l'Auxerrois. 

— Şi apoi? 

— Şi apoi au coborât în cavou şi Mauvepin a închis-o acolo. 

— Dar, Sire, spuse Crillon, este imposibil ca lucrurile să se fi 
petrecut astfel. 

— Haida-de! 

— Şi absenţa lui Mauvepin mă îngrijorează. Cred că el nu a reuşit. 

— Haide, zău! 

— Poate că el a plătit această încercare cu viaţa sa. 

— Ventre-de-biche! exclamă regele, dacă ar fi aşa, cred că voi arde 
din temelii Parisul. 

— Cred că-l vom arde puţin şi fără acest motiv, spuse Crillon, dacă 
nu ne vor deschide porţile. 

Fanfarele armatei regelui de Navarra se apropiau. Regele se 
îmbrăcă, se duse la fereastră şi se aplecă în afară. El văzu trupele 
bearneze care coborau, în coloane înşirate, colinele dealurilor din 


Meudon şi Bellevue. Corpul de infanterie era în centru, cavaleria se 
desfăşura pe flancuri. Toţi purtau spenţere închise la culoare, platoşe 
lustruite, coifuri care străluceau în razele soarelui, ce se ridicase pe 
cer. In fruntea lor, un cavaler călare pe un cal sur, plin de foc, 
îmbrăcat cu un spenţer gri, purta un panaş alb prins la cască. 

— lată-l pe Henriot! spuse regele. 

— El este, într-adevăr, Sire. 

Şi regele îşi întoarse privirea de la trupele béarneze care se 
desfăşurau pe colinele de Meudon, la poalele lor, spre armata regală 
campată în jurul castelului Saint-Cloud. 

— Crillon, prietene, spuse el, permiteţi-mi. 

— Vorbiţi, Sire. 

— Am făcut un cort în mijlocul taberei. 

— Acesta a fost un bun exemplu, Sire. 

— Dar, până acum, am preferat să dorm în patul meu, la castel. 

— Şi cortul a devenit inutil? 

— Nu, Crillon, prietene. 

— Majestatea Voastră doreşte să-l dea regelui Navarrei? 

— Nu, vreau să-l primesc acolo. 

— Este foarte bine, Sire. 

— Şi voi da ordine pentru a ne servi acolo masa de prânz. 

Crillon plescăi din limbă de plăcere. 

— Majestatea Voastră are poftă de mâncare în dimineaţa asta? 

— Da, dragul mea Crillon, şi dumneavoastră? 

— Eu, Sire, eu sunt un prea bun servitor pentru a nu urma exemplul 
Majestății Voastre. 

— Ei bine! veţi lua masa cu mine... Poate că această puşlama de 
Mauvepin nu se va face prea mult aşteptat. 

Dar Crillon clătină din nou din cap. 

— Este ciudat, Sire, spuse el, dar am presimţiri funeste. 

— In legătură cu Mauvepin? 

— Da. 

— Ce vreţi să spuneţi, duce? 

— Sire, când visez pe cineva... 

— L-aţi visat pe Mauvepin? 

— Da, şi l-am visat îmbrăcat în alb. 

— Era îmbrăcat în alb? 

— Şi el nu râdea, el care râde tot timpul, de obicei. 

— Ei bine? 

— Ei bine! Sire, când visez un bărbat îmbrăcat în alb, înseamnă că 
este mort. 

— Oh, tăceţi duce, îmi daţi fiori... Dacă Mauvepin ar fi mort... 
Dumnezeule mare! 

— Majestatea Voastră ar avea de pierdut un slujitor de încredere? 


— Şi un prieten jovial... Ah! vedeţi dumneavoastră, bunul meu 
Crillon, oftă regele, sunt atât de rari oamenii veseli... Toţi cei care mă 
făceau să râd au murit. 

— Ei bine! Majestatea Voastră nu se va plictisi în compania regelui 
de Navarra. 

— Ah! este un bun companion, ştiu asta! 

Şi regele îşi chemă majordomul şi îi porunci să servească masa de 
prânz în cort. 

Apoi, finalizându-şi toaleta, îi spuse lui Crillon: 

— Dacă voi primi o armură şi cască pe cap! 

— La ce bun, Sire, spuse Crillon zâmbind: Majestatea Voastră va 
avea destul timp de a se pregăti de luptă mâine. Şi regele Navarrei nu 
are nevoie să-l vadă pe regele Franţei purtând casca pe cap ca să-şi 
amintească de eroul de la Montcontour. 

— St! Crillon, să nu vorbim de Montcontour şi nici despre Jarnac. 

— Aşa e, Sire. 

— Şi, din moment ce hughenoţii vin în ajutorul meu, să nu le 
amintim că i-am bătut cu cruzime. 

— Amin! făcu Crillon. 

Regele, după ce fusese ras, frezat şi parfumat, aşa cum îi era 
obiceiul, îşi puse mantia pe umăr, îşi aşeză pieptănătura şi îşi luă 
bastonul. Apoi îi spuse lui Crillon: 

— Hai să mergem să-l primim pe regele Navarrei! 

Regele ieşi din castel şi merse prin tabăra sa, dând braţul lui 
Crillon; domnul d'Epernon şi o jumătate de duzină de seniori îl urmară. 

Henric mergea pe jos, cu capul descoperit, şi începu să zâmbească, 
pe măsură ce soldaţii strigau „Trăiască regele!”, la trecerea sa. 

Regele Navarrei fusese nevoit să-şi oprească trupele la două sau 
trei sute de paşi de tabără. 

Apoi el înaintă, urmat de un singur călăreț. 

Henric B&arnezul nu mai era prinţul de douăzeci de ani care fusese 
iubit cu atâta tandreţe de Sarah, frumoasa văduvă a argintarului. 

Henric avea aproape treizeci şi cinci de ani, faţa sa era bronzată, 
părul său încărunţise uşor la tâmple şi preocupările legate de politică, 
agravate de oboseala provocată de război, îi săpaseră mai multe cute 
pe frunte. 

Dar, rămăsese acelaşi prinţ spiritual şi şarmant, cu un surâs fin, cu 
privirea pătrunzătoare, ce-i scoteau în evidenţă isteţimea şi totodată 
bunătatea. 

Şi el călărea cu graţie acel micuţ armăsar sur, care mergea ţanţoş, 
ca şi cum simţea că purta un rege pe spatele său. 

Henric al Ill-lea, văzându-l pe vărul său din Navarra înaintând 
singur, îi urmă exemplul. 

Atunci B&arnezul descălecă, aruncă frâul scutierului său şi veni în 


întâmpinarea regelui Franţei şi îngenunche în faţa lui. 

Henric al III-lea îl ridică şi îl îmbrăţişă, spunându-i: 

— Să ne îmbrăţişăm, fratele meu şi vere. 

— Sire, răspunse Henric de Navarra, îi mulţumesc Majestății 
Voastre că mi-a permis să-i aduc în ajutor sabia mea. 

— De care am mare nevoie, vere. 

Cu aceste cuvinte, Henric al Ill-lea îl luă familiar de braţ pe regele 
Navarrei şi îl conduse spre cortul regal. 

— Sire, continuă bearnezul, Majestatea Voastră îmi permite să-l 
îmbrăţişez pe vechiul meu prieten, Crillon? 

— Ah! prinţe! spuse Crillon emoţionat. 

Şi se aruncă de gâtul regelui Navarrei. Acesta din urmă intră în 
tabără în sunetul uralelor trupelor regale. 

— Ventre-saint-gris! Sire, spuse el lui Henric al III-lea, iată oameni 
bravi care par foarte nerăbdători de a intra în Paris. 

— Ei vă aşteptau, vere. 

— Dar îi vom lăsa cel puţin pe durata mesei de prânz? 

— Sper că da, spuse Henric al Ill-lea zâmbind. 

Şi el îl invită în cortul regal, unde masa era servită. 

— Dar, făcu Henric de Navarra, unde este Mauvepin? 

Regele oftă. 

— Este la Paris, spuse Crillon. 

— Şi ce face acolo? 

— În primul rând, el îi ţine companie noului rege, spuse Henric al IIl- 
lea cu ironie. 

— Ah! da, unchiul meu, cardinalul... Nu este el cel care a fost 
proclamat rege cu numele de Carol al X-lea? 

— Exact. 

— Şi Mauvepin este cu el!... 

— Da, dar pentru serviciul meu special, insinuă regele. 

— Ah! asta-i altceva. 

— Şi apoi, cred că i-a jucat o festă bună ducesei, verişoara noastră. 

— Oh! Adevărat? 

Şi regele Henric al Ill-lea îi spuse povestea cavoului bisericii Saint- 
Germain l'Auxerrois şi despre proiectele lui Mauvepin. 

Atmosfera din timpul mesei fu agreabilă, cei doi regi mâncară cu o 
foarte bună poftă de mâncare. Numai Crillon rămăsese sumbru şi 
tăcut. După aceea, fu adusă şi pusă pe masă o hartă care reprezenta 
oraşul Paris şi împrejurimile sale, şi începură să întocmească un plan 
de atac pentru a doua zi. 

Dar, în timp ce fiecare dintre cei trei comeseni îşi dădeau cu 
părerea rând pe rând, regele fu anunţat că se zărea un călugăr în 
depărtare. 

— Un călugăr, făcu regele fericit. 


— Da, Sire, spuse un paj. Pur şi simplu a apărut la marginea pădurii 
din Boulogne. 

— Şi el vine aici? 

— Se îndreaptă spre tabără, Sire. 

— Pe jos? 

— Nu, călare pe un măgar. 

— Năstruşnic este acest Mauvepin! spuse regele. Ei bine! Crillon, 
prietene, vedeţi că nu este mort... 

— Cine ştie? 

Se întoarseră la planurile lor, dar regele era nerăbdător de a-l 
vedea pe Mauvepin. 

— Sărmana ducesă! murmură el cu ironie... ce noapte rea va fi 
petrecut! 

In cele din urmă, se auzi gălăgie în afara cortului. 

— Călugărul! călugărul! strigau soldaţii. 

Regele ieşi şi văzu un călugăr care avea cagula pe faţă. 

Acest călugăr salută cu un gest familiar, la fel ca singurul care-şi 
permitea să fie bufonul regelui. 

— La naiba! spuse regele, ai un aer extrem de misterios, prietene. 

Călugărul dădu impresia că surâde sub cagula sa. 

— Hai, spuse Henric al III-lea, intră, vom ţine sfat. 

Călugărul intră cort, dar nu se apropie de masă. 

Crillon îl privi cu neîncredere. 

— Vrei să-mi vorbeşti între patru ochi, spuse regele, care era 
obişnuit cu poznele lui Mauvepin. 

Călugărul dădu aprobativ din cap. Cortul regal era împărţit în două 
separeuri. Intr-un separeu se servise masa de prânz. Patul regelui se 
afla în celălalt. 

Henric al Ill-lea ridică draperia care delimita cele două separeuri şi 
îi făcu semn călugărului să intre în al doilea. 

Toate acestea se petrecură atât de repede încât nici regele 
Navarrei, nici Crillon, nici căpeteniile şi seniorii chemaţi la sfat cu 
regele, nu avură timp să-l examineze pe călugăr şi să se convingă că 
era Mauvepin. Dar, deodată, auziră un strigăt puternic, un strigăt de 
durere şi furie. 

— Mizerabilul! M-a omorât!... se auzi strigătul regelui. 

Henric de Navarra şi Crillon se repeziră şi se opriră în pragul 
separeului regal, loviți de groază şi teroare. 

Henric al Ill-lea, care încă ţinea în mână un pergament pe care i-l 
dăduse călugărul, fusese înjunghiat în abdomen şi se ţinea de una din 
coloanele patului său pentru a evita să cadă. 

Călugărul era încă în genunchi, cu arma în mână, îşi scosese cagula 
şi faţa lui, palidă şi năduşită, luminată de o privire arzătoare şi 
sinistră, era descoperită. 


— Călugărul! călugărul Jacquot Clement! strigă Crillon, care îl 
recunoscu. 

Şi el se dădu la o parte pentru a lăsa să treacă paznicii regelui, care 
se năpustiră asupra criminalului şi îl străpunseră cu douăzeci de 
lovituri de sabie. 

Jacquot căzu şi murmură dându-şi ultima suflare: 

— Oh! ea m-a înşelat!... Niciodată nu voi fi rege!... 

Henric de Navarra îl prinse pe regele Franţei în braţe. 

— Frate, şopti muribundul, mama dumneavoastră avea dreptate: 
Casa de Valois trebuia să se stingă şi dumneavoastră îmi veţi succeda 
la tron. 


— Ei bine! Sire, spuse Crillon cu tristeţe în seara morţii ultimului 
Valois, vă amintiţi de acea stea pe care ne-aţi arătat-o la Luvru, în 
urmă cu cincisprezece ani, spunându-ne: „Această stea este a mea şi 
eu voi fi regele Franţei!” 

— Imi amintesc, spuse noul rege: aveam douăzeci de ani atunci, 
prietene, iar acum vine să sune pentru mine ultima oră a TINEREŢII 
REGELUI HENRIC.... 

— Da, Sire, spuse Crillon, dar domnia lui Henric al IV-lea începe, iar 
lupta cu duşmanii Franţei nu s-a încheiat... 

— li voi extermina până la ultimul, răspunse Henric de Bourbon, şi 
voi merge la Paris, deşi pentru asta trebuie să ascult o mesă. Această 
stea, care nu m-a înşelat niciodată, îmi va arăta intrarea mea 
triumfătoare pe străzile capitalei. 

— Amin! murmură Crillon. 

Bravul cavaler îngenunche lângă regele său mort şi o lacrimă 
începu să se prelingă pe faţa lui marţială. 

Acea lacrimă a marelui Crillon era, într-un fel, discursul funebru 
spus la căpătâiul lui Henric al III-lea! 

